
CUVÂNT ÎNAINTE : 


Tara Făgăraşului este una din străvechile alcătuiri social-politice româ- 
nesti care au premers şi au pregătit închegarea statală din secolul al XIV-lea. 
În desfăşurarea acestui proces decisiv în istoria românească, țara dintre Oltul 
transilvan şi Carpații Meridionali a avut în cazul Țării Româneşti un rol si- 
milar celui al Maramureșului în cazul Moldovei. Cunoașterea aprofundată a . 
acestei realități răspunde uneia din cele mai de seamă imperative ale medie- 
visticii româneşti. 

Tara Făgărașului în evul mediu (secolele XIII-XVI) de Antal Lukács este 
rodul unei cercetări laborioase și temeinice, desfășurată în conformitate cu 
cele mai avansate metode de investigare monografică. Începând cu cadrul 
natural și sfârșind cu spiritualitatea, cercetarea autorului a cuprins toate rea- 
litățile majore ale regiunii: evoluţia habitatului, structura socială, instituțiile 
juridice si politice, monumentele laice si bisericeşti. 

Deosebit de importantă este definirea specificului Țării Făgăraşului în 
raporturile cu Regatul maghiar pe de o parte, si cu Tara Românească pe de 
altă parte, specific care a fixat originalitatea evoluției istorice a acestei for- 
mațiuni intracarpatice. 

În elaborarea lucrării, autorul a utilizat toate sursele cunoscute, arhivis- 
tice, lingvistice, arheologice, la care a adăugat și numeroase descoperiri 
personale, îndeosebi izvoare diplomatice și cartografice. 

Lucrarea se înscrie în seria monografiilor consacrate țărilor medievale 
anterioare constituirii statelor româneşti. În această serie, inaugurată stră- 
lucit de regretatul Radu Popa, monografia Țării Făgărașului de Antal Lukács 
va ocupa neîndoielnic un loc de cinste. 


SCAM te g SERBAN PAPACOSTEA 

LOU Das: 


Cercetarea istoriei „țărilor“ medievale românești, entități socio-politice păstrătoare a 
unor structuri arhaice a căror cunoaștere este indispensabilă pentru reconstituirea 
procesului de geneză a statelor medievale româneşti, s-a impus de câteva decenii ca un 
domeniu de referinţă al istoriografiei noastre. Strădaniile unor remarcabili precursori, 
care au abordat subiectul din perspective istorice, lingvistice, sociologice ori de geografie 
istorică, au fost reluate şi dezvoltate, începând cu deceniul al șaptelea ai veacului nostru, 
prin eforturile unei generaţii de istorici și arheologi care au produs nu numai volume 
substanţiale și încheieri ştiinţifice perene, dar şi metode de cercetare adecvate unei inves- 
tigatii cu caracter monografic. 

Țara Făgăraşului, cu toate că tradiţia istorică și istoriografia românească i-au recu- 
noscut de multă vreme rolul jucat în formarea statului muntean şi în mijlocirea relațiilor 
dintre românii aflaţi de o parte şi alta a Carpaţilor, nu a constituit până acum obiectul unei 
cercetări complexe și integratoare care să devină apoi şi sistemu! de referință pentru 
investigarea epocilor anterioare apariției informațiilor scrise. Această situație se explică, 
parţial, prin precaritatea descurajantă a surselor istorice până în secolul al XVI-lea, la 
prima vedere, întreaga istorie prestatală a Țării Făgăraşului fiind luminată doar de aura 
legendelor. Pe baza acestor premise, ne-am propus, la sugestia regretatului nostru ma- 
gistru Radu Popa, să suplinim carenta amintită. 

Cercetarea trebuia să decurgă pe două planuri concomitente: strângerea şi valorifi- 
carea tuturor informaţiilor scrise publicate, completate prin identificarea unor izvoare 
inedite, şi depistarea, urmată de cercetarea arheologică, a unor situri din perioada pre- 
mergătoare surselor arhivistice. S-a dovedit destul de repede însă că ritmul cercetării era 
sensibil diferit în cele două planuri. Dacă parcurgerea izvoarelor diplomatice şi chiar 
descoperirea de noi documente au putut urma un ritm acceptabil, cercetările de teren si 
mai ales săpăturile arheologice, nu numai prin natura lor, dar şi din cauza unor obstacole 
dinafara cercetării, au progresat mult mai încet. Acesta este motivul pentru care infor- 
mafia arheologică nu poate ocupa în reconstituirile noastre ponderea pe care am fi dorit-o 
și care ar fi fost necesară. Continuarea cercetărilor arheologice, singurele care pot con- 
tribui la recompunerea realitätilor epocii prestatale, rămâne un obiectiv prioritar si pentru 

viitor. Din acest punct de vedere, lucrarea de față reprezintă doar o fază intermediară a 
investigaţiei. i 

Atenţia noastră s-a concentrat asupra habitatului din secolele XIII-XVI, componentă 
esențială a restituirii imaginii societății medievale fägäräsene, o societate rurală cu 
structuri socio-politice si un drept consuetudinar propriu de o deosebită rezistență. Cate- 
goriile sociale si instituțiile „țării“ au fost abordate prin atragerea în discuție a tuturor 
categoriilor de izvoare istorice (documentare, narative, sigilografice, lingvistice etc.), 
concluziile conturând trăsăturile specifice care individualizează Tara Făgărașului în ca- 
drul tuturor celorlalte structuri de acest gen de pe teritoriul românesc. 

Avatarurile Ţării Făgărașului, ca autonomie care a evoluat de la Tara Românilor 
(terra Blacorum), prin ducatul fägäräsean, la cel mai important domeniu al principilor 
Transilvaniei, a constituit un aspect cu o greutate decisivă în cadrul cercetării şi, în ciuda 
unor dificultăți ale documentării, descoperirea unor surse noi si reinterpretarea altora deja 
cunoscute, a permis desprinderea unor concluzii importante. 

Pe tot parcursul cercetărilor noastre am beneficiat de sprijinul competent și îndru- 
marea atentă a profesorilor, de ajutorul generos al colegilor noștri. După dispariţia mult 
prea timpurie a lui Radu Popa, investigaţiile noastre au fost coordonate de cel care și-a 
asumat pregătirea atâtor generaţii de tineri medievisti : Şerban Papacostea. Lor le în- 
chinăm această lucrare ca un modest semn de recunostiintä. Gratitudinea noastră se 
îndreaptă si spre referentii lucrării în faza ei de teză de doctorat: Radu Manolescu, Petre 
Diaconu, Adrian Andrei Rusu. Observațiile lor deosebit de pertinente au fost utilizate la 
redactarea în forma actuală a monografiei. 

Nu putem încheia înainte de a mulțumi Editurii Enciclopedice, directorului ei, 
domnul Marcel Popa, care a îmbrățișat cu energie şi competenţă publicarea acestei cărți 
într-una din colecţiile cele mai prestigioase. 


CAPITOLUL I 


IZVOARELE SI ISTORIOGRAFIA 
ȚĂRII FĂGĂRAȘULUI 


1. IZVOARELE ISTORIEI ȚĂRII FĂGĂRAȘULUI 


Spre deosebire de celelalte „țări“ medievale românești (Tara Hațegului, 
Tara Maramureşului, districtele bänätene), care se bucură de o documentaţie 
relativ bogată pentru veacurile XIII-XVI, istoria Ţării Făgărașului beneficiază 
doar de străfulgerarea câtorva acte în prima jumătate a acestui interval, fără ca 
nivelul cunoștințelor noastre să devină comparabil celui atins în regiunile 
amintite nici măcar în ultimul secol al decupajului cronologic menţionat. Ex- 
plicatia rezidă în mare măsură în menţinerea și funcționarea aproape nestin- 
gherită a societății făgărășene în cadrele ei tradiționale care nu produceau 
documente. Chiar si în perioada ducatului, cea a stăpânirii efective a Ţării 
Românești, certificată pentru cel puţin un veac, numărul hrisoavelor este foarte 
mic în condiţiile utilizării pe o scară încă redusă a scrisului. 

Insuficienta izvoarelor „clasice“, documentare și narative, îl obligă pe 
cercetătorul istoriei Făgărașului să recurgă și la informaţiile oferite de cer- 
cetările arheologice, cartografice, sigilografice etc., iar o investigaţie mono- 
grafică ca cea pe care o încercăm, urmărind reconstituirea structurilor so- 
cio-politice la nivelul întregii țări, nu poate evita o abordare cu caracter 
interdisciplinar care presupune valorificarea rezultatelor unor domenii conexe 
(toponimia, onomastica, sociologia, etnografia etc.). Imposibilitatea stăpânirii 
tuturor acestor domenii de către un singur cercetător ridică o serie de limite și 
impune rezerve pe care, în absenţa unui colectiv cu caracter multidisciplinar, 
am fost nevoiţi să ni le asumăm. 

Izvoarele narative, contemporane cu perioada din istoria Ţării Făgă- 
rașului pe care o urmărim, pot fi identificate cu certitudine doar pentru secolul 
al XVI-lea. Pentru celelalte trei veacuri anterioare se pot cita eventual două 
pasaje ale unor cronici din secolul al XIV-lea, dar chiar și în cazul lor plasarea 
în spaţiul făgărășean a episoadelor respective constituie obiectul unor contro- 

verse care sunt departe de a se fi încheiat. Este vorba mai întâi de Oster- 
reichische Reimchronik, scrisă de Ottokar de Stiria, care menţionează în le- 
gătură cu capturarea lui Otto de Bavaria, în competiţie pentru tronul vacant al 
Arpadienilor, de către voievodul transilvan Ladislau Kan, predarea prizonieru- 
lui în custodia unui voievod al românilor. Identificarea si mai ales localizarea 
personajului au adus în discuţie aproape toate regiunile adiacente Transilva- 
niei, iar relativ recent a fost exprimată și părerea conform căreia Tara Făgă- 
rasului ar avea cele mai bune șanse de a corespunde datelor cronicii.! Celălalt 
pasaj, aparținând cronicii arhidiaconului de Târnave, loan Tétsolymosi, se re- 
feră la controversatul moment al normalizării raporturilor dintre regele Unga- 
riei și domnul muntean după moartea lui Basarab I prin omagiul de vasalitate 
depus de fiul său, Nicolae Alexandru, lui Ludovic I de Anjou. Până nu de mult 
disputele priveau doar datarea momentului, dar mai nou el a fost interpretat ca 
o dovadă a stăpânirii Țării Făgărașului de către domnii munteni încă din prima 
jumătate a secolului al XIV-lea? 

În secolul al XVI-lea situaţia izvoarelor narative privind istoria Țării Făgă- 
rașului înregistrează o substanţială ameliorare. Transformarea țării într-unul 
din cele mai importante domenii ale regatului, stăpânit de voievozii și apoi de 
principii Transilvaniei, va aduce țara și cetatea Făgărașului în prim-planul 
vieţii politice. Contemporani și uneori chiar participanţi la evenimente, croni- 
carii si călătorii străini din secolele XVI-XVII ne procură informaţii mult mai 
bogate. Totuși, nu putem să nu observăm că ei se cantonează de regulă în re- 
gistrul politico-militar, succintele referiri la realitățile sociale, etnice ori la sta- 
tutul juric special al acestei regiuni depășind rareori nivelul cunoștințelor 
noastre datorate actelor diplomatice .? 

Singura cronică internă a Ţării Făgărașului a fost scrisă de călugării 
franciscani de la mănăstirea Sf. Francisc din Făgăraș la sfârșitul secolului 
al XVII-lea. În fapt este vorba de un scurt tabel cronologic care acoperă cu 17 
date întreaga perioadă cuprinsă între anii 15-1690. Informaţiile sunt fanteziste 
(ca de exemplu întemeierea Făgărașului de către împăratul roman Augustus!), 
greșite sau neconfirmate de alte surse. Singura dată care merită atenţie, re- 
prezentând probabil o tradiție locală, este consemnarea începuturilor cetății în 


' Armbruster, Românii, p. 463-483. 

? losipescu, Controverse, p. 1959-1978. 

3 Cele mai importante surse sunt: Simigianus, Historia rerum Ungaricarum et Transsil- 
vanicarum 1490-1606, ed. J.K. Eder, Scriptores Rerum Transsilvanicarum, II, Sibiu, 1800, 
p. 124, 177, 181, 266-268; Francisci Forgach de Ghymes, De statu reipublicae Hungaricae... 
MHH, SS, XVI, p. 217; Chronicon Fuchsio-Lupino-Oltardinum, ed. ]. Trausch, Brașov, 1847, 
I, p. 52-53, 64-67 etc. Olahus, Hungaria, în Călători străini, I, p. 493; Giovan Andrea Gromo, 
Ibidem, II, p. 355; Giorgio Tomasi, Ibidem, III, p. 671-672 etc. 

anul 1300.* Analele sârbești au introdus în legătură cu aceste începuturi 
numele lui Ştefan Mailat, pretins domn al Valahiei, confuzie ce a rezultat pro- 
babil din combinarea legendei descălecatului lui Negru-vodă din Făgăraș cu 
titlul de duce deţinut de domnii munteni începând cu Vladislav-Vlaicu şi cu 
stăpânirea reală a Țării Făgărașului de către voievodul transilvan cu acest 
nume, boier făgărășean din prima jumătate a secolului al XVI-lea.5 Cu toate că 
informaţia a fost privită cu rezerve, confuzia și numele lui Ştefan Mailat de pe 
lista domnilor "Ţării Românești au fost eliminate abia la sfârșitul veacului 
trecut. 

O traducere germană a cronicii franciscane a fost făcută la începutul se- 
colului al XVIII-lea, completată fiind si cu o descriere a asediului cetății de 
către curuti în 1707. Ea se păstra la arhiva castelului și a fost transcrisă de mai 
multe ori. O copie va ajunge și la contele Iosif Kemény în 1833, dându-i ideea 
plăsmuirii unui document care să ateste stăpânirea bulgară asupra Ţării Făgă- 
rașului încă înainte de a deveni o terra Blacorum!S 

Prin simpla înregistrare a legendei descălecatului lui Negru Vodă, croni- 
carii munteni își asigură prezența în această evocare a izvoarelor istoriei Ţării 
Făgărașului. Această informație, de o decisivă importanță în problema înte- 
meierii statelor medievale românești, alături de cele câteva documente din 
veacul al XIII-lea, va aduce istoria țării în atenţia istoricilor, deschizând practic 
calea pentru constituirea unei istoriografii moderne a acestei regiuni. 

Izvoarele diplomatice suplinesc într-o oarecare măsură penuria constatată 
în cazul surselor narative. Departe de a fi în număr suficient, documentele din 
veacurile XII-XVI oferă totuși date importante privind raporturile Ţării Făgă- 
rasului cu regatul maghiar și cu Tara Românească, despre satele și evoluția 
patrimonială a acestora, despre structurile sociale și instituţiile țării. Pentru 
secolul al XV-lea, dar mai ales pentru veacul următor, se înregistrează o cres- 
tere semnificativă a numărului actelor de cancelarie în raport cu perioada 
anterioară, atât datorită progreselor organizării instituționale, cât și datorită 
transformărilor sociale care au marcat revenirea Țării Făgărașului sub autori- 
tatea regatului. 

Insuficienta documentelor din secolele XIII-XVI ne-a obligat adeseori să 
recurgem si la informaţiile cuprinse în actele mai recente, desigur cu prudenta 


+ Cronica a fost publicată de N. Densușianu în „Columna lui Traian“, III (1882), 
p. 433-436. 

5 Gheorghe Brancovici, Cronica românească, ed. D. Mioc si M. Adam-Chiper, București, 
1987, p. 52. 

6 În Kurz, Magazin für Geschichte, I, Braşov, 1844, p. 175-177. 

1 Pasajele au fost strânse relativ recent de N. Stoicescu, „Descălecat“ sau întemeiere? O 
veche preocupare a istoriografiei românești. Legendă si adevăr istoric, în Constituirea statelor 
feudale românești, Bucureşti, 1980, p. 97-106. 

necesară pentru a evita anacronismele, în măsura în care în secolul al XVII-lea 
izvoarele sunt mult mai numeroase și mai generoase ca informaţie. 

De mare ajutor, în special în reconstituirea cadrului natural și a modifică- 
rilor antropice ale habitatului, sunt urbariile din secolul al XVII-lea. Transfor- 
marea Ţării Făgărașului în cel mai important domeniu princiar, cu intenția 
insistentă a transformării „țării“ într-un domeniu feudal, a generat o bogăţie 
rară a acestui tip de surse care au și avantajul major, în cazul dat, de a fi pu- 
blicate aproape în întregime. Izvoarele din veacurile anterioare înregistrează 
foarte rar elementele cadrului natural sau intervenţiile omului asupra naturii, în 
schimb urbariile oferă în mod sistematic descrierea hotarelor satelor, consem- 
nează existența pădurilor, fânetelor, apelor etc., într-un cuvânt, un cadru na- 
tural pe care nu-l putem proiecta ca atare în trecut, dar poate constitui o situaţie 
de referință pe baza căruia să coborâm în trecut. 

Cercetătorului istoriei medievale a Ţării Făgărașului îi stau la dispoziție 
importante colecții de documente, atât cele speciale, referitoare doar la această 
regiune, cât și cele generale. Din prima categorie se cuvin a fi menţionate 
volumele publicate încă în secolul trecut de N. Densușianu și de loan Cavaler 
de Puşcariu. Dobândind o importantă experiență prin cercetarea arhivelor pen- 
tru volumele colecției Hurmuzaki, Densușianu va elabora prima culegere de 
izvoare dedicate istoriei Ţării Făgărașului, o adevărată revelaţie istoriografică 
a momentului.” Peste alte două decenii, după o lungă așteptare, Pușcariu va 
putea să-și publice cea mai importantă colecție de documente medievale fă- 
gäräsene de până acum, instrument de lucru indispensabil și astăzi.!0 

Din cea de-a doua categorie, a colecțiilor generale, Tara Făgărașului be- 
neficiază de o serie de documente care au fost publicate în marile colecții: 
Hurmuzaki, volumele 1/1-2; II/2, 3, 4 si 5; XV/1; Urkundenbuch, volumele 
I-VII; Veress, Documente, volumele I-VII; Doc. Val., ca și în colecţiile mai 
recente ale Academiei Române: Documente privind istoria României si Do- 
cumenta Romaniae Historica. 

În privința raporturilor Țării Făgărașului cu Sibiul si cu Brașovul, în spe- 
cial pentru perioada sfârșitului secolului al XV-lea și începutul veacului ur- 
mător, de mare utilitate sunt și socotelile publicate în Quellen zur Geschichte 
Siebenbiirgens si în Quellen zur Geschichte der Stadt Brassó (Kronstadt). 

În afara documentelor publicate în colecţiile pomenite mai sus, arhivele 
din țară si din străinătate mai păstrează numeroase acte inedite, cu deosebire 
din veacurile XVI-XVII, unele dintre ele semnalate deja în menţiuni și reges- 
te, altele necunoscute. Bogatele fonduri ale arhivelor sibiene, în primul rând 


* Prodan, Urbariile, I-II, passim. 
7 Monumente pentru istoria Tierei Făgărașului, București, 1885. 
10 Fragmente istorice. Despre boierii din Tara Făgăraşului, [IV], Sibiu, 1907. 

fondul de documente medievale si uriasul fond Brukenthal, contin documente 
importante, originale si copii, de la cumpăna secolelor XV-XVI, cu informaţii 
prețioase privind competiția angajată de cei mai înalți demnitari ai regatului, 
inclusiv Provincia Sibiului, pentru dobândirea Țării Făgărașului. Un manuscris 
anonim de la începutul secolului al XIX-lea, intitulat Beiträge zur neueren 
Geschichte de wallachisch-griechischen Kirche in Siebenbiirgen, păstrează co- 
piile unor documente care privesc în mod direct Tara Făgărașului, necunoscute 
până acum sau doar semnalate.!! Cu toate că au fost pe larg utilizate înainte, 
colecţiile manuscrise ale contelui Iosif Kemény și ale lui Mike Sándor, păs- 
trate la Biblioteca Academiei, Filiala Cluj, constituie în continuare fonduri 
generoase pentru istoria Țării Făgărașului în secolele XV-XVI!?. 

Raporturile Brașovului cu Făgărașul în secolele XV-XVI în general, stă- 
pânirea marelui centru urban din Tara Bârsei asupra satelor făgărășene Șercaia 
şi Părău în special, au produs o cantitate importantă de izvoare, multe dintre 
ele încă inedite. Fondul Primăriei Brașov, în primul rând colecţia Privi- 
legii, este cel mai bogat în acest sens, dar documente care prezintă interes 
pentru Tara Făgărașului există si în colecțiile manuscrise mai târzii: Schnell, 
Fronius etc. ; 

Documente inedite au fost identificate si în Arhivele Statului din Buda- 
pesta, mai numeroase pentru secolele XVII-XVIII, dar si din cele două vea- 
curi anterioare, cu referire specială asupra evoluției patrimoniale a unor sate și 
cu privire la castelanii Făgăraşului de la cumpäna secolelor XV-XVI. Arhivele 
vieneze nu ne-au fost accesibile, dar există indicii despre documente care 
privesc istoria Țării Făgăraşului în fondurile de aici. Arhivele Naționale din 
Bucureşti posedă microfilmul unei liste de documente fägäräsene de la 
Hofkammerarchiv, intitulat Pars liber secundi Elenchum literalium Instrumen- 
torum Districtum Terrae Fogarass concernentium. Fasc. 18-19. Din rezuma- 
tele protocolului de la începutul secolului al XIX-lea rezultă o serie de date 
privind documente, urbarii si conscriptii din veacurile XVI-XVIII, unele cu- 
noscute si publicate, dar altele necunoscute si inedite.!? 

Majoritatea documentelor fägäräsene, dar cu precădere cele anterioare 
Principatului, se păstrează doar sub forma unor copii târzii, autentificate uneori 
de instituțiile fndreptätite, dar nu o dată chiar sub forma unor copii simple din 
secolele XVIII-XIX. Această situație invită la prudență si impune verificarea 


1 Arhivele Nationale, Direcția județeană Sibiu, Fond Brukenthal, L1-8, nr. 286. Manu- 
scrisul a fost semnalat si de A. Armbruster, Dacoromania-Saxonica, București, 1980, p. 81, fără 
a aminti totuşi documentele copiate de autor. Mulţumim si pe această cale domnului Costin 
Feneșan pentru sprijinul acordat în cercetarea manuscrisului. 

12 Pentru acestea vezi Lukács, Țara Făgărașului, p. 207-230. 

13 Microfilme, Austria, rola nr. 271. 

autenticitätii documentelor respective. Identificarea falsurilor documentare, 
dincolo de coordonatele obisnuite ale investigatiei diplomatice, are dimensiuni 
particulare în cazul Tärii Fägärasului. Comiterea unor fraude de cätre boierii 
fägäräseni se poate documenta începând cu secolele XVI-XVII. Litigiile patri- 
moniale, dar și acţiunile repetate de revizuire a statutului de boier inițiate de 
autoritatea princiară, au favorizat recurgerea la fals și mai ales la interpolare. 
Introducerea unor detalii privind hotărnicirea satelor, a altora atestând calitatea 
de boier era mult mai ușor de realizat cu ocazia unor traduceri, transumpturi 
sau copii simple. Chiar dacă nu toate aceste intervenţii sunt conforme cu 
vechile realități, documentele respective nu trebuie eliminate în întregul lor 
din aria investigaţiei istorice căci am priva astfel istoria Ţării Făgărașului de 
o serie de informaţii reale și prețioase oferite de nucleul autentic al docu- 
mentelor!*. 

Izvoarele arheologice sunt extrem de importante pentru reconstituirile pe 
care le urmărim, pentru perioada de dinainte de secolul al XIII-lea fiind aproa- 
pe singura categorie de izvoare istorice de care dispunem. Din nefericire, 
stadiul atins de cercetările arheologice nu poate satisface decât în mică măsură 
nevoile acestor reconstituiri. 

Pentru epoca medie, cercetările arheologice din Tara Făgărașului sunt pu- 
ține și de mică anvergură, ele nereușind să lămurească în întregime datarea, 
evoluţia și funcţiile obiectivelor abordate. Săpături foarte importante, ca cele 
de la castelul Făgărașului, cetatea de la Ungra sau de la mănăstirea din Cârța 
sunt publicate doar parţial sau chiar de loc, în ciuda importanței covârșitoare a 
acestor obiective. Situaţia este ceva mai bună pentru perioadele anterioare, dar 
și aici se remarcă predominarea cercetărilor de mică amploare, a celor de su- 
prafatä, iar distribuţia teritorială a acestora prezintă inegalităţi care se datorea- 
ză probabil interesului și eficienței diferite a muzeelor. Altfel spus, harta 
arheologică a Ţării Făgărașului reflectă nu atât evoluţia locuirii din diferitele 
perioade istorice, cât stadiul cercetării regiunii. 

Nivelul precar al cercetării arheologice este cel mai evident în cazul sa- 
telor medievale, atât a vetrelor de sat, cât și a altor elemente ale hotarului. Până 
în prezent n-au fost cercetate nici locuinţe, nici necropole, chiar si bisericile și 
mănăstirile ortodoxe, atât de numeroase în Tara Făgărașului, ocolind, cu foarte 
rare excepții, atenţia specialiștilor. Când au existat astfel de tentative, ele au 
fost întreprinse de amatori care n-au făcut decât să distrugă obiectivul, ca în 
cazul regretabil al mănăstirii de la Scorei.!° 


14 Vezi mai pe larg în Lukács, Documente false, p. 97—106. 


15 „Cercetările“ au fost făcute în 1980 de Al. Marin si G. Popa, fără ca autorii să le publice, 
unicul „rezultat“ fiind deranjarea completă a stratigrafiei. 

Cercetările arheologice de la castelul din Făgăraș sunt în curs de desfă- 
surare, cu rezultate care par să fie de maximă importanţă şi pentru perioada din 
istoria Țării Făgărașului care ne interesează aici. Ele nefiind încheiate, infor- 
matiile se pot folosi numai cu titlu provizoriu, sub rezerva unor modificări 
determinate de cercetările viitoare.’ 

Izvoarele lingvistice, în absenţa unor monumente de limba română din 
secolele XII-XV, sunt constituite din toponimele, hidronimele, oronimele și 
antroponimele care se pot culege din izvoarele scrise. Folosirea izvoarelor 
lingvistice în cercetarea istoriei „ţărilor“ nu este de dată recentă în istoriografia 
noastră, mai mulți istorici frecventând chiar cu o anumită predilecție acest 
domeniu. Valentele pozitive ale metodei au fost dovedite deja de concluziile 
deosebit de importante la care s-a putut ajunge pe această cale în reconstituirea 
cadrului natural, al modificărilor antropice ale habitatului, al realitätilor etnice 
si sociale ale regiunilor respective.” Metoda implică însă și o serie de difi- 
cultäti care îndeamnă la prudenţă, validarea încheierilor la care s-a ajuns, prin 
confruntarea lor cu alte izvoare, impunându-se datorită impreciziei datării, a 
fenomenului de împrumut onomastic sau cel al traducerii numelor. 

Tara Făgărașului nu se află nici ea la începutul unor astfel de cercetări. 
Izvoarele lingvistice, în special toponimia și antroponimia, au fost abordate 
deja atât în cadrul unor lucrări generale, cât și în cele dedicate în întregime 
acestei regiuni.!8 

Pentru secolele XII-XVI izvoarele înregistrează foarte rar în mod direct 
intervenţiile omului asupra naturii, iar ritmurile şi principalele secvenţe crono- 
logice ale acestora ne scapă încă în mare măsură. Toponimia majoră sugerează 
modalitatea în care au fost întemeiate multe din satele făgărășene (Pojorta, 
Breaza, Copăcel etc.), legăturile cu regiunile sud-carpatice (Berivoi, Hurez, 
Iaşi, Săvăstreni) şi uneori poate chiar etnia locuitorilor (Comana, Hoghiz, 
Șercaia, Săscior?). În schimb, toponimia minoră, mult mai bogată, este aproa- 
pe imposibil de datat. Nume ca Dumbrava, Zăvoi, Făget, Bunget, Ariniș etc. 
apar destul de frecvent pentru terenuri arabile, mai cu seamă în urbariile din 
secolul al XVII-lea, ca dovezi sigure ale modificărilor cadrului natural și 


té Şantierul a fost deschis în mai 1998 de un colectiv format din Daniela Marcu, Antal 
Lukâcs şi Bogdan Andriescu. 

17 Vezi în acest sens lucrările din lista bibliografică ale lui I. Iordan, I. Conea, R. Popa, 
Șt. Pasca, I. Ciupea etc. 

18 N. Drăganu, Românii în veacurile IX-XIV pe baza toponimiei și a onomasticei, Bucu- 
rest, 1933; I. Iordan, Toponimia românească, București, 1963; E. Petrovici, Studii de dialec- 
tologie și toponimie, Bucureşti, 1970; Şt. Pasca, Nume de persoane si nume de animale din Tara 
Oltului, Bucureşti, 1936; I. Ciupea, Observaţii asupra toponimiei si antroponimiei Țării Făgă- 
rașului, „ActaMN“, XXIV-XXV, 1987-1988, p. 278-283. 

ne-am străduit să le integrăm și noi în reconstituirea habitatului medieval 
fägäräsean. 

Izvoarele cartografice sunt putin numeroase si târzii, dar importante to- 
tuși dată fiind pomenita stare precară a documentaţiei. Hărțile militare din 
secolele XVIII-XIX, în special prima ridicare austriacă din a doua jumătate a 
veacului al XVIII-lea, ne-au furnizat date privind configurația morfologică a 
satelor, poziţia lor față de cursurile de apă și față de drumurile țării, existenţa și 
amplasamentul unor mănăstiri ortodoxe din zonele de munte și chiar toponime 
și hidronime necunoscute din alte izvoare. Harta militară austriacă are și avan- 
tajul de a fi înregistrat cadrul natural de dinaintea marilor transformări deter- 
minate de defrişările masive şi de alte intervenţii din perioada modernă. Chiar 
dacă nu se pot proiecta ca atare în epoca cercetată de noi, aceste realități sunt 
mult mai apropiate de cele din perioada respectivă decât cele de astăzi.!? 

Izvoarele sigilografice sunt extrem de sărace pentru perioada anterioară 
veacului al XVI-lea. Din perspectiva obiectivelor cercetării noastre, sunt im- 
portante totuși sigiliul lui Vladislav-Vlaicu de pe documentul din 20 ianuarie 
1368 și unicul sigiliu cunoscut al Ţării Făgărașului din anul 1413. 

Folosirea datelor și a izvoarelor puse la dispoziţie de cercetările socio- 
logice și etnologice ridică probleme și mai dificile decât celelalte categorii de 
izvoare. Este cunoscut faptul că, în perioada interbelică, școala de sociologie 
întemeiată de D. Gusti a acordat o particulară atenţie investigării complexe a 
cadrelor de viaţă tradițională care se păstrau în starea lor cea mai putin alterată 
tocmai în aceste „țări“. Făgărașul a beneficiat din plin de aceste cercetări, vo- 
lumele publicate cuprinzând o sferă foarte largă, de la procesele economice și 
structurile sociale, până la manifestările spirituale, de artă populară, folclor, 
onomastică etc. 

Informaţiile provin însă din epoci recente, cel mai devreme din veacul 
al XVIII-lea, proiectarea lor asupra perioadei noastre, aflate la o distanță de 
trei-patru secole, cerând multă prudență. Dacă mai adăugăm și faptul că în 
intervalul care desparte cele două epoci au avut loc transformări în toate 
aceste domenii, transformări care au avut un ritm și mai accelerat din veacul 
al XIX-lea, devine evident că preluarea datelor specifice nu este de conceput în 
afara unor datări mai strânse. 


1? Hărțile austriece le-am obținut prin bunăvoința domnului Alexandru Niculescu (Institutul 
de Arheologie din București) căruia îi mulțumim si pe această cale. Ele se păstrează la Oster- 
reichisches Kriegsarchiv Wien, B IX, a 715. Harta Austro-Ungariei am copiat-o la Institutul de 
Istorie Militară din Budapesta. 

20 Cercetările au privit în mod special satul Drăguș, fiind publicate mai multe volume de 
către Tr. Herseni, St. Metes, Șt. Pasca, Al. Bărbat, Fr. Reiner, Al. Dima etc. 

2. ISTORIOGRAFIA ȚĂRII FĂGĂRAȘULUI 


Interesul față de istoria Ţării Făgărașului, cu toate că este de dată relativ 
timpurie, a fost multă vreme tangential datorită contextului în care a apărut. 
După cum am văzut deja, cronicarii munteni atrăseseră atenția asupra Ţării 
Făgărașului prin consemnarea legendei descălecatului lui Negru Vodă, dar 
starea de atunci a documentaţiei nu permitea abordarea istoriei propriu-zise a 
acestei țări. Documentele din secolul al XIII-lea, ca de exemplu cel din 1222 
amintind de terra Blacorum, sau marele privilegiu al sașilor din 1224 în care 
era atestată Silva Blacorum et Bissenorum, ori cel din 1291 în care românii 
făgărășeni erau pomeniti în mod explicit, au fost publicate abia în a doua ju- 
mătate a secolului al X VIII-lea, iar hrisoavele dăruite boierilor olteni de către 
domnii Țării Românești vor trebui să mai aștepte încă un secol pentru a vedea 
lumina tiparului. 

În condiţiile declanșării luptei de emancipare națională a românilor din 
Transilvania, istoria Țării Făgărașului va fi prezentă în lucrările reprezentan- 
tilor mișcării Supplexului ca si în cele ale adversarilor acestora, tocmai prin 
documentele mentionace, pentru că ele atestau cea mai timpurie prezență a 
românilor în Transilvania. În disputele angajate cu multă pasiune, s-a urmărit 
precizarea statutului juridic al românilor de pe pământul crăiesc, cu exagerări 
de ambele părți care mergeau uneori până la negarea prezenței românilor, prin 
schimbarea arbitrară a lecturii sintagmei Silva Blacorum et Bissenorum în 
pratis et piscinis, cum va proceda Eder?! sau la respingerea de plano a pre- 
tentiilor săsești prin negarea autenticității diplomei din 1224, cum va în- 
cerca s-o dovedească, printr-o analiză diplomatică altfel remarcabilă, loan 
Budai-Deleanu.? 

De o atenţie specială se va bucura ideea participării românilor la viața 
politică a Transilvaniei ca națiune politică, prezentă în adunările teritoriale din 
voievodat. Argumentul decisiv era diploma din 1291, prin care erau restituite 
magistrului Ugrinus satele Făgăraș și Sâmbăta, în cadrul unei adunări ținute la 
Alba Iulia, la care au participat și reprezentanţii românilor. Analizând docu- 
mentul, S. Micu ajunge la concluzia că: „Pe vremilea aceastea, precum și mai 
înainte, românii în Ardeal era parte a statului si în dieta țării împreună cu 
ungurii loc și scaon avea, cum luminat se veade din scrisoarea craiului Andreiu 
din anul 1291*.2 Adoptând anul 1215 ca dată a descälecatului lui Negru Vodă, 
același autor aduce pentru prima oară drept dovadă inscripția lui lonaș Mone, 
văzută de el la casa acestuia din Veneţia de Jos.” Inscripția în sine este un fals, 


21 De initiis iuribusque primaevis Saxonum Transilvanorum commentatio, Viena, 1792, 
p. 188-191. 

2 De originis populorum Transylvaniae, ed. L. Gyémant, I, București, 1991, p. 290-304. 

23 Istoria românilor, 1, București, 1995, p. 65. 

24 Ibidem, p. 288-289. 

făcut de învățatul vicar al clerului unit din Transilvania în 1728, dar așa cum 
remarca și S. Micu, genealogia familiei Mone a fost făcută „din scrisorile mai 
marilor săi, ale mosilor și ale strămoșilor familiei sale“ din care se poate ur- 
mări ascendenta lor până în secolul al XV-lea, motiv pentru care protopopul 
făgărășean se simțea îndreptăţit să se considere coborâtor din cei mai vechi 
boieri ai țării, iar Negru Vodă, perceput ca o persoană reală și nu ca un per- 
sonaj legendar, devenea cea mai adecvată sursă de legitimare a acestui statut. 

Nivelul atins de generaţia Școlii Ardelene în cunoașterea și interpretarea 
izvoarelor istoriei Ţării Făgărașului nu va fi depășit în istoriografia româ- 
nească decât în a doua jumătate a secolului al XIX-lea. Până atunci însă, isto- 
riografia Țării Făgărașului va cunoaște primele două abordări monografice, din 
nefericire rămase nepublicate, și în acest fel impactul lor nu s-a ridicat la 
nivelul pe care valoarea lor științifică ar fi justificat-o. 

Este vorba mai întâi de partea a doua a marii monografii a principatului 
Transilvaniei, scrisă de Iosif Benkö. Prima parte fusese publicată la Viena în 
1778 75 dar editarea părții a doua a fost amânată, după cum s-a dovedit, pentru 
totdeauna. Singurul capitol care a văzut lumina tiparului este traducerea în lim- 
ba maghiară a monografiei comitatului Hunedoarei?€. 

Intentionând să realizeze o prezentare completă, după moda vremii, a Ma- 
relui Principat al Transilvaniei, nu era de așteptat ca Benkö să insiste și asupra 
epocilor anterioare. Totuși, el încearcă să se informeze despre perioada de 
dinaintea revenirii Țării Făgărașului sub stăpânirea regilor Ungariei.” În vi- 
ziunea lui Benkö, districtul Făgărașului a fost desprins din comitatul Albei si a 
fost dat domnilor Țării Românești „velut suis judiciariis“ de către regele 
Ungariei la o dată necunoscută. Astfel se explică și faptul că boierii făgărășeni 
deţin actele lor de nobilitate nu de la regii amintiţi ori de la principii Transil- 
vaniei, ci de la domnii munteni. De la numele acestor boieri si scaunul de 
judecată al ţării se numește sedria boeronali și funcţionează probabil încă di- 
nainte de secolul al XVI-lea. 


3 Transilvania sive Magnus Transilvaniae Principatus, I-II, Viena, 1778. 

2 Apărută în „Hunyadmegyei Történelmi és Régészeti Társulat Évkönyve“, XII, 1901, în 
traducerea lui Koncz Gâbor. 

27 O copie a manuscrisului, de la începutul secolului al XIX-lea, se află la Biblioteca 
Academiei Române din Cluj, la cota Mss. K.J., 412/I-II, provenind din colecția de manuscrise a 
contelui Kemény de la fostul Muzeu Ardelean. O altă copie, într-un singur volum, am găsit-o la 
Arhivele Naţionale din Sibiu, fond Brukenthal, BB1-5, nr. 57. 

# „eorum litterae nobilitares Boeronales dictae videlicet nonulli valachi nobiles Boerones 
seu Bojerones (hung. Bocr) nuncupati litteras armales atque donationales non ab ipsi reg- 
nantibus, hoc est Hungaricae Regibus, atque Transilvanicae Principibus, sed a Valachicae 
Transalpinae Vajvodis, qui jure clientelari terram Fogaras possidebant, obtinuerunt.“ mss. de 
la Cluj, p. 786. 

Bogăția documentară pe care se bazează monografia lui Benkö pentru is- 
toria secolelor XVI-XVIII nu va fi depășită decât de colecțiile de documente 
care vor apărea la sfârșitul veacului trecut, încât nu putem decât să regretăm 
faptul că această lucrare nu a fost publicată nici până astăzi. Ea a rămas ne- 
cunoscută istoricilor care s-au ocupat de Ţara Făgăraşului, singurul care o ci- 
tează fiind, după știința noastră, loan Pușcariu. 

Cea de-a doua monografie a Ţării Făgărașului se leagă de numele unuia 
dintre cei mai buni cunoscători ai izvoarelor istoriei Transilvaniei din timpul 
său. Este vorba de contele Iosif Kemény, neobositul cercetător si editor. Tran- 
scrierea a mii de documente medievale, dând naştere uriașei colecţii manu- 
scrise care nu a fost epuizată de cercetarea istorică nici până astăzi, a generat 
ideea realizării unei ample monografii care să cuprindă toți proprietarii din 
Transilvania, aranjați pe unităţile administrative, si în cadrul acestora, pe fie- 
care localitate. Rezultatul a fost un manuscris de 13 volume, neterminat și 
nepublicat vreodată.% 

Volumul, care cuprinde documentele referitoare la proprietarii din satele 
făgărășene, însumând peste o sută de pagini, urmăreşte cu precădere situaţia 
patrimonială din veacurile XVII-XVIII, dar nu de puţine ori sunt menţionate și 
informaţii mai vechi, din secolele XV-XVI. Este cazul satelor Șercaia, Sărata 
sau Scorei. 

Până în a doua jumătate a secolului al XIX-lea istoria Ţării Făgărașului nu 
va mai beneficia de o lucrare specială, istoriografia romantică a generaţiei 
pașoptiste mentinându-se în limitele trasate de Școala Ardeleană. Totuși, pre- 
luând o altă iniţiativă a mișcării culturale amintite, această școală are merite 
incontestabile în culegerea si editarea izvoarelor istoriei nationale, oferind ast- 
fel baze mult mai solide pentru cercetarea istorică propriu-zisă. Disputele pur- 
tate în problema originii și a statutului juridic al elitelor politice româneşti din 
Transilvania medievală vor abate din ce în ce mai des atenţia istoricilor asupra 
Ţării Făgărașului, în aceste preocupări gäsindu-si practic sorgintea atât apariţia 
primelor colecţii de documente făgărășene, cât şi abordarea mai în detaliu a 
istoriei ţării.3! 

Publicarea primului volum de izvoare ale istoriei Ţării Făgăraşului o da- 
torăm unuia dintre cei mai prolifici editori de documente: Nicolae Densușianu. 
În tinereţe el a fost legat direct de Tara Făgărașului prin implicarea, alături de 


2 Fragmente, IL, p. 22. 

3 Manuscrisul se păstrează la Biblioteca Academiei din Cluj, Arhiva istorică losif Ke- 
mény, Transsilvania possessionaria. Tara Făgărașului formează vol. 13 al lucrării, 

31 O bună trecere în revistă a problemei la loan Drăgan, Nobilimea românească din Tran- 
silvania-o problemă controversată în istoriografia română, în Nobilimea românească din Tran- 
silvania, Satu Mare, 1997, p. 5-33. 

fratele său, Aron Densuşianu, în lupta națională a românilor fägäräseni din anii 
1872-1877. Venind în contact cu realităţile „țării“, atât de asemănătoare în 
unele privinţe cu cele din Hategul natal, Densușianu va decide să pună la 
dispoziţia istoricilor documentele făgărășene, strânse de el și de fratele său de 
la familiile care descindeau din boierii de altă dată. Publicate mai întâi în re- 
vista „Columna lui Traian“? documentele vor fi reluate sub forma unui volum 
editat de Arhivele Statului.* Colecţia a constituit o adevărată reveiatie si a 
rămas până astăzi o lucrare indispensabilă pentru istoria Ţării Făgărașului. 
Ecourile lucrării au depășit repede și hotarele țării: în 1886 istoricul maghiar 
Paul Hunfalvy, polemizând cu istoricii români în problema continuității, recu- 
noştea că și-a extras întreaga informaţie pentru Tara Făgărașului din colecția 
lui Densușianu. 

La un deceniu de la prima publicare a documentelor făgărăşene de către 
Densușianu, apărea la Sibiu volumul întâi al operei celuilalt mare editor al iz- 
voarelor Ţării Făgărașului, loan Cavaler de Pușcariu. Preocupările lui în do- 
meniu, chiar mai vechi decât cele ale lui Densuşianu, au din nou o puternică 
motivaţie biografică. loan Pușcariu își legase soarta de Tara Făgărașului încă 
din timpul revoluţiei de la 1848, când a fost ales membru al conducerii distric- 
tului. Va rămâne apoi să îndeplinească diferite funcții administrativ-juridice în 
perioada 1850-1861, iar între anii 1865-1867 va deveni chiar căpitan suprem 
al districtului Făgăraș." În tot acest răstimp el a transcris zeci și zeci de docu- 
mente pe care le-a găsit la familiile de boieri olteni, ideea unui corpus al aces- 
tora fncoltindu-i în minte probabil încă în această perioadă. 

Iniţiativa conscrierii tuturor familiilor nobile române din Imperiu, lansată 
de Pușcariu în prima adunare a ASTREI, va oferi și prima imagine de ansam- 
blu asupra ponderii numerice a acestei clase, iar disertatia pe care o va pre- 
zenta pe baza acestui material va restitui istoriei naționale o componentă care 
fusese considerată de unii un corp străin și chiar inamic.* Publicarea conscrip- 


3? Nr. III (1882), p. 1-18; 94-102; 161-167; 217-226; 344-353; 430-452; 553-569. 

* Monumente pentru istoria Tierei Făgărașului, Bucureşti, 1885. 

# Neuere Erscheinungen der rumänischen Geschichtsschreibung, Wien und Teschen, 
1886, p. 166. 

35 Pentru aceste date vezi Ioan Popoiu, Tara Făgărașului în perioada 1848-1892, în vol. 
„Făgăraș 700“, f.l, fa., p. 73-89 si Nicolae Edroiu, Cercetări genealogice privind boierimea 
făgărăşeană: loan Cavaler de Puşcariu si Andrei Veress, în vol. Nobilimea românească din 
Transilvania, Satu Mare, 1997, p. 277-280. 

% Pușcariu, Date, 1, p. V-VI; idem, Fragmente, IV, p. IV-V. Disertatia, intitulată Despre 
importanța documentelor nobilitare ale familiilor române, a apărut mai întâi în Actele Asocia- 
tiunii: A J-a Adunare a „Asociațiunii Transilvane“, Sibiu, 1862, p. 133-153 si va fi publicată și 
de Al. Papiu Ilarian în Tezaur de monumente istorice pentru România, Tom. I, fasc. 3, Bucu- 
resti, 1862, p. 77-85. 

tiei va trebui să mai aștepte totuși încă trei decenii din cauza însărcinărilor 
publice primite de Pușcariu la Ministerul ungar pentru culte și învățământ, pro- 
iectul fiind reluat abia după pensionarea sa în 1890. 

Între timp, publicarea izvoarelor istoriei Transilvaniei a făcut paşi semni- 
ficativi, în ultimele două decenii ale secolului fiind lansate marile colecţii de 
documente, ca de ex. Hurmuzaki, Quellen zur Geschichte der Stadt Brassó 
(Kronstadt), Rechnungen aus dem Archiv der Stadt Hermannstadt, Urkunden- 
buch, ca si o serie de documente publicate în revistele de specialitate, dintre 
care de cel mai mare interes pentru subiectul nostru sunt cele extrase din 
colecţia manuscrisă a contelui Kemény de Stefan Moldovan pentru revista 
„Transilvania“ din anii 1871-1874 si cele publicate de B. Mailâd în revista 
„Történelmi Tár“ din anul 1891. 

Perioada a fost decisivă în întreaga evoluţie a istoriografiei, ea prelun- 
gindu-se de fapt până la primul război mondial, prin impunerea orientării po- 
zitiviste şi a spiritului critic. Nu poate fi întâmplător faptul că istoriografia 
Ţării Făgărașului va produce acum si primele sinteze, monografii de o calitate 
superioară care nu au fost depășite în unele privinţe nici până astăzi. 

Încă în același an în care Puşcariu va reuși să publice primul volum a! 
lucrării sale, Lajos Szâdeczky realiza prima sinteză a istoriei Făgărașului.” 
Ajungând în posesia a circa sase-sapte sute de documente, care proveneau din 
arhiva Făgărașului și din arhiva familiei Boer de Recea și Berivoi, autorul face 
o trecere în revistă, tipic pozitivistă, a istoriei politice și a stăpânilor Făgăra- 
șului în secolele XVI-XVII, în evidentă dependenţă de informaţiile pe care 
documentele dobândite le ofereau. 

În 1892 apărea primul volum al repertoriului genealogico-heraldic, pu- 
blicat de Puşcariu sub auspiciile ASTREI, unic în domeniu până astăzi, care 
conţinea conscriptiile din 1862 și informaţiile strânse de autor despre familiile 
nobile române din documente și alte surse, cele mai multe provenind din co- 
lecţia proprie, iar peste trei ani cel de-al doilea, care ordona familiile respecti- 
ve după criteriul alfabetic.* În intenția lui Pușcariu, un al treilea volum trebuia 
să cuprindă publicarea tuturor documentelor referitoare la familiile nobile 
române din Ungaria, ceea ce depășea însă posibilitățile unui singur cercetător 
si n-a putut să fie realizat.” În comentariile, uneori destul de ample, care înso- 
tesc prezentarea alfabetică a familiilor, Pușcariu ajunge la concluzia că nobili- 
mea română își trage originea din funcţii mai vechi sau din titluri mai recente 
(voievozi, bani, cnezi, conti, baroni etc.), evidențiind descendența boierilor 


37 Fogaras vára és uradalma történeti emlékei, Cluj, 1892. 

35 Date, I-II. Conscripția boierilor făgărăşeni se afla la p. 103-113, iar extrasele do- 
cumentare, cele mai bogate din întreaga lucrare, la p. 152-184. 

3 Ibidem, 1, p. VIII. a. a 

făgărășeni din cnezii perioadei prestatale. Abordând controversata problemă a 
descălecatului lui Negru Vodă, el reușea să surprindă într-o formulare echili- 
brată esența fenomenului: trecerile de o parte și alta a Carpaţilor erau un fe- 
nomen curent și „aceste mișcări personificându-se în un duce mai celebru al 
lor din timpurile acelea — s-au numit Negru-Vodă“.% 

Preocupările științifice ulterioare ale lui Pușcariu au rămas cantonate în 
domeniul istoriei Țării Făgărașului și, după ce va mai publica câteva studii mai 
mici,*! va reuși să realizeze și ultimul punct al vechiului său proiect: publi- 
carea in extenso a documentelor fägäräsene pe care le adunase de-a lungul 
vieţii. 

Lucrarea a fost prefațată prin trei studii publicate în „Telegraful Român“ 
din 1904, semnate cu pseudonimul Non quis, sed quid, care vor deveni primele 
trei părţi ale lucrării intitulate Fragmente istorice. Despre boerii din Tara Fă- 
gärasului. În prima dintre aceste contribuţii Pușcariu respinge ideea colonizării 
Ţării Făgărașului de către Vladislav-Vlaicu, considerând că sintagma dux no- 
vae plantationis din titulatura acestuia se referă doar la teritoriul dintre Olt și 
Perșani.*? El observă apoi în mod corect că termenul de boier datează din 
timpul stăpânirii domnilor munteni si că inainte de aceasta: „moşierii privile- 
giati, înainte de a fi numiţi boeri, au existat ca knezi“. Similitudinea boierilor 
cu cnezii din celelalte regiuni ale Transilvaniei este demonstrată de natura 
proprietății lor funciare, de țăranii dependenți pe care-i aveau, de scutirea de 
obligaţii, cu excepția celei militare ca și de instituția scaunului de judecată care 
funcționa după legea Ţării Făgărașului, întocmai ca si în cazul cnezilor din 
Haţeg, Caransebeș etc 27 

Partea a doua este de fapt o scurtă istorie a Țării Făgărașului, în genul celei 
scrise de Szâdeczky, dar cu accente mult mai importante asupra rolului boie- 
rilor. Pornind de la lista lui Benkö, completând-o cu date noi, extrase din do- 
cumentele descoperite de el, Pușcariu a întocmit și o listă a castelanilor și a 
căpitanilor cetății Făgărașului. 

În partea a III-a, în locul ordonării alfabetice a familiilor boierești pe care 
a aplicat-o în Date istorice, va fi preferat acum criteriul geografic, Tara Făgă- 
rașului fiind împărțită în 12 zone, în funcție de văile afluenților dinspre sud ai 
Oltului. În general, sunt reluate informaţiile din conscripția din 1862 și datele 
culese de Pușcariu din documentele copiate de el. 


® Date, Il, p. 257. 

+! Este vorba mai întâi de Negru-Vodă, Sibiu, 1898, scris ca răspuns la observaţiile lui 
Hașdeu asupra interpretării date de Pușcariu în Date, si de discursul său de recepție la Academia 
Română Ugrinus-1291, Bucureşti, 1901. 

"7 Fragmente, |, p. 4-12. 

#3 Ibidem, p. 12-15. 

Partea a IV-a a Fragmentelor istorice, care va apărea abia în 1907, cuprin- 
dea textele izvoarelor istorice referitoare la familiile nobile române din Ţara 
Făgăraşului. Intenţia lui Puşcariu fusese să publice diplomele tuturor tinutu- 
rilor locuite de români, dar acest lucru nu era nici posibil și nici necesar în 
condiţiile apariţiei marilor colecţii nationale si a unora regionale.“ Cele 172 de 
documente, în realitate mult mai numeroase pentru că multe dintre ele cuprin- 
deau la rândul lor transumpturile altora, reprezintă până astăzi cea mai im- 
portantă colecţie de izvoare dedicate Ţării Făgărașului. Dovada temeiniciei 
investigaţiilor lui Puşcariu este numărul relativ mic de documente făgărășene 
care au fost publicate după tipărirea volumului său. 

Principalul merit al contribuţiilor lui Densușianu si Pușcariu a fost acela că 
ele au relevat existenţa unei „țări“ a Făgărașului, cu structurile sale interne, cu 
tradițiile ei, cu individualitatea sa istorică ce nu a dispărut nici în perioada 
principatului când ea a devenit domeniu feudal. Această realitate a devenit atât 
de evidentă prin lucrările lor încât istoriografia maghiară nici nu va aborda 
acest subiect în mod direct, absența unei populaţii și a unei nobilimi maghiare 
în veacurile XII-XVII făcând-o neinteresantă pentru ea. 

Istoria Ţării Făgărașului a intrat în atenţia marilor noştri istorici din aceas- 
tă perioadă, începând cu B.P. Hasdeu, A.D. Xenopol și D. Onciul, nu însă ca 
scop în sine, ci în legătură cu problema descălecatului și a raporturilor dom- 
nilor Țării Românești cu regatul maghiar în secolele XIV-XV. A.D. Xenopol, 
sesizând particularitätile statutului boierilor făgărășeni față de ceilalți nobili 
români din Transilvania, sublinia necesitatea realizării unor studii speciale 
despre problemele cnezilor și voievozilor, a unor monografii istorice despre 
diferitele aspecte ale istoriei naţionale, sociale și militare a românilor de peste 
munţi 27 

În încercarea de reconstituire a începuturilor statului românesc sud-carpa- 
tic şi a cronologiei primilor săi domnitori, B.P. Hasdeu acordă istoriei Țării Fă- 
gărașului un loc privilegiat. Publicând monumentalul său studiu Negru- Vodă. 
Un secol si jumătate din începuturile statului Țării Româneşti (1230-1380), ca 
introducere la volumul al IV-lea din Etymologicum Magnum Romaniae, ma- 
rele istoric relua şi dezvolta încheierile la care ajunsese în sinteza sa de istorie 
naţională. Spiritul avântat și imaginația prodigioasă, dar și vicierea unora 
dintre premisele de la care pleca, din cauza unor documente false (din 1231, 
1233, 1374), l-au condus la multe erori în detaliile reconstituirilor sale. Totuși, 
rămân incontestabile meritele sale în indicarea unor izvoare noi şi multe din 


“ Fragmente, IV, p. VI-VII. 


5 Istoria românilor din Dacia Traiană, ed. V. Mihäilescu-Bârliba, 1, București, 1985, 
p. 331-351. 


23 


intuitiile sale privind „șovăirea“ Făgărașului între munteni și maghiari sau 
relaţiile Ţării Românești cu Transilvania și Ungaria în a doua jumătate a se- 
colului al XIV-lea.# 

Dimitrie Onciul, reprezentatntul clasic al școlii critice în istoriografia 
noastră, va aborda și el istoria Ţării Făgărașului din perspectiva originilor Prin- 
cipatului Ţării Românești. Spre deosebire de B.P. Hasdeu, negând orice bază 
istorică reală a existenţei lui Negru-Vodă ca personaj istoric, el ajungea la con- 
cluzia că ducatele de peste munte au ajuns în stăpânirea domnilor munteni nu- 
mai în timpul lui Vladislav-Vlaicu ca feude ungurești, fondul istoric al legen- 
dei întemeierii constituindu-l tocmai pierderea acestora în vremea lui Radu I.“ 
Adânciindu-și investigațiile, D. Onciul își va nuanța poziţia, observând mai 
întâi că Vlaicu se intitula duce de Făgăraș încă din 20 ianuarie 1368; iar apoi, 
la capătul unei analize minutioase, va ajunge la concluzia că Tara Făgărașului, 
împreună cu celelalte părți de peste munte, fuseseră dobândite de Tara Româ- 
nească putin după 1291 si s-au aflat sub autoritatea domnilor ei până la mij- 
locul veacului al XV-lea.* 

Fără să se fi ocupat în mod special de istoria mai veche a Ţării Făgă- 
rașului, marele nostru istoric, Nicolae Iorga, are totuși contribuţii demne de 
luat în seamă și în acest domeniu. În cadrul preocupării sale permanente pentru 
descoperirea si publicarea de noi izvoare istorice, el s-a impus în istoriografia 
Țării Făgăraşului și prin crearea unor domenii noi de cercetare. Înainte de 
toate, trebuie amintite cele două volume ale colecţiei Hurmuzaki (XV/1-2), cu 
documente provenind din arhivele transilvănene, dintre care primul este indis- 
pensabil pentru înțelegerea contextului în care Tara Făgărașului a devenit un 
domeniu al regatului maghiar și apoi al principilor Transilvaniei. Alte docu- 
mente au fost găsite de Iorga în călătoriile sale din Tara Oltului * călătorii în 
timpul cărora va consemna vechile pisanii și inscripţii de pe bisericile româ- 
nești, va înregistra cărțile vechi religioase deținute de preoții de aici, punând în 
fața oamenilor de știință un material de o extraordinară bogăţie care atesta, pe 
de o parte legăturile permanente ale bisericii oltene cu Tara Românească, iar 
pe de altă parte vechimea acestor instituții care-și aveau începuturile în pe- 


# Etymologicum Magnum Romaniae , ed. Gr. Brâncus, 3, București, 1976, p. 756-812. 

“7 Radu Negru si originile Principatului Țării Românești, în D. Onciul, Scrieri istorice, ed. 
A. Sacerdoteanu, I, Bucureşti, 1968, p. 328-428. 

48 Originile Principatelor Româneşti, în Scrieri istorice, I, p. 650. 

# Titlul lui Mircea cel Bătrân si posesiunile lui, în Scrieri istorice, Il, p. 19-142, în special 
p. 97-104. 

50 Studii si documente, XII, p. 276-278; Îndreptări si întregiri la istoria românilor după 
acte descoperite în arhivele săsești, I. Braşovul, „AARMSI“, tom. XXVII; Lucruri nouă despre 
Vlad Țepeș, în Studii asupra evului mediu românesc, ed. $. Papacostea, Bucureşti, 1984, 
p. 211-213. 

rioada cercetată de noi.5! Studiile lui Nicolae lorga completează contribuțiile 
în domeniu ale lui Augustin Bunea, care însă erau orientate cu precădere spre 
istoria bisericii greco-catolice din Transilvania 27 si vor impulsiona cercetările 
viitoare ale lui Șt. Meteș, Z. Pâclișanu şi V. Literat din perioada interbelică. 

Încă înainte de primul război mondial, istoriografia Țării Făgărașului se va 
îmbogăţi cu două lucrări de sinteză de mare valoare. 

Ales membru titular al Academiei Române în chiar ultimul an al vieţii, 
Augustin Bunea și-a ales ca subiect al discursului său de recepţie istoria tinu- 
tului său natal. Publicat postum, după un manuscris neterminat, Srăpânii Țării 
Oltului, împreună cu cealaltă sinteză, postumă și ea,’ recomanda vieții stiinti- 
fice românești un cercetător de mare erudiție, bun cunoscător al izvoarelor și al 
literaturii de specialitate, calități care explică pertinenta judecăților sale și 
poziţia echilibrată în abordarea unor probleme controversate. 

Lucrarea este în substanţa ei o istorie politică a Ţării Făgăraşului, dar firul 
naratiei pozitiviste este subordonat demonstrării unor idei programatice, foarte 
clar formulate de autor. În primul rând caracterul românesc al Țării Oltului, 
din timpurile cele mai vechi și până astăzi. Ideea este argumentată, pentru 
întâia oară în istoriografia română, cu dovezi toponimice și chiar dacă unele 
sunt eronate, poate si din dorința autorului de a găsi analogii din tot spaţiul lo- 
cuit de români (inclusiv în Balcani!), imaginea obținută este deosebit de su- 
gestivă.5% Adept al descălecatului, A. Bunea consideră că tradiţia istorică este 
în deplină consonantä cu contextul istoric și trebuie doar curățată de elemen- 
tele străine prin care a fost întunecată mai târziu. Tara Făgărașului, sau Tara 
Oltului cum preferă s-o numească, a fost o „tară“ autonomă, chiar dacă supusă 
coroanei maghiare, şi așa va rămâne și după descălecatul lui Negru Vodă. 
Perioada de 150 de ani de la descălecat (plasat de autor între 1186-1200) şi 
până la organizarea ducatului, este interpretată ca perioadă a amputărilor teri- 
toriale fără ca acestea să poată altera structurile interne ale țării.55 

Prin obţinerea titlului de duce al Făgărașului de către Vladislav-Vlaicu în 
1368, Bunea consideră în mod îndreptăţit că începe o epocă nouă în istoria 
Ţării Oltului. Capitală pentru înţelegerea acestei perioade este observaţia după 
care stăpânirea ducatului de către domnii munteni a funcţionat ca un baro- 
metru al raporturilor acestora cu coroana maghiară. Acordarea ducatului era 
funcţie a atitudinii lor faţă de regat în general şi fată de problema luptei 


SI Inscripții, vol. Il. 

% Din istoria românilor. Episcopul loan Inocentiu Klein (1728-1751), Blaj, 1900; Epis- 
copii Petru Pavel Aaron şi Dionisie Novacovici, Blaj, 1902 etc. 

53 Încercare de istoria românilor până în 1382, Bucureşti, 1912. 

antiotomane în special. Întreaga istorie a Țării Făgărașului este urmărită în 
lumina acestei idei.5 

Calitățile lucrării sunt sporite de sugestiile interesante în rezolvarea unor 
aspecte controversate (interpretarea sintagmei terram exemptam de Blaccis din 
documentul pentru întemeierea Cârtei, localizarea pădurii românilor și pecene- 
gilor din 1224, data înființării episcopatului catolic al Severinului etc.) și de 
acuratețea folosirii izvoarelor, spiritul critic al autorului permițându-i să desco- 
pere și să elimine unele documente false care generaseră atâtea dispute.’ 

La puțină vreme după apariţia lucrării lui A. Bunea, un alt istoric de ori- 
gine brașoveană consacra un studiu întins istoriei Țării Făgărașului.** Pentru că 
istoricii de până atunci își concentraseră atenţia asupra originilor ducatelor de 
peste munţi, Ilie Minea își propune să lămurească contextul în care aceste teri- 
torii au fost definitiv pierdute de domnii Ţării Românești și semnificaţiile aces- 
tui proces în evoluţia raporturilor cu Ungaria și cu Imperiul otoman. Cunoscut 
pentru ascutimea spiritului său critic, autorul excelează în minutia analizei iz- 
voarelor, dar și în cuprinderea cercetării sale într-un cadru mai larg, integrator, 
în măsură să permită surprinderea sensurilor mai profunde ale unor detalii. 

În acord cu D. Onciul, Minea consideră că Amlasul și Făgărașul au aparti- 
nut din vechime Ţării Românești si au fost stăpânite de domnii acesteia practic 
fără întrerupere chiar dacă prima atestare documentară explicită a titlului de 
duce apare abia în 1366.5 Parcurgerea atentă a izvoarelor, prilej de ample 
incursiuni în istoria relațiilor cu regii maghiari, susține ideea apartenenţei la 
statul muntean a celor două ducate până la Vladislav al II-lea. Făgărașul a fost 
pierdut pentru prima oară în 1456, an memorabil în opinia lui Ilie Minea, pen- 
tru că Iancu de Hunedoara, pregătind depunerea acestui domn, repeta de fapt 
greşeala pe care o făcuse si prin îndepărtarea lui Vlad Dracul. Lupta pentru 
Amlas și Făgăraș era de fapt lupta pentru neatârnarea față de Ungaria, iar din 
partea românilor făgărășeni era protestul împotriva încorporării ţării în Tran- 
silvania.% 

Pierderea definitivă a Amlasului si Făgărașului sunt în legătură cu căderea 
lui Vlad Ţepeş. Conflictele cu sașii, dar si interesul acestora de a dobândi po- 
sesiunile muntenesti, atitudinea pasivă a lui Matia Corvinul din timpul cam- 
paniei otomane din 1462 constituie motivele confiscării feudelor.f! 


5% p. 22 şi urm. 

57 Este primul care contestă autenticitatea documentului din 1374 privind satul Hoghiz care 
a complicat atât de mult înțelegerea relaţiilor de rudenie dintre Vlaicu si familia de Dăbâca. V. 
studiul nostru Documente false, p. 98-99. 

58 I, Minea, Din trecutul. 

5 p. 7-8. 

50 p. 34-47. 

61 p. 47-69. 

În finalul studiului său, autorul analizează natura si conţinutul posesiunilor 
de peste munte ale domnilor Țării Românești, semnificația acestei posesiuni 
pentru raporturile cu regele maghiar. După părerea sa, titlul de duce nu era 
înțeles de domni în sens feudal clasic, presupunând o relaţie de vasalitate, iar 
recunoașterea ca dominus naturalis a regilor Ungariei nu însemna decât 
alianţă, relaţii bune. Domnitorii Țării Românești au considerat Amlaşul si Fă- 
gärasul ocină dreaptă, parte integrantă a moştenirii fiecăruia dintre ei P" 

Sprijinită pe achiziţiile valoroase ale epocii anterioare, istoriografia Țării 
Făgărașului din perioada interbelică, fără să ajungă la realizarea unei lucrări de 
sinteză, cu caracter de monografie istorică a întregii țări, va cunoaşte totuși 
contribuţii importante prin abordarea unor domenii mai puţin frecventate până 
atunci și prin diversificarea metodelor de cercetare. În condițiile politice ale 
vremii, mai ales în al doilea deceniu interbelic, recrudescenta în istoriografia 
maghiară a interesului faţă de istoria românilor din Transilvania, subsumată în 
esenţa ei demonstrării caracterului de populație imigrată, a determinat reacția 
istoricilor români, exprimată prin studii ale unor cazuri particulare și prin 
sinteze referitoare la vechimea și la statutul românilor din Transilvania me- 
dievală. 

În linia domeniilor tradiționale investigate de istoricii maghiari, ca de 
exemplu prima atestare documentară a românilor în Transilvania, statutul lor 
juridic în primele veacuri ale stăpânirii regilor maghiari ori pretinsa explozie a 
colonizării românilor în secolul al XIV-lea, Ţara Făgărașului va figura în mod 
constant atât în studiile publicate în revistele de specialitate,* cât şi în marile 
sinteze şi colecţii de documente de istoria Transilvaniei.$* Observatia este va- 
labilă și pentru lucrările istoricilor români care au combătut aceste teorii % 

În contextul schițat mai sus, istoriografia Țării Făgărașului va beneficia 
însă și de abordări mai ample, materializate atît în sinteze de istorie econo- 
mică, domeniu mai puţin cercetat până acum, de istorie socială și religioasă, 
cât si în editarea unor noi izvoare istorice. Cele mai multe din aceste lucrări 
sunt axate pe secolele XVI-XVIII, pentru care documentația, inclusiv cea nou 
publicată, era mult mai bogată, dar informaţiile și concluziile la care au ajuns 
sunt utile și pentru reconstituirile realitätilor din perioada anterioară. Această 
constatare se impune mai cu seamă în cazul urbariilor şi conscriptiilor ca si a 
istoriei bisericilor și mănăstirilor făgărășene. 


62 p. 73-78. 

53 În rândul acestora, cea mai productivă și cea mai virulentă a fost „Archivum Europae 
Centro-Orientalis*. 

& Vezi în special Héman-Szekfü, Magyar történet, L. Makkai, L. Gâldi, Geschichte der 
Rumänen, Budapesta, 1942 şi Doc. Val. 

6 Decei, Contribution, p. 206-232; Lupaș, Keone istorice, P 25-41; Moga, Les 
Roumains, p. 38—49 si 132-144. 

Cel mai productiv cercetätor al Tärii Fägärasului din perioada interbelicä a 
fost Stefan Metes. Încă din primii ani de după război el a început să editeze 
izvoarele istoriei economice a Ţării Oltului din secolele XVI-XVIII, adăugând 
noi și noi surse statistice inedite.“ Studiile de istorie socială au îmbrățișat în 
special problema boierilor fägäräseni si a legăturilor acestora cu Tara Româ- 
nească.“” Continuând direcția de cercetare deschisă de Nicolae Iorga în dome- 
niul istoriei bisericii ortodoxe din Tara Făgărașului, Șt. Metes va sintetiza re- 
zultatele propriilor investigaţii în mai multe studii și volume care sunt si astăzi 
lucrări de referință în domeniu.“ Istoria bisericilor și a mănăstirilor făgărășene 
va atrage și alți specialişti ai perioadei, dintre aceștia remarcându-se Z. Pâcli- 
șanu“ și mai cu seamă Valeriu Literat.70 

Lista contribuţiilor lui Șt. Metes trebuie completată cu monografia istorică 
a satului Drăguș pe care a realizat-o în cadrul marelui proiect de cercetare 
sociologică despre care a fost vorba mai sus. Conform planului monografiei 
sociologice, cadrul istoric trebuia să cuprindă nu numai trecutul istoric al sa- 
tului, ci și trecutul istoric al întregii țări. Cu toate că centrul de greutate al vo- 
lumului realizat de Meteș se plasează în veacurile XVII-XVIII, el a cules din 
izvoare toate datele referitoare la istoria „țării“ si a satului Drägus din vea- 
curile XIII-XV, ce-i drept fără a adăuga ceva nou față de informaţiile cu- 
noscute.”! 

Perioada interbelică cunoaște și câteva contribuții mai modeste, fără pre- 
tentii de originalitate, care reflectă ecourile polemicilor amintite cu istorio- 
grafia maghiară în mediul istoricilor din „eșalonul doi“. Cel mai activ dintre 


% Vieaţa agrară, economică a românilor din Ardeal si Ungaria. Documente contempora- 
ne, I. (1508-1820), București, 1921; Situaţia economică a românilor din Tara Făgărașului, 1, 
Cluj, 1935; Contribuţii nouă la istoria românilor din Țara Făgăraşului în veacul al XVII-lea. A. 
Situaţia românilor de pe domeniul Porumbacului de Jos (1680), Bucureşti, 1942. 

"7 Mosiile domnilor si boierilor din Țările române în Ardeal si Ungaria, Arad, 1925; 
Contribuţii la studiul populației din Transilvania în trecut, II., Boierii ostași din Tara Oltului în 
veacul al XVII-lea, în „AARMSI“, tom XXIV, nr. 10, 1942. 

8 Viaţa bisericească a românilor din Tara Oltului, Sibiu, 1930; Note despre zugravii 
bisericilor române, Sibiu, 1932; Mănăstiri românești din Transilvania şi Ungaria, Sibiu, 1936. 

6 Vechi vizitațiuni canonice în Ardealul veacului al XVIII-lea, „Cultura Creștină“, 1936, 
nr. 1-2. 

„7 Două biserici din Tara Oltului, „Anuarul Comisiunii Monumentelor Istorice. Secția 
pentru Transilvania“, 1926-1928, Cluj, 1929; Biserici din Țara Oltului şi „de pe Ardeal“ zu- 
grăvite de o familie de pictori, în același anuar nr. IV, 1932-1938. În cea mai mare parte însă, 
cercetările lui V. Literat au rămas inedite în timpul vieţii, repertoriul său, ce cuprinde toate 
bisericile din Tara Făgărașului, fiind tipărit abia în urmă cu trei ani prin strădaniile lui N. Sabău: 
Valeriu Literat, Biserici vechi româneşti din Țara Oltului, Cluj-Napoca, 1996, 280 p. 

7 Drägus. Un sat din Tara Oltului (Făgăraș). 1. Trecutul Țării Oltului. II. Trecutul satului 
Drăguș, [Bucureşti], 1945. 

aceştia a fost cu siguranță Octavian Popa.”? În aceeași categorie valorică se în- 
scrie și monografia lui Coriolan Buracu dedicată cetăţii și castelului Făgă- 
rasului. 

Färä a face parte din istoriografia propriu-zisä, lucrärile consacrate topo- 
nimiei si onomasticii Țării Făgărașului sau întregului spațiu românesc, nu pot 
lipsi din bibliografia unor cercetări care vizează prelucrarea și interpretarea 
monografică a întregii informaţii privitoare la regiunea respectivă. De altfel, 
lucrări ca cele ale lui N. Dräganu, I. Conea, St. Pașca sau E. Petrovici, prin 
rezultatele si sugestiile lor au influentat și au sprijinit la rândul lor cercetările 
istoricilor.”4 

Deşi nu s-a ocupat în mod special de istoria Ţării Făgărașului, nu putem să 
încheiem perioada interbelică a istoriografiei acesteia fără să amintim numele 
lui Gh. I. Brătianu. Justificarea este furnizată de metodele de cercetare istorică 
pe care le-a utilizat și de perspectivele extrem de fertile pe care contribuțiile 
sale le-au deschis în domenii variate, dintre care, în legătură cu subiectul 
nostru, se impun recuperarea tradiţiei istorice ca izvor istoric în cercetarea 
problemei descälecatului fägäräsean si definirea esenței structurilor de tipul 
„țărilor“ medievale.75 La curent cu cele mai noi orientări ale istoriografiei 
europene, Gh. I. Brătianu va ataca problema tradiției istorice, după propria-i 
expresie „integrată în evoluţia generală a metodei istorice cu privire la legen- 
dele si tradiţiile medievale“, rupând astfel cu scepticismul aproape aprioric al 
școlii critice. Metoda îi va permite să facă nuantäri de o rară fineţe care nu erau 
de așteptat de la metoda tradițională. Aceeași concepție integratoare îl va 
conduce, în cadrul mai larg al cercetării istoriei adunărilor de stări, la încheieri 
de o mare profunzime privind raportul dintre „țări“, privite ca teritorii pe care 
se aplică un anumit drept cutumiar, principe și curte. Sunt direcţii de cercetare 
pe care istoriografia română s-a angajat relativ recent și este departe de a le fi 
epuizat. 

În primele decenii postbelice, noile împrejurări politice au impus orien- 
tarea cercetărilor cu predilecție spre domeniile istoriei economice si sociale, în 
sine importante pentru istoria oricărei societăţi, dar constrângerile ideologice 
viciau decisiv demersul științific. Chiar dacă istoria Ţării Făgărașului n-a fost 
ferită complet de astfel de exagerări,'€ ea a fost crutatä datorită contribuţiilor 


72 Stefan Mailat. Domnul Făgărașului (1502-1550), în „Ţara Bârsei“, 1932; Ugrinus 1291, 
„Ţara Bârsei“, 1935; Făgărașul sub domnii munteni, „Blajul“, II, 1935; Făgăraşul sub regii 
unguri, „Ţara Bârsei“, 1937. 

73 Cetatea si castelul Făgărașului. Cronică istorică, Făgăraș, 1937. 

74 Drăganu, Românii, Conea, Tara Lovistei, Paşca, Nume de persoane, Petrovici, Problema 
continuitătii românilor în Dacia, Sibiu, 1943. 

75 Tradiţia istorică; Sfatul domnesc; Adunările de stări. 

76 Şt. Pascu, Răscoale ţărăneşti în Transilvania, Cluj, 1947. 

unuia dintre cei mai mari specialiști în domeniu: David Prodan. În pregătirea 
marii sinteze asupra istoriei iobăgiei în Transilvania, parcurgerea izvoarelor fă- 
gărășene i-a prilejuit elaborarea celui mai valoros studiu de istorie economică 
și socială a Ţării Făgăraşului.” Model de analiză a documentelor istorice, 
liberă în esență de presiunile ideologice ale timpului, lucrarea depășește de 
fapt limitele unui simplu studiu de caz, ea fiind de neocolit pentru oricine s-ar 
apleca asupra investigării structurilor socio-economice ale societății medievale 
românești. 

Aportul impresionantei activități științifice a lui D. Prodan este decisiv si 
în publicarea izvoarelor istoriei Ţării Făgărașului. Cele două volume de urbarii 
făgărășene constituie cea mai importantă contribuție în domeniu de la colec- 
tiile de documente editate la sfârșitul veacului trecut.” 

Istoria ducatului făgărășean si a rolului său în relaţiile dintre Tara Româ- 
nească și Ungaria, domeniu tradiţional care părea epuizat prin cercetările gene- 
ratiilor anterioare, a găsit în persoana Mariei Holban un continuator demn de 
antecesorii ei. Inegelabila sa competenţă în domeniile paleografiei și diploma- 
ticii și o remarcabilă capacitate de pătrundere a contextului istoric i-au permis 
reliefarea unor sensuri până atunci nebănuite ale documentelor și cronicilor 
medievale.” Importanţa studiilor Mariei Holban rezidă nu numai în încheierile 
solide, care au devenit repede câștiguri definitive ale științei istorice, ci și în 
perspectivele noi și în dezbaterile deosebit de fertile pe care le-au declanşat.” 

În cercetarea trecutului „țărilor“ medievale românești, deceniul al șaptelea 
reprezintă un moment de cotitură, marcat de inițierea unei metode noi de 
investigație, complexă și integratoare, care îmbina rezultatele unor cercetări 
arheologice sistematice cu informaţia izvoarelor scrise. Metoda reconstituirilor 
regresive, cum a fost denumită, a fost aplicată pentru prima oară de Radu Popa 
în Tara Maramureșului, cu rezultate excepționale Al și dezvoltată ulterior pen- 
tru alte „țări“ sau unități geografico-politice.*? Tara Făgărașului n-a beneficiat 
de avantajele unui program de cercetare sistematic, chiar dacă o asemena idee 
a fost formulată, totuși arheologia îşi va spune cuvântul și în această regiune, 
începând chiar cu deceniul amintit. 

Cercetările de teren și săpăturile arheologice au fost mai ample și mai 
fructuoase pentru epocile premedievale, fără a fi suficiente totuși, informaţiile 


T Boieri si vecini. 

7 Urbariile, I-II. 

7 Din cronica; Pe marginea. 

# Holban, /poteze; losipescu, Controverse; Papacostea, Relaţiile. 

èl Tara Maramureșului. 

*2 Popa, Țara Hațegului, M.D. Matei, E.I. Emandi, Habitatul medieval rural din Valea 
Moldovei si din Bazinul Somuzului Mare (secolele XI-XVII), București, 1982. 

obținute stând la baza încercărilor de reconstituire a evoluției locuirii umane 
din regiune 8 

Pentru perioada medievală cele mai importante cercetări au fost între- 
prinse în așezarea de la Comana de Jos, în cetăţile de la Breaza, Făgăraş, Co- 
mana de Sus și la mănăstirea din Cârţa.5* După cum s-a arătat deja, aceste 
cercetări nu sunt întotdeauna exhaustive și publicate metodic, ceea ce le reduce 
mult din valoare, demonstrând de asemenea că în Tara Făgărașului acest 
domeniu este încă la început de drum. 

În afară de cetăţile amintite mai înainte și de mănăstirea cisterciană de la 
Cârța, Tara Făgărașului păstrează puține monumente mai vechi de secolul 
al XV-lea (bisericile din Voivodenii Mari, Viştea de Jos şi poate mănăstirea 
rupestră de la Șinca Veche), totuși atenţia istoricilor de artă si a arhitecţilor n-a 
ocolit nici această zonă.85 Se cuvine să amintim în acest loc și contribuţiile 
muzeografilor de la Muzeul Ţării Făgărașului, atât în publicarea unor desco- 
periri arheologice 8 cât si în realizare unor monografii ale cetăţii și castelului 
din Făgăraș.% Pentru fazele istorice ale evoluției acestui din urmă monument 
dispunem acum de lucrarea fundamentală a lui Gh. Sebestyén 5% 

Realitätile etnice, politice, sociale, instituționale și demografice din Tara 
Făgărașului au stat și în atenţia sintezei de istorie a voievodatului Transilvaniei 
realizate de Şt. Pascu. Efortul depus pentru cuprinderea întregii istorii a voie- 
vodatului este remarcabil, dar concluziile de largă respiraţie nu întotdeauna 
sunt susținute de o analiză atentă și consecventă a izvoarelor. De pildă, cer- 
cetarea creșterii demografice pe două intervale cronologice (până la 1350 și 
între 1350-1541), poate fi utilă pentru comitatele voievodatului, dar pentru 
Tara Făgărașului ele nu au nici o relevant D Generatoare de confuzii este si 
folosirea termenului de boeronat cu sensul de voievodat (ca structură terito- 
rială), iar caracterizarea familiei din Viștea drept „boieri cu dregătorie (voie- 
vozi) si nu categorie socială“ o infirmă chiar textul diplomei.” 


DL Glodariu, Aspecte ale politicii demografice romane în zona de sud a Transilvaniei, în 
„Acta MN“, XIV, 1977. 

4 Costea, Repertoriul, I-II, sub voci. Pentru Cârța vezi si Th. Nägler, M. Rill, Monumentul 
cistercian de la Cârța, jud. Sibiu, „MCA“, XVII/2, p. 389-393. 

85 E. Greceanu, Țara Făgărașului zonă de radiație a arhitecturii de la sud de Carpaţi, 
„BMI“, 1970, 2, p. 33-45; D.N. Busuioc, Consideraţii privind datarea mânăstirii cisterciene de 
la Cârța, „SCIA“, 23, 1976, p. 3-20; Hervay, Repertorium. 

35 Glodariu, Costea, Ciupea, Comana de Jos; Gh. Dragotä, I. Frătean, Tezaurul monetar de 
la Părău, Făgăraş, 1998. 

7 Häsfälean et alii, Cetatea Făgărașului; 1. Ciupea, Făgăraș. Mic îndreptar turistic, Bucu- 
resti, 1983; Făgăraș. 700. Volum editat cu prilejul a şapte sute de ani de atestare [f.l., Cal 

33 Cetatea Făgăraşului. 

# Voievodatul, II, p. 33. . VITH 

% Ibidem, IlI, p. 559-564. SC 

Cea mai recentä sintezä a istoriografiei maghiare nu este nici ea lipsitä de 
judecăţi eronate, ce-i drept ele se datorează altor cauze. L. Makkai, autorul 
capitolului care ne interesează pentru istoria Ţării Făgărașului, menținându-și 
practic neschimbate ideile susținute cu jumătate de secol în urmă, refuză să 
admită autohtonia românilor în Transilvania și deci si în Făgăraș, în baza 
argumentului toponimic si a absenței atestării documentare a românilor până la 
începutul secolului al XIII-lea.” După părerea sa, terra Blacorum nu este 
altceva decât o structură teritorial-administrativă (se înțelege, creată de regali- 
tate) a românilor si a pecenegilor, așezați aici nu cu mult timp înainte de 1200, 
cu rosturi de apărători ai granițelor regatului maghiar. 

În deplin acord cu Makkai, în ce privește concluziile sale generale, este și 
istoricul Györffy Gyôgy în capitolul dedicat Ţării Făgărașului din monu- 
mentala sa geografie istorică a regatului arpadian.”? Prezența unor toponime 
maghiare în documentul din 1223 referitor la întemeierea mănăstirii Cârța, este 
dovadă suficientă pentru autor a anterioritätii maghiare pe linia Oltului. De- 
numirea de terra Blacorum, singura de acest gen la începutul veacului 
al XIII-lea, ar însemna că era și singurul teritoriu din regat pe care s-au așezat 
românii. Concluziile lui Györffy decurg în mod evident din restricțiile impuse 
de ideea centrală care stă la baza întregii lucrări: întemeiarea și creșterea nu- 
mărului așezărilor românești reflectă procesul de infiltrare a acestei populații 
în Transilvania. 

Instituţiile structurilor socio-politice românești din Transilvania medievală 
au captat destul de frecvent atenţia istoricilor din ultimile decenii. Cnezatele și 
voievodatele, adunările cneziale din „țările“ românești au beneficiat de cer- 
cetări particulare și de sinteză, cu rezultate dintre cele mai însemnate. Adolf 
Armbruster s-a remarcat în acest sens prin reinterpretarea informaţiilor unor 
izvoare istorice cunoscute, aducându-le în legătură cu instituția voievodatului 
din Tara Făgărașului în secolele XII-XIV 27 iar loan Aurel Pop are meritul de 
a fi tratat într-o monografie remarcabilă istoria adunărilor cneziale și nobiliare 
românești în care a dedicat capitole substanţiale și Țării Făgărașului.” 

Instituţia „țărilor“ a fost supusă recent unei analize deosebit de nuantate de 
către Stelian Brezeanu într-un studiu care relansează și dezvoltă sugestiile lui 
Gh. I. Brătianu.’ Plecând, ca si marele nostru istoric, de la rezultatele cerce- 
tării lui O. Brunner, urmărind semnificaţiile termenului de terra în mediul 
politic rezultat în urma celei de-a patra cruciate, iar apoi și la nord de Dunăre, 


7 Erdély Története, 1, p. 250 si 301-305. 
"7 Geographia, Il, p. 447-453. 

"7 Românii; Nochmals. 

Instituții. 

% Model european. 

autorul citat a reușit să identifice straturile cronologice ale evoluţiei acestei 
instituții și transformările intervenite în conţinutul ei de-a lungul acestor etape. 
Deși nu se referă direct la Tara Făgărașului, prin perspectivele pe care le 
deschide, studiul reprezintă un reper bibliografic necesar și pentru această 
regiune. 

Istoria Ţării Făgărașului a găsit un spaţiu semnificativ în economia unei 
sinteze recente despre românii în secolul al XIII-lea”. Impus prin cercetări de 
o deosebită profunzime și prin descoperirea unor izvoare istorice noi pentru 
perioada întemeierii statelor medievale românești,” Şerban Papacostea a re- 
dimensionat și problematica autonomiilor românești din Transilvania prin in- 
tegrarea istoriei evoluţiei instituţiei „ţărilor“ în cadrul politic larg, creat de 
confruntarea dintre cruciată și mongoli, pe care s-au grefat și acțiunile politice 
ale regatului ungar în Transilvania. În decursul secolului al XIII-lea, soarta 
„libertăţii“ pe care o reprezenta Tara Făgărașului a depins în mare măsură de 
acest cadru. Suprimarea autonomiei făgărășene în 1291, coincide în opinia 
autorului cu dispariţia ultimului temei al reprezentării populației românești 
în congregația țării și marchează de fapt excluderea lor din viaţa politică a 
Transilvaniei. 

Ultima sinteză dedicată Țării Făgărașului, datorată Saroltei Solcan, îşi pro- 
pune exploatarea bogatelor surse istorice ale veacului al XVII-lea din perspec- 
tiva evoluției demografice. Analiza pătrunzătoare a structurilor familiale, a 
factorilor naturali și socio-politici care au direcționat această evoluție, au con- 
dus-o pe autoare la desprinderea unor concluzii pertinente referitoare la tră- 
săturile particulare ale demografiei regiunii în secolul amintit și i-au permis 
comparații interesante cu zonele înconjurătoare din Transilvania și Europa 
Centrală.% 

Parcurgerea bibliografiei istoriei Țării Făgărașului poate convinge pe ori- 
cine că, în ciuda achizițiilor importante, stadiul cunoașterii noastre este totuși 
nesatisfăcător. Unul dintre cei mai buni cunoscători ai istoriei acestor „țări“ 
remarca la începutul monografiei sale: „Oricât de importante ar fi rezultatele 
acestor cercetări pentru cunoașterea unuia sau altuia dintre aspectele particu- 
lare ale trecutului Țării Hațegului, ele nu pot ţine locul unei monografii care să 
prelucreze și să interpreteze unitar întreaga informaţie, permițând precizarea 
locului acestei vetre de viață istorică în ansamblul teritoriilor românești.“ 


% Papacostea, Românii. 

% Papacostea, Geneza statului. 

% Patterns of Central and East European Life, New York, 1997. 
% Popa, Țara Hațegului, p. 31. 

CAPITOLUL II 


CADRUL NATURAL ȘI EVOLUȚIA HABITATULUI 
PÂNĂ LA APARIȚIA IZVOARELOR SCRISE 


1. CADRUL NATURAL-GEOGRAFIC 


Relaţiile strânse dintre locuirea medievală din Tara Făgărașului și mediul 
natural în care s-au format și dezvoltat satele ei, impun cunoașterea elemen- 
telor peisajului geografic și a resurselor naturale care le-au susținut existența. 
Avem în vedere subunitățile geografice interne și componentele naturale ale 
hotarelor (pădurea, pășunile, apele), dar și condiţiile climatice, solurile și 
bogăţiile naturale care au putut influența repartizarea teritorială, vechimea și 
mărimea comunităților umane, activităţile productive etc. Sarcina noastră este 
mai ușoară în cazul acelor elemente care prezintă o mai mare stabilitate și nu 
s-au schimbat în decursul secolelor care ne despart de perioada pe care o cer- 
cetăm. În schimb, pentru cele a căror înfățișare este de presupus că a suferit 
modificări substanţiale, fie pe cale naturală, fie pe cale antropică, reconsti- 
tuirea situației din evul mediu se lovește de dificultăți majore. 

Informaţiile documentare oferă date mai numeroase și mai precise despre 
cadrul natural-geografic abia din secolele XVII-XVIII, proiectarea lor asupra 
epocii anterioare fiind riscantă și cerând multă circumspectie. Cele mai timpu- 
rii hotărniciri de sate și de domenii de care dispunem atestă în mod cert cuprin- 
derea în hotarele lor a întregii zone dintre Olt si culmile munților, dar caracte- 
rul lacunar al acestor informații nu permite aprecieri mai exacte privind pro- 
portia în care teritoriul era cultivat sau utilizat în alte moduri (pășuni, fânețe, 
mori etc.). 

Din punct de vedere geografic, Tara Făgărașului este o depresiune bine 
individualizată, cu o suprafață de circa 2 000 km pătraţi, încadrată din toate 
părțile de forme de relief mai înalte.!% Spre sud limita o formează Munţii Fă- 
gărașului și Munţii Perșani, aceștia din urmă constituind și hotarul dinspre 


1% N. Popescu, Gh. Dragu, Geografia României, II, Bucureşti, 1987, p. 603-605. 

răsărit a depresiunii. Spre nord și nord-est, zona este închisă de marginile 
înalte ale Podișului Târnavelor (fig. 1). 

În afară de Munţii Făgăraşului și de Munţii Perșani, care făceau parte, cu 
versanţii lor sudici, respectiv vestici, din Tara Făgărașului, depresiunea pro- 
priu-zisă se prezintă sub forma unui piemont, etajat pe trei trepte. Prima şi cea 
mai înaltă dintre ele o constituie zona colinară a dealurilor de sub munți, cu- 
prinsă între înălțimi de 600-800 m, si brăzdată de numeroșii afluenţi ai Oltu- 
lui. Dacă muscelele Perșanilor sunt împădurite, dealurile subfăgărăşene sunt 
acoperite de pâlcuri de copaci si de fânețe. Aceasta este o primă trăsătură care 
deosebește diferitele compartimentări interne ale Țării Făgărașului. Din punc- 
tul de vedere al locuirii zonei, acest brîu de dealuri marchează limita supe- 
rioară a rețelei de sate, nici o așezare stabilă neaventurându-se până la aceste 
înălțimi (singurele excepţii sunt cele două Sebesuri dinspre defileul Oltului). 

A doua treaptă este formată de câmpia de acumulare piemontană, cuprinsă 
între înălțimi de 600-400 m, care acoperă mai mult de două treimi din supra- 
faţa ţării. Această câmpie, care se termină în lunca Oltului printr-un mic povâr- 
“Niș, este intersectată de foarte multe văi care generează o serie de culmi, 
cultivate agricol, numite de localnici „poduri“. Zona de câmpie piemontană se 
dezvoltă pe direcția est-vest, dar cu diferenţe importante în ce privește lățimea 
ei. Mai îngustă spre vest si aproape inexistentă spre est, ea se extinde în zona 
centrală a Ţării Făgărașului la o deschidere de peste 15 km. Ferită fiind de 
inundaţiile Oltului, ea constituie zona de maximă concentrare demografică, 
forma ei determinând și repartizarea teritorială a satelor pe două, trei sau mai 
multe etaje în funcţie de lățime. 

A treia și cea mai joasă treaptă o formează lunca Oltului, deosebit de 
extinsă, cu altitudinea de 380-450 m. Panta redusă a Oltului favorizează inun- 
datiile și menţinerea unui pronunţat exces de umiditate care a dus la formarea 
numeroaselor bălți și smârcuri. Aceste condiţii nefavorabile explică absenţa 
satelor din această zonă, deşi nu trebuie pierdut din vedere faptul că în perioa- 
dele care preced secolele XIII-XIV, cercetările arheologice au relevat prezența 
şi aici a unor așezări omenesti.!0! 

Sumara prezentare geo-morfologică a depresiunii Făgărașului relevă exis- 
tenta a trei compartimente ale câmpiei piemontane, care nu diferă însă prin 
structura cadrului natural-geografic, ca în cazul altor „ţări“,!%2 căci acesta se 
compune din aceleași elemente, iar lipsa unor văi adânci nu a favorizat for- 
marea unor microzone mai clar delimitate în care să se fi dezvoltat structuri 
socio-politice de tipul cnezatelor de vale. Compartimentele făgărășene diferă 
doar prin lățimea locuibilă dintre Olt şi munți, mai clară în partea de est, dintre 


101 Glodariu, Costea, Ciupea, Comana de Jos, p. 20 şi urm. 
102 Popa, Tara Hațegului, p. 35. 

Fig. 1. Harta Ţării Făgăraşului (după Popescu, Dragu). 
A. 1, Dealuri submontane (600-800 m), frecvent împădurite; 2, dealuri submontane (550-600 m), pășuni, fânețe și terenuri arabile; 3, dealuri 
izolate (500-550 m), pășuni și fânețe; 4, front de cuestă (amplitudini de 150-200 m), fânețe, livezi şi culturi; 5, glacisuri si conuri piemontane 
aluvio-proluviale, terase superioare si medii (pleistocen mediu si superior), terenuri arabile, fânețe si pășuni; 6, glacisuri piemontane aluvio- 
proluviale şi terenuri joase (pleistocen superior), terenuri arabile, fânețe si păşuni; 7 lunci largi, terenuri arabile sau păşuni; 8, turbării; 
9, terenuri mlăștinoase, cu exces de umiditate; /0, defilee. B. Profil geomorfologic transversal (schematic): 7, şisturi cristaline; 2, sedimente 
miocene și pliocene; 3, depozite aluvio-proluviale din glacisurile şi conurile piemontane; 4, depozite aluviale de terasă; 5, depozite aluviale de 
luncă. C. Temperaturile medii maxime și medii minime lunare. D. Precipitaţiile medii şi medii maxime lunare. 


Olt si Munţii Persani, şi poate nu este întâmplător faptul că subunitățile do- 
meniului princiar din secolul al XVII-lea corespund acestor compartimente. 
Dacă ele au vreo semnificaţie si pentru eventualele structuri teritoriale din 
perioada care precede organizarea ducatului făgărăşean de către domnii mun- 
teni, este imposibil de știut din cauza tăcerii izvoarelor. 

Vecinătatea munţilor, în primul rând a Masivului Făgăraș, cu înălțimi ce 
trec frecvent de 2000 m, caracterizat de o accentuată disimetrie a pantelor, a 
imprimat regimului hidrografic, climei şi vegetației trăsături specifice care au 
putut influența configuraţia habitatutului. 

Regimul hidrografic prezintă o structură particulară care merită rele- 
vată, chiar dacă au putut interveni schimbări semnificative faţă de secolele 
XII-XVI. De-a lungul cursului său de cca. 120 km de pe teritoriul Țării Fä- 
găraşului, Oltul primește în sectorul nord-estic doar câțiva afluenți mici care 
coboară din Munţii Perșani (Bogata, Lupșa, Comana, Veneţia, Părăul). În 
schimb, flancul nordic al Munţilor Făgăraş, cu pronunțate diferenţe de nivel 
între zona de creastă si linia de contact cu depresiunea, ca și umiditatea ridi- 
cată, fac ca în acest sector Oltul să primească afluenţi mult mai numeroși și 
mai importanţi, care prezintă rupturi de pantă, aluvionări frecvente, albiile lor 
schimbându-și configurația după fiecare viitură. Reţeaua fluviatilă, datorită 
numeroaselor cursuri parazitare, este deosebit de densă în această zonă, la care 
trebuie adăugate și bogatele izvoare, inclusiv cele sărate si mineralizate.!W? 

Solurile Ţării Făgărașului sunt în general putin fertile datorită umidității 
accentuate și a masivelor depuneri aluvionare. Ceva mai fertile sunt cele din 
luncă, deși nisipurile și pietrişurile fac să scadă substanţial și calităţile acesto- 
ra. Situarea punctului de pornire a structurării locuirii în zona de contact dintre 
luncă și câmpia piemontană, unde sunt atestate primele sate făgărășene, ar pu- 
tea reflecta, până la un anumit punct, preferința pentru solurile mai productive 
din luncă. 

După părerea geografilor,!% extinderea solurilor brune arată că în trecut 
Depresiunea Făgărașului era acoperită cu păduri de gorun, iar în zona dealu- 
rilor submontane cu păduri de amestec gorun-carpen-fag şi făgete pure, aces- 
tea din urmă dând poate și numele țării. Într-adevăr, se poate afirma fără pu- 
tinţa de a greși că suprafața acoperită cu păduri a fost sensibil mai mare în evul 
mediu, chiar dacă sursele noastre nu sunt nici suficiente și, de regulă, nici 
adecvate pentru a obține o imagine mai exactă asupra extinderii acestui ele- 
ment fundamental al habitatului. Despre ritmurile şi cronologia defrișărilor 
vom mai avea prilejul să vorbim, de aceea acum ne vom multumi să dăm doar 


103 I, Ujvari, Geografia apelor României, Bucureşti, 1972, p. 402-403. 
1% Popescu, Dragu, Geografia, III, p. 605. 

două exemple care sugerează schimbările intervenite în peisajul natural din 
primele veacuri ale mileniului nostru. 

Cea mai veche hotärnicire cunoscută pentru Tara Făgărașului este cuprinsă 
în documentul dat de regele Andrei al II-lea în 1223 pentru întărirea stăpâni- 
rilor mănăstirii cisterciene de la Cârta.!® Descrierea hotarelor dinspre răsărit 
ale pământului pe care fusese ridicată mănăstirea, luat de la românii de aici, 
începe de la Olt, din capătul unei insule și continuă printr-o mlaștină numită 
Egwerpotac (în traducere Pârâul Arinului) până la un făget numit Nogebik 
(Fagul Mare) și de aici până la râul Arpaș. Confruntând aceste repere cu topo- 
grafia actuală a regiunii, se poate constata că a dispărut și insula, ca urmare a 
amenajărilor cursului Oltului care au avut loc după marile inundaţii din 1975, 
dar a dispărut și pădurea de fagi pomenită în document. Transformările nu s-au 
produs numai în epoca noastră, ci cel putin cu două veacuri și jumătate în 
urmă, pentru că harta militară austriacă din 1769 mai consemnează existența 
insulei de pe Olt, dar pădurea de fagi nu mai figurează (v. harta nr. 1). 

Pentru cel de-al doilea exemplu recurgem la serviciile aceleiași hărți din 
secolul al XVIII-lea. În dreptul satelor Toderita, Șercaia și Vad, harta plasează 
o pădure întinsă care coboară spre Olt dincolo de drumul Făgăraș — Brașov si 
chiar dincolo de drumul care atunci ducea spre Hălmeag și Veneţia. Astăzi 
această pădure a dispărut în întregime, amintirera fiindu-i păstrată doar de 
câteva pâlcuri răzlețe (v. hărţile nr. 5 și 6). 

Evaluarea condiţiilor naturale din Tara Făgărașului degajă imaginea unei 
regiuni cu o serie de deficiențe în privința solurilor și a resurselor de subsol 
care au fost totuși suplinite de prezența câmpului piemontan îmbinat cu terase 
si lunci, de fânețele și pășunile alpine, de pădurile întinse și de o rețea hidro- 
grafică densă și bogată în pește. Aceste elemente s-au armonizat într-un com- 
plex natural care a influențat decisiv dezvoltarea așezărilor umane din Tara 
Făgărașului. 

Condiţia de depresiune, cu o pronunţată delimitare față de regiunile din jur 
prin forme de relief mai înalte, putea să determine o stare de izolare a Ţării 
Făgărașului. Cu toate acestea, prezența Oltului și poziția deosebită a țării în 
Transilvania și în întregul spațiu românesc i-au asigurat largi posibilități de 
comunicare cu regiunile limitrofe și cu cele mai îndepărtate. 

Cu toată circumscrierea evidentă a depresiunii, munții lasă suficiente lo- 
curi de trecere, relativ joase și lesnicioase, geografii și istoricii fiind de acord 
în a sublinia caracterul deschis, accesibil al Ţării Făgăraşului ca și importanța 
deosebită a drumurilor care o străbat. 

Spre est, înălțimile moderate ale Persanilor permit accesul în Tara Bârsei 
prin două culoare importante. Mai întâi prin Șaua Vlădenilor (620 m), care 


105 Urkundenbuch, I, p. 26-28. 

adăpostește drumul ce duce la Braşov. Prin bifurcatia de la terminalul făgără- 
şean al acestui drum (Șercaia) se asigura legătura cu Podişul Târnavei Mari, în 
amonte pe Olt, şi cu Sibiul, în aval, atât la nord, pe vechiul drum roman care 
traversa râul la Făgăraș, cât si la sud de Olt, prin Tara Făgărașului. Acest din 
urmă drum constituia coloana vertebrală a țării, urmând linia de contact dintre 
luncă si câmpia piemontană pe care s-au format cele mai vechi sate făgărășene. 
El este pomenit prima dată în 15341% sub forma via publica, iar izvoarele ul- 
terioare îl amintesc frecvent ca „drumul țării“, „drumul mare“ etc.!% Impor- 
tanța strategică și economică a drumului care venea de ia Brașov la Șercaia a 
fost recunoscută de timpuriu, castrul regal de la Hălmeag având rolul de a-l 
supraveghea încă din secolul al XII-lea. La utilizarea lui de către teutoni se 
referă și documentul din 1222 care-i scutea de plata vămii la trecerea prin terra 
Blacorum.1% 

Accesul spre Ţara Bârsei era posibil și prin Defileul Racoșului. Nodul de 
comunicaţie important, creat prin întâlnirea cu drumurile ce veneau de la Ser- 
caia și Sighișoara, a făcut necesară prezenţa garnizoanei de la Ungra încă din 
veacul al XII-lea ca de altfel si a castrului de la Hoghiz în epoca romană..% 

Spre vest, Tara Făgărașului flanchează un culoar de trecere a cărui impor- 
tantä depășește de asemenea nivelul regional. Este vorba de defileul de la Tur- 
nu Roşu, cu semnificații majore în istoria relațiilor Transilvaniei cu Tara 
Românească. Acest rol explică totodată desprinderea din Tara Făgărașului a 
zonei cuprinse între Olt și munte pînă la Avrig și alipirea ei la Provincia 
Sibiului.!!0 Înspre nord, deși marginea sudică a Podișului Târnavelor este 
înaltă faţă de lunca Oltului, culoarele tăiate de afluenții săi (Somartin, Cincsor 
şi Felmer) oferă bune posibilități de comunicaţie cu bazinul Hârtibaciului. 

Circulaţia înspre sud şi est nu avea loc numai prin mijlocirea acestor dru- 
muri mari, ci si pe potecile de munte care urcau aproape din fiecare sat si, 
unindu-se în câteva puncte mai importante, coborau în Tara Românească și în 
Tara Bârsei. 

Peste culmile Perşanilor se putea trece pe astfel de poteci la Crizbav și 
Tântari pornind din Comana și Veneţia de Sus. 

Spre sud, în ciuda înălțimilor considerabile ale Munţilor Făgărașului, 
legăturile între regiunile situate de o parte și de alta a Carpaţilor erau asigurate 
si prin aceste poteci. Se poate spune chiar că ele au favorizat mai mult decât 


19% Veress, Documente, I, p. 237-238. 

1% DRH, B, XI, p. 518-519; Prodan, Urbariile, 1, p. 391. 

1% DIR, C,I,p, 151 sil88. 

199 Castrul regal de la Ungra apare si el în documentul din 1211 dat teutonilor de Andrei 
al Il-lea: DIR, C, I, p. 151; pentru cercetările arheologice de aici vezi Popa, Ștefănescu, Ungra. 

110 Györffy, Geographia, IL, p. 117; Năgler, Așezarea, p. 197. 

drumurile principale mișcările de populaţie. Izvoare contemporane care să 
ateste direct și explicit folosirea acestor poteci există numai începând din 
veacul al XVI-lea, dar cu siguranţă că ele erau practicate și înainte. 

Astfel, în 1583 Ştefan Bâthory se adresa judelui celor trei scaune ale secui- 
lor, prefectului Făgărașului și magistraților din Sibiu și Brașov în legătură cu 
folosirea de către negustori a unor drumuri ascunse din țara secuilor și din 
districtul Făgărașului, ocolindu-se drumurile publice de la Turnu Roșu, Bran, 
Teleajen și de pe valea Prahovei. Se dispunea închiderea lor imediată sub 
ameninţarea confiscării mărfurilor și a pierderii capului.!!! Cu siguranță că 
aceste drumuri erau cunoscute și folosite în primul rând de românii fägäräseni. 
Afirmația este confirmată de o hotărnicire din 1600, descrisă într-un document 
dat de Mihai Viteazul în procesul dintre satele Sărata și Scorei. În delimitarea 
hotarelor celor două sate apare calea muntelui care duce în Prihodiște.!!? Enu- 
merarea potecii printre semnele de hotar bătrâne de către cei 17 oameni bătrâni 
si buni din partea locului este o dovadă certă a vechimii ei. 

Folosirea permanentă a acestor poteci si ineficienta măsurilor lui Stefan 
Báthory, rezultă din înregistrarea lor în urbariile din secolele XVII-XVIII, ca 
urmare a necesităţii organizării unei mai stricte supravegheri pentru a se putea 
controla mobilitatea supușilor de pe domeniul princiar al Făgărașului. Urbariul 
din 1640 consemnează la satul Copăcel trecătorile peste munți în Tara Româ- 
neascä.!!? Trei poteci, din Sercäita, Bucium și Sebeş, se uneau la fântâna de pe 
Muntele Nămaia (muntele figurează deja într-o danie a lui Basarab cel Bătrân 
din 1476, împreună cu Ludisorul, ca proprietate a boierilor din Șinca si Oha- 
ba),!!* coborând de aici la Rucăr si Câmpulung. Alte patru, din Berivoi, Brea- 
za, Dejani si Netot, se uneau pe Muntele Bratila și ajungeau în Tara Româ- 
nească la vama Brata. O potecă ce pornea din Recea se unea cu celelalte pe 
vârful Turcila, iar o alta, pe care se poate trece, după cum se precizează, cu 
oile, venea de la Viștea de Jos si Vistea de Sus, ducând peste Muntele Viștea 
Mare la vama de la Nucsoara. Tot aici ajungea o altă cărare venind de la Ucea 
de Sus. Din Arpașul de Sus o potecă cobora în satul Sălătruc, iar o alta, numită 
Cârtisoreanul, ajungea la Arefu. În sfârșit, din Porumbacul de Sus exista o 
potecă ce ducea la Titești. Nu este exclus să fi existat și alte poteci, urbariul 
înregistrând doar căile de acces care erau supravegheate de plăieși. 

Gradul înalt de accesibilitate pe care drumurile și trecătorile de munte l-au 
asigurat, au făcut din Tara Făgărașului o zonă de contact si de trecere care a 


"1 Hurmuzaki, XV/1, p. 692-693. 

112 1, Lupaș, Documente istorice transilvane, I, 1599-1699, Cluj, 1940, p. 36-38. 
113 Prodan, Urbariile, 1, p. 53-54 şi 735-736. 

"4 DRH, B, I, p. 253-256. 


sporit însemnătatea economică și strategică a regiunii si a fost benefică pentru 
dezvoltarea comunităţilor omenești de aici. 


A 2. EVOLUȚIA HABITATULUI 
PÂNĂ LA APARIŢIA IZVOARELOR SCRISE 


În absenţa izvoarelor scrise, reconstituirea evoluţiei habitatului făgărășean 
de dinaintea secolului al XIII-lea se poate sprijini doar pe informaţiile cerce- 
tărilor arheologice. Volumul acestora este însă limitat, iar valoarea lor dimi- 
nuată de caracterul incomplet al cercetării sau al publicării materialelor. Pre- 
domină încă cercetările de suprafață și sondajele de mică amploare care nu pot 
avea decât semnificația unor indicii sumare în vederea extinderii cercetării prin 
săpături sistematice. Un anumit dezechilibru se constată și în stadiul cercetării 
diferitelor epoci și obiective istorice. 

O altă carentä a cercetării o constituie insuficienta dezvoltare a acelor 
direcții mai noi de investigaţie, ca de ex. palinologia, paleobotanica, paleo- 
zoologia, care ar putea contribui în mod esenţial la reconstituirea cadrului 
natural, a configurației vegetației, dar si a răspândirii plantelor de cultură si a 
activităţilor economice. Aceste discipline se află la începuturile lor în țara 
noastră, iar pentru Ţara Făgăraşului nu dispunem de nici o contribuţie în do- 
meniu. 

În mod inevitabil deci, întrebări esenţiale privind ritmul si caracterul 
populării regiunii, morfologia aşezărilor și structurarea lor în unităţi teritoriale 
mai mari, migrarea şi deplasările interne ale comunităţilor şi alte aspecte care 
tin de structura habitatului, rămân fără răspuns. Pe baza documentaţiei ar- 
heologice existente se poate reconstitui doar imaginea foarte schematică a 
evoluţiei locuirii. În ciuda acestor carente, trebuie să recunoaștem totuși că, în 
comparație cu situația de acum trei-patru decenii, când pentru toată zona exis- 
tau doar câteva cercetări, în momentul de față au fost reperate aproape o sută 
de obiective arheologice. 

Reconstituirile noastre vor acoperi întrega depresiune a Făgărașului, cu- 
prinsă între munte și limita sudică a Podișului Târnavelor, deci și teritoriul de 
la nord de Olt, fiindcă ea a constituit un cadru na‘ural-geografic unitar. Li- 
mitele geografice ale cercetărilor se vor restrânge ia zona dintre Olt și munte 
abia pentru perioadele de după secolele SL XT. când, după cum vom vedea, în 
noile condiţii politice și demo-etnice determinate de înaintarea regatului ma- 
ghiar, va avea loc desprinderea fâșiei de la nord de Olt, 

În urmă cu aproape două decenii, autorii singurei monografii a unui sit 
arheologic medieval făgărășean încercau să identifice trăsăturile generale ale 
evoluției habitatului de-a lungul principalelor epoci istorice străbătute de 

comunitățile umane de pe acest teritoriu.!!5 Pornind de la premiza că marile 
schimbări climatice au determinat o strictă dependenţă a așezărilor de mediul 
natural, ei considerau că cele mai bune condiții de locuit le ofereau în aceste 
perioade mai îndepărtate terasa Oltului, văile râurilor, părțile marginale ale pă- 
durilor, dealurile submontane și unele promontorii. 

Discutarea poziţiei geografice a așezărilor prilejuiește autorilor citați o 
observaţie foarte importantă cu privire la raportul dintre zona locuită si extin- 
derea pădurilor. În perioada hallstattiană, dar și în cea următoare, La Tène, 
pădurile ocupau podurile lungi dintre munți și lunca Oltului, zonele propice 
locuirii limitându-se la lunca Oltului. Observatia a fost extinsă asupra întregii 
depresiuni a Făgărașului, considerându-se că așezările fortificate de la Breaza 
și Arpașul de Sus sunt excepții explicabile prin rosturile lor în supravegherea 
unor puncte de trecere peste mun JI 

Această afirmaţie mult prea transantä a fost contestată încă de atunci, cu 
îndreptățire credem,!!” și infirmată de cercetările arheologice mai recente care 
au relevat existența unor așezări din epoca bronzului (Hoghiz, Ungra, Mândra, 
Râusor etc.) si din perioada statului dac (Copăcel, Șinca Veche, Racos) în afa- 
ra luncii Oltului. 

Epoca romană aduce în evoluţia habitatului făgărășean transformări radi- 
cale. În afara unor descoperiri monetare izolate, puţine si ele (Beclean, Făgă- 
raș, Șinca Nouă, Veneţia de Jos), nu există descoperiri sigure și concludente în 
toată regiunea cuprinsă între Olt și munte. În schimb, la nord de râul amintit se 
înșiră salba de castre și așezări civile de pe primele înălțimi de deasupra Ol- 
tului (Săcădate, Noul Român,!!8 Feldioara, Cincsor) și, în mod excepțional, în 
stânga lui, castrul de la Hoghiz. Situaţia ar sugera o încetare a locuirii în Tara 
Făgărașului pentru o perioadă de două secole, așezările reapărând aici abia 
după retragerea romanilor. Ea a fost explicată prin stabilirea graniţei provinciei 
pe linia Oltului, întreaga regiune de la sud de aceasta fiind golită de populaţie, 
care a fost mutată în nord, cu intenția de a crea o zonă de siguranţă sprijinită pe 
munți, trecătorile lor fiind apărate prin castrele de la Hoghiz, Cumidava și 
Boita.!1° 

Golirea demografică artificială, produsă în perioada romană, trebuie să fi 
fost însoțită de o avansare a vegetației în zonele locuite anterior, revenirea 
comunităților omenești fiind îngreunată de extinderea pădurii si de fntelenirea 


115 Glodariu, Costea, Ciupea, Comana de Jos, p. 17-19 şi 59-68. 

116 Jbidem, p. 61-64. 

117 Vezi recenzia lucrării făcută de V. Eskenazy în „RIst"“, 33, 1980, 12, p. 2407-2410. 

118 Informaţie Radu Popa. 

119 1. Glodariu, Aspecte ale politicii demografice romane în zona de sud a Transilvaniei, în 
„ActaMN“, XIV, 1977, p. 102-106 și Glodariu, Costea, Ciupea, Comana de Jos, p. 65-66. 

terenurilor arabile. Dacä cercetärile arheologice viitoare nu vor infirma aceastä 
presupunere, pustiirea Țării Făgărașului devine o premiză fundamentală în re- 
constituirea habitatului din mileniul care precede imediat perioada de care ne 
ocupăm și ar putea să conteze printre elementele care au determinat ritmul lent 
al populării regiunii din epoca de dinaintea stirilor scrise. 

Revenirea populatiei daco-romane în secolele II-IV în regiunea de la sud 
de Olt pare să reflecte dificultăţile refacerii rețelei de așezări. Cele sapte-opt 
puncte de locuire, cunoscute aproape în exclusivitate din cercetări de supra- 
față, se plasează pe linia Oltului, pe terasele din imediata vecinătate a zonei 
inundabile. Singura excepţie de până acum o constituie aşezarea de la sud de 
Râuşor.!2 Cercetări sistematice au fost întreprinse doar în așezarea de la 
Șercaia — Dealul Bälus si, cu toate că nici ele nu sunt exhaustive, permit totuși 
unele concluzii mai consistente. Inventarul celor 12 locuințe săpate (din 
cca. 50 după aprecierea autorilor cercetării) este relativ modest și se compune 
din ceramică şi unelte obişnuite. Prezenţa ceramicii lucrate la roată, de factură 
romană provincială, alături de cea făcută cu mâna, de tradiţie dacică, constituie 
după părerea autorilor dovezi suficiente pentru încadrarea cronologică a așeză- 
rii în secolele III-IV. Ar fi deci vorba de un caz de revenire a unei comunități 
daco-romane la sud de Olt, aici chiar pe amplasamentul unei așezări dacice 
părăsite sub presiunea romanilor cu două veacuri în urmă.!?! Fenomenul tre- 
buie verificat prin cercetarea altor așezări, în primul rând a celor deja identi- 
ficate la Râuşor, Beclean sau Voila, de rezultatele lor depinzând dobândirea 
unei imagini mai clare asupra caracterului pe care l-a avut habitatul făgărăşean 
în veacul imediat următor abandonării Daciei de către romani. 

Dezvoltarea cercetărilor ar putea lămuri dacă și în ce măsură tronsonul 
fägäräsean al Oltului a fost afectat de migrațiile postaureliene. Fenomene de 
acest tip ar putea explica ascunderea tezaurului de bronz de la Hoghiz — Ungra 
la sfârşitul veacului al IV-lea si, poate, distrugerea locuinţei descoperite în 
curtea școlii generale din Ungra, cu urme puternice de incendiu.!22 Dacă nu 
este vorba doar de insuficiența cercetărilor, distrugerile provocate de migrații 
ar putea fi făcute răspunzătoare și pentru pata albă care acoperă Tara Făgă- 
rasului în următoarele două veacuri. 

Descoperirile reapar abia pentru sfârșitul secolului al VI-lea în extre- 
mitatea nord-estică a Ţării Făgărașului, în zona Hoghiz-Ungra-Rupea, care au 
fost aduse în legătură cu importantul drum ce lega cotul Oltului cu bazinul 
Tâmavei Mari. Este vorba de două monede ale împăratului Mauricius, de la 
sfârşitul secolului al VI-lea, una de bronz și alta de aur, și de două brățări 


120 Costea, Repertoriul, LD, sub voci. 


12! Jbidem, |, p. 171-172. 
122 K, Horedt, Contribuţii, p. 32-33; Popa, sde Ungra, p. 497. 

Fig. 2. Brätärile de argint de la Rupea (dupä Horedt) 


masive de argint (fig. 2).!% Prin natura lor, aceste obiecte nu sunt relevante 
pentru aprecierea configurației habitatului, iar plasarea lor în zona acestui 
important culoar de trecere poate pleda chiar pentru prezenţa lor dintr-o cauză 
străină de istoria Ţării Făgărașului. 

Pentru secolele VIII-IX dispunem din nou de descoperiri arheologice din 
Tara Făgărașului, unele de o importanță excepțională, care au si avantajul de a 
fi publicate în conformitate cu cerințele științifice. Numărul lor este totuși 
foarte mic în raport cu necesitățile unei aprecieri satisfăcătoare a evoluţiei 
habitatului, carentä care este accentuată din nou de insuficenta cercetării, ma- 
rea lor majoritate situându-se la nivelul unor cercetări de teren sau mici son- 
daje (Dopca, Hălmeag, Mateias, Beclean,!?* Săcădate!?5). Alături de descope- 
rirea unei monede bizantine de bronz a împăraţilor Constantin al V-lea și Leon 
al IV-lea (751-755) la Voila,!?* posibilitățile noastre de informare se restrâng 
la rezultatele cercetărilor de la Breaza!? si Comana de Jos.!2% 

Identificarea unei intervenţii care se plasează între nivelul dacic si faza de 
construire a cetății medievale de la Breaza, în asociere cu un pinten care tipo- 
logic a fost datat în secolul al IX-lea, l-au determinat pe Thomas Năgler să 
presupună existența unei faze de refacere și de folosire a fortificaţiei dacice în 
secolul menţionat (fig. 23). Din păcate contextul stratigrafic nu este suficient 
de clar și nici nu s-a putut stabili amploarea construcţiilor, dar prezenţa pin- 
tenului constituie totuși o dovadă sigură a utilizării promontoriului cetății fie și 
pentru o perioadă scurtă de timp. 


13 Horedt, Contribuţii, p. 102 si 106. 

124 Costea, Repertoriul, I-II, sub voci. 

125 Informaţie Radu Popa. 

1% Horedt, Contribuţii, p. 107. 

127 Năgler, Cercetările, p. 100-102. 

128 Glodariu, Costea, Ciupea, Comana de Jos, p. 69-97. 


Singura asezare din Tara Fägärasului din aceastä perioadä care a fost cer- 
cetatä prin säpäturi arheologice sistematice este cea de la Comana de Jos. Cu 
cele 33 de locuinte cercetate, asezarea este si printre cele mai importante din 
Transilvania. Locuinţele, de tipul bordeielor si semibordeielor, au fost săpate 
pe un grui care se ridică abia cu câţiva metri față de lunca Oltului, în zona 
inundabilă a acestuia. Inventarul, compus aproape în exclusivitate din cera- 
mică, lucrată cu roata rapidă, cu roata înceată și cu mâna, încadrează așezarea 
în orizontul care este cel mai bine reprezentat de necropola 2 de la Bratei, datat 
în secolele VII-VIII. Autorii cercetării s-au pronunțat pentru datarea ei în 
secolul al VIII-lea, dar n-au exclus posibilitatea coborârii începuturilor în vea- 
cul precedent și o eventuală dăinuire în secolul al IX-lea (fig. 3). Sprijinin- 
du-se pe trăsăturile principale ale ceramicii și pe realităţile etnice din evul 
mediu din Tara Făgărașului, colectivul de arheologi a atribuit așezarea de la 
Comana de Jos populaţiei românești. 


Fig. 3. Ceramică descoperită la Comana de Jos (după Glodariu, Costea, Ciupea) 


Datarea și atribuirea etnică a așezării de la Comana de Jos n-a întrunit însă 
acordul tuturor specialiștilor. István Bóna, urmărind să integreze descoperirea 
în propria schemă istorică a Transilvaniei, coboară datarea în secolul VII și 
atribuie aşezarea primului val de slavi care au pătruns în spaţiul intracarpatic. 
După părerea sa, întregul orizont aparţine în exclusivitate slavilor.!2 Într-o altă 
sinteză a istoriei Transilvaniei, Kurt Horedt ajungea la aceeași concluzie a 
slavizării complete a Transilvaniei, proces care a dus la asimilarea enclavelor 
romanice care eventual mai rezistaseră în timpul migraţiilor. Fenomenul in- 
vers, al asimilării slavilor de către românii care vor veni de la sud de Carpaţi, 


129 Kurze Geschichte Siebenbiirgens, p. 98-100. 

va avea loc, după părerea sa, începând cu veacul al IX-lea.!* Problema atri- 
buirii etnice a descoperirilor aheologice trebuie tratată cu multă circumspectie, 
asemenea operaţii necesitând cercetarea integrală a mai multor complexe, de 
preferință a necropolelor. Atribuirea unor inventare, de regulă modeste și re- 
lativ uniforme, cum sunt și cele din secoulul al VIII-lea (excepție ar putea fi 
aici doar mormintele de călăreți), unei singure etnii ni se pare mai mult decât 
riscantă. 

Prezenţa slavilor în Tara Făgărașului nu trebui totuși respinsă, pentru că 
există o serie de toponime și antroponime de origine slavă. În cazul acestora 
din urmă s-a remarcat chiar o anumită predilecție în folosirea lor.!*! Dificul- 
tatea majoră a utilizării onomasticii constă însă în înregistrarea ei foarte târzie 
în documentele scrise, adică atunci când societatea făgărășeană era calificată în 
mod explicit ca fiind românească. Este în afara oricărei îndoieli, de exemplu, 
că toponime ca Slatina, Mlaca, Roghina, Prihodiste, Racovița, Zăpodie etc., 
atât de frecvente în Tara Făgărașului în documentele din secolele XVI-XVIII 
și pe hărțile din acest ultim veac, sunt formate din apelative de origine slavă, 
dar care intraseră demult în limba română și au devenit toponime numai după 
acest proces. Aceeași situație explică și numele de așezări ca Berivoi, Voila, 
Streza-Cârtisoara sau Toderita, provenite din antroponime, și Pojorta, Netot, 
Bucium, Breaza etc. formate pe baza unor apelative de origine slavă. 

În absenţa izvoarelor scrise, șansele ca ele să apară fiind practic nule, un 
progres real în cunoașterea procesului de convietuire a românilor cu slavii se 
poate spera de la intensificarea cercetărilor arheologice sistematice și de la 
nuantarea cronologiei împrumuturilor slave în limba română. 

De altfel, urmărirea fenomenelor amintite, ca și a celorlalte aspecte ale 
structurii habitatului, este și mai dificilă, dacă nu chiar imposibilă, în următoa- 
rele trei secole de la încetarea așezării de la Comana de Jos. Din tot acest in- 
terval cronologic al veacurilor IX-XI nu există decât o singură descoperire 
arheologică pentru toată Tara Făgărașului, un indiciu palid rezultat dintr-un 
sondaj ocazional.!*%2 Ceramica descoperită în curtea școlii generale din Ungra 
se afla într-un strat de cultură ce indică, după părerea autorilor săpăturii o lo- 
cuire destul de îndelungată în timp (fig. 4). Nivelul este datat în secolele X-XI, 
dar limitele cronologice s-ar putea cobori și în secolul al IX-lea, respectiv s-ar 
putea urca și în veacul al XII-lea. Imposibilitatea extinderii cercetării a lăsat 
nelămurite aceste aspecte, fapt cu atât mai regretabil cu cât, repetăm, este 
singura descoperire din această lungă perioadă. Așezarea de la Ungra ar putea 
sugera însă calea pe care trebuie s-o urmeze cercetarea arheologică. Situarea 


130 Horedt, Siebenbürgen, p. 115. 


131 Pasca, Nume de persoane, p. 32-36. 
132 Popa, Ştefănescu, Ungra, p. 497-498. 

Fig. 4. Ungra, curtea școlii. Ceramică din așezarea aparținând secolelor X-XI 
(după Popa, Ștefănescu) 


complexului pe teritoriul actual al satului ar putea să fie rezultatul restruc- 
turării treptate a habitatului fägäräsean, așezările mutându-și vetrele din lunca 
inundabilă a Oltului pe linia de contact dintre aceasta și câmpia piemontană, 
leagănul întregii rețele a satelor medievale. 

În conformitate cu părerea unor istorici, nu este exclus ca în ultima parte a 
intervalului cronologic discutat, mai precis în secolele X-XI, viața comu- 
nitätilor umane din Tara Făgărașului să fi fost tulburată de pătrunderea pe- 
cenegilor. Chiar si din acest punct de vedere Tara Făgărașului se află într-o 
situaţie insolitä: cu toate că o serie de toponime, iar de la începutul secolului 
al XIII-lea și documentele, atestă în mod explicit prezența pecenegilor, nu se 
cunoaște până acum nici unul din mormintele de războinici călăreți atât de 
caracteristice acestor popoare ale stepei. 

Prezența pecenegilor în Transilvania, într-o regiune învecinată Ţării Fă- 
gărașului, este dovedită mai întâi de diploma din 1250 emisă de regele Bela 
al IV-lea pentru comitele Ioachim de Sibiu. Conform acesteia, în oastea tri- 
misă în 1210 de către regele Andrei al II-lea în ajutorul țarului bulgar Asan 
Borilă, se aflau sași, vlahi, secui și pecenegi.!% La puţină distanță de acest 
eveniment, pecenegii apar din nou, probabil în aceleaşi regiuni din jurul Si- 
biului,!** în marele privilegiu dat de Andrei al II-lea în 1224 sașilor dintre 
Orăștie și Baraolt, în același context al convietuirii cu românii de acolo: silva 
Blacorum et Bissenorum.!* Chiar dacă nu putem ști cu certitudine dacă pece- 
negii din documentele amintite proveneau și din acea terra Blacorum a cărei 
identificare cu Tara Făgărașului este în afara oricărei îndoieli, prezența lor a 
lăsat urme în toponimia acestei regiuni încă înainte de perioada din care da- 
tează aceste documente. 

Hidronimul Arpas, de la care și-a luat probabil numele și satul Arpaș, din 
deja amintita hotărnicire a pământului pe care a fost întemeiată mănăstirea 


13 DRH, D, 1, p. 28-29. 

134 Despre posibilitatea localizării „pădurii românilor și pecenegilor“ în Tara Făgărașului 
vezi mai jos p. 157. 

135 Urkundenbuch, I, p. 35; DIR, C, I, p. 209. 

Cârţa,!** este socotit de origine pecenegă de unii lingviști români, pentru că el 
apare destul de frecvent și în alte regiuni din Ungaria locuite de pecenegi în 
evul mediu.!* În sprijinul pătrunderii pecenegilor putem aduce și mărturia 
hărții austriece din secolul al XVIII-lea, pe care, între satele Cârța si Arpasul 
de Jos, alături de pârâurile Valea Neagră și Roghina, care formau mlastina ci- 
tată și în document (Egwerpotak), apare si un pârâu cu numele de Besa, hidro- 
nim ce trebuie pus în legătură cu etnonimul peceneg uzitat în Transilvania 
(v. harta nr. 1). 

Un alt toponim care dovedește așezarea pecenegilor în Tara Făgărașului 
este numele vechi al satului Olteț de azi (rebotezat în urma reorganizării admi- 
nistrative din 1964): Besimbac. Forma germană a toponimului, care s-a impus 
și în limba română (Bessenbach), nu s-a putut forma decât în perioada de 
dinaintea asimilării pecenegilor de către românii fägäräseni. 

În ceea ce privește perioada si contextul în care pecenegii au pătruns în 
Tara Făgărașului, părerile istoricilor sunt contradictorii. În istoriografia româ- 
nă se consideră că ei au sosit în secolul al XI-lea în Transilvania, independent 
și chiar împotriva regatului maghiar.!* În schimb, în istoriografia maghiară, 
în cadrul concepției mai generale a ocupării Transilvaniei încă din secolul 
al X-lea, pătrunderea pecenegilor este privită ca rezultat al colonizării de către 
căpeteniile si apoi de primii regi maghiari, în scopul apărării granitelor.!*? 
Argumentele sunt de ordin toponimic (Tălmaci provine de la numele tribului 
peceneg Boru-Tolmaci), și statutul juridic al păzitorilor de graniță pecenegi 
din Ungaria medievală, relativ bine cunoscut pentru regiunile de nord-vest ale 
țării în secolul al XIII-lea, dar și în Transilvania de sud în aceeași perioadă. 
După părerea noastră, pătrunderea pecenegilor putea să aibă loc pe ambele căi, 
regalitatea cuprinzându-i însă pe toţi, ca si pe români de altfel, în sistemul de- 
fensiv al Transilvaniei de sud. 

Din punctul de vedere al structurării habitatului, ne interesează și ponderea 
numerică a acestei populaţii noi în Tara Făgărașului. Este de la sine înţeles că 
nu dispunem de date directe în acest sens, dar faptul că în documentul din 
1222 ţara este pomenită cu etnonimul românesc, ar putea fi o dovadă că nu- 
mărul pecenegilor făgărășeni nu era prea mare. Poate și ordinea în care sunt 
enumerate grupurile etnice care formau oastea comitelui Ioachim din 1210 
indică același raport numeric. 

După o părere consacrată în istoriografia română, habitatul Ţării Făgăra- 
sului a suferit transformări importante către mijlocul secolului al XII-lea ca 


1% Urkundenbuch, |, p. 26-28. 

137 Drăganu, Românii, p. 541-542; 

138 Pascu, Voievodatul, I, p. 81-86. 

13 Györffy, Geographia, Il, p. 446; de aceeași părere este si Gôckenjan, Hilfsvôlker, 
p. 97-98 si 106-107. 

urmare a apropierii stăpânirii regatului maghiar de linia Oltului.1* Împingerea 
liniei de prisăci a regatului până la Olt a transformat Tara Făgărașului într-o 
zonă supravegheată, formațiunea politică anterioară de aici pierzându-și inde- 
pendenta. Tara Făgărașului va prelua funcţia pe care în faza anterioară o avu- 
sese regiunea dintre Hârtibaciu și Olt: un desertum plasat în fața liniei de 
prisăci. Afirmația era totuși temperată prin respingerea ideii echivalării zonei 
cu un pământ pustiu. În continuarea acestei idei, Th. Năgler presupunea chiar 
că printre urmările imediate ale asigurării liniei Oltului s-a numărat și retrage- 
rea, măcar și parțială, a obștilor românești din apropierea liniei de granitä.!#! 
Dovezile ar fi furnizate de îngroparea tezaurelor de la Făgăraș și Streza— 
Cârțișoara. 

Publicând tezaurele, K. Horedt le-a încadrat, pe baza datelor de care dis- 
punea atunci, la mijlocul secolului al XII-lea, în acord deci cu etapa corespun- 
zătoare a avansării regatului maghiar pe Olt. Cercetările noastre mai recente 
au dovedit însă că tezaurele nu puteau fi ascunse înainte de marea invazie 
mongolă din 1241 si nu pot avea nici o relevanță pentru retragerea populației 
românești spre zonele ce munte ale Ţării Făgărașului la mijlocul veacului pre- 
cedent.!*? Fenomenul în sine nu trebuie respins, dar din nefericire aceeași 
insuficiență a cercetărilor arheologice nu permite sesizarea acestor dislocări 
ale satelor românești. Nu există până în prezent nici o descoperire care să 
poată fi asociată unei intervenții străine sau unei colonizări de oaspeți regali, 
așa cum au fost identificate recent în Tara Bârsei,!* întreaga ţară fiind goală 
din punct de vedere arheologic, situație care contrastează cu imaginea „Țării 
Românilor“ din primii ani ai secolului al XIII-lea care nu putea exista în 
absenţa unui suport demografic corespunzător. 


140 Horedt, Contribuţii, p. 123-128. 

141 Cercetări arheologice în Țara Făgărașului privind feudalismul timpuriu, „Academia 
R.S.R., Memoriile Secţiei de Științe Istorice“, seria IV, tom II, 1977, Bucureşti, 1979, p. 12. 

142 Lukács, Tezaurul. V. și mai jos, p. 151-153. 

143 Ioniţă, Date noi. 

CAPITOLUL III 


HABITATUL ȚĂRII FĂGĂRAȘULUI 
ÎN SECOLELE XIII-XVI 


1. GEOGRAFIA ISTORICĂ A ȚĂRII FĂGĂRAȘULUI 


Urmărirea procesului de structurare geo-istorică a spațiului făgărășean în 
intervalul cronologic care ne interesează, constituie unul din aspectele esen- 
tiale ale cercetării noastre. Societatea din Tara Făgărașului a trăit aproape în 
exclusivitate într-un cadru rural, singura așezare cu statut de târg fiind Făgăra- 
sul. Reconstituirea habitatului medieval rural din secolele XIII-XVI echiva- 
lează deci practic cu recompunerea imaginii întregii societăți făgărășene. 

Sarcina pe care ne-o asumăm este grevată de numeroase și dificile obsta- 
cole, ridicate în calea ei de starea precară a informaţiei. Despre cauzele acestei 
situații am avut deja prilejul să vorbim, precizând în acest loc doar faptul că 
informaţiile documentare au fost completate prin cercetări de teren, sondaje și, 
în mai mică măsură, prin săpături arheologice, prin valorificarea izvoarelor to- 
ponimice, cartografice și uneori chiar prin consemnarea unor tradiții locale. 

Menţionăm din nou faptul că în reconstituirea dinamicii habitatului în se- 
colele XIII-XVI am recurs nu o dată la izvoare de secol XVII datorită impor- 
tantelor informaţii pe care le conţin pentru cunoașterea unor stăpâniri boiereşti, 
pentru descrieri de hotare, arbore genealogice etc. 

În lumina conditionärilor amintite se cer justificate și limitele cronologice 
ale cercetării noastre. Limita inferioară semnifică în mod evident apariția 
primelor știri scrise directe despre satele făgărășene. Cea superioară își găsește 
o dublă determinare: pe de o parte, secolul al XVI-lea constituie etapa finală a 
cristalizării rețelei de sate, sporul demografic afectând de aici înainte mărimea 
si nu numărul așezărilor, iar pe de altă parte, revenirea Ţării Făgărașului în 
hotarele Transilvaniei va imprima trăsături distincte ale evoluţiei sale istorice. 

Geografiile istorice de până acum reprezintă puncte de referință și pentru 
încercarea noastră, cu toate că nu întotdeauna secvențele cronologice și pre- 
misele de la care au pornit au putut fi aplicate cazului fägäräsean. 

Evoluţia habitatului medieval înfățișată în Voievodatul Transilvaniei nu 
oferă un cadru propice surprinderii trăsăturilor specifice microzonei făgă- 
rășene.!%* Intervalele cronologice alese de autor pentru atestarea satelor 
(1075-1350; 1351-1400; 1401-1437; 1438-1514; 1515-1541) sunt destul de 
aleatorii pentru Tara Făgărașului, în măsura în care înglobează în aceeași 
unitate cronologică perioade în care ea a evoluat în granițele unor state diferite, 
cu ritmuri și trăsături diferite ale proceselor social-economice. 

Nici geografia istorică elaborată mai recent de Györffy nu este lipsită de 
greșeli metodologice si de concluzii eronate.!* Reputatul istoric imaginează 
un proces de colonizare a românilor în Tara Făgărașului începând cu ultima 
treime a secolului al XII-lea, mai întâi ca elemente militare menite să apere 
graniţele regatului, iar mai apoi, după invazia tătară, si ca agricultori. Momen- 
tul decisiv al acestui proces este situat, după părerea sa, în a doua jumătate a 
secolului al XIV-lea, în directă relaţie cu acţiunile domnilor munteni. Satele 
pomenite în documente abia la sfârşitul veacului al XV-lea si în cel următor 
sunt considerate ca întemeieri recente și au fost lăsate în afara registrului de 
aşezări, care cuprinde astfel doar cele zece sate atestate documentar până la 
1322. , n ER 

H | pegno Çp D 


REGISTRUL SATELOR DIN SECOLELE XIII-XVI 


1. Arpasu de Jos. Satul este așezat la limita dintre lunca Oltului si zona 
câmpiei piemontane, aproape de vărsarea râului Arpasul Mare (v. harta nr. 1). 
În documentul din 1223 râul Arpas formează hotarul de est al pământului pe 
care Andrei al II-lea, luându-l de la români, l-a dăruit mănăstirii cisterciene de 
la Cârța, dar satul Arpaş nu este pomenit (Urkundenbuch, 1, p. 26-28). În 
1511, jumătatea boieronatului Arpașului este întărită lui Radu Vâlcan şi lui 
Vasul, fiii răposatului Comșa, lui Radul, fiul răposatului Stoica, și lui Stanislav 
Harabal, fiul răposatului Sandor de Vișt, împreună cu boieronatele satelor 
Viştea de Jos și Viştea de Sus, în temeiul unei danii pe care strămoșul lor, 
Costea (olim quondam Costa, avus ipsorum) o primise de la Mircea cel Bătrân 
(Puşcariu, Fragmente, IV, p. 85). Stăpânirea veche a familiei pare să fie susti- 
nută si de un document din 1413 (Urkundenbuch, III, p. 577-578), care amin- 
teste printre jurații Țării Făgărașului un Cosda, alături de Flade cum filio suo 
Bucker de villa Oelendorff. Satul a fost identificat cu Arpasul de Jos (Wagner, 
Ortsnamenbuch, p. 292.). Boierii din Arpaș apar deseori printre juratii scau- 
nului de judecată: Stanciul (1511, 1520, 1527), Wazul (Vasul) în 1536, Aldea 


144 Pascu, Voievodatul, Il, p. 21-24. 
145 Geographia, I, p. 447—453. 

Vasul în 1556 (Puşcariu, Fragmente, IV, p. 98, 101, 127; Veress, Documente, 
IV, p. 237-238). Cealaltă jumătate a satului o stăpânea, cel putin din a doua ju- 
mătate a secolului al XV-lea, familia Bogdăneștilor, urmași ai lui Bute Judele, 
după cum rezultă dintr-un document al lui Balthasar Bâthory din 1591 (Pușca- 
riu, Fragmente, IV, p. 138-141) care enumeră cinci generaţii de proprietari 
condivizionali: 


- Bute Judele 


| 
| | 
Stoica Judele Stoica Voican 
Stanciu Judele Stan Judele Oprea Radu Toader 
Frăţilă Voican Stoica 
| | | 
Oprea Stanciul Stoica Judele Oprea Voican Bogdan Voican 
| i 
| i | | | | | 
Stanciul Oprea Radul Bogdan Stanciul  Naneș Radul 


În secolul al XVII-lea documentele indică si stăpânirea satului asupra munților 
Albota si Buteanu (Prodan, Urbariile, I, p. 812, s-ar putea ca numele muntelui 
din urmă să se datoreze lui Bute Judele?). La circa 5 km spre sud, pe Valea 
Gilortelului, în locul numit Podei, a existat o mănăstire ortodoxă, arsă în 1761 
din ordinul generalului Bucow (Meteş, Mănăstirile, p. 75). Lăcașul se afla 
lângă „calea pădurii“ pe care se putea ajunge relativ uşor în valea Argeşului 
(Gh. Grama, Mănăstirea „Adormirii Precistii“ de la Arpasul de Jos, în „Tele- 
graful Român“, Sibiu, 1935, nr. 28 din 30 iunie; v. și harta nr. 2.). Numele 
așezării a fost dedus din magh. árpás de Györffy (Geographia, II, p. 450) și 
interpretat ca dovadă a unei timpurii colonizări maghiare în valea Oltului. 
N. Drăganu a observat însă că toponimul are o răspândire destul de largă, mai 
ales în zonele locuite de pecenegi, astfel încât nu trebuie exclusă proveniența 
lui de la cuvântul peceneg arpa, cu acelaşi sens ca în maghiară (Românii, 
p. 541-542). 


2. Arpasu de Sus. Satul, cunoscut în literatura de specialitate datorită impor- 
tantei așezări fortificate dacice, s-a format pe dealurile ce domină confluența 
Arpasului Mare cu Arpäselul (v. harta nr. 2). Prima atestare documentară da- 
tează din 1509 când printre boierii care l-au sprijinit pe Mihnea voievod apare 
si Grozava de Felsö Arpas (Pușcariu, Fragmente, IV, p. 75). El reapare abia în 

1589 printre satele Ţării Făgărașului cu ocazia înscrierii întregii țări lui Bal- 
thasar Bâthory (Veress, Documente, III, p. 158-163). În hotarul satului exista 
în secolul al X VIII-lea o mănăstire ortodoxă (Meteș, Mănăstirile, p. 76) care ar 
putea să fie chiar mai veche, din prima jumătate a secolului al XVII-lea, 
deoarece, cu ocazia revizuirii preoților români în 1647 se spune despre tatăl 
preotului Aldea, preot si acesta, că s-a retras la mănăstire (Prodan, Urbariile, I, 
p. 839). 


3. Avrig. Satul a făcut parte, încă de la întemeierea sa de către coloniștii 
sași, din provincia Sibiului. Prima atestare documentară este abia din 1364 
(Urkundenbuch, II, p. 216), dar aşezarea este cu siguranță mult mai veche. 
Construirea bisericii romanice din sat a fost începută, după unele păreri, îna- 
inte de mjlocul secolului al XIII-lea, în acest caz și satul ar fi trebuit să existe 
măcar cu câteva decenii mai devreme (Niedermaier, Dezvoltarea Avrigului, 
p. 61). Pe baza analizării parcelării vetrei, Avrigul a fost apreciat la 100 de 
gospodării în secolul al XIII-lea, circa 200 în veacul următor, abia 25 de unităti 
în 1488 și din nou 100 de gospodării la sfârșitul secolului al XVI-lea. Prezența 
populaţiei românești este atestată începând cu secolul al XVI-lea, un document 
din 1582 reglementând convietuirea celor două comunități etnice. Se preciza 
acum că românii au fost primiţi ca oaspeți și străini (als Fremdlinge und Găste 
alda zu wohnen eingenommen sind) probabil în urma distrugerilor suferite 
de sat din cauza incursiunilor otomane (Veress, Documente, II, 230-233; 
Nussbächer, Din cronici, p. 90-91; P. Binder, Közös múltunk, București, 1982, 
p. 59-62). Spre sud de sat, pe vîrful „La cetate“ se află urmele unei fortificații 
de pământ de circa 30/60 m. Mai sunt vizibile pe teren porțiuni din valul de 
pământ si un sant pe laturile de sud şi vest. Asupra problemelor ridicate de da- 
tarea și de pretizarea funcției cetăţii vom reveni într-un capitolul următor, aici 
notăm doar faptul că vârful cetăţii se află pe hotarul dintre satele Avrig și Ra- 
covita, ceea ce ar constitui un argument în favoarea unei vechimi mai mari de- 
cât a satelor respective (Horedt, Siidsiebenbiirgische Grenzburgen, p. 17-19). 


4. Beclean. Sat important, situat aproape de vărsarea râului Săvăstreni (numit 
Recea și respectiv Valea Dejanilor în sectoarele sale dintre satele omonime — 
Ujvari, Geografia, p. 403) si pe un curs parazitar al acestuia (pe harta din se- 
colul al XVIII-lea ele sunt denumite Recea Mare și Recea Mică; v. harta nr. 3). 
Satul apare în 1473 într-un document al lui Radu cel Frumos în care întărea lui 
Stoica Naneș și rudelor sale mai multe sate făgărășene, sub forma Bâtlani 
(DRH, B, 1, p. 238-240). Nu putem şti dacă boierul Stoica care apare în multe 
din scaunele de judecată ca asesor este sau nu un urmaș al beneficiarului di- 
plomei (Pușcariu, Fragmente, IV, p. 76; 87; 95; 101). Satul dobândește statut 
de oppidum în secolul al XVII-lea, cu unele scutiri de dări și slujbe. Urbariul 

din 1637 cuprinde o informaţie interesantă, reluată si în cel din anul 1640: 
juratii din Beclean susţin că cei care se separă de părinţi și ridică casă nouă 
sunt scutiţi de dări şi slujbe timp de patru ani (Prodan, Urbariile, |, p. 484; 
693), în temeiul documentului eliberat de Stefan Bâthory de Somlyo în 1552 si 
care confirma la rândul său un act al lui Ștefan Mailat. Documentul a fost res- 
pins ca fiind fals (adulterina) pentru că sigiliul era suspect si nu avea sub- 
scriptie. Documentul prezintă într-adevăr o evidentă neconcordantä între nu- 
mele emitentului și anul 1552, căci atunci voievod al Transilvaniei era Andrei 
Báthory (DIR, Introducere, 1, p. 505). S-ar putea să fie vorba doar de o lectură 
greșită a anului, pentru că există într-adevăr un document emis de Ștefan 
Bâthory în 1576 prin care poruncea ca românii să părăsească satul, în locul lor 
fiind aduși colonişti saşi care urmau să fie scutiți de taxe si slujbe (Prodan, 
Iobăgia, II, p. 21). Scutirile revendicate de cei din Beclean sunt confirmate si 
de statutele "Ţării Făgăraşului din 1560-1570 (Metes, Vieara agrară, p. 251). 
Numele satului a fost explicat din magh. Bethlen (Iordan, Toponimia, p. 205), 
cu toate că Bâtlani indică o origine românească, 


5. Berivoii Mari. Satul s-a format pe valea cu același nume, pe înălțimile care 
se apropie de dealurile submontane (v. harta nr. 5). În ciuda poziţiei sale 
geografice mai retrase, așezarea a fost una dintre cele mai importante din Tara 
Făgăraşului. De la prima lor apariţie, boierii satului au o poziţie importantă, cu 
funcţii în administraţia țării. În 1486 Radul de Berivoi, numit cneaz de can- 
celaria regală, este chemat împreună cu alți trei boieri făgărășeni să depună 
mărturie în procesul dintre episcopul Transilvaniei, stăpânul de atunci al țării, 
si brașoveni pentru satele Șercaia și Părău (Urkundenbuch, VII, p. 472). Satele 
respective nu aveau hotare comune cu Berivoiul, deci Radu îndeplinea proba- 
bil funcţia de jude al Ţării Făgărașului. Într-un alt document, Cornea din Be- 
rivoi vindea, împreună cu Solomon din Șinca, jumătatea de boieronat a satului 
Mândra lui Aldea Bica de Voivodeni (documentul este inedit și a fost desco- 
perit de noi într-un manuscris de la începutul secoluiui trecut; vezi și la Voivo- 
deni). Aceste relaţii patrimoniate complexe, cu boieri care stăpînesc deja în 
mai multe sate, indică o vechime mult mai mare decât s-ar putea deduce din 
prima lor atestare documentară. Boierii din Berivoi reapar în documente la în- 
ceputul secolului al XVI-lea. În afară de un Badea Turcul si un Neagoe, 
membri în scaunul de judecată de mai multe ori (Pușcariu, Fragmente, IV, 
p. 87; 95-97; 98), cea mai importantă familie este cea a lui Stoica cel Mic, mai 
bine cunoscută acum, prin publicarea de către noi a celor șapte documente din 
perioada 1507-1526 referitoare la stăpînirile ei (Lukács, Tara Făgăraşului). 
Acest Stoica a fost mereu aproape de stăpânii țării, slujbele pe care le-a deținut 
permițându-i să-și sporească continuu domeniile. Neparticipând la revolta bo- 
ierilor făgărășeni din 1508, el a fost unul dintre principalii beneficiari ai depo- 

sedärilor care au urmat. Fiul säu, Balea, va fi unul din apropiatii voievodului 
Ștefan Mailat, iar nepoții săi vor continua să ocupe slujbe în administraţia dis- 
trictului. Din cauza insuficientei izvoarelor nu putem reconstitui în detaliu 
structura patrimonială a satului, dar este totuși sigur că partea cea mai mare era 
deținută de Stoica. Pe baza documentelor de la începutul secolului al XVI-lea 
si a confirmărilor ulterioare se poate reconstitui următoarea genealogie a fami- 
liei lui Stoica cel Mic: 


Stoica cel Mic 


1509-1526 
Balea Petru mg 
men wm men wem, | | 
Toma Paul loan Petru Stoica Balea Petrașcu Solomon 
1576 1576 1589 1589 1576 1576 1589 158 
| 
| E TI" 
Andrei loan Balea Stoica 
1589 1589 1589 1589 


Urbariul din 1640 înregistrează o cărare ce pleca din Berivoi si, după ce se 
unea cu altele venite din Dejani, Netot și Breaza, pe muntele Bratila, trecea în 
Tara Românească la vama Brata (Prodan, Urbariile, I, p. 735). În 1748 este 
amintită și o mănăstire ortodoxă în hotarul satului, cu un preot, cinci călugări 
și opt călugărițe. Ea a fost distrusă în 1761, totuși locul ei este marcat de harta 
austriacă din 1769 mai la sud de sat (v. harta nr. 4.). 


6. Berivoii Mici. Satul se află pe malul stâng al Berivoiului și, după califica- 
tivul din numele său, trebuie să se fi născut prin dezvoltarea satului de pe ma- 
lul opus. Satul este pomenit în mod explicit într-un document din 1507 din 
care aflăm că deja pomenitul Stoica cel Mic cumpărase o pătrime din boiero- 
natul satului Berivoi (Mare) de la Man, fiul răposatului Iuga din Berivoii Mici 
(Lukâcs, Țara Făgărașului). Rezultă deci că separarea satului se produsese 
înainte de această tranzacţie, într-un moment pe care nu-l putem preciza, dar 
familiile de boieri stăpâneau în ambele sate. Din cauza acestei situaţii și a im- 
preciziei documentelor, de multe ori nici nu putem ști la care dintre cele două 
sate se referă informaţia. Numele satului reapare în mod explicit abia în 1578, 
când un Rades, filius Dancs de Kisberivoi este implicat într-un litigiu pentru o 
parte a boieronatului din Săsciori (Petrichevich Horvath Emil, A Perrichevich 
család történetének regesztăi, 1/2, Pécs, 1942, p. 81). Astăzi localitatea s-a 
unificat din punct de vedere administrativ cu Berivoii Mari. 

7. Besimbac. Astăzi satul se numeste Olteț în urma reorganizării administra- 
tive din 1964. Format pe dealurile de deasupra Oltului la vărsarea văii Dră- 
gușului (v. harta nr. 3), satul păstrează prin numele său amintirea populaţiei 
pecenege care a convietuit cu românii în secolele XI-XIII. Forma germană a 
toponimului, Bessenbach, s-a impus și în limba română demonstrând că este 
unul din satele vechi ale Ţării Făgăraşului. Documentar el este atestat târziu, în 
1534, când boierul Comsa este membru al scaunului de judecată (Pușcariu, 
Fragmente, IV, p. 106). Este singurul gen de informaţie pe care o detinem în 
legătură cu istoria satului. Familiile de boieri erau totuși importante pentru că 
ei sunt prezenţi aproape în toate scaunele de judecată din secolul al XVI-lea. 


8. Bogata. Cu toate că așezarea s-a format între Olt și Munţii Perșani, ea nu 
figurează niciodată printre satele Ţării Făgărașului. Satul nu este prezent nici 
în documentul din 1235 în care figurează comunitățile catolice, nici printre 
cele dăruite de Vladislav-Vlaicu în 1372 lui Ladislau de Dăbâca. Prima ates- 
tare documentară sigură (ca urmare a unei erori, editorii DIR, C, XIV, 3, p. 406 
identifică Bogata Olteană cu un sat omonim dintr-un document din 1337. Vezi 
Urkundenbuch, IT, p. 418) datează abia din 1600 (Veress, Documente, VII, 
p. 269). Györffy, deși nu cuprinde satul în registrul de așezări, consideră că 
originea toponimului trebuie căutată în numele căpeteniei maghiare Bogât care 
și-a avut aici sälasele de vară în cursul secolului al X-lea. Etimologia cuvân- 
tului a fost lămurită însă mult mai plauzibil de Kisch, Siebenbürgen im Lichte 
der Sprache, p.251, ca provenind de la românescul „bogat“, de origine slavă 
(vezi întreaga discuţie la Spinei, Migrația ungurilor în spațiul carpato-dună- 
rean si contactele lor cu românii în secolele IX-X, în „Arheologia Moldovei“, 
XIII, 1990, p. 139-140). 


9. Braniștea Uräsei. Sat astăzi dispărut, el este pomenit o singură dată în 
documentul prin care Mircea cel Bătrân întărea boierilor Ion, Burcea si Calian 
satele Braniștea Uräsei, Vadul Sercaiei și Muntele Lerestilor (DRH, B, I, 
p. 31-32). Documentul amintit s-a păstrat doar în traduceri târzii la familiile 
Borcea și Calian din Vad, care susțineau în secolul trecut că originalul îl pre- 
daseră Auditoriului Regimentului D de graniță (Pușcariu, Date, I, p. 167). Ase- 
zarea a fost adusă în legătură cu numele boierului Udriște care stăpânise Tara 
Făgărașului în anii 1476-1483, după părerea noastră fără temei (Puşcariu, 
Date, II, p. 41). Localizarea satului este sugerată de pârâul Uräsa, curs para- 
zitar al Şercaiei, care se naște deasupra mägurii Voinii de lângă satul Toderita 
(v. harta nr. 5). 


10. Breaza. Este printre foarte puţinele sate fägäräsene situate la o altitudine 
de circa 600 de metri. Așezarea se întinde de-a lungul malului drept al râului 
Breaza, condiţiile naturale imprimând o morfologie aparte de sat de tipul 

räsfirat (v. harta nr. 4). Prima atestare documentarä dateazä din 1554, când 
Andrei Báthory scrie o scrisoare din Breaza (Veress, Documente, 1, p. 147). 
Într-un proces intentat de boierii pojoriteni vecinilor din Breaza în 1630, 
aceștia susţin că întregul sat Breaza se află pe boieronatul lor, iar locuitorii 
sunt toți vecinii lor. Reprezentanţii Brezei nu neagă această dependență (Pus- 
cariu, Fragmente, IV, p. 228-231). Este printre puținele cazuri de acest gen 
cunoscute pentru Tara Făgărașului. Din document nu reiese dacă relația de 
dependență își are originea în actul întemeierii satului de către boierii din Po- 
jorâta, sau dacă este rezultatul unui proces de aservire. Este important de pre- 
cizat că numele ambelor sate indică acţiuni de defrișare a pădurii sau preexis- 
tenta acesteia pe locul vetrei satului (lordan, Nume de locuri, p. 58). Să mai 
consemnăm și faptul că Breaza se află pe aceeași vale cu satul Voivodeni, iar 
mai sus de sat sunt ruinele cetăţii pe care tradiţia o atribuie lui Negru Vodă. Pe 
baza acestor elemente putem considera că satul este mult mai vechi decât s-ar 
putea deduce după cea dintâi apariţie în documentele de cancelarie. În secolul 
al XVIII-lea fiintau în hotarul satului două mănăstiri, dar nu detinem nici o 
informaţie despre istoria lor mai veche. 


11. Bucium. Mica așezare s-a format pe Valea Scurtă (v. harta nr. 5), afluent 
al Sercaiei. Satul a aparținut unor familii boierești care mai dețineau și părți 
din Recea, Hârseni și Râușor, fiindu-le întărite în 1556 de către Anna Nâdasdi, 
văduva lui Ștefan Mailat (Pușcariu, Fragmente, IV, p. 123-127). Beneficiarii 
invocă documente mai vechi pe care le-ar fi pierdut cu 31 de ani în urmă când 
a ars cetatea Făgărașului. Cu siguranţă că satul este deci mai vechi. Numele sa- 
tului nu și-a găsit încă o explicaţie unanim acceptată, fiind propuse bucium = 
instrument muzical, lat. buccina cu sensul de trunchi de copac și un derivat din 
hipocoristicul Buc al lui Budimir (Drăganu, Românii, p. 418-419). În hotarul 
satului a existat și o mănăstire ortodoxă (Metes, Mănăstirile, p. 77-78) care a 
fost cercetată și arheologic, dar din păcate rezultatele nu sunt publicate. 


12. Cârța. Mănăstirea și satul Cârța n-au făcut parte din Tara Făgărașului, dar 
modificările pe care le-au produs în structura habitatului și strânsa împletire cu 
viaţa satelor de aici impune cuprinderea lor în registrul satelor fägäräsene. 
Întemeierea mănăstirii cisterciene, filială a abației de la Igriș, se înscrie printre 
amputările cele mai grave și cele mai timpurii suferită de autonomia româ- 
nească de la sud de Olt (fig. 26). Precizarea momentului și a împrejurărilor în 
care a avut loc fundarea stabilimentului occidental este dificilă datorită necla- 
ritätii izvoarelor. Tradiția ordinului a consemnat anul 1202, dar aceleași surse 
susțin în 1208 că abatele mănăstirii nu se prezentase la adunarea generală a 
ordinului de zece ani. Pământul pe care a fost așezată mănăstirea a fost scos de 
regele Andrei al II-lea de sub stăpânirea românilor, fiind hotărnicit de voievo- 

dul Benedict (v. harta nr. 1). Domeniul, de circa 90 de km pätrati, este cuprins, 
conform documentului din 1223, între Olt, mlastina Egwerpotac, o pädure de 
fagi (Nogebik) si Arpasul Mare până la culmile munţilor (Urkundenbuch, |, 
p. 27-28). Satul Arpasul de Jos nu este menţionat în document, poate pentru că 
românii de aici s-au retras mai spre sud, dar mai plauzibilă ni se pare explicația 
conform căreia hotarul mănăstirii nu începea la vărsarea Arpasului Mare în 
Olt, ci mai la vest, în dreptul unei insule, după cum se precizează în document, 
și atingea afluentul amintit mult mai sus, tocmai pentru că acolo era instalată 
comunitatea românească din Arpasul de Jos. Înspre vest, teritoriul luat de la 
români era delimitat de valea Cârtisoarei. Ulterior însă, mănăstirea a depăşit 
această limită, împingându-și hotarele până la Valea Opatului, extindere care 
s-a putut produce probabil în condiţiile create de distrugerile marii invazii 
mongole (DRH, B, p. 36-39; Veress, Acta, I, p. 237-238). Mănăstirea a avut 
mult de suferit în 1241 (Urkundenbuch, I, p. 93-94), refacerea ei fiind spriji- 
nită de regalitate prin acordarea unor importante scutiri și privilegii. În 1264, 
Stefan, rex junior, o scuteste de dreptul de găzduire al voievodului si de därile 
obişnuite, luând mănăstirea sub protecția sa specială. Aceste privilegii vor fi 
lărgite de Carol Robert în 1322, acum fiind amintite si satele mănăstirii: Cârța, 
Cisnădioara, Feldioara, Colun, Glâmboaca, Crit, Cloașterf, Mesendorf, Apos și 
Cârtisoara (Hervay, Repertorium, p. 117-119). Ultimul dintre sate, numit 
Kerch Olachorum, deci un sat românesc, s-a format probabil după invazia 
mongolă. Contactele mănăstirii cu satele românești din Tara Făgărașului sunt 
strânse si permanente. Mai des informaţi suntem asupra momentelor de con- 
flict, cu consecinţe care sunt exagerat acuzate de abati. Astfel, în 1343 arhi- 
episcopul Chanadinus deplângea starea mănăstirii ridicate spre părţile schis- 
maticilor și prădată de aceştia împreună însă cu drept-credinciosii din regiune 
(Urkundenbuch, IV, p. 413—414). Stăpânirea domnilor Ţării Românești asupra 
Făgărașului a avut consecințe inevitabile asupra mănăstirii: în 1439 se susține 
că „unde nunc novissime Transalpinus vaivoda cui nullum ius... ad hoc 
competit... quendam Michaelem secularem, qui se plebanum in Tergavista 
asserit... in Kercz... intrusit“ (Urkundenbuch, V, p. 28-30). Decăderea trep- 
tată a mănăstirii în a doua jumătate a secolului al XV-lea îl va determina pe 
regele Matia Corvinul să o pună sub autoritatea prepoziturii Sibiului (Reissen- 
berger, Die Kerzer Abtei, Sibiu, 1894, p. 31). Toponimul Cârța poate să întă- 
rească ideea prezenței românilor în aceste regiuni în momentul sosirii călugă- 
rilor de la Pontigny. Toţi lingvistii sunt de acord în a vedea în forma latină a 
numelui Candela o etimologie populară (Kerc — lumânare). Proveniența din- 
tr-un cuvânt de origine slavă, dar preluată de limba română, a toponimului are 
cei mai multi partizani, fiind propuse hidronimul Korkam (Scheiner, „Balkan 
Archiv“, II, p. 76), antroponime precum Cârstea, Cristea (Drăganu, Românii, 

p. 551-552) sau apelativul de origine slavă, dar prezent în limba română krč, 
cu sensul de läzuire, curătură (loruan, Nume de locuri, p. 7 si Binder, Consi- 
deratii istorice, p. 319) explicaţie care ni se pare cea mai plauzibilă. 


13. Cârțișoara. Satul este amintit în 1322 printre posesiunile mănăstirii Cârța 
și va figura cu regularitate printre stăpânirile ei până în 1418 (Hervay, Reper- 
torium, p. 112-114). În condiţiile decăderii abației, satul scapă de sub stăpâ- 
nirea acesteia pentru că nu figurează printre satele preluate de scaunul Sibiului, 
iar în 1473 este dăruit de Radu cel Frumos lui Stoica Naneș și rudelor sale 
împreună cu alte sate făgărășene (DRH, B, I, p. 238-240). Chiar dacă nu a fost 
de lungă durată, stăpânirea lui Stoica Nanes este confirmată de o însemnare 
de pe un document din a doua jumătate a secolului al XV-lea, conform căreia 
un iobag din Sarosul Mic moratur sub Ztoyka Nanusch in terra Fagaras 
(Urkundenbuch, V , p. 526). Apartenența satului la Tara Făgărașului este certi- 
ficată pentru veacul următor de prezența boierilor de aici în scaunul de ju- 
decată al țării (Puşcariu, Fragmente, IV, p. 74-77). Unul dintre boieri a par- 
ticipat la revolta din 1508, organizată în sprijinul lui Mihnea voievod: Ziin de 
Kertsissora (Puşcariu, Fragmente, IV, p. 75). Satul s-a dezvoltat initial în 
dreapta Cârtisoarei, aşa cum rezultă din hotărnicirea Cârtei, dar s-a extins si în 
stânga râului. În 1391, hotarul Cârtei cu Scoreiul era format de Valea Opatului 
si de râul Laita, deci abația se extinsese si la vest de valea Cârtisoarei (DRH, B, 
I, p. 36-39). În 1534, cu ocazia unui conflict pentru hotare între satele Scorei 
și Sărata, printre boierii jurători apare si Ztroza Kerlissora, iar un oarecare 
Oprea Bobayrol și fiul lui Costea recunosc că vânduseră lui Stanciul din Scorei 
apa care curge pe teritoriul posesiunii Cârțișoara (Veress, Acta, I, p. 238). 
Aceste informaţii sunt confirmate de urbariul din 1674 (Prodan, Urbariile, Il, 
p. 636). Probabil că cele două personaje amintite, Streza și Oprea sunt chiar 
proprietarii care au dat numele celor două sate care vor apărea în 1589: 
Streza-Cârtisoara si Oprea-Cârtisoara (Veress, Documente, III, p. 162). Astăzi 
satele au fost reunite. 


14. Comana de Jos. Aflată pe valea cu același nume, la limita dintre lunca 
mlăștinoasă a Oltului și zona mai înaltă, mai adecvată vetrelor de sat, este una 
din așezările importante ale Ţării Făgărașului (v. harta nr. 7). Dacă acceptăm 
că numele satului provine de la forma românească a etnonimului cumanilor și 
nu de la un antroponim, satul trebuia să se fi format cel mai târziu în prima 
jumătate a secolului al XIII-lea. Cu toate acestea, el nu apare nici în docu- 
mentul din 1235 referitor la conflictul dintre episcopul Transilvaniei si arhi- 
episcopul de Strigoniu pentru satele cu populaţie catolică dintre Olt și Perșani, 
si nici în binecunoscuta danie a lui Vladislav-Vlaicu din 1372. Situaţia a fost 
interpretată în sensul existenței aici a unei comunități românești libere sau a 

unei stăpâniri boiereşti, presupunere sprijinită mai recent si de cercetarea ce- 
tätii de la izvoarele Comanei (Eskenazy, O nouă fortificație, p. 34 si urm.). 
Prima informaţie documentară o detinem abia din anul 1469, când Ioan Gereb 
de Vingart si fiii săi protestează în fața capitlului din Alba Iulia împotriva 
dăruirii Ţării Făgărașului celor șapte scaune săsești (Urkundenbuch, VI, 
p. 432-433). Într-un alt document inedit, din 1494, aflăm de existenţa unui alt 
boier din Comana de Jos: Ponitza (Romcia?) de Alsokomanay, care vinde lui 
Aldea Bica din Voivodeni treimea sa de boieronat din acel sat. Din primii ani 
ai veacului al XVI-lea apare și familia cea mai importantă din Comana de Jos, 
cea a Mailateștilor. În anul 1509 Mailat de Comana cumpără de la familia 
Forró satul Tântari (Beke, Erdélyi káptalan, p. 39). Încă în acelasi an sunt pre- 
zenti în scaunul judiciar boierii comăneni Mailat si Manea (Puşcariu, Frag- 
mente, IV, p. 76). Documentul hotărâtor pentru cunoașterea familiei Mailat 
este cel din 1516 în care apare Ștefan Mailat cubicularius et dispensator noster 
(= regis). Acesta cerea regelui să întărească documentul voievodal care statua 
cumpărarea de către tatăl său a unei pătrimi a satului Crihalma de peste Olt. 
Motivația dată de rege pentru satisfacerea cererii explică în bună măsură as- 
censiunea rapidă a familiei: Mailat trecuse la catolicism (Pușcariu, Fragmente, 
IV, p.78-81). Cu ajutorul unor documente ulterioare, genealogia familiei Mai- 
lat a fost reconstituită de Pușcariu astfel (Date, 1, p. 154; II, p. 226): 


Matei Mailat 


Marta Comsa Ioan Negoiță Stefan Demeter 
Gabriel 
l 
| l | 1 
Gabriel Stefan Anna Elena 


15. Comana de Sus. Satul s-a format pe cursul superior al väii, la circa cinci 
km în amonte de Comana de Jos. Despre vechimea satului informatii deosebit 
de importante aflăm din textul documentului din 1469 pe care l-am amintit mai 
sus. Ceea ce nu se putea ști din regestul publicat până nu de mult (Hurmuzaki, 
I[/2, p. 190) este că printre satele specificate de loan Gereb de Vingart se 
numără amândouă Comanele: possessionibus Swps, Kwthkwlath, Kwmana, 
Kwman, utraque Venecia, Porrwm (Urkundenbuch, VI, p. 432-433). Existenţa 
satului încă din această perioadă şi nu numai din a doua jumătate a secolului 

al XVI-lea, cum se bănuia, este confirmată si de documentul inedit din 1494 în 
care Ponitza apare în mod explicit ca fiind din Comana de Jos, deci exista deja 
și Comana de Sus. Boierii din Comana de Sus vor reapărea în documente 
numai după o pauză de un secol, în 1582 (Lukács, Un document). 


16. Copăcel. Satul se formează în zona de mare concentrare demografică din 
centru Ţării Făgărașului, pe văile pârâurilor Lunca și Vâlceaua, foarte aproape 
de satele Berivoii Mari și Sebeș (v. harta nr. 5). Harta numește unul din pârâ- 
iasele de munte din care se constituie pârâul Lunca Kalugheritza, hidronim 
care foarte probabil provine de la o mănăstire din valea ei, despre care însă nu 
avem nici o altă informaţie. Despre vechimea satului urbariul din 1632 ne dă o 
informaţie foarte prețioasă, din păcate imposibil de verificat. Boierii satului 
susțineau în acest an că deţin un document, care atestă statutul lor de boieri, de 
la Iancu de Hunedoara (Huniadi Janostol vagion Boersagrol valo levelek, 
Prodan, Urbariile, |, p. 214). Faptul în sine nu este imposibil pentru că știm că 
Iancu a stăpânit și Făgărașulul pentru o scurtă perioadă. Existenţa satului la 
data respectivă este confirmată si de documentul deja citat al lui Radu cel 
Frumos, din 1473, în care dăruia lui Stoica Nanes mai multe sate făgărăşene, 
printre acestea figurând și Copăcelul (DRH, B, I, p. 238-240). Informaţii mai 
consistente despre boierii satului și despre relațiile patrimoniale aflăm însă 
abia la începutul secolului al XVI-lea în documentele publicate de noi (Lu- 
kâcs, Tara Făgărașului). Înainte de 1508 satul era deținut de două familii de 
boieri, probabil înrudite, cea a lui Balea Ruffus și cea a lui Stanimir. Din mai 
multe documente din 1509 aflăm că Stoica cel Mic din Berivoi reușește să 
obțină toate posesiunile acestor familii în urma deposedării lor din cauza unor 
furturi și a implicării lor în sprijinirea lui Mihnea. Balea, fiul lui Balea cel 
Roșu, s-a refugiat în Tara Românească per notam infidelitatis, iar fraţii lui, 
Mușat și Comşa, și-au vândut părţile lor din Copăcel lui Stoica cel Mic pentru 
a-l răscumpăra pe fratele lor Man. Cel de-al cincilea fiu al lui Balea cel Roşu, 
Baicu, apare și el în 1516, în litigiu pentru o parte de boieronat, pe care o 
primise de la Maxa, fiica lui Stanimir, cu Medrea de Copăcel. Toate părţile de 
boieronat au fost achiziţionate de Stoica cel Mic din Berivoi, totuși nu întregul 
boieronat ajunsese în mâinile sale, pentru că în 1534, în scaunul de judecată 
sunt prezenți și boierii Man Iuga și Beka de Kopachel (Pușcariu, Fragmente, 
IV, p. 106) ori printre urmașii săi nu cunoaștem boieri cu aceste nume. De ase- 
menea, din menţiunea că Baicu din Copăcel primise partea de sat de la räpo- 
sata Maxa, fiica răposatului Stanimir, deși nu era singura în drept conform 
obiceiului țării (iuxta consuetudinem terrae), se poate presupune o relaţie de 
rudenie în temeiul căreia era revendicată probabil si de Medrea. Pe baza aces- 
tor documente, familia boierilor din Copăcel se poate reconstitui astfel: 

Balea cel Rosu : Stanimir 


Balea Man Muşat Comşa Baicu Maxa Medre 
1509 1509 1509 1509 1516 1516 1516 


La biserica din sat au fost întreprinse si săpături arheologice, dar nu s-au putut 
identifica urme mai vechi de secolul al XVI-lea (,,Dacia“, 1975, p. 282). 


17. Corbi. Așezat pe valea cu același nume, micuța așezare a făcut parte în 
secolele XV-XVI din boieronatul Ucei. Încă de la prima atestare documentară, 
în 1509, satul este pomenit ca fostă stăpânire a lui Bârsan de Ucea şi a Ancăi 
Ziin din același sat, care le-au pierdut datorită participării la acţiunile boierilor 
făgărășeni din anul precedent, legate de readucerea țării sub dominația dom- 
nului muntean Mihnea voievod. Din acest motiv si pentru 50 de florini dati 
pentru întreținerea cetăţii, boierii Coman de Ucea și fiii săi, Vladimir, Sta- 
nislav, Bărbat, Barbul, Toma, Vlad şi Radul au primit posesiunile räzvrätitilor, 
împreună cu 14 familii de ţigani înscrise nominal (Puşcariu, Fragmente, IV, 
p. 74-77). Satul Corbi va constitui parte integrantă a boieronatului format îm- 
preună cu satele Ucea de Jos şi Ucea de Sus. Unitatea boieronatului s-a men- 
ţinut și în secolul următor, în sensul că părțile condivizionarilor erau socotite 
nu pentru fiecare din cele trei sate, ci la nivelul întregului boieronat. Astfel, în 
1625, Oprea Băcilă, Stoica Băcilă, Petrașcu Sile, Stanciul Sile, Grigore Streja 
şi Ioan Radu deţineau o treime din boieronatul format de satele Ucea de Jos, 
Ucea de Sus și Corbi (Puşcariu, Fragmente, IV, p. 209-211). Urbariile din 
secolul al XVII-lea dovedesc de asemenea că satul folosea în comun cu ucenii 
pădurile şi apele din hotarele lor (Prodan, Urbariile, I, p. 229-235). Numele 
Satului ar putea să provină de la ocupaţia tradiţională a locuitorilor săi: arderea 
cărbunelui de lemn care este și obligaţia principală a lor față de cetate (Prodan, 
Urbariile, |, p. 229). 


18. Cuciulata. Sat vechi, situat în extremitatea nord-estică a țării, pe dealurile 
de deasupra luncii Oltului(v. harta nr. 7). În legătură cu prima atestare docu- 
mentară mai stăruie unele controverse, unii istorici considerând că toponimul 
Cormosbach din documentul care aminteşte satele cu parohii catolice în 1235 
se poate identifica cu Cuciulata (DIR, C, 1, p. 286-287), ceea ce este mai putin 
probabil, având în vedere faptul că există un afluent al Oltului cu acest nume, 
Cormos, la nord de Tara Făgărașului. În nici un caz nu se poate accepta locali- 
zarea satului la Crizbav, cum a propus Suciu (Dicţionar istoric, II, 3t3). Prima 
atestare sigură o găsim în des mentionatul document din 1372 al lui Vladis- 
lav-Vlaicu (DRH, D, 1, p. 103-106). Revenind printre satele Ţării Făgărașului 


63 


în împrejurări pe care nu le cunoaștem, pentru că nu știm dacă Ladislau de 
Dăbâca a stăpânit efectiv aceste sate, Cuciulata va fi amintită și în documentul 
din 1469 prin care loan Gereb protesta împotriva înscrierii Ţării Făgărașului 
celor șapte scaune săsești (Urkundenbuch, VI, p. 432-433). În veacul următor 
aflăm că o parte din sat aparținea de boieronatul puternicei familii Comanici 
din Veneţia de Jos. Despre stăpânirea acestei familii urbariul din 1637 amin- 
teste un document al lui Ștefan Mailat, din 1535 (Prodan, Urbariile, I, p. 465) 
care nu s-a păstrat însă, realităţile putând fi cunoscute mai pe larg abia din 
documentul emis în 1628 de principele Gabriel Bethlen, în care Cuciulata este 
recunoscută drept portiones ipsorum possessionarias Boeronales aviticas 
(Pușcariu, Fragmente, IV, p. 213-216). Originea toponimului este contro- 
versată, soluția derivării sale din „căciulat“, prin modificarea lui ă în u sub 
influență maghiară fiind cea mai convingătoare (Iordan, Toponimia, p. 348). 
După părerea noastră ar putea fi vorba de un antroponim, căci într-un do- 
cument din 1378 este pomenit un famulus Kucsulad kenezius în comitatul 
Bereg (Sztáray család okleveltăra, 1, p. 441). 


19. Dejani. Satul este așezat la poalele dealurilor submontane, la limita supe- 
rioară a câmpiei piemontane (v. harta nr.4). Deși are o poziţie geografică re- 
trasă, așezarea este veche, bucurându-se de o atestare destul de timpurie. În 
1453 Vladislav al II-lea îl întărește pe Stanciul Dijanul, cu copiii si nepoții lui, 
în părți din satele Dejani, Trifesti, lași, Arpanea, Huhurezi, Săsciori, Sebiș si 
Munţii Izvorul Baniei (DRH, B, I, p. 193-195). Dania cuprindea deci atât sate 
făgărășene, cât si sate muntene. Alături de acest document original, păstrat la 
Arhivele Naţionale din București, există și un altul, care a fost publicat de 
Pușcariu sub data 1452 (Fragmente, IV, p. 59-62) după copia unei traduceri 
românești târzii. Acest document a fost însă falsificat în secolul al XVIII-lea 
pentru a justifica drepturile familiei Mailat de Dejani asupra munților Presaca 
si Izvor (vezi pe larg Lukâcs, Documente false, p. 103). Informaţii sigure de- 
spre boierii din Dejani nu mai avem decât la începutul secolului al XVI-lea. În 
1516, printre boierii jurati ai scaunului de judecată este citat si Man de Desan 
(Lukács, Tara Făgărașului, p. 228-229). Puțin mai la sud de sat exista o mă- 
năstire ortodoxă care a fost arsă în 1761, dar urmele ei sunt figurate pe harta 
din secolul al XVIII-lea (v. harta nr. 4). Numele satului a fost dedus de 
N. Drăganu din n. pers. Des, hipocoristicul lui Desimir cu sensul de Friedens- 
finder (Românii, p. 442). 


20. Dopca. Satul se află pe terasa înaltă a Oltului, în dreptul buclei mari pe 
care acesta o face la ieşirea din defileul Racoșului (v. harta nr. 7). Apare ca sat 
de colonizare germană si este amintit în documentul din 1235 (DIR, C, 1, 
p. 286-287). Numele satului era însă încă de atunci Dăbâca, așa cum o atestă 


64 


forma Dubucha din documentul amintit. Istoria locului în perioada anterioară 
colonizării germane a fost interpretată diferit, în funcție de etimologia topo- 
nimului. După părerea lui I. Iordan, numele satului provine din slavul délbok, 
cu sensul de loc adânc, ca și Glâmboaca provenită din sl. globoku (Toponimia, 
p. 80). În acest caz se poate presupune instalarea coloniștilor germani la 
începutul secolului al XIII-lea într-un mediu românesc. Györffy György crede 
însă că numele satului se leagă de Doboka, tatăl lui Csanâd, învingătorul lui 
Ahtum (Geographia, II, p. 196). În acest din urmă caz, ar trebui să luăm în 
considerare o pătrundere maghiară în regiune încă de la începutul secolului al 
XI-lea. Nu dispunem de nici un element care să sprijine această prezență și 
care să explice transmiterea toponimului până la începutul veacului al XIII-lea. 
Comunitățile catolice au fost distruse de invazia tătară, iar despre satul Dopca 
nu mai avem nici o informaţie până în 1372. În acest an el face parte din 
domeniul pe care Vladislav-Vlaicu îl dăruise rudei sale de sânge, Ladislau de 
Dăbâca (DRH, B, I, p. 103-106), domeniu care aparținuse anterior fiilor lui 
Barnaba. Forma Dogbka în care apare, reflectă numele românesc al satului 
Dopca, și nu poate avea nici o legătură cu numele noului proprietar. La puțină 
vreme satul a ajuns în proprietatea familiei Teremi și va fi scos definitiv de sub 
jurisdicția Țării Făgărașului (Csânky, Magyarország történeti földrajza a 
Hunyadiak korâban, V,p.957). 


21. Drägus. Ultimul sat dinspre dealuri de pe valea cu același nume, deși a 
fost temeinic cercetat în perioada interbelică de un vast colectiv interdiscipli- 
nar, se numără printre satele fägäräsene ale căror istorii timpurii le cunoaștem 
cel mai puţin. Satul exista cu siguranţă în secolul al X V-lea pentru că un do- 
cument inedit din 1486 consemnează prezența unui boier jurat Maine de 
Dragus (Mike, Egyveleg, I, p. 45). Chiar dacă documentul este suspect, după 
cum vom vedea, asupra informaţiei referitoare la boierul drägusan nu credem 
că există motive de îndoială. De altfel, boierii satului apar la scurtă vreme 
într-o serie de documente autentice printre juratii scaunului țării, în frunte cu 
Bărbat (Pușcariu, Fragmente, IV, p. 101; 106; Lukâcs, Tara Făgărașului, 
p. 230). Numele satului a fost dedus din diminutivul lui Drag (Iordan, Toponi- 
mia, p. 83) şi este atestat și la sud de Carpaţi în epoca respectivă. 


22. Dridif. Condiţiile și perioada în care s-a format acest sat de lângă Olt sunt 
total nelămurite. Poziţia geografică propice (v. harta nr. 3) ar pleda pentru o 
vechime mare, dar cele mai timpurii informaţii pe care le detinem provin de la 
începutul secolului al XVI-lea. Nici acestea nu sunt decât consemnări ale pre- 
zentei boierului Balea (sau Badea) în scaunul de judecată între anii 1509-1518 
(Pușcariu, Fragmente, IV, p. 76; 86; 96). Un document din 1557 luminează 
însă situația patrimonială a satului. În faţa lui Andrei Báthory, cei șase fiii ai 

răposatului boier Stan Chiorra cer să le fie confirmate două părți ale boiero- 
natului din sat si un pământ de cumpărare, numit în limba română Theus, din 
hotarul Voilei, pentru că sunt vechi moșii ale lor, despre care au avut și do- 
cumente, dar le-au pierdut în timpul intervenţiei turcilor din 1541, când a fost 
capturat și voievodul Ștefan Mailat (Pușcariu, Fragmente, IV, p. 524-529). 
Acest document va fi confirmat și de Maria Cristierna în 1590 la cererea 
nepoților lui Stan Chiorra. Avem astfel trei generaţii ale familiei care acoperă 
practic întregul secol al XVI-lea: 


Stan Chiorra 
t ante 1557 
| 
Barbu Buxan Stan Comsa Nen Dobrin 
Gorun Chiorra Chiorra Chiorra Chiorra Chiorra 
1557 1557 1557 1557 1557 1557 


Lye Fulye Barb Stoia Radul 
1590 1590 1590 1590 


Dobrin Sandor Aldea Roman Aldea Oprea Aldea Zim Aldea 
1590 1590 1590 1590 1590 


N.A. Constantinescu explică toponimul din germ. Dietrich, eponim înteme- 
ietor ca si în cazul satului muntean Dridu (DOR, p. 259). 


23. Făgăraş. Așezarea eponimă a Ţării Făgărașului s-a dezvoltat în dreptul 
vadului de pe Olt care deschidea comunicarea cu regiunile dinspre nord si 
permitea legătura cu vechiul drum roman de-a lungul Oltului (v. harta nr. 6). 
Evoluția ei a fost influențată în mod hotărâtor de prezența fortificației si a 
reprezentanților autorităților politice care au rezidat aici. Asupra începuturilor 
Făgăraşului documentele nu sunt de mare ajutor, prima atestare datând abia de 
la sfârșitul secolului al XIII-lea. Unele descoperiri și cercetări arheologice, 
deși insuficiente și neîncheiate, permit avansarea unor supozitii cu caracter de 
ipoteze de lucru. Existenţa unui sat, undeva în zona orașului actual, este dove- 
dită de descoperirea tezaurului de monede bizantine, ascuns cu ocazia marii 
invazii mongole din 1241 (Lukács, Tezaurul de la Cârțișoara (jud. Sibiu), 
„SCIVA“, 48, 1998, 2, sub tipar.). Cercetările arheologice din deceniile 7-8 
organizate la castelul din Făgăraș nu sunt publicate, dar scurtele mențiuni din 
cronicile revistelor centrale de arheologie și informaţiile răzlețe din unele 

publicaţii au pus în circulaţie ideea existenţei la Făgăraș a unei cetăți de pă- 
mânt si de lemn din secolele XII-XIII (N. Puscasu, V. Puscasu în „Dacia“, 
1975, p. 285). Noile lucrări de restaurare au prilejuit reluarea săpăturilor în 
1998, dar nici ele n-au putut stabili cu certitudine, în stadiul actual al investi- 
gatiilor, cronologia mai exactă a fazelor mai vechi de veacul al XVI-lea. O se- 
rie de obiecte si ceramica descoperite în umplutura curţii interioare a castelu- 
lui, atât în săpăturile mai vechi, cât și în cele mai recente, nu se pot data mai 
târziu de mijlocul veacului al XIII-lea, semn că pe acest amplasament sau pe 
un altul a existat totuși o fortificație din această perioadă. Tradiţia locală, înre- 
gistrată de Puşcariu (Fragmente, I, p. 22), pătrează amintirea unei cetăţi mai 
vechi, situată la vest de oraș, pe malul Oltului, în apropierea fostei fabrici de 
cărămidă. Toponimul „Cetatea Veche“ este cunoscut si astăzi de localnici, cu 
toate că nici o urmă vizibilă nu mai trădează existenţa vreunei fortificaţii. Nici 
chiar sondajele arheologice făcute aici nu au reușit să identifice urmele unei 
locuiri în zonă (Cantacuzino, Cercetările, p. 289), ce-i drept, ele au fost de 
mică amploare și nu puteau acoperi o suprafată de zeci de ha. Există totuși o 
informaţie extrem de importantă în izvoarele scrise care a scăpat atenţiei și 
care întăreşte vechimea toponimului și a existenţei unei cetăți mai vechi decât 
cea din centrul orașului. Este vorba de o înregistrare a fânetelor din Făgăraș în 
1636: Regestrum omnium pratorum foenilium territorio Fogarasiensi adiacen- 
tium care mentioneazä: „la Cetatea Veche nu este [fâneatä] (Az Ó Vár végiben 
nints“, Prodan, Urbariile, I, p. 393). Se pare deci că la vest de oraş existase 
într-adevăr o cetate mai veche, distrusă poate în timpul marii invazii mongole 
(tezaurul de monede bizantine îngropat cu acest prilej ar putea fi o dovadă în 
acest sens), resturile ei fiind refolosite la ridicarea noii fortificații (ceea ce ar 
explica prezența obiectelor si a fragmentelor ceramice în umplutura curții 
interioare a castelului). Momentul în care s-a produs mutarea amplasamentului 
cetății si a așezării este fixat de tradiția istorică locală în jurul anului 1300 
(vezi mai sus p. 3—4), dar cercetările arheologice de până acum n-au putut 
confirma această dată. Prima atestare documentară a Fägärasului o găsim în 
cunoscutul document din 1291, asupra căruia vom reveni, emis de regele 
Andrei al HI-iea în adunarea de la Alba lulia pentru magistrul Ugrinus 
(Urkundenbuch, 1, p. 177). În acest context, nobilul credincios al regelui, re- 
vendica posesiunile sale Fägärasul si Sâmbăta, în virtutea drepturilor avitice 
susținute si de diplomele regale pe care le primiseră antecesorii săi. Pe baza 
acestor informaţii, istoricii au presupus că luarea în stăpânire a acestor moșii a 
avut loc încă înainte de marea invazie tătară din 1241 (Papacostea, Românii, 
p. 164-165), probabil în deceniul anterior acestui eveniment. „Înstrăinarea pe 
nedrept“ a celor două sate s-a produs deci în contextul distrugerilor provocate 
de mongoli, reasezarea lui Ugrinus în moștenirea sa legitimă fiind acceptată si 

Fig. 6. Planul Făgărașului din secolul 

al XVIII-lea (după Sebestyén) 


de românii făgărășeni. În lipsa oricăror date, nu se poate preciza durata si natu- 
ra stăpânirii lui Ugrinus la Făgăraș, numele așezării reapărând abia în titlul lui 
Vladislav-Vlaicu, când denumește deja întregul ducat deținut de domnul mun- 
tean. Evoluţia așezării a fost în dependenţă de fortificația din cadrul ei și de 
prezența pârcălabilor domnești. Informaţia dată de Szâdeczky (Fogaras véra 
és uradalma történeti emlékei, Cluj, 1892, p. 9) conform căreia în 1393 Făgă- 
rașul ar fi fost numit „marele oraș românesc“ se datorează unei erori a auto- 
rului. Este vorba de fapt de binecunoscutul document din 1383 (DRH, D, I. 
p. 115) care se referă însă la Sălişte! În 1397 regele Sigismund de Luxemburg 
emitea un document la Făgăraș (Urkundenbuch, III, p. 190-191), fără să po- 
menească existența vreunei cetăţi și calificând așezarea drept Villa Fogaras. 
La scurtă vreme însă, Făgărașul apare ca oppidum, statut pe care-l va păstra 
apoi în veacurile următoare. Documentul în cauză, datând din 1413 (Urkun- 
denbuch, III, p. 577-578), consemnează prezența a doi martori din târgul 
Făgăraș într-o înțelegere dintre sașii din Merghindeal și românii din trei sate 
făgărășene. Este greu de precizat dacă statutul de târg a fost dodândit în in- 
tervalul dintre cele două documente sau dacă este vorba doar de o imprecizie a 
documentului regal. Importanța Făgărașului pentru administrarea ducatului ar 
pleda pentru cea de-a doua explicaţie. Castelanii și fortificația (fortalicium) din 
Făgăraș sunt atestate în 1455-1456 în două scrisori ale lui Iancu de Hunedoara 
(Urkundenbuch, V, p. 512-513; 520) în contextul asediului organizat de 
români din cauza confiscării ducatului. Despre organizarea internă și despre 
raporturile comunității târgului cu stăpânii țării nu avem informaţii decât pen- 
tru secolul al XVI-lea, dar cu siguranță că multe din reglementările din această 
perioadă datează încă din secolul precedent. Primul privilegiu cunoscut al târ- 
gului este cel din 1539, dat de Ștefan Mailat, care întărește privilegii mai vechi 
ale târgului (Prodan, Jobăgia, II, p. 5-10). Conform acestora, cetățenii târgului 
se bucurau de autonomie judecătorească, în pricinile dintre ei judecându-se 
fără prezența provizorului, castelanului sau a omului acestora. Târgovetii au o 
serie de obligaţii: censul, slujbe, care au fost reduse acum în schimbul introdu- 
cerii crâșmăritului pentru voievod. În 1567, privilegiile târgului sunt reînoite 
de loan Sigismund pentru că, după spusele locuitorilor, vechile privilegii arse- 
seră într-un incendiu. Conform vechilor obiceiuri, orășenii au voie să taie ani- 
male și să vândă carnea în măcelării, să-și pască porcii în pădurile cetății fără 
a da dijmă. Târgul este condus de un jude care este scutit de dări. După vechiul 
obicei, târgoveţii sunt datori cu un cens de un florin, să secere, să semene, să 
dea vamă la podul Oltului, să care piatră la cetate. În schimb, ei sunt scutiți de 
serviciul militar, de lucrul la cetate, de paza de noapte şi de întreținerea solilor. 
Târgul era înconjurat de un gard, întreținut de locuitori, așa cum rezultă din 
privilegiul din 1596 al Mariei Cristierna, care obliga și nobilii din oraș să 

participe la întreţinerea acestuia alături de orășenii care o făceau din vechime 
(Prodan, Ibidem, p. 10). Traseul acestei îngrădituri mai era vizibil în secolul 
al XVIII-lea, aşa cum rezultă dintr-un plan austriac (Sebestyen, Cetatea Fägà- 
rasului, fig. 37). Numită „alte ruinierte Schanz Linie“, întăritura cobora de la 
Olt si tăia drumul Sibiului aproximativ în zona străzii actuale Titus Pertea, iar 
spre vest trecea în spatele bisericii brâncovenești și se închidea în Olt în drep- 
tul cotului pe care acesta îl făcea lângă satul Galaţi (fig. 6). 


24. Galaţi. Satul s-a format la gura podului de peste Olt, în fața Făgărașului. 
La data primei atestări documentare, în 1396 (Urkundenbuch, III, p. 164-166), 
satul nu făcea parte din Tara Făgărașului, ci se afla în stăpânirea unor mici 
nobili. Părţile răposatului Petru zis Tykus (poate din satul învecinat Ticuș!) 
erau date acum lui Sandor de Kysdi/Kyzdi împreună cu părţi din Crihalma. La 
cererea voievodului Lorand Lépes, în 1432 capitlul din Alba Iulia trebuia să-l 
introducă pe Andrei de Vurpăr în părțile redobândite de el de la Nicolae 
Zakadeky în Crihalma și Galaţi (Urkundenbuch, IV, p. 465). În 1464, când 
regele Matia Corvinul poruncise ca Ioan Gereb de Vingart să fie introdus în 
stăpânirea Țării Făgărașului, s-au ridicat împotrivă Mihail din Doștat pentru 
partea sa din Galaţi, și cneazul Ioan din Galaţi în numele nobilului George 
Tobias (Urkundenbuch, VI, p. 195). Nu știm când și în ce împrejurări a ajuns 
în stăpânirea ţării, dar urbariile din secolul al XVII-lea înregistrează satul ca 
parte a domeniului Făgăraș. Etimologia toponimului este controversată, fiind 
propuse origini pecenego-cumane, dar și slave (Constantinescu, DOR, p. 61). 


25. Grid. Satul s-a format printre prelungirile împădurite ale Persanilor, pe o 
vâlcea pe care harta austriacă o numește Valea Satului (v. harta nr. 8), nu de- 
parte totuși de importantul drum care lega Tara Făgărașului de Tara Bârsei 
prin pasul Vlădeni— Perșani. Informaţiile noastre despre sat apar numai la în- 
ceputul secolului al XVI-lea, când boierii satului sunt pomeniti în scaunele de 
judecată (Puşcariu, Fragmente, IV, p. 76). Ladislau de Grid, despre care va fi 
vorba îndată, figurează deja în 1516 printre asesorii jurati (Lukâcs, Tara Fägà- 
rașului, p. 229). Despre proprietăţile lor și despre felul în care le-au dobândit, 
aflăm detalii semnificative în documentul din 1527 dat de castelanii cetății si 
de cei 12 boieri jurati pentru confirmarea stăpânirilor lui Ladislau de Grid 
(Pușcariu, Fragmente, IV, p. 99-102). O şesime de boieronat Ladislau o mos- 
teneste de la tatăl său, Coman, o altă șesime o cumpărase tatăl său de la Lud, 
fratele lui. Coman si Oprea, fratele său, cumpăraseră jumătatea boieronatului 
de la boierul Miganta din Veneţia de Jos, jumătate pe care au împărțit-o apoi 
între cei doi fiii ai lor, Ladislau și Ristea. Același Coman mai cumpărase o 
serie de părți de boieronat în satele Părău și Perșani. Toate aceste părți si 
munții Tämas şi Tămășel sunt confirmate lui Ladislau de Grid si de voievodul 

Transilvaniei si stăpânul Ţării Făgărașului, Stefan Mailat, în 1527 (Puşcariu, 
Fragmente, IV, p. 107-110). Documentul este destul de deteriorat, dar din 
fericire familia din Grid avea și o traducere românească cu ajutorul căreia 
lacunele pot fi întregite (Pușcariu, Fragmente, IV, p. 111-114). Din această 
traducere rezultă că fiii lui Oprea din Grid si alţi boieri din Perșani, de la care 
proveneau unele dintre părțile cumpărate de Ladislau de Grid, fugiseră în Tara 
Românească. Mai important poate decât aceste detalii este concluzia pe care o 
putem trage în privinţa vechimii satelor din regiune. Rezultă clar din aceste 
complicate și evoluate relaţii patrimoniale, cu boieri care stăpânesc părți din 
mai multe sate, de la Veneţia și până la Grid, că satele respective au în spatele 
lor o perioadă lungă de evoluţie. Chiar dacă documentele n-au consemnat 
această istorie, satul Grid trebuie să figureze în registrul de aşezări făgărășene 
din secolele XIII-X VI. Genealogia boierilor din Grid ar fi următoarea: 


N 
| 
| T | 
Coman Gurilă (Csurila) Lud Oprea Zitze 
Ladislau Ristea 
1527 1527 


26. Hârseni. Așezat pe valea Sebeșului (v. harta nr. 5), satul ne este cunoscut 
în secolul al XV-lea doar în mod indirect, datorită unui lung proces al bra- 
șovenilor pentru stăpânirea Sercaiei. În literatura de specialitate prima atestare 
documentară a satului a fost considerată cea din 1520, când boierul Dragomir 
apărea printre membrii scaunului de judecată (Suciu, Dicţionar istoric, |, 
p. 290; documentul la Pușcariu, Fragmente, IV, p. 98). Lectura mai atentă a 
două documente referitoare la procesul amintit permite coborârea primei ates- 
tări documentare a satului cu o jumătate de secol. În discuțiile privind existența 
cnezilor în Tara Făgărașului înainte de boieri, s-a citat de mai multă vreme 
documentul din 1486 al regelui Matia Corvinul prin care poruncea cnezilor 
Salomoni de Heech, Zlawo de Reech, Hrwmsa de Velenche et Radol de 
Berown să se prezinte ca martori în procesul brașovenilor (Hurmuzaki, XV/1, 
p. 124). Cei mai multi istorici au acceptat lectura Reech și pentru satul din care 
provenea Solomon, neobservându-se nici în cele mai recente lucrări că, pe 
baza unui alt document, se poate îndrepta această eroare. Este vorba despre 
documentul din 7 mai 1471 în care capitlul din Alba Iulia răspundea poruncii 
regale de introducere a brașovenilor în stăpânirea satelor Șercaia si Părău 

(Urkundenbuch, V, p. 494). Introducerea se făcuse în prezența: Salomone 
kenezio de Hercz in sua ac totius communitatis dictae villae Hercz nomine. 
Solomon era deci din Hârseni şi trebuie să fi fost un personaj important din 
moment ce este singurul martor din satele făgărăşene. Asupra interpretării 
calităţii lui Solomon vom reveni mai jos, acum precizăm doar faptul că satul 
Hârseni nu avea hotare comune cu Șercaia, cum nu aveau nici satele Recea și 
Berivoi. În ce priveşte originea numelui satului, cea mai plauzibilă ni se 
pare antroponimul Hârs, întâlnit în documentele de la începutul secolului 
al XVI-lea (DRH, B, IE, p. 107-108; III, p. 18). 


27. Hoghiz. Satul este cunoscut în literatura de specialitate datorită castrului 
roman care supraveghea drumul de acces dinspre Tara Bârsei. El se bucură 
însă şi de o atestare documentară timpurie, figurând printre satele cu parohii 
catolice disputate în 1235 (DIR, C, 1, p. 286-287). Datorită unor confuzii si 
falsificări a fost localizat aici un convent al ioanitilor, cu funcții de locus cre- 
dibilius. Încă în 1836 contele Kemény localiza conventul cruciferilor bisericii 
Sf. Treimi dintr-un document din 1311 la Hoghiz-Aqua Calida (Notitia Histo- 
rico-Diplomatica, I, p. 89). Pentru a proba acest lucru el a făcut și un docu- 
ment fals prin care Ladislau de Dăbâca cumpăra în 1374 un pământ de trei 
pluguri situat: in contiguitate piscine desolati monasterii conventus olim Ss. 
trinitatis de dictis Calidis Aquis existentem (vezi „Transilvania“, 1871, p. 68). 
Pământul aparținuse chipurile fratri suo couterino Petrus dictus Chwgh, filius 
Ioannis de Venche. Cu toate că autenticitatea documentului fusese contestată 
încă de A. Bunea (Stăpânii, p. 55), iar Fr. Pall a reiterat aceste îndoieli cu 
argumente solide (,,SMIM“, II, p. 399), el a fost utilizat în continuare de către 
multi istorici, mai cu seamă pentru deslusirea importantei probleme a înrudirii 
domnilor munteni cu nobilii de Dăbâca (Lukâcs, Documente false, p. 99). 
Hoghizul figurează printre satele făgărășene pentru ultima oară în dania lui ' 
Vladislav-Vlaicu din 1372, pentru ca în 1377 să se afle deja în proprietatea 
familiei Teremi din Racoş, ceea ce a însemnat ruperea sa definitivă de Tara 
Făgărașului (Györffy, Geographia, Il, p. 197-198). Numele satului provine cu 
mare probabilitate de la izvoarele calde pe care Orbân Balăzs le mai ştia în se- 
colul trecut la marginea răsăriteană a satului (Székelyföld leírása, |, p. 197). 


28. Holbav. Acest sat se numără printre foarte puținele pentru care detinem 
date mai precise privind data si împrejurările întemeierii. Urbariul din 1637 
(Prodan, Urbariile, I, p. 506) consemnează despre mica așezare, compusă doar 
din câteva familii, că ea a fost întemeiată în timpul lui Gabriel Mailat pentru a 
proteja munţii de pagubele pe care le făceau locuitorii din Tara Bârsei. Cu alte 
cuvinte, satul își are începuturile în perioada 1560-1566 (Szâdeczky, op. cit., 
p. 37-41). Asezat la nord de Zămeşti, în bazinetul Vulcänitei, acest sat de 

munte va apărea deja în documentul din 1589 prin care Tara Făgărașului era 
înscrisă lui Balthazar Báthory (Veress, Documente, III, p. 162). 


29. Hurez. Așezat pe cursul inferior al Berivoiului, satul este foarte putin cu- 
noscut în perioada care ne interesează, cu toate că nu este o întemeiere recentă. 
Încă în 1453 Vladislav al II-lea întărea lui Stanciul Dijanul, alături de alte sate, 
a treia parte din Huhurezi, partea lui Stoian (DRH, B, 1, p. 193-195), pe care să 
le stăpânească împreună cu copiii și nepoţii lui si cu care să se fnfräteascä pe 
toate ocinele (Stoian, Dragomir, Lal si Codrea). Originile satului coboară deci 
mult înainte de acest document, totuși alte mențiuni nu găsim decât de la 
mijlocul veacului următor, sub forma atât de frecventă a prezenţei boierilor în 
scaunul de judecată (Pușcariu, Fragmente, IV, p. 126). Numele satului în- 
seamnă bufnitä si are corespondent la sud de Carpaţi, ca și alte sate făgărășene 
(Iordan, Toponimia, p. 370). 


30. lași. Așezarea se află pe „podurile“ dintre văile Dejanilor si Netotului 
(v. harta nr. 4). Este amintită prima oară în contextul daniei pomenite mai sus, 
din 1453, când lui Stanciul Dijanul este întărită si a patra parte din lași (DRH, 
B, I, p. 193-195). Informaţia următoare apare abia peste un veac, în 1534, când 
un Stan Mayres figurează printre boierii asesori (Veress, Acta, I, p. 237-238). 
Familia Mareş va fi prezentă mereu în conducerea țării, în 1588 Barbu Mareş 
fiind chiar comite al pertinentelor superioare (Pușcariu, Fragmente, IV, 
p. 136). Toponimul a fost explicat din etnonimul slav al alanilor (Iordan, To- 
ponimia, p. 74) în acest caz, satul ar fi databil în secolul al XIV-lea (V. Ciocâl- 
tan, Alanii și începuturile statelor românești, „Rlst“, VI, 11-12, 1995, 
p. 935-955). 


31. Ileni. Satul este situat pe valea Sebeșului și a unor mici pârâiașe care-i 
fragmentează teritoriul, în zona centrală a țării (v. harta nr. 5). Singurele date 
pe care le detinem provin de la începutul secolului al XVI-lea și le dato- 
răm prezenței boierilor în scaunul de judecată (Pușcariu, Fragmente, IV, 
p. 87). Existența acestor familii de boieri este documentată în întreg secolul 
al XVI-lea (Pușcariu, Date, p. 106), dar poziția geografică sugerează o ve- 
chime mai mare. 


32. Lisa. Ultimul sat dinspre munte care se formează pe un afluent cu același 
nume al Văii Sâmbetei (v. harta nr. 4). Numele satului ar sugera coamele 
plesuve pe care s-au instalat locuitorii săi (lordan, Toponimia, p. 119 deduce 
din sl.-rom. lis cu sensul de plesuv). În documente apare abia în 1527 când 
Radul din Lisa este prezent în sedria făgărășeană (Pușcariu, Fragmente, IV, 
p. 101). În 1543 același Radu, împreună cu alți boieri, Coman, Aldea, Radul, 
Dobrin și Comșa, cumpără a şaptea parte a boieronatului Voilei (Pușcariu, 

Fragmente, IV, p. 122-123). În secolul al XVIII-lea fiinţa aici și o mănăstire 
ortodoxă, dar ea a fost distrusă în 1761 (Meteș, Mănăstirile, p. 81). 


33. Ludisor. Satul este așezat pe valea cu același nume, în zona centrală a țării 
(v. harta nr. 4). Pentru prima dată el figurează în dania lui Basarab cel Bătrân 
din 1476, ultima pe care o mai face un domn muntean în Țara Făgărașului 
(DRH, B, I, p. 253-254). Jupanul Şerban şi fratele său Aldea din Tara Fă- 
gärasului primeau, alături de Șinca si Ohaba, Ludișorul cu muntele Ludisor si 
şapte familii de țigani. Acest document a fost prezentat într-un proces din 1640 
de sătenii din Sinca, dar dintr-o eroare el a fost atribuit lui Vladislav-Vlaicu 
(Lukács, Documente false, p. 100-101). Boierii din satul Ludisor vor fi pre- 
zenti destul de des în scaunul de judecată al țării (Pușcariu, Fragmente, IV, 
p. 132; 136; Veress, Acta, I, p. 234). 


34. Lupșa. Mica așezare de pe valea superioară a Cuciulatei nu s-a bucurat de 
o prezenţă notabilă în izvoarele vremii. Neavând familii de boieri, referirile 
documentare sunt sporadice, tangentiale și târzii. Prima menţiune datează, 
după părerea nostră, din anul 1469, când Ioan Gereb de Vingart și fiii săi pro- 
testează împotriva introducerii celor șapte scaune săsești în stăpânirea Țării 
Făgăraşului (Urkundenbuch, VI, p. 432-433). Documentul deja citat (vezi la 
Comana de Jos), amintește satele dintre Munţii Perșani și Olt, Lupșa figurând 
sub forma Swps. Lectura Grips a editorilor colecției citate nu se poate susține 
nici paleografic și nu este în concordanță cu ordinea strict geografică a con- 
semnării satelor, dinspre nord spre sud. Informaţia este prețioasă pentru că ea 
coboară originile satului cel putin în prima jumătate a secolului al XV-lea și 
constituie o dovadă a populării zonelor mai înalte ale Țării Făgărașului cel 
târziu în perioada amintită. 


35. Luta. Format pe valea Netotului, numită Fântânele pe harta din secolul 
al XVIII-lea (v. harta nr. 3), satul face parte din întemeierile mai recente. La 
prima sa atestare documentară, în 1556, este numit quodam praedium Lucza 
vocatum, fiind întărit mai multor familii de boieri din Recea, Hârseni şi Râușor 
(Pușcariu, Fragmente, IV, p. 124-127). Se preciza cu acest prilej că Luta făcea 
parte din hotarele posesiunii Recea (in eiusdem territorio). Primii boieri din 
Luţa apar abia în 1588 și 1590 în persoana lui Barbu Mareș (Pușcariu, Frag- 
mente, IV, p. 136). 


36. Mărgineni. Este ultimul sat dinspre munte pe valea Iașilor (v. harta nr. 5), 
dar se bucură de o atestare documentară timpurie. În 1437 satul este dăruit ca 
ocină veşnică lui Stan, sin Tatul, Ursul, Radul Stan, sin Godea, de către Vlad 
Dracul (DRH, B, I, p. 144-145). Deşi originalul slav al documentului nu s-a 
păstrat, traducerea românească din 1752 nu ridică nici o problemă privind 
autenticitatea. În 1593 avem o altă informație importantă despre stăpânirea 

veche a boierilor din Bucium asupra unei jumătăţi de pătrime din boieronatul 
satului Mărgineni (Puşcariu, Fragmente, IV, p. 152-154). Dobrin de Bucium 
susține cu această ocazie că drepturile lui asupra părților amintite sunt vechi și 
că a avut și acte doveditoare, dar le-a pierdut, cerând acum confirmarea lor. 
Remarcăm , de asemenea că urmașii boierilor din 1437, mai ales Ursul, există 
în Mărgineni și în secolul al XVII-lea (Puşcariu, Fragmente, IV, p. 207-208). 
Despre biserica veche a satului, episcopul Atanasie Rednic afirma în 1769 că 
este veche de circa 300 de ani și a fost construită de boierii satului (Z. Pâcli- 
sanu, Vizitațiuni, p. 94). 


37. Mândra. Sat vechi și important de pe terasele înalte care se ridică dea- 
supra luncii Oltului. Apare încă într-un document al lui Mircea cel Bătrân din 
1400, prin care se întărea boierilor Micul și Stoian jumătate din sat cu toate 
folosintele si cu toate scutirile (DRH, B, I, p. 55-56). Documentul s-a păstrat 
doar într-o traducere maghiară târzie, dar nu există nici un motiv să ne îndoim 
de autenticitatea lui. Boierii din Mândra reapar foarte târziu de la această pri- 
mă danie, abia în 1520, dar din nou în împrejurări importante pentru noi. În 
acest an Dragomir de Mândra și frații săi, Manea, Oprea si Vlädut obţin de la 
castelanii Făgărașului întărirea stăpânirii lor asupra unei șesimi de boieronat, 
care fusese confiscat unui oarecare Streja pentru infidelitate, încă în timpul 
când Paul Tomori era castelan. Probabil că este vorba de acțiunea boierilor din 
1508 care urmărea readucerea "Ţării Făgărașului sub domnii munteni. Docu- 
mentul va fi invocat si de urmașii lui Dragomir în fața lui Mihai Viteazul în 
1600 (Puşcariu, Fragmente, IV, p. 176-178). 


38. Netot (azi Gura Văii). Ultimul sat spre munte, pe valea Netotului, este o 
așezare mică după câte putem să ne dăm seama din izvoarele mai târzii. Ea 
este amintită prima oară abia în 1556, când boierul Bucur din Netot este 
membru al scaunului boieronal (Pușcariu, Fragmente, IV, p. 126). Toponimul 
se întâlneşte si în alte zone din țară, în unele cazuri putând însemna și ţigan 
(Iordan, Toponimia, p. 274). 


39. Ohaba. Format pe lângă afluenții din stânga ai Sincäi și pădurea de lângă . 
Toderita (v. harta nr. 5), satul se afla și lângă importantul drum care dubla 
valea Sercaiei. Singurul sat cu acest nume din Tara Făgărașului, Ohaba se 
bucură de o atestare documentară timpurie. În 1476 Basarab cel Bătrân dăruia 
lui Şerban si Aldea, alături de alte părți din sate învecinate, jumătate din 
Ohaba, munţi si ţigani ca să le fie de ohabă (DRH, B, I, p. 253-254). Familia, 
atestată în 1476, stăpânește și în deceniile următoare, căci printre asesorii din a 
doua jumătate a secolului al XVI-lea găsim: Alde de Ohaba în 1556, Solomon 
Aldea în 1585; 1589; 1592 (Pușcariu, Fragmente, IV, p. 126; 147). 

40. Părău. Așezarea se află pe pârâul Rästoaca, lângă vechiul drum care venea 
de la Făgăraş prin Șercaia la Hoghiz. Satul avea o poziţie bună și în supra- 
vegherea drumului care lega Tara Făgărașului de Tara Bârsei, trecând prin 
codrii de la poalele Măgurii Codlei (v. harta nr. 7). Acestea sunt de altfel şi 
motivele pentru care brasovenii s-au străduit să obțină satul, alături de Șercaia, 
încă din secolul al XV-lea (Nussbächer, Posesiunile, p. 326). Undeva în acest 
loc trebuie localizat și satul Debran care este pomenit în 1235 printre satele 
foste ale teutonilor, pentru că în 1533 pârâul care curge dinspre Vlădeni spre 
Părău se numea Debrayum (Binder, Interferenzen, p. 5). G. Nussbăcher consi- 
deră că satul Mykefalva-Mykesdorf care apare într-un document din 1462 ca 
fiind distrus în urma atacurilor lui Vlad Țepeș, trebuie identificat cu Părăul, o 
serie de documente sprijinind această identitate. Există totuși un document 
care atestă și o stăpânire boierească asupra satului. În 1527 Ladislau de Grid 
(vezi la Grid) mostenise de la tatăl său părțile lui Vâlcu și Nan din Părău pe 
care le cumpărase tatăl său (Puşcariu, Fragmente, IV, p. 99-102). Totuşi, în 
1528 sunt menţionaţi primii greavi din Părău, iar socotelile lor din 1555 indică 
48 de contribuabili români (Nussbächer, Posesiunile, p. 331). Se pare deci 
că brasovenii au reușit să obțină părți din sat. De asemenea, în 1589 si 1601, 
cu ocazia înscrierii Ţării Făgăraşului lui Balthasar Báthory si respectiv Ste- 
fan Csâky, satul Părău nu apare (Veress, Documente, III, p. 158-163; VI, 
p. 375-379). În urbariile din secolul următor va figura însă din nou printre 
satele fägäräsene. 


41. Perșani. Satul este situat la ieșirea vechiului drum Feldioara— Țânțari — 
Vlădeni spre Sercaia din Tara Făgăraşului (v. harta nr. 8). Prima informaţie 
documentară ar fi din 1512, dar documentul este inedit și nu ne-a fost accesibil 
(Nussbăcher, Posesiunile, p. 335). Astfel, primele date cunoscute de noi pro- 
vin din diploma lui Ladislau de Grid. Acesta cumpărase o treime din boie- 
ronatul satului Perșani de la Petru Ganga (sau Hanga) si de la Bib, cu 13 fl. si 
doi boi. Textul nu este destul de clar în continuare datorită degradării docu- 
mentului. Se poate citi ...possessione Persany sextem partem... boieronatus 
Viza, Risztye, boieronis de eadem Persany, qui ad Transalpinam profugit 
(Pușcariu, Fragmente, IV, p. 99-102). Se poate presupune că este vorba de 
consecinţele acelorași evenimente din 1508. Explicarea numelui satului prin 
reminiscentele despre persi nu ni se pare convingătoare (V. Bogrea, „Daco- 
romania“, I, p. 327), mai plauzibil este slavul prșa, sau un antroponim (Con- 
stantinescu, DOR, p. 346). 


42. Poiana Mărului. Alături de Holbav, constituie cea mai recentă dintre 
întemeierile făgărășene din perioada de care ne ocupăm. Satul a fost aşezat de 

Stanislav Alexandru (Sandor) 


1520-1556 
| 
| | | | 
Popa Stan Aldea Radul Comşa 
Stanislav Bârsan Coman 


Stanislav este asesor al scaunului (Pușcariu, Fragmente, IV, p. 98; 106). În 
1556, în documentul despre care a fost deja vorba la Hârseni, fiii lui Stanislav, 
Popa Stan, Aldea, Radul si Comşa dețin jumătatea satului Recea si prediul 
Luta (Pușcariu, Fragmente, IV, p. 124-126). Familia boierilor din Recea arată 
astfel: 


50. Sărata. Satul s-a format pe valea cu același nume, printre dealurile de la 
marginea de jos a câmpiei piemontane (v. harta nr. 1). Valea Särätii este po- 
menită încă în actul de danie al lui Mircea cel Bătrân pentru satul învecinat, 
Scorei, dar satul ca atare nu este amintit (DRH, B, I, p. 36-39). Prima atestare 
documentară o avem abia în tranzactia pe care Ioan Gereb de Vingart o făcuse 
cu comitele Petru în 1466 (vezi la Porumbacul de Jos). În continuare, satul este 
menționat si printre daniile pe care Radu cel Frumos le face lui Stoica Nanes 
în 1473 (DRH, B, I, p. 238-240), după care însă se instalează o tăcere de un 
secol întreg. Abia în 1582 încep să apară boierii satului în scaunul de judecată 
al tării (Puşcariu, Fragmente, IV, p. 132; 136; Veress, Documente, II, p. 219). 
Dintr-un document al lui Mihai Viteazul aflăm despre un lung conflict pe care 
cei din Sărata îl avuseseră cu satul vecin, Scorei, pentru hotarele dintre cele 
două sate (DRH, B, XI, p. 518-519). Acest litigiu va da naştere unui adevărat 
„război“ al procurării dovezilor, ajungându-se chiar la interpolarea unor 
documente autentice (vezi la Scorei). Numele satului, ca si al văii, provine de 
la numeroasele izvoare sărate din regiune. 


51. Săsciori. Format în zona de cea mai mare concentrare demografică a Țării 
Făgăraşului, între Recea si Berivoi (v. harta nr. 4), satul se bucură de o con- 
tinuă atestare documentară în tot secolul al XV-lea, fiind cu siguranță mult mai 
vechi. Prima informație provine din documentul dat de Vlad voievod boierului 
Roman în 1437, în care, alături de Voivodeni si Sâmbăta de Sus, este pomenit 
si Săsciori sub forma Sessori Lovistyén (DRH, B, I, p. 142-144). În 1453 a 
patra parte a satului cu muntele Izvorul Baniei sunt întărite lui Stanciu Dijanul 
(DRH, B, I, p. 193-195), iar în 1473 printre satele primite de Stoica Nanes 
figurează si Săsciorul (DRH, B, I, p. 238-240). Primul boier în scaunul de 

| judecată al țării apare în documentul din 1486, (care însă este suspect, vezi la 


Scorei), pe nume Costea, iar următorul semnează în 1518 cu numele de Han- 
gul (Pușcariu, Fragmente, IV, p. 95). Documentul din 1453 ar putea oferi une- 
le indicii despre relaţiile patrimoniale din sat, deși formularea este destul de 
confuză. Documentul consemnează în mod explicit o înfrățire pe moșie, boie- 
rul Stanciu pătrunzând în felul acesta în obştea satului Săsciori, unde a patra 
parte fusese dobândită de el. Nu avem date pentru a putea ști dacă boierii de la 
începutul secolului al XVI-lea sunt urmașii direcți ai lui Stanciu, în orice caz, 
această eventuală continuitate nu credem că a fost întreruptă de dania din 1473 
pentru Stoica Naneș. 


52. Săvăstreni. Așezat pe valea Dejanilor, lângă satul precedent, în aceeași 
zonă cu populaţie deasă a Ţării Făgărașului (v. harta nr. 4). El este amintit abia 
la sfârşitul secolului al XVI-lea, cu ocazia dăruirii țării lui Balthasar Báthory în 
1589 (Veress, Documente, III, p. 158-163). După datele lui Puşcariu, familia 
Hangul din Săvăstreni avea o diplomă de la Balthasar Báthory din 1591 (Date, 
I, p. 108). Cum în 161) Gabriel Báthory întăreşte lui Oprea si Stoica Motoc 
din Săsciori jumătatea boieritului din Săvăstreni, partea care fusese a lui 
Stănilă, se poate presupune că cele două familii erau înrudite și s-ar putea ca și 
Hangul să fie un urmaș al lui Hangul din Săsciori. În acest caz, satul Săvăs- 
treni ar putea fi o întemeiere a boierilor din Săsciori. Numele satului pare să-și 
aibă originea în forma populară a antroponimului Silvestru, Sevastru (Iordan, 
Toponimia, p. 353). 


53. Sâmbăta de Jos. Sat important ca mărime și ca vechime în Tara Făgă- 
rașului, așezat la vărsarea în Olt a afluentului cu același nume. Prima atestare 
documentară a așezării se leagă de momentul important al adunării generale 
organizate de regele Andrei al III-lea în 1291 la Alba Iulia pentru a pune capăt 
marilor dezordini prin care trecuse Transilvania și întregul regat în timpul 
agitatei domnii a predecesorului său, Ladislau Cumanul. Asupra semnificatii- 
lor majore ale momentului pentru istoria Ţării Făgărașului vom reveni în alt 
loc, referitor la satul care ne interesează aici însă trebuie să consemnăm infor- 
matiile despre evoluţia sa patrimonială (Urkundenbuch, I, p. 177). Magistrul 
Ugrinus, profitând de ocazia creată și exploatând poziția avantajoasă pe care o 
crea relația sa apropiată cu regele, revendică Fägärasul și Sâmbăta în temeiul 
dreptului avitic, susținut cu mărturia actelor (instrumenta ac privilegia). Infor- 
matia este de natură să sugereze că momentul instalării familiei lui Ugrinus 
trebuie pus încă în prima jumătate a secolului al XIII-lea. Analizând contextul 
politic al epocii, $. Papacostea a propus, în mod îndreptățit, împrejurările favo- 
rabile create de ofensiva regatului împotriva statului vlaho-bulgar din anii 
1230-1233 (Papacostea, Românii, p. 164-165). Stăpînirea neamului Csâk la 

Sâmbăta de Jos n-a fost de durată datorită marii invazii mongole care a anulat 
progresele realizate de regii maghiari în regiunile extracarpatice și care au 
permis totodată românilor fägäräseni să scape de intruziunea de la Sâmbăta si 
Făgăraș. Recuperarea poziţiilor din Tara Făgărașului, marcată si de intervenţia 
regalității în favoarea mănăstirii de la Cârța, după cum s-a văzut deja, nu a 
afectat imediat şi Sâmbăta, în primul rând datorită lipsei resurselor familiei lui 
Ugrinus, care nu se putea gândi la aceste achiziții îndepărtate, dar și a acelora 
ale regatului în general. Despre revenirea lui Ugrinus la Sâmbăta și durata 
acestei stăpâniri informaţiile lipsesc cu desăvârşire. Sigur este însă faptul că la 
momentul reaparitiei în documente, satul se afla în stăpânirea unor boieri ro- 
mâni și, dacă avem în vedere faptul că Sâmbăta de Sus este atestată în această 
postură, după cum vom vedea imediat, încă din 1437, credem că nu se pot 
acorda prea mari șanse unei prezențe durabile a nobililor maghiari nici la Sâm- 
băta de Jos. Forma sub care este atestat numele satului în 1291 (Zumbothel) i-a 
inspirat lui Györffy presupunerea conform căreia aici funcționa un târg 
săptămânal, ținut în ziua respectivă, ceea ce ar putea fi un indiciu important al 
poziției satului în regiune (Geographia, II, p. 453). În izvoarele de la începutul 
secolului al XVI-lea, când satul reapare în documente datorită boierilor săi 
prezenţi în scaunele de judecată (Pușcariu, Fragmente, IV, p. 76, 106), găsim 
însă forma românească Sâmbăta (Sandor de Zombatha), şi abia mai târziu se 
impune în actele de cancelarie forma maghiară Szombatfalva. 


54. Sâmbăta de Sus. Așezarea, atât de cunoscută datorită mănăstirii brânco- 
venești din hotarul ei, are o istorie nu mai putin veche și interesantă. Încă în 
1437 Vlad voievod dăruia lui Roman, nepotul boierului Stanciu, părțile lui 
Baicu și Vlad din Sâmbăta de Sus (DRH, B, I, p. 142-144). Tot atunci i se 
acordau, ca ocină veșnică, aceluiași Roman și satele Voivodeni și Săsciori. 
Despre stăpânirea urmașilor lui Roman în Sâmbăta de Sus aflăm în docu- 
mentele de la începutul veacului următor. Familia Bika din Voivodeni deținea 
și jumătate din Sâmbăta de Sus (vezi la Voivodeni). Dintr-un document dat de 
Ștefan Mailat în 1535, reiese că Valentin Pârcălabul, zis și cel Negru, și fratele 
său Coman, au schimbat cu urmașii lui Aldea Bika din Voivodeni boieronatul 
Sâmbetei de Sus și a Sâmbetei Mici (dovadă că la data aceea satul se scindase 
patrimonial) pentru o parte a boieronatului satului Voivodeni, după cum se 
spune ex amicabili fraternitate (Pușcariu, Fragmente, IV, p. 600-601). Se poa- 
te deduce deci, că cei doi frați stăpâneau acum întregul boieronat al Sâmbetei 
de Sus, lăsând în schimb nepoților lui Aldea Bika satul Voivodeni. Acest lucru 
rezultă mai clar dintr-un document din 1606, prin care nepoții lui Coman cer 
urmașilor lui Manea și loan Bika să le cedeze partea de boieronat din Voi- 
vodeni la care aveau dreptul în temeiul actului din 1535 (Veress, Documente, 
VII, p. 266-268). Cele două familii se pot reconstitui astfel: 

N 


Be Eee! 


Valentin Porkolab Negrul Coman de Sâmbăta de Sus 
A | 
Radul Oprea Negrul Șerban 
Alexandru  Stanciul Radu Stoica Stanislav Coman Serban 
Roman 
1437 
Radul Bika Aldea Bika 
1518 1509-1535 


Mursa = Teodor Popa 


Stanca Mihăilă 
Ioan Manea 
1518-1535 1518-1535 
Coman Radul Bika Radul Bika Aldea Bika Stanciu Solomon 


Cunoscuta mănăstire a fost construită abia la cumpăna veacurilor XVII-XVIII 
(N. Stoicescu, Mănăstirea Brâncoveavu, „Mitropolia Ardealului“, XXX, 1986, 
1, p. 77-94; 2, p. 208-226), dar ea are antecedente de cel puțin un secol. De- 
spre existența unei mănăstiri sau a unui schit în acest loc ne informează urba- 
riile din secolul al XVII-lea. (v. si harta nr. 4). În 1632 se notează la Sâmbăta 
de Sus: Folio vizekis igen szep vagion, melljet magiarul Szombathfalvi 
Clostrum vizenek hinak (Prodan, Urbariile, |, p. 304), iar în 1637 se precizea- 
ză: popa Albul. Az Nemes Thomas reszen vagion haza es Boersaga kirăl mind 
azaltal nil produxit. Ez is kalugyerre lett, hul itt, hul a Clastromban mongiak 
hogy lakik. (Prodan, Urbariile, I, p. 549). Aceste date certifică existența unei 
mănăstiri ortodoxe cel puțin cu un secol înaintea celei brâncovenești (Lukács, 
Antecedentele, v. mai jos p. 133). 

55. Scorei. Satul se aflä pe dealurile de deasupra Oltului, pe valea Scoreiului, 
între Cârta si Cârtisoara spre est si Särata spre vest (v. härtile nr. 1 si 2). Prima 
atestare a satului o găsim într-un document foarte important, dar si contro- 
versat, în care Mircea cel Bătrân dăruiește egumenului Stanciu și fratelui său 
Calian pro firmiori et certiori ipsorum futura securitate satul Scorei, scutin- 
du-i de toate dările si slujbele (DRH, B, I, p. 36-39). Autenticitatea documen- 
tului a fost contestată datorită descrierii detaliate a hotarelor, neobișnuită în 
epocă, si din cauza unor nepotriviri dintre dată și lista dregătorilor martori 
(Panaitescu, Documente, p. 85; DIR, B, 1, p. 277). Chiar dacă documentul este 
interpolat, autenticitatea nucleului său nu poate fi negată. Despre o familie de 
boieri din Scorei, prin persoana lui Vâlcul, avem informaţii într-un document 
semnalat de Pușcariu (Date, I, p. 112) și găsit de noi în colecţia manuscrisă a 
lui Mike Sândor). Documentul în cauză ridică probleme serioase în privința 
autenticităţii sale. Este emis în 1486 de Mathias, miseratione divina epis- 
copus Transilvanensis, dominus castri ac Terre Fogaras et possessionis de 
Wingarth. Este adevărat că fiii lui loan Gereb de Vingart, adică Ladislau, Petru 
si Matia, stăpâneau Tara Făgărașului în vremea respectivă (Lukács, Tara Fă- 
gärasului, p. 209), dar episcop al Transilvaniei era Ladislau si nu Matia! 
Judele regal citat în document, Laurentius Kakas, este atestat în această funcţie 
doar din 1490. Anacronică este si pomenirea a două Cârtisoare, separarea celor 
două sate producându-se abia în secolul al XVI-lea. În sfârșit, descrierea ho- 
tarelor satului Scorei este de fapt reproducerea identică, cu aceleași cuvinte, a 
hotărnicirii din 1534 dintr-un document emis de Ștefan Mailat în aceeași cauză 
a boierilor din Scorei. Contele Kemény menţionează (Transsilvania posses- 
sionaria, XIII, Districtus Fogaras, p. 84) că documentul a fost confirmat, 
împreună cu cel al voievodului pomenit, de Mihai Apafi în 1664. Probabil că 
falsul, care se sprijină însă pe o serie de documente autentice, a fost făcut în 
această perioadă, când avem date despre o serie de litigii între familiile de 
boieri din Scorei, după cum rezultă în mod manifest și dintr-un alt document 
copiat de același Mike Sândor (Egyveleg, I, p. 45-47) în care Gheorghe Ra- 
koczy confirma diploma lui Ştefan Mailat din 1534 pentru Andreas Literatus, 
Oprea și Comşa din Scorei. Des pomenitul document al lui Stefan Mailat 
(Veress, Acta, I, p. 237-238) precizează hotarele satului Scorei aşa cum le 
găsim şi în hrisovul lui Mircea cel Bătrân. Se pare că toate aceste transumptări 
ale documentelor amintite se datorează și conflictului cu satul Sărata. Într-un 
proces judecat în fața lui Mihai Viteazul, särätenii îi acuzau pe scoreni că au 
cuprins în mod abuziv o parte din hotarele lor (DRH,B, XI, p. 518-519). Dom- 
nul amintește un document unguresc mai vechi căruia nu i-a dat crezare, noile 
hotare fiind în acord cu pretențiile särätenilor. Un alt aspect important pe care 
îl ridică aceste documente este cel referitor la mănăstirea din Scorei. Deşi 

dania lui Mircea este adresatä egumenului Stanciu, nu se face nici o referire la 
existenta vreunei mänästiri pe hotarul satului si nici un alt document ulterior 
nu-i atestă prezența. Abia în secolul al XVIII-lea dispunem de date concrete în 
acest sens. În 1748 mănăstirea era locuită de un preot, opt călugări și o călu- 
gäritä (Metes, Mănăstirile, p. 96-97). Deși a fost arsă în 1761, harta austriacă 
o înregistrează la sud de sat, la liziera pădurii de pe dealurile submontane 
(v. harta nr. 2). Pe locul mănăstirii au fost făcute şi săpături arheologice de 
Al. Marin şi G. Popa, dar ele au rămas nepublicate şi au afectat grav situl și 
stratigrafia. Câteva date sumare și neverificabile am găsit în lucrarea manu- 
scrisă a lui G. Popa (Scoreiul, veche vatră românească din Țara Făgăraşului, 
1980, Biblioteca Muz. Ţării Făgărașului). Conform unei schiţe din această 
lucrare, biserica mănăstirii ar fi avut dimensiunile de 9,5/5,5 m, cu un plan 
simplu, compus dintr-o navă rectangulară si un altar semicircular. Absența 
oricăror materiale arheologice si a profilelor sectiunilor (dacă se vor fi făcut!) 
nu permite nici o cloncluzie privind începuturile mănăstirii. 


56. Sebeș. Ultimul sat de sub munte, dezvoltat în dreapta văii Sebeșului 
(v. harta nr. 5), micuța așezare retrasă se bucură totuși de o atestare documen- 
tară timpurie. În 1453 Stanciul Dijanu! primea, alături de alte sate, jumătate 
din Sebiş (DRH, B, I, p. 193-195). Informaţia este pe cât de sumară, pe atât de 
importantă, pentru că până la 1589 nu cunoaștem nimic despre soarta așezării 
(Veress, Documente, IMI, p. 162). Abia în urbariile din secolul al XVII-lea este 
pomenit un boier Comşa, cu cei cinci fii ai săi, Iovan Domboie, Roman, Ztana 
şi Ona. Ei au opt vecini, o pătrime din muntele Groapa, altă pătrime fiind a 
vecinilor, fânat de cinci care şi arătură de 60 de câble (Prodan, Urbariile, I, 
p. 729). Cu siguranţă că aceste realități nu erau de dată recentă și, cu toate că 
datele depăşesc limitele cronologice ale cercetării noastre, invocarea lor aici 
are scopul de a exemplifica dificultăţile pe care le întâmpinăm în acest caz, ca 
si în altele, când un sat vechi, care exista deja la cumpăna veacurilor XIV-XV, 
rămâne în umbra de nepătruns a lipsei documentelor. 


57. Sebesul de Jos. Sat format între munte și Olt, la intrarea acestuia în de- 
fileul Turnu Roşu. A făcut parte din provincia Sibiului. 


58. Sebesul de Sus. Sat aşezat tot acolo, trecut la provincia Sibiului. 


59. Șercaia. Situându-se printre cele mai vechi si mai importante sate din Tara 
Făgărașului, Șercaia se află în punctul în care drumul care venea din Tara 
Bârsei intersecta principala cale de comunicaţie a Țării Făgărașului de-a lungul 
Oltului: drumul Hoghiz— Făgăraş — Sibiu (v. harta nr. 6). Satul este amintit 
încă în 1235 printre comunităţile catolice revendicate de episcopul Transil- 
vaniei. Apare de asemenea ca cea mai importantă dintre așezările dăruite de 
Vlaicu în 1372 lui Ladislau de Dăbâca. În anii 1454-1455 Iancu de Hunedoara 

intervine de mai multe ori în relatiile patrimoniale din Sercaia, gest cu conse- 
cinte politice importante asupra relațiilor sale cu domnul muntean, asupra că- 
rora vom avea prilejul să revenim (Urkundenbuch, V, p. 475-476; 504-505). 
În 1460 Vlad Țepeș va distruge Șercaia și Părăul din cauza refuzului boierilor 
făgărășeni de a i se supune (Urkundenbuch, VI, p. 83-84), ca urmare, regele 
Matia Corvinul va dărui satele pustiite lui George Greb din Brașov pentru a le 
popula: populorum et incolarum multitudine decorari valeat atque possit 
(Urkundenbuch, VI, p. 135-136). Acţiunile de colonizare se pare că au avut 
loc într-adevăr, căci în 1464 George Greb protesta împotriva întemeierii unui 
sat în teritoriul Sercaiei de către românul Mastica. Juzii Ţării Făgărașului 
mărturisesc că în acel loc nu a existat vreun sat, proprietarul fiind abilitat să 
distrugă casele ridicate (Urkundenbuch, VI, p. 168). Stăpânirea brașoveană 
deranja proprietarii Ţării Făgărașului, fie că era vorba de cele șapte scaune 
säsesti, fie de nobilii de Vingart (Urkundenbuch, VI, p. 471-472; 490; 
494-495; 515). Satul va fi retrocedat Țării Făgărașului abia la începutul se- 
colului al XVII-lea (Nussbăcher, Posesiunile, p. 326-333). 


60. Sercäita. Situat pe valea Sercäitei, afluentul din stânga al Șercaiei, la poa- 
lele dealului Plopisului, în gura defileului care desparte Munţii Făgăraș de 
Perșani (v. harta nr. 5), satul are o poziţie oarecum retrasă. Prima atestare 
documentară este târzie, în 1584, dar contextul documentului indică o vechime 
mult mai mare a așezării. În acest an, boierul Dragoș Cârstea, văzându-se lipsit 
de băieți și de speranţa de a mai avea din cauza vârstei, o desemnează pe fiica 
sa, Vespe, drept moștenitoare unică (Pușcariu, Fragmente, IV, p. 130-134). 
Documentul precizează că boierul numit era fiul răposatului boier Cârstea 
Căcărează din Sercäita, deci stăpânirea lor în sat era veche de cel putin două 
generaţii, dovadă totodată a vechimii mult mai mari a satului decât s-ar deduce 
după anul atestării scrise. 


61. Șinca Veche. Sat important, situat la ieșirea dintre munţi a celui mai în- 
semnat drum dinspre Tara Bârsei (v. harta nr. 5). În 1476 Basarab cel Bătrân 
întărește fraţilor Șerban și Aldea, boieri din Tara Făgărașului, jumătate din 
Șinca și muntele Nemaia, pe care le cumpăraseră de la Budea (DRH, B, I, 
p. 253-256). Peste două decenii, un document inedit din 1494 atestă că So- 
lomon de Șinca a vâdut lui Aldea Bika din Voivodeni jumătatea de boieronat 
pe care o deținea în Mândra împreună cu Comşa din Berivoi. În secolul ur- 
mător descendenții acestor boieri sunt mai bine cunoscuţi datorită unui docu- 
ment din 1534 al voievodului Ștefan Mailat, întărit apoi de Maria Cristierna în 
1598 (Pușcariu, Fragmente, IV, p. 103-107). Boierii Stan Solomon, Aldea 
Solomon și Solomon al Vancii își pierduseră jumătatea de boieronat din Șinca 
și treimea de boieronat din Ohaba, datorită implicării lor în mișcarea boierilor 

făgărășeni din 1508 în favoarea lui Mihnea Voievod si a fugii lor în Tara 
Românească. Proprietăţile lor fuseseră vândute de Paul Tomori lui Pârvu de 
Sinca cu 50 de florini. Fiind apoi iertati de Stefan Mailat, vor reuşi să le re- 
cupereze pentru suma de 80 de florini, stăpânind acum și munții Ghercanul și 
Dunaya. În 1598 principesa amintită confirma aceste proprietăți nepoților celor 
trei fraţi şi urmașilor lui Coman Boyle, a căror legătură cu familia de mai 
înainte nu este lămurită. Genealogia familiei este: 


N 
Șerban Aldea 
1476 1476 
Solomon 
1494 
| 
Stan Solomon Aldea Solomon Solomon al Vancii 
1508-1534 1508-1534 1508-1534 
Stan Ilie Aldea Dumitru 
Bârsan Stoica Aldea Aldea Solomon Stoica 
Ilie Ilie Ilie Dumitru Dumitru Dumitru 
1598 1598 1598 1598 1598 1598 


La sud de satul Șinca, pe versantul de vest al dealului Pleșul, se găsește o 
mănăstire săpată în peșteră (v. si harta nr. 5). Ea a fost cercetată de Valeriu 
Literat în 1930, care a reușit să facă şi un plan (Biserici vechi, p. 18-19). 
Autorul a propus datarea ei în secolul al XIV-lea, dar în absența unor cercetări 
arheologice este imposibil de avansat o ipoteză realistă. 


62. Toderita. Format lângă măgura cu același nume, lângă pădurea care se 
întindea până la Șercaia în evul mediu (v. harta nr. 5), informaţiile despre sat 
apar abia la sfârşitul secolului al XVI-lea (Veress, Documente, III, p. 162). 
Apropierea de valea Uräsei, care păstrează amintirea satului omonim din 
timpul lui Mircea cel Bătrân, ar sugera reîntemeierea satului sub acest nume 
sau doar o schimbare a numelui, deși acest din urmă fenomen nu este docu- 
mentat în Tara Făgărașului. Urbariul din 1632 oferă o informaţie surprinzä- 

toare despre sat: fără ca satul să fie înscris, între Ileni si Râusor, se precizează 
doar că Toderita are doi boieri Felföldi György si Felföldi Mihaly, care au 
donaţie nouă despre boieria lor de la Gabriel Bethlen (Prodan, Urbariile, 1, 
p. 525). Satul nu mai apare niciodată în urbariile din secolul al XVII-lea. 


63. Ucea de Jos. Satul s-a format în dreapta văii cu același nume, înșirându-se 
de-a lungul apei pe o lungime considerabilă (v. harta nr. 1). Editorii colecţiei 
DIR,C, au identificat satul Nozia, care apare într-un document din 1307, cu 
Ucea de Jos (sec. XIV/1, p. 66), iar E. Wagner a localizat satul Gassendorf din 
documentul din 1413 (Urkundenbuch, III, p. 577-578) tot la Ucea (Orts- 
namenbuch, p. 294). Dacă prima dintre aceste localizări ni se pare inaccep- 
tabilă pentru că satul amintit se află dincolo de Olt, cea de-a doua are toate 
șansele să fie corectă. În mod cert însă, prima știre despre sat o avem din 1473, 
când Radu cel Frumos dădea lui Stoica Naneș, alături de multe alte sate fă- 
gäräsene, si Ucea toată (DRH, B, I, p. 238-240). Informaţii mai concludente 
despre relaţiile patrimoniale ale satului avem numai de la începutul secolului 
al XVI-lea. Este vorba de documentul din 1509, prin care Paul Tomori și bo- 
ierii scaunului de judecată confiscau averile „răzvrătiților“ din anul precedent, 
în frunte cu Bârsan de Ucea și Anca Ziin proditora pessima din același sat 
(Pușcariu, Fragmente, IV, p. 7477). Boieronatele lor din amândouă Ucele si 
din Corbi au fost date lui Coman de Ucea pentru slujbele sale credincioase si 
pentru 50 de florini dați pentru întreținerea cetăţii. Boieronatul se va păstra sub 
această formă, la începutul secolului următor fiind atestati descendenţii boieri- 
lor amintiţi care stăpâneau în continuare în toate cele trei sate (Pușcariu, Frag- 
mente, IV, p. 209-211). Numele satului, după părerea lui Scheiner (,,Balkan 
Archiv“, III, p. 150) este de origine tiirc-tătară, în cazul Ţării Făgărașului 
ne-am putea gândi la pecenegi. 


64. Ucea de Sus. Situată pe aceeași vale a Ucei, dar mai înspre sud, așezarea 
face parte din stăpânirea lui Bârsan, alături de Ucea de Jos și de Corbi și a lui 
Coman care va prelua și părțile celui dintâi în 1509, formând un boieronat al 
celor trei sate. Din această cauză satul nu apare în documente deloc până la 
sfârșitul secolului al XVI. 


65. Vad. Așezat pe drumul care vine dinspre Tara Bârsei, satul se numără 
printre cele cu o timpurie prezență în documente. Primii săi boieri sunt cu- 
noscuti dintr-un document dat de Mircea cel Bătrân, prin care conferea cu 
drept de ocină veșnică Braniștea Uräsei și Vadul Sercaiei, cu stâna din muntele 
Lerestilor lui loan, Burcea și Calian (DRH, B, I, p. 31-32). Timp de un secol 
nu mai avem nici o știre despre sat, abia în 1509 boierul Aldea din Vad apare 
printre asesorii scăunali (Pușcariu, Fragmente, IV, p. 76). 

66. Veneţia de Jos. Se află în partea de răsărit a Ţării Făgărașului, în zona 
îngustă dintre Olt și Perșani (v. harta nr. 7). Se numără printre satele cele mai 
vechi, fiind amintit în documentul din 1235, dar și în dania lui Vlaicu din 
1372. Documentul în care apare Petru Cwegh, frate după mamă cu Ladislau de 
Dăbâca, este un fals al contelui Kemény (vezi la Hoghiz). În 1486 este atestată 
prezenţa unui cneaz, de fapt boier, în persoana lui Hrwmsa (poate Comşa!), 
chemat la Rupea de regele Matia Corvinul în procesul dintre brașoveni şi La- 
dislau Gereb, episcopul Transilvaniei şi stăpânul Tärii Făgărașului, pentru 
satele Șercaia si Părău (Urkundenbuch, VII, p. 472-473). Despre boierii din 
Veneţia de Jos nu mai avem informaţii până la începutul secolului al XVI-lea, 
când ei vor participa la scaunele de judecată ca asesori (Puşcariu, Fragmente, 
IV, p. 98; 106). În a doua jumătate a secolului al XVI-lea documentele atestă 
stăpânirile familiilor Monea și Penci. În 1582 fiicele lui Stan Gregor, Boba și 
Naxa se judecă în faţa scaunului din Făgăraș pentru sfertul de boieronat care 
le-a revenit după moarte fratelui lor, Ştefan More în luptele lui Gabriel Mailat 
cu secuii în 1562 (Veress, Documente, Il, p. 217-220). Celălalt fiu al lui Stan 
este membru în scaunul de judecată între 1582-1593, fiind urmat apoi de fiul 
său, Matei (Puşcariu, Fragmente, IV, p. 132, 153, 158,160). Toponimul a fost 
interpretat ca provenind de la vinetiu sau de la „venetia“ ca formă slavă pentru 
loc mlăștinos (Iordan, Toponimia, p. 135). 


67. Veneţia de Sus. Pe aceeași vale cu satul precedent, dar mai spre munte. 
Satul este amintit în mod explicit în documentul din 1469, în care loan Gereb 
protesta împotriva introducerii sașilor în stăpânirea Țării Făgărașului (Hurmu- 
zaki, 11/2, p. 190). Fiind proprietatea boierilor din Veneţia de Jos, satul nu 
apare în documente decât foarte rar, ca în cazul celor două donaţii generale din 
1589 și 1601. 


_68. Viștea de Jos. Situat aproape de Olt, puțin mai sus de vărsarea văii cu 
acelaşi nume (v. harta nr. 3), satul se numără printre așezările mari ale ţării. În 
1511 boierii Radul, Vâlcan și Vasul, fiii răposatului Comşa, apoi Radul, fiul 
răposatului Stoica si Stanislav Harabal, fiul răposatului Sandor de Vist, cer 
întărirea stăpânirilor lor în Viștea de Jos, Viștea de Sus si jumătatea boiero- 
natului Arpasului de Jos în temeiul unei danii vechi pe care strămoșul lor 
Costea a primit-o de la Mircea cel Bătrân (DRH, B, I, p. 32-33). Cererea era 
motivată de pierderea documentului în timpul invaziilor turcești din vremea 
voievodatului lui Petru Gereb de Vingart (1478-1479). În deceniile următoare 
boierii din Vistea vor figura printre asesori (Puşcariu, Fragmente, IV, p. 106, 
127; 136; 142). Genealogia familiei este următoarea: 

Costea 


1386-1418 
QUE RP LD ER op PEN PE Pease i PP RE SEET He E ER een "3 
Comsa Stoica Sandor 
Radul Vâlcan Vasul Radul Stanislav Harabal 


1511 1511 1511 1511 1511 


În satul Vistea de Jos se pästreazä una din bisericile cele mai vechi din Tara 
Făgărașului. Pe baza absidei, ea a fost datată în jurul anului 1500 (Greceanu, 
Țara Făgărașului, p. 35). 


69. Viștea de Sus. Satul se află mai la sud de Viștea de Jos, pe aceeași vale. 
Fiind proprietate aceleiași familii, el apare foarte rar în izvoare. Se pare că 
stăpânii condivizionali au făcut o împărţire a boieronatului pentru că Vâlcan, 
fiul lui Comșa, ca membru al scaunului de judecată în 1518, se numește „de 
Viștea de Sus“ (Pușcariu, Fragmente, IV, p. 96). 


70. Voila. Satul se găseşte pe importanta vale a Brezei, mai jos de Voivodeni. 
Primii stăpâni ai satului îi cunoaștem în 1441, când Vlad Dracul dăruiește lui 
Stanciu Moenescu și fiilor săi Moian, Stoica, Sin și Vlad o jumătate și o altă 
treime din boieronatul satului, cu loc de moară si 15 țigani (DRH, B, I, 
p. 160-162). În 1473 jumătate din Voila este dată lui Stoica Nanes (DRH, B, I, 
p. 238-240). La începutul secolului următor, printre boierii voileni îi găsim pe 
fraţii Stoica, Aldea, Dobrin, Şerban si Comşa, fără să putem stabili care este 
relaţia lor de rudenie, dacă a existat, cu cei de dinainte (Pușcariu, Fragmente, 
IV, p. 98; 101; 127). Numele satului (pronunțat de localnici ca diftong accen- 
tuat Văjla) provine din sl. Vojilo, Voislav din voj [= ostaș], după părerea lui 
Drăganu, Românii, p. 78 şi Constantinescu, DOR, p. 410, dar ne-am putea 
gândi și la Boila de pe unul dintre vasele tezaurului de la Sânnicolaul Mare 
(această posibilitate ne-a fost sugerată de Petre Diaconu). 


71. Voivodenii Mari. Sat important din toate punctele de vedere în istoria 
Ţării Făgărașului. Este pomenit încă în 1437 în proprietatea lui Roman, alături 
de Săsciori și Sâmbăta de Sus (DRH, B, I, p. 142-144). Documentul s-a păstrat 
doar într-o traducere maghiară din 1727, dar nu există motive să ne îndoim de 
autenticitatea lui. Totuși, dată fiind importanţa familiilor și a boieronatelor, în 
cursul numeroaselor litigii dintre descendenţi, s-a ajuns si la intervenţii în 
funcţie de interesele uneia sau a alteia dintre părți. Astfel, în 1793, mai multe 
familii de boieri din Voila și Ludisor, printre care Daniel Moian, au cerut un 

transumpt al acestui act. Spre deosebire de traducerea maghiarä amintitä, 
aceasta a fost interpolatä si numele beneficiarilor schimbate din Roman în 
Moian si Radu, iar numele satului din Voivodeni în Voila. În loc de muntele 
Moşul si apa Făgărașului, figurează Piscul și Voila (Pușcariu, Fragmente, IV, 
p. 726-731). În mod cert boierii amintiţi nu ştiau de documentul din 1441 în 
care apărea Stanciu Moenescu și n-ar fi fost nevoie de interpolare! (vezi la 
Voila). Într-un document inedit din 1494, apare pentru prima oară familia Bika 
din Voivodeni, una dintre cele mai importante din toată țara. Ladislau Gereb 
de Vingart, episcopul Transilvaniei, în calitate de stăpân al Țării Făgărașului, 
confirmă cumpărarea de către Aldea Bika de Voivodeni a unei treimi din boie- 
ronatul satului de la Ponitza (Romcia) de Comana de Jos si a jumätätii din 
Mândra de la Solomon de Șinca şi Cornea de Berivoi. În paranteză fie spus, 
documentul a fost prezentat de descendenții săi în 1640 cu ocazia conscrierii, 
pentru atestarea calității lor boierești (Prodan, Urbariile, I, p. 778, aici data 
este greşită: 1694!). Aldea Bika va fi membru al scaunului de judecată fără 
întrerupere în anii 1509-1534, caz unic în istoria instituţiei în acest secol. În 
1518, fiind lipsit de copii, îi va adopta pe nepoții săi, loan și Manea. Aceștia și 
urmaşii lor vor stăpâni satul în secolele XVI-XVII. (vezi genealogia familiei 
la Sâmbăta de Sus). Mai mult ca sigur că aceeaşi familie a construit și biserica 
din Voivodenii Mari, cea mai veche biserică păstrată în Tara Făgărașului si 
care a fost datată în jurul anului 1500 (Greceanu, Tara Făgărașului, p. 3). Nu 
avem date pentru a putea şti dacă numele satului se datorează unui voievod 
făgărășean (după cum vom vedea, instituția nu este atestată explicit în Tara 
Făgăraşului), sau dacă trebuie pus în legătură cu voievodul Ţării Românești. 


72. Voivodenii Mici. Satul s-a format pe malul stâng al văii Brezei, față în față 
cu Voivodenii Mari. Separarea este un fapt împlinit la începutul secolului 
al XVI-lea căci în 1527 Aldea Bika este calificat: de Voivodenii Mari (Pus- 
cariu, Fragmente, IV, p. 101), deci exista deja și satul celălalt. Documentele 
nu sunt consecvente și chiar acest Aldea Bika este numit cel mai frecvent sim- 
plu, de Voivodeni. Singurul boier pe care-l cunoaștem ca fiind din Voivodenii 
Mici este Manea Cabuz, dar foarte târziu, la sfârșitul secolului al XVII-lea 
(Pușcariu, Fragmente, IV, p. 136). Pe raza satului cercetări de teren mai vechi 
au identificat toponimul „Cetate“ (Ciupea, Observaţii, p. 298). Punctul a fost 
identificat de noi la circa 300 m de capătul de nord al satului, pe o terasă 
mai înaltă de deasupra văii laterale a Brezei. Un sondaj arheologic realizat în 
1997 n-a dus la descoperirea nici unei urme de locuire, neexistând depuneri 
arheologice. Cărămizile care fuseseră găsite în arătură proveneau de la cup- 
toarele de ars cărămidă care mai funcționează si acum, mai la sud de acest 
punct. ee em en ren an dote cire Qc ter ai 

2. STRUCTURA SI DINAMICA HABITATULUI 


Datele concrete cuprinse în registrul satelor permit si necesită în același 
timp unele consideraţii cu caracter mai general privind structura și evoluţia 
habitatului Țării Făgărașului în secolele XIII-XVI. Dintre acestea, vom în- 
cerca mai întâi să identificăm mijloacele, modalitățile și consecințele acţiunilor 
umane asupra condiţiilor cadrului natural-geografic, iar mai apoi să urmărim 
dinamica habitatului din perspectiva repartitiei teritoriale, a morfologiei, mări- 
mii și a vechimii satelor fägäräsene. 


a. Modificările antropice ale cadrului natural 


Modificările antropice ale cadrului natural, după cum am subliniat deja în 
repetate rânduri, sunt surprinse foarte rar în mod direct de izvoarele contem- 
porane. Informaţiile noastre reflectă de regulă doar consecințele acestor inter- 
ventii ale omului prin înregistrarea unor toponime care au rezultat din astfel de 
acțiuni. Indirectă și foarte redusă este în aceste condiţii si oglindirea ritmurilor 
si a proporţiilor pe care fenomenele respective le-au avut în perioada de care 
ne ocupăm. În primele veacuri ale mileniului nostru ofensiva asupra naturii a 
fost prezentă ca tendință generală, dar cu limitele fireşti, impuse de puterea 
demografică a grupurilor umane și de necesitatea armonizării cerinţelor unei 
economii complexe, agro-pastorale, cu elementele cadrului natural. Extinderea 
suprafețelor cultivate în detrimentul pădurilor, fânetelor, bălților etc. nu a avut 
amploarea acţiunilor din epoca modernă și nu a afectat echilibrul natural dintre 
diferitele componente ale peisajului. 

Se poate afirma cu certitudine faptul că în această perioadă suprafețele 
acoperite cu păduri erau mult mai întinse, atât în lunca Oltului, cât si pe ,,po- 
durile“ formate de numeroșii afluenţi din stânga ai acestuia. Este suficient să 
invocăm în acest sens consemnarea pădurilor în hotarele celor mai multe sate 
din urbariile de secol XVII, păduri care au dispărut astăzi aproape în între- 
gime. În afară de cazul făgetului cel mare, amintit în documentul de hotăr- 
nicire a mănăstirii de la Cârța din 1223, despre care a mai fost vorba, credem 
că este suficient să menţionăm marea pădure de stejar de lângă Olt, din hotarul 
satului Mândra, care, după aprecierea urbariilor din 1632 si 1637, putea hrăni 
cu ghindă 1000 de porci,!'% sau pădurea de stejar traversată de drumul ţării în 
hotarul satului Dridif.!* 

În secolele XIII-XV defrisärile au afectat mai cu seamă regiunile mai înal- 
te ale câmpiei piemontane, acolo unde se vor forma sate noi ce păstrează chiar 
în numele lor amintirea vegetației silvestre. Dacă pe linia satelor mai apropiate 


146 Prodan, Urbariile, |, p. 221 si 530. 
147 Ibidem, p. 222; 557 si 785. 

de Olt doar numele Cârtei si al Scoreiului se pot asocia unei acțiuni de läzuire, 
pentru aliniamentele superioare numărul acestora crește în mod semnificativ: 
Braniştea Urășei, Copăcel, Breaza, Pojorta, Bucium, Lisa. Cum toate aceste 
sate există cel târziu din secolul al XV-lea, este fndreptätitä presupunerea con- 
form căreia modificările antropice ale naturii avuseseră loc în prima parte a 
epocii pe care o cercetăm. 

În mod explicit, defrișarea unor păduri si lăzuirea unor fânețe sunt atestate 
într-un singur document în toată perioada secolelor XIII-XVI. Este vorba de 
consemnarea unui schimb pe care boierii Stoica cel Mic şi Dobre din Berivoi 
l-au făcut în fața castelanului Paul Tomori și a scaunului de judecată al țării în 
1509.1% Obiectul tranzacţiei era quandam particulam silvae Dobranycza vo- 
catae, quam nunc dictus Dobre convertisset in arabilem terram, pe care Stoica 
cel Mic îl primea în schimbul quodam foenetum Kamsor nominatum, ubi nunc 
domus ipsius Stoika est fundata. Documentul surprinde extinderea suprafeţelor 
cultivate în cadrul hotarului satului, din iniţiativa boierilor proprietari, ca ur- 
mare a unor acţiuni care vizau rentabilizarea economică a boieronatelor lor. 
Deși unic, el este semnificativ pentru că permite citarea unor exemple similare 
din perioada următoare. Din numeroasele cazuri înregistrate în urbariile din 
secolul al XVII-lea, vom cita doar unul singur, notat pentru satul Vad în 1640. 
Principele ocupa cu această ocazie un pământ de arătură care fusese al săteni- 
lor, situat între două păduri poienite, numite Uräsa si Sălişte.! Toponimul 
Săliște ar putea indica locul unei vetre pustiite! sau a unei locuiri sezoniere 
acoperită de pădure după părăsirea ei. Poienirea pădurilor, ca mijloc important 
al dilatării terenurilor arabile, a fost probabil una dintre cele mai răspândite 
forme de acţiune asupra naturii și în perioada de structurare a habitatului 
medieval din Tara Făgărașului. Numai așa putem explica prezenţa frecventă în 
toponimia fägäräseanä a unor nume de hotare ca Poiana, Dumbrava, Crâng, 
Braniște, Bunget, Jariste, Seciu etc.I5! 

Lunca Oltului oferea cele mai fertile pământuri pentru agricultură, în ciuda 
inundaţiilor frecvente și a vegetației luxuriante. Acţiunile de destelenire, de 
defrișare chiar a pădurilor de foioase de aici își găsesc ecourile în prezenţa 
unor terenuri de arătură si a fânetelor în locuri ca Balta Crapilor la Comana de 
Jos, Zăvoi la Scorei, Gura Râului la Porumbacul de Jos sau zecile de lăzuiri 
din hotarul Făgărașului amintite la conscrierea sortilor de arătură ale târgo- 
vetilor în 1604.!52 În așa-numitele „insule“ din luncă, urbariile înregistrează 


14 Lukács, Țara Făgărașului, p. 225-226. 

14 Prodan, Urbariile, |, p. 711. 

1% Jordan Nume de locuri, p. 216. S-ar putea să fie vorba chiar de locul satului Braniștea 
Urășei, amintit într-un document al lui Mircea cel Bătrân. Vezi si în registru sub voce. 

151 Ciupea, Observaţii, p. 288-289. 

152 Prodan, Urbariile, 1, p. 114, 586,636, II, p. 984. d 

strădaniile oamenilor de a exploata sub toate formele posibilitățile oferite de 
natură: arabil, fânețe, pășuni, grădini, heleștee.!** Trebuie precizat însă că pro- 
cesul de umanizare a naturii nu este întotdeauna ireversibil. Câteodată lăzuirile 
produc pământuri de slabă calitate care sunt abandonate curând, cum se întâm- 
plă la Porumbacul de Sus în locul numit Lișcov.!5% Altădată ele sunt zădărni- 
cite de forțele naturii, ca la Făgăraș, unde un pământ de pe malul Oltului a fost 
distrus de ape.!55 

Spre deosebire de modificările antropice reflectate de numele unor sate, pe 
care le putem data fără rezerve în perioada de dinaintea secolului al XVI-lea, 
acțiunile care au generat toponimia minoră înfățișată mai sus, nu se pot încadra 
cu aceeași siguranță în intervalul cronologic amintit. Nu de puţine ori defri- 
särile și curăturile sunt recente, autorii lor fiind încă în viață, situaţie care 
invită la prudenţă în aprecierea proporțiilor transformărilor pe care încercăm să 
le reconstituim. 

Relativa unitate geo-morfologică a Ţării Făgărașului, mai ales a câmpiei 
piemontane în care s-au format așezările ei, conferă societății făgărășene o 
remarcabilă omogenitate din punct de vedere economic. Repartiția pe sate a 
culturilor și a animalelor, după cum se poate constata mai clar în izvoarele pri- 
mei jumătăţi a veacului al X VII-lea, argumentează practicarea unei economii 
complexe, agro-pastorale, adaptată condiţiilor naturale, neexistând o speciali- 
zare în păstorit sau în agricultură a unor așezări. Întemeierea de sate noi a avut 
loc prin poienirea pădurilor și prin transformarea unor locuiri sezoniere sau 
temporare în sate de sine stătătoare, cu vetre stabile, structurate în jurul bise- 
ricii și a necropolei. Amploarea modificărilor antropice ale cadrului natural, 
produse de aceste roiri, este practic imposibil de cuantificat și de departajat pe 
intervale cronologice mai mici în cadrul epocii pe care o abordăm, dar ea 
trebuie să fi fost semnificativă dacă avem în vedere incontestabila creștere 
demografică ce a avut loc între secolele XIII-XV. 


b. Repartiția teritorială a satelor si trăsăturile lor morfologice 


Perimetrul în care sunt situate cele circa 65 de sate care fiintau în perioada 
care ne interesează, se identifică aproape perfect cu câmpia de acumulare 
piemontană. Configuraţia acestei fâșii, a cărei lățime variază între 5-6 și 
15-20 km, determină în bună măsură și repartiţia teritorială a satelor făgă- 
rășene. 

153 Ibidem, II, p. 1002. 

154 Jbidem, IL, p. 990. 

155 Ibidem, Il, p. 242. 


94 


S-a observat mai demult în literatura de specialitate!5 că în regiunile din 
marginile de est si de vest ale Ţării Făgărașului, spre deosebire de cele cen- 
trale, imaginea habitatului prezintă o anumită regularitate, manifestată în dis- 
punerea satelor pe două aliniamente paralele, la limita inferioară și cea supe- 
rioară a câmpiei piemontane. Perechile de sate poartă nume identice, poziţia 
amintită fiind marcată prin atributele: de Jos — de Sus: Porumbacul de Jos— 
Porumbacul de Sus, Arpasul de Jos— Arpasul de Sus, Ucea de Jos—Ucea de 
Sus, Viştea de Jos— Viştea de Sus, Sâmbăta de Jos— Sâmbăta de Sus, Veneţia 
de Jos— Veneţia de Sus, Comana de Jos— Comana de Sus, sau nume diferite 
Cuciulata — Lupșa, Părău — Grid, Cârța — Cârțișoara (fig. 5). În zona centrală, 
în afară de vetrele de pe aliniamentul Oltului, pe fiecare afluent se înșiră o 
salbă de 3-4 sau chiar 5 așezări, punctele de maximă concentrare demografică 
situându-se nu spre zona mai joasă dinspre Olt, ci pe „podurile“ de sub dealu- 
rile submontane. Aici se înregistrează si fenomenul dedublării comunităţilor de 
o parte si alta a văii: Voivodenii Mari — Voivodenii Mici, Berivoii Mari— Be- 
rivoii Mici, Vaida Recea— Teleki Recea. 

Inegalitatea repartitiei teritoriale își găseşte explicaţia în condițiile cadrului 
natural. Partea centrală a depresiunii este mult mai largă și depunerile alu- 
vionare suficient de roditoare pentru a adăposti un număr important de sate, 
spre deosebire de părțile de est și de vest unde restrângerea suprafeţei locuibile 
la o fâșie de numai 5—10 km determină o densitate mai redusă. 

Din punctul de vedere al structurii morfologice, satele Ţării Făgărașului se 
înscriu în două tipuri esenţiale: satele de tip adunat, caracteristice pentru limita 
inferioară a habitatului, şi tipul răsfirat de-a lungul unei văi, specific pentru 
satele de sus. Există însă și excepții notabile pentru ambele cazuri: sate de jos 
ca Ucea de Jos, Corbi prezintă o structură puternic alungită, în cazul celui din 
urmă cu un singur rând de case de o parte și alta a văii (v. harta nr. 1), iar sate 
de sus, ca de exemplu Arpașul de Sus, Ohaba, Vad se încadrează în tipul adu- 
nat (v. hărţile nr. 2 și 5). 

În general, satele făgărășene s-au dezvoltat în punctele de confluență a 
pârâurilor, între cursurile parazitare ale unor afluenţi mai importanţi, trama 
stradală suprapunându-se adeseori peste aceste trasee, aproape fiecare stradă 
având un mic curs de apă. Observatia este importantă pentru că aceste pârâuri 
au avut, si mai au şi astăzi, un rol important în viața gospodăriilor, în am- 
plasarea unor mori, pive, fierăstraie acționate hidraulic. Se mai practică și 
astăzi obiceiul abaterii din valea mare a unor astfel de pârâiașe pentru fiecare 
stradă. 


15 Stahl, Contribuţii la studiul satelor devălmaşe româneşti, L, Bucureşti, 1957, p. 189-195; 
Ciupea, Observaţii, p. 278-280, 

Densitatea asezärilor si structura lor ridicä si problema de capitalä impor- 
tantä a märimii acestor sate. Recompunerea unui tablou veridic al societätii 
făgărășene în secolele XII-XVI nu se poate lipsi de coordonata demografică. 
Din nefericire, reconstituirea evoluției potenţialului demografic se lovește de 
opacitatea descurajantă a izvoarelor. Piesele pe care le putem include în do- 
sarul problemei sunt foarte puține si sărace, obligându-ne la analogii, conclu- 
ziile trebuind să fie receptate cu rezervele cuvenite. 

Mărimea satelor și a populaţiei Ţării Făgărașului pot fi apreciate cu o oare- 
care aproximaţie abia din secolul al XVII-lea, de când datează primele surse ce 
conţin informaţii cu caractere statistice. David Prodan, pe baza unei minu- 
tioase analize a urbariilor, a avansat cifra de 30 000 de locuitori, în condiţiile 
unei medii de 70-80 de gospodării pe sat.!*7 Abia dacă mai trebuie spus că 
aceste cifre nu se pot transpune în perioada anterioară secolului al XVI-lea, 
totuși ele reprezintă cel mai timpuriu punct de referință pe care-l avem pentru 
Tara Făgărașului. Pentru sfârșitul secolului al XV-lea, cifra amintită ar echi- 
vala cu populaţia a trei districte românești după socotelile lui Șt. Pascu: Amlaș, 
Făgăraș și Näsäud 7 

Informaţii mai concrete avem doar pentru câteva din satele cuprinse tem- 
porar sau definitiv în cadrele administrativ-juridice ale scaunelor săsești. Ast- 
fel, în anul 1468 satul Avrig număra 23 de familii, pentru ca în 1488 să fie 
înregistrate 22 de gospodării, casa învățătorului și două case părăsite. Mărimi 
similare sunt calculate și pentru Porcești și Șercaia, toate situându-se mult sub 
nivelul mediei de 60-70 de unităţi calculate pe ansamblul scaunelor si distric- 
telor säsesti.15? 

Suntem datori să precizăm însă că proporţiile reduse ale acestor sate se 
datorează unor evenimente politico-militare. Atacurile turceşti din secolul 
al XV-lea au afectat sate ca Porcești și Avrig, situate aproape de ieșirea din 
pasul Turnu Roșu. Șercaia a fost arsă de Vlad Țepeș în 1460, determinându-l 
pe regele Matia Corvinul să o cedeze lui George Greb (Biro) cu fngäduinta de: 
populorum et incolarum multitudine decorari valeat atque possit. Cu toate că 
de astfel de distrugeri n-au fost ferite nici satele din Tara Făgărașului, consi- 
derăm fndreptätitä luarea în considerare a unei cifre mai optimiste decât cele 
prezentate, dar totuși mai mici decât media cu care se operează la scara dis- 
trictelor și scaunelor săsești învecinate.!% La nivelul veacului al XV-lea media 
de 25-30 de gospodării pe sat ni se pare cea mai plauzibilă și, utilizând un 
indice familial de 5-5,5, obținem pentru cele circa 65 de sate care făceau parte 


157 Urbariile, |, p. 12-16. 

158 Voievodatul, Il, p. 418. 

15 Ibidem, II, p. 403 si 410; Nussbächer, Din cronici și hrisoave, Bucureşti, 1987, p. 90. 
1% Nussbächer, Posesiunile, p. 326 si urm.; Urkundenbuch, V , p. 424-425; VI, p. 135-136. 

efectiv din Tara Făgăraşului o populaţie de circa 10 000 de locuitori. În condi- 
tiile date, cifra nu poate avea decât un caracter orientativ. 

Este limpede că estimările pentru veacurile precedente devin și mai ris- 
cante. Au fost făcute unele încercări pentru aceleași sate cu populaţie de 
oaspeţi regali, dar numărul de gospodării (100 pentru Avrig de exemplu) nu 
credem că se poate aplica satelor făgărăşene.!S! Cercetări atente, întreprinse 
pentru alte „țări“ cu date mai bogate, au ajuns la concluzia că în secolul 
al XIV-lea se poate accepta o medie de 20 de gospodării, cifră care ni se pare 
plauzibilă şi pentru Tara Făgărașului. 

Cât privește înfățișarea diagramei populării Țării Făgăraşului, maxima 
care a fost postulată pentru a doua jumătate a secolului al XIV-lea! nu este 
confirmată de analiza datei primelor atestări documentare. 


c. Vechimea satelor și dinamica habitatului 


Determinarea vechimii satelor şi departajarea etapelor cristalizării struc- 
turii habitatului constituie elemente indispensabile ale reconstituirilor istorice 
pe care le urmărim. Dificultăţile întâmpinate în stabilirea acestei cronologii 
sunt generate de aceeaşi lipsă a izvoarelor adecvate, multe din criteriile utili- 
zate în mod obișnuit în asemenea operaţii dovedindu-se inoperante în cazul 
Ţării Făgărașului. 

Criteriul cel mai comod ar părea, la prima vedere, data primei atestări 
documentare, capabil să exprime în cifre absolute vechimea comunităţilor. O 
analiză mai atentă dovedește însă contrariul, contextul realitätilor sociale, 
patrimoniale și chiar politice, prezente de multe ori în documentul respectiv, 
implicând evoluţii care preced data primei lor pomeniri scrise. Prima atestare 
documentară reflectă de fapt răspândirea folosirii scrisului și cuprinderea sate- 
lor respective în relaţiile feudale ale țării. 

Sate noi pot fi considerate în momentul apariției lor în actele de cancelarie 
cele șase așezări catolice care fac obiectul disputei dintre episcopul Transil- 
vaniei și arhiepiscopul de Strigoniu în 1235.15 Ele au fost întemeiate de cava- 
lerii teutoni după 1211. Nu putem să nu observăm totuși că si în cazul lor 
originea româno-slavă a toponimelor Debren, Dăbâca și Veneţia sugerează 
existența unui mediu autohton în care aceste sate au fost instalate.!55 


16! Niedermaier, Dezvoltarea Avrigului, p. 61. 

162 Popa, Țara Hațegului, p. 135. 

163 Györffy, Geographia, Il, p. 449. 

164 DIR, C, 1, p. 286-287. 

165 Jordan, Toponimia, p. 136; Nägler, Așezarea, p. 188-189, Wagner, Boralt und Terra 
Daraus, p. 73-75 este de părere că teritoriul nu făcea parte din donația făcută teutonilor, ci apar- 
ţinea prepoziturii Sibiului. Fit e Side 

Situatia este chiar mai clarä în cazul celeilalte colonizäri timpurii, cea a 
Cârtei. Mănăstirea, întemeiată în primii ani ai secolului al XIII-lea, s-a dezvol- 
tat pe un pământ care fusese luat de la români (terram exemptam de Blacis), 
populaţia care a dat și numele locului (vezi și în registrul satelor sub vocile 
respective). 

Natura relației dintre apariția așezărilor în actele de cancelarie și vechimea 
lor reală este ilustrată de graficul care înfățișează dinamica primei atestări 
documentare a satelor făgărășene între anii 1200-1600 (fig. nr. 7). Urmărind 
graficul, se pot desprinde trei etape cronologice cu trăsături distincte. 


1200 1250 1300 1350 1400 1450 1500 1550 1600 


Fig. 7. Dinamica primei atestări documentare a satelor Ţării Făgărașului 


Prima dintre ele surprinde nu numai prin numărul foarte mic de sate pentru 
o perioadă lungă de aproape două secole, dar și printr-o situaţie care pare para- 
doxală la prima vedere: deşi documentele care se referă la Tara Făgărașului în 
veacul al XIII-lea precizează caracterul românesc al teritoriului, trebuie să 
așteptăm anul 1322 pentru a apărea în mod explicit primul sat definit ca fiind 
românesc (Cârtisoara—Kerc Olachorum), situat însă în afara jurisdicției 

„țării“, ceea ce explică de fapt întreaga situatie!l%: satele făgărășene sunt 
amintite în documente doar în măsura în care au fost integrate unor structuri ce 
produc acte scrise. 

Intervalul următor acoperă secolul dominaţiei domnilor munteni, adău- 
gând un lot important de peste 20 de așezări, iar cel de-al treilea, care repre- 
zintă primul veac de existenţă în cadrele Voievodatului şi Principatului, com- 
pletează cu alte circa 30 de sate registrul comunităților existente în evul mediu. 

Este evident astfel că punerea semnului de egalitate între data atestării 
documentare si începutul satelor crează impresia unei explozii demografice în 
Tara Făgărașului începând cu ultima treime a secolului al XIV-lea, urmând o 
curbă constant ascendentă până la sfârșitul veacului al XVI-lea. Această ima- 
gine este însă în contradicție cu realitatea care se degajă în urma unei analize 
mai circumstantiate a izvoarelor. 

Aproape fără excepţie, satele pomenite în actele domnilor Țării Româneşti 
au în spate o existenţă îndelungată în raport cu momentul apariției lor. Stăpâ- 
nirile indivize de-a lungul mai multor generaţii, părţile de sat întărite, dăruite 
sau cumpărate, statute juridice diferențiate constituie tot atâtea dovezi ale fiin- 
țării în cadre socio-politice stabile a acestor comunități cu multe decenii, 
câteodată chiar secole, înainte de cuprinderea lor în relaţii juridice controlate și 
garantate de autoritatea statală. 

În 1437, satele Voivodeni, Săsciori și Sâmbăta de Sus sunt întărite de Vlad 
Dracul boierului Roman, toate cele trei sate fiind la prima lor atestare docu- 
mentară.!S Ele nu puteau fi întemeieri recente din moment ce, în Sâmbăta, 
Roman primea părțile care fuseseră ale lui Baicul și Vlad. Nici Voila nu putea 
să fie un sat nou în 1441, când este întărit lui Stanciul Moenescu și celor cinci 
fiii ai săi.15 Relaţiile patrimoniale complicate, hidronimele si toponimele care 
apar la descrierea hotarelor (Apa Morii, Râul cel Sec, Matca, Gruiul Fetelor) 
nu puteau fi decât rezultatul unei locuiri stabile și îndelungate. Boierilor Ser- 
ban şi Aldea le sunt întărite în 1476 părți din trei sate, cu munții şi țiganii de pe 
cuprinsul hotarelor lor, așa cum se obişnuia în daniile muntene, toate cele trei 
sate aflându-se la prima atestare documentarä.!# Din satul Șinca boierii amin- 
titi dețin doar jumătatea boieronatului, împreună cu muntele Nemaia, cumpărat 
de la Budea, tot jumătate le revine și din celelate două sate, Ohaba și Ludi- 
sorul, cu ţiganii consemnați nominal și cu munţii de pe hotarele lor. Sunt 
realități care nu se pot explica decât printr-o evoluţie care se întinde de-a lun- 
gul mai multor generaţii. 


18 Urkundenbuch, 1, p. 358; Hervay, Repertorium, p. 113. : posi 
7 DRH, B, 1, p. 142-144. i 

168 Ibidem, p. 160-162. | 

16 Ibidem, p. 253-256. 8 ën mu, el. Lu“ 

În sfârșit, pentru a încheia exemplele din această fază cronologică, să 
amintim și cazul satelor Hârseni, Recea și Berivoi, menţionate în documentul 
regal din 1486.17 Boierii din aceste sate au fost chemaţi de rege pentru a 
depune mărturie în litigiul dintre brașoveni și episcopul Transilvaniei pentru 
satele Șercaia și Părău. Berivoiul și Recea sunt la prima lor atestare, iar 
Hârsenii ne este cunoscut doar cu putin timp înainte.!”! Calitatea de cnezi a 
boierilor, de fapt juzi ai Ţării Făgărașului, ca si faptul că aceste sate nu aveau 
hotare învecinate cu Șercaia, îngăduie să presupunem o anumită importanţă a 
acestor sate și a boierilor lor care sunt incompatibile cu statutul de aşezări noi. 

Exemplele citate mai sus permit coborârea începuturilor satelor amintite 
cu cel putin un secol faţă de data pomenirii lor în documente. 

Pentru satele care apar în primii ani ai secolului al XVI-lea, prelungirea 
existenţei lor în veacul anterior ni se pare un lucru subînțeles, mai cu seamă că 
prima lor apariție se datorează prezenţei boierilor satelor în scaunul de jude- 
cată al tärii.!72 

Este cazul, spre exemplu, al lui Coman Gurilă din satul Grid în anul 1509. 
Relaţiile patrimoniale din această așezare, aşa cum se pot reconstitui dintr-un 
document din 1527 (vezi și în registrul satelor sub voce), dovedește stăpînirea 
familiei Gurilă cu cel putin trei generații în urmă, alături de alţi boieri din Ve- 
netia de Jos. Färâmitarea părților de sat până la o jumătate dintr-o șesime, este 
rezultatul creșterii numărului consângenilor cu drept de moștenire de-a lungul 
generaţiilor succesive. 

În ce privește comunităţile atestate doar în a doua jumătate a secolului 
al XVI-lea, deși sunt recomandabile unele rezerve, nu puţine sunt cazurile în 
care existența satelor se poate cobori în veacul anterior. Astfel, satul Pojorta ne 
este cunoscut abia în anul 1589 prin intermediul documentului care înșiră 
pentru prima oară aproape toate satele Ţării Făgăraşului cu ocazia introducerii 
lui Balthasar Bathory în stăpânirea domeniului.!”? Un document mai târziu, din 
1630, oferă însă date mult mai importante despre începuturile Pojortei.!7+ În 
procesul care s-a desfășurat în acest an în fața scaunului din Făgăraș, boierii 
din Pojorta i-au acuzat pe sătenii din Breaza de ocuparea potentiose a muntilor, 
pădurilor și a morilor lor, cu toate că satul Breaza se afla pe boieronatul lor și 
locuitorii săi erau vecinii lor. Cei din Breaza au recunoscut aceste relaţii, 
disculpându-se prin acuzarea nobilului care luase în arendă satul. Important 
însă pentru aspectele care ne interesează aici este faptul că satul Breaza este 


' Urkundenbuch, VII, p. 472-473. 

171 Ibidem, VI, p. 494. 

172 Puşcariu, Fragmente, IV , p. 74-123. 
173 Veress, Documente, III, p. 158-163. 
174 Puşcariu, Fragmente, IV , p. 228-231. 

atestat încă din 1554, deci cu un sfert de secol înaintea Pojortei pe pământul 
căruia fusese întemeiat. Avem temeiuri solide pentru includerea ambelor sate 
în rândul așezărilor vechi, de dinaintea revenirii Ţării Făgăraşului în hotarele 
Transilvaniei. 

Să mai amintim doar satul Voivodenii Mici care este numit în mod explicit 
doar în anul 1582,!% dar consemnarea prezenţei în scaunele de judecată de la 
începutul secolului al XVI-lea a lui Aldea Bika de Voivodenii Mari certifică 
desprinderea primului sat cu cel putin un veac înaintea apariţiei sale în do- 
cumente.!?? 

La capätul acestei analize, mijlocite de criteriul atestärii scrise a satelor în 
determinarea vechimii lor si a dinamicii habitatului, se poate constata rele- 
vanta cu totul redusä a acestui criteriu. În afara celor două cazuri, Holbav Și 
Poiana Mărului, pentru care prima atestare documentară este foarte aproape 
într-adevăr de începuturile lor (vezi în registru), alegerea criteriului amintit 
este foarte riscantă în celelalte cazuri. 

Pentru reuşita departajării cronologice, fie și aproximative, a așezărilor 
Ţării Făgăraşului trebuie să includem și alte criterii. Dintre acestea, aprecierea 
vechimii așezărilor în funcţie de situare lor geografică, la altitudine mai mare 
sau mai mică, ne poate fi de folos. 

O răspândită teză istoriograficä consideră că direcția principală a proce- 
sului de colonizare internă, de roire a satelor, este dinspre zonele mai joase, de 
şes, cu condiţii naturale mai avantajoase, spre regiunile de deal şi de munte, 
cuprinderea în arealul de locuit al acestor spaţii până atunci împădurite, fiind 
consecinţa sporului demografic si a progreselor tehnice.!7% O altă interpretare a 
dinamicii habitatului, susținută mai ales în cazul satelor româneşti intracarpa- 
tice, din motive cu totul speciale, concepe roirea ca având și un sens opus, 
dinspre munte spre șes, prin coborârea treptată a populaţiei românesti.!7* Am- 
bele poziţii comportă importante amendamente, mergând de la nuantäri care 
vizează evitarea generalizărilor în cazul celei dintâi, până la eliminarea unor 
exagerări în cazul celei de a doua. Dincolo de unele interpretări schematice sau 
chiar tendentioase, dificultăţile utilizării criteriului geografic sunt reale. 

Având în vedere configuraţia geografică a Ţării Făgăraşului, direcția 
ascendentă a umanizării naturii pare logică, deși urmărirea etapelor parcurse 
de acest proces este dificilă în condiţiile în care informaţiile noastre provin din 
faza finală sau chiar de după încheierea lui. Existența satelor omonime, 


175 Veress, Documente, I, p. 147. 

1% Veress, Documente, II, p. 219. AE: 

177 Puşcariu, Fragmente, IV, p. 101. 

1% Popa, Țara Hațegului, p. 138-139 cu discuţia problemei. 

1? Pascu, Voievodatul, Il, p. 62. . ES bh 1 EEE TT 

deosebite doar prin apelativul de Jos—de Sus, și dispunerea perimetrelor sä- 
testi într-o formă alungită care urcă până la munte și cuprinde toate elementele 
cadrului natural, ar putea constitui argumente solide ale acestei direcții ascen- 
dente a populării zonei. 

În regiunea centrală a Ţării Făgărașului, așezările de pe cursurile supe- 
rioare ale afluenților Oltului beneficiază frecvent de apariții timpurii în raport 
cu o serie de sate de jos. Într-un singur caz această avansare spre munte poate 
fi demonstrată documentar pentru epoca de care ne ocupăm (în afară de Poiana 
Mărului și Holbav care constituie excepții). Este vorba de adesea citatul caz al 
satelor Pojorta și Breaza. Am văzut mai sus condiţiile patrimoniale în care a 
fost întemeiat satul Breaza, să adăugăm acum și semnificația numelor celor 
două sate care atestă o acțiune de defrisare.!# S-ar putea presupune de aseme- 
nea, că celelalte două sate de pe aceeași vale sunt mai vechi, căci găsim în ele 
încă din prima jumătate a secolului al XV-lea familii boierești importante 
pentru Tara Făgărașului. Numele satului Voivodeni și existența în această 
așezare a celei mai vechi biserici din toată regiunea, ar putea întări supoziţia de 
mai sus. 

De altfel, importanța satelor, în sensul prezenței unor familii cu un rol 
deosebit în viața social-politică a țării, ca și a unor monumente vechi, este un 
criteriu care a fost invocat în cercetarea vechimii satelor și în alte „țări“ me- 
dievale românești.!%! Din păcate, Tara Făgărașului n-a păstrat decât două mo- 
numente de cult databile spre sfârșitul secolului al XV-lea (Viștea de Jos si 
Voivodenii Mari) si alte trei din veacul următor (Comana de Jos, Comana de 
Sus, Săsciori). Asupra eventualelor antecedente ale acestora, ca și ale mănăs- 
tirilor (ca în cazul Sâmbetei de Sus) doar arheologia ar putea să aducă ele- 
mente noi.!®? 

Analiza relațiilor patrimoniale permite departajarea unui grup de sate în 
care sunt atestate încă din secolul al XV-lea familii boierești importante, unele 
dintre ele putând fi regăsite apoi în listele asesorilor scăunali din veacul 
următor.!%% Din acest grup fac parte satele Șercaia, Voivodeni, Berivoi, Mân- 
dra, Viștea, Ucea, Arpas, Recea, Hârseni, Veneţia de Jos, Comana de Jos. Un 
al doilea grup îl formează satele, de obicei mai mici și cu atestări documentare 
mai târzii, lipsite de familii boierești sau apărând doar în secolul al XVII-lea: 
Luta (amintit ca praedium al boierilor din Recea în 1556!*%), Lupșa, Comana 
de Sus, Sebeș, Toderita, Sercäita etc. 


180 Jordan, Toponimia, p. 24 si 80. 

'*! Popa, Tara Hațegului, p. 139-140. 
182 Greceanu, Țara Făgărașului, p. 35. 
183 Pop, Instituţii, p. 76-80. 

184 Pușcariu, Fragmente, IV, p. 124. 

Limitele grupurilor cronologice astfel constituite nu pot avea desigur decât 
un caracter relativ, înțelegerea corectă a evoluţiei habitatului necesitând atra- 
gerea în discuţie şi a altor elemente care explică caracterul dinamic, capaci- 
tatea societăţii făgărășene de a se adapta la condiţiile naturale și istorice. Este 
vorba de corelatia dintre întemeierea si pustiirea așezărilor, altfel spus, de con- 
tinuitatea și discontinuitatea locuirii într-un teritoriu, 

După unele păreri, popularea Țării Făgărașului ar fi fost rezulatul unei 
colonizări organizate și controlate de autoritatea politică. Ne-am aștepta ca 
această realitate specifică să-și găsească o reflectarea firească în izvoarele și în 
toponimia făgărășeană. Totuși, în afară de cazul special și foarte timpuriu al 
satelor catolice întemeiate de teutoni, doar în cazuri cu totul izolate acest pro- 
ces este documentat (Șercaia, Holbav etc.). 

În ce privește numele satelor, dintre cele circa 65 existente, doar câteva 
provin din antroponime (Beclean, Berivoi, Cuciulata, Dejani, Drăguș, Dridif, 
Ileni, Lupșa, Toderita, poate Comana si Hârseni). Se poate remarca faptul că 
aceste sate se află atât pe linia Oltului, cât și în regiunile mai înalte ale depre- 
siunii. Toponimia majoră provine cu precădere din apelative și hidronime care 
atestă caracterul intern, „natural“ al cristalizärii habitatului. 

„Întemeiere“ nu este deci, în general vorbind, termenul adecvat pentru a 
exprima esenţa fenomenului de constituire a satelor făgărăşene. De cele mai 
multe ori, formarea lor a fost rezultatul unui proces complex, nu neapărat 
unidirectional, momentele de dezvoltare putând alterna cu cele de regres. În 
secolele XI-XIII este de presupus că existenţa comunităților a fost caracte- 
rizată printr-o mobilitate mai mare, determinată atât de condiţiile naturale și de 
mijloacele de reacție mai slabe ale satelor, cât și de procesele istorice. Aceste 
„pulsaţii“ ale habitatului, cum au fost ele denumite cu multă îndreptăţire,!55 
presupuneau fenomene de roire, de transformare a unor forme de locuire tem- 
porare în așezări stabile, dar şi părăsirea temporară a unor vetre de sat. 

Părăsirea unor sate româneşti o dată cu organizarea primelor domenii 
feudale pe teritoriul Țării Făgărașului în secolul al XIII-lea ar fi în logica lu- 
crurilor, dar nu avem nici un motiv să exagerăm acest tip de reacție. Înte- 
meierea mănăstirii cisterciene de la Cârța, cedarea regiunii dintre Perșani și Olt 
cavalerilor teutoni, alipirea părții dintre Olt și Racoviţa domeniului Tălma- 
ciului, au avut drept consecință nu numai scoaterea acestor teritorii de sub 
jurisdicția „țării“, dar si unele restructurări ale habitatului. Nu toate comuni- 
tätile românești și-au părăsit vechile lor vetre căci, spre exemplu, inexistența 
unei așezări catolice pe valea Comanei a fost interpretată ca dovadă a fiintärii 
aici a unor sate românești.!%6 


185 Popa, Tara Hațegului, p. 143. 
- 186 Eskenazy, O nouă fortificație, p. 42-44. i SE 

În procesul de închegare a rețelei de sate a Tärii Făgărașului un moment 
decisiv l-a constituit marea invazie mongolă. Este neîndoielnic faptul că inva- 
zia a lovit în primul rând așezările importante, situate în regiunea de şes. În 
acest fel au dispărut comunitățile germane din Veneţia, Dopca, Hoghiz, De- 
bren. aşa au fost arse mănăstirea Cârța si Făgăraşul. Urmările n-au fost însă 
atât de catastrofale după cum se susține uneori. Populaţia s-a putut refugia în 
zona dealurilor împădurite care îi oferea suficientă protecţie și condiții de 
supraviețuire. După trecerea pericolului, satele și-au reluat viaţa, de regulă în 
fostele vetre, și păstrând chiar același nume. În ceea ce privește o pretinsă 
colonizare masivă care ar fi urmat invaziei, trebuie să ne întrebăm cât de mari 
erau rezervele demografice ale voievodatelor muntene, care au fost lovite şi 
ele de invazie, pentru a putea alimenta un proces de o asemenea anvergură. 

În comparaţie cu această relativă elasticitate a habitatului făgărășean în 
secolele XII-XIII, veacurile următoare, fără a fi lipsite şi ele de fenomene de 
acest gen, înregistrează totuși realităţi calitativ diferite. Actele de cancelarie 
din secolele XIV-XV reflectă faza finală a procesului de structurare a habita- 
tului în forme mai stabile. Reţeaua de sate este acum mai bine închegată, „înte- 
melierile“ şi pustiirile fiind sporadice sau îmbrăcând forme noi. 

În toată această perioadă cunoaștem un singur caz de sat părăsit, fără să 
putem preciza împrejurările în care s-a produs pustiirea. Este vorba de Bra- 
nistea Uräsei care este menţionat într-un document al lui Mircea cel Bătrân.!*? 
Așezarea nu mai apare în documente, amintirea fiindu-i păstrată de pârâul cu 
acelaşi nume care se formează mai la sud de Măgura Voinii si poate de pädu- 
rea numită Seliste din acelaşi Loc 19 

Reflectarea creşterii demografice în structura habitatului îmbracă de acum 
forma roirilor laterale, prin dezvoltarea pe malul opus al văii a unor aşezări 
care-şi delimitează hotarele. Satele astfel rezultate poartă adesea numele 
proprietarilor Oprea Cârtisoara — Streza Cârțișoara, Cazan Porumbac — 
Oprea Porumbac, ori sunt individualizate printr-un atribut care marchează 
mărimea lor: Berivoii Mici, Voivodenii Mici. 


1 DRH, B, 1. p. 31-32. 
15% Vezi nota 149. 

CAPITOLUL IV 


SOCIETATEA FĂGĂRĂȘEANĂ 
ÎN SECOLELE XIII— XVI 


nant Lite D, Dion zi 


Cercetarea structurii sociale a Tärii Fägärasului, atât sub aspectul claselor 
si al categoriilor sociale componente, cât și sub aspectul terminologiei utilizate 
de izvoarele contemporane, parcimonioase ca de obicei pentru această regiune, 
comportă două observații preliminare de o importanță decisivă. În primul rând, 
amputările teritoriale si domeniile feudale, de altfel putin numeroase, care au 
afectat teritoriul Ţării Făgărașului la începutul secolului al XIII-lea, n-au deter- 
minat modificări esenţiale în structurile socio-politice ale țării. În afara fâșiei 
dintre Arpas și Cârțișoara, domeniul mănăstirii cisterciene s-a constituit în 
nordul Oltului, satele Glâmboaca, Colun și Feldioara, în măsura în care exis- 
tau, fiind scoase de sub juridictia acelei terra Blacorum încă în veacul prece- 
dent. Nici colonizarea regiunii dintre Olt şi Munţii Perşani n-a fost durabilă, 
fiind practic anihilată de invazia mongolă, iar domeniul nobiliar din secolul 
al XIV-lea al fiilor lu: Barnaba s-a dovedit și el un fenomen efemer. 

În al doilea rând, trebuie subliniată de la început, chiar dacă anticipăm 
unele dintre concluziile viitoare, influența decisivă pe care stăpânirea domnilor 
munteni a avut-o asupra structurilor sociale ale Ţării Făgărașului. Coincizând 
cu perioada configurării unor raporturi sociale noi, garantate de stat, ducatul 
fägäräsean a fost cadrul genezei unei structuri sociale care va rezista în în- 
tregul ev mediu, în ciuda suprapunerii unor stăpânii feudale noi în secolele 
XVI-XVIII. 

Dincolo de precaritatea documentaţiei pentru secolele XIII-XVI, cerce- 
tarea societății făgărășene se lovește de imprecizia și inconsecventa termino- 
logiei uzitate în izvoare. Observatia privește mai ales documentele emise în 
cancelariile regatului care-și adaptau greu formularele și terminologia la rea- 
lităţile diferite pe care le-au găsit în Tara Făgăraşului. Nu de puţine ori însă, 
reflectarea acestor realităţi este în mod intenţionat deformată din cauza 

tendințelor de a turna structurile făgărășene în tipare mai convenabile noilor 
autorități. 

Oricât de puţine ar fi știrile pe care le avem despre societatea Ţării Făgă- 
rașului în secolele XIII-XVI, analiza noastră nu va putea ocoli abordarea pro- 
blemei obstilor sătești ca si a termenilor fundamentali ai relațiilor de natură 
feudală: boierii și vecinii. 


1. OBȘTILE SĂTEȘTI 


În acord cu opinia unanim acceptată în istoriografia română, considerăm 
că obștea sătească este realitatea fundamentală a societăţii medievale româ- 
nesti. Element de legătură cu epoca anterioară, comunitatea rurală este și 
cadrul proceselor evolutive pe plan social, organizatorul principalelor activităţi 
productive, instanță judecătorească și autoritate spiritual-morală. Izvoarele 
noastre provin însă dintr-o perioadă în care procesul de diferențiere socială în 
sânul obștilor sătești atinsese un grad relativ avansat, astfel încât instituțiile și 
mecanismele de funcționare ale ei erau estompate de prezența feudalului care 
se ridicase deasupra celorlati membri, noile relaţii patrimoniale ocupând în 
mod prioritar câmpul informaţiilor. Prevalenta căii endogene a formării acestei 
categorii suprapuse a determinat si echivalenta dintre sat și boieronat în Tara 
Făgărașului (boeronatus possessionis), ceea ce ne permite să punem semnul de 
egalitate între sat și obște. Pe baza acestei constatări, putem deci considera că 
atestarea fiecărui sat înseamnă totodată pomenirea documentară a unei obsti 
sătești. 

Cercetarea obștilor făgărășene a beneficiat deja de analize pătrunzătoare, 
datorate unor reputați specialiști, istorici și sociologi.!*? Investigarea perime- 
trelor sătești l-a condus pe H.H. Stahl la surprinderea unei diferenţe vizibile 
între regiunile de margine din est și vest ale Ţării Făgărașului si zona centrală. 
Așa cum am văzut deja mai sus, în cele dintâi se constată o anumită regula- 
ritate a dispunerii vetrelor de sate, așezate pe două linii paralele cu Oltul. Fie- 
cărei vetre îi corespunde un trup de moșie ce cuprinde toate elementele cadru- 
lui natural necesare unei economii agro-pastorale: arabil, pășune, ape, păduri și 
munți. (vezi fig. nr. 8). 

Delimitarea traseelor intersătești certifică însă și existenţa unor structuri 
socio-economice ca si a unor instituţii destinate să menţină hotarele respective 
și să reglementeze exploatarea teritoriului stăpânit de fiecare comunitate. 
Stabilirea momentului cronologic în care s-a produs această delimitare ar putea 
indica totodată perioada de teritorializare a obstilor respective, în măsura în 
care traseele intersătești constituiau și limite de vecinătate. 


189 Stahl, Contribuţii, |, p. 189-195; Ciupea, Observaţii, p. 278-283. 

Împrejuräri politico-militare si practicarea sistemului de exploatare în 
moină a pământului au putut întârzia procesul de stabilizare a habitatului, în 
sensul unei anumite mobilități a vetrelor de sat, dar în cadrul unui teritoriu 
circumscris, căci deplasările nu aveau loc la întâmplare ci în limitele unor 
microregiuni definite. Cele mai vechi menţiuni documentare ale Țării Făgăra- 
sului atestă în mod indirect existenţa acestor comunități stabile. 

Terra Blacorum din 1222, înţeleasă, după cum vom vedea, ca structură 
socio-politică a unei comunități etnice, bazate pe un drept consuetudinar pro- 
priu, nu este de imaginat în afara unor comunități rurale sedentarizate. Chiar şi 
constituirea primului domeniu feudal sugerează conturarea unor perimetre 
sătești bine delimitate. Limitele domeniului Cârtei, râul Arpașului spre est si 
apa Cârtisoarei spre vest, generează aceeași formă alungită caracteristică 
trupurilor de moşie ale satelor făgărășene din zonă. Hotărnicirea voievodului 
Benedict nu amintește nici o așezare, deși se precizează că pământul fusese 
luat de la români, nici pe teritoriul și nici în afara daniei.!* Totuși, faptul că 
traseul hotarului de est atinge râul Arpașului abia mai la sud de o mlaștină și 
de o mare pădure de fagi, pare să indice existența unui sat românesc dincolo de 
această limită. Să precizăm si faptul că hotarul dinspre răsărit al Cârtei nu se 
va schimba nici în secolele următoare, probabil datorită prezenţei comunității 
românești, în timp ce spre vest, limita domeniului s-a mutat de pe Cârisoara pe 
valea Opatului, după cum rezultă cu claritate din documentele din secolele 
XIV-XV.!”! Se pare că după marea invazie mongolă, probabil după înzes- 
trarea mănăstirii cu noi privilegii de către Ștefan, rege tânăr, în 1264, a avut 
loc o extindere a proprietăţilor Cârtei, marcată atât de dobândirea satelor de la 
nord de Olt, cât și de împingerea mai spre vest a hotarelor daniei initiale.!°? 

În zona centrală a Țării Făgărașului, dispunerea traseelor sătești este ne- 
regulată, trupurile de moșie prezentând un aspect învălmășit și foarte inegal.!% 
În analiza întreprinsă de Stahl, se observă de asemenea că o serie de sate de 
aici nu au munte, dovadă a unei eventuale întemeieri mai târzii, ulterioară ope- 
rațiunii de împărțire a teritoriului regional de către satele componente origi- 
nare, într-o fază în care roirea nu mai da dreptul la o împărțirea a pământului 
matcă. Amendamentul care se poate aduce acestei interpretări este că majorita- 
tea acestor sate se află în zona de „jos“: Voila, Râusor, Mândra, dar chiar si 
Vad și Hârseni. Bararea accesului la munte s-a datorat în cazul lor întemeierii 
altor sate mai spre sud, spre munte deci, și nu unei roiri târzii. Informaţia re- 
strânsă nu ne permite să formulăm scenarii mai precise, oricum nu general 


1% Urkundenbuch, I, p. 19-20. ` 

191 Puşcariu, Fragmente, IV, p. 38—40; Veress, Acta, I, p. 237-238. 
192 Urkundenbuch, I, p. 93-94. 

193 Stahl, Contribuții, I, p. 190-191. 

valabile, căci sate mai noi există si lângă Olt, întemeiate fiind de boieri, ca 
Luta (praedium in territorio possessionis Recea în 1556) sau Corbi care este în 
proprietatea boierilor din Ucea, după cum sate mult mai vechi decât acestea 
există și în regiunea de sub munte. 

În sensul celor de mai sus trebuie adăugat și faptul că situaţia înfăţişată de 
ridicările cadastrale moderne nu corespunde întru totul cu cea din perioada de 
care ne ocupăm. Complexul teritorial reconstituit de Stahl privează de pădure 
satele Vad, Ohaba și Ludișor. Cu toate acestea, în dania lui Mircea cel Bătrân 
pentru boierii Ion, Burcea și Calian, le este întărită şi stâna din Muntele Le- 
restilor, iar în 1476, Basarab cel Bătrân întăreşte lui Șerban şi Aldea, alături de 
jumătate din Sinca, părți din Ohaba cu muntele său si Ludisorul cu muntele 
Ludişor.!%4 

Documentele din secolele XIV-XVI menţionează satele fägäräsene exclu- 
siv în ipostaza de stăpâniri boiereşti. Unele sate nu au boieri proprii, dar ştim 
că și obstile respective se găseau în proprietatea unor boieri din satele înveci- 
nate (Breaza, Bucium, Corbi, Cuciulata, Luta, probabil si Săvăstreni), fără să 
putem preciza dacă această relaţie patrimonială a fost generată de un proces de 
întemeiere sau de unul de aservire. În toate cazurile însă, aservirea juridică nu 
echivalează cu dizolvarea imediată a structurilor comunitare, mai ales ca orga- 
nisme social-economice. Activităţile productive și tehnica agricolă susțineau 
menţinerea vechilor tipare, consolidate de-a lungul secolelor în exploatarea 
unităţilor naturale care formau teritoriul satului (Flurzwang, folosirea apelor, 
päsunilor, pădurilor). 

Autoritatea, funcţionarea și atribuţiile instituţiilor obștii au putut să fie 
afectate de suprapunerea stăpânului, dar o perioadă destul de îndelungată, pînă 
în prima jumătate a secolului al XVI-lea cu siguranţă, țăranii continuau să nu 
fie aserviti prin relații personale, directe, de tipul iobăgiei, ci prin intermediul 
obștii din care făceau parte. Acestei situaţii se datora neînscrierea și chiar ne- 
menţionarea lor în documente, în timp ce robii țigani erau înscriși nominal.!% 
Astfel, în 1441, Vlad Dracul dăruia lui Stanciul Moenescul părți din Voila îm- 
preună cu 15 țigani trecuţi nominal.!% În dania mai sus amintită a lui Basarab 
cel Bătrân, satele Șinca, Ohaba și Ludisor erau însoţite si de șapte ţigani cu fiii 
lor, iar în 1511, castelanul Paul Tomori și boierii jurati întăreau boieronatele 
din Viștea de Jos, Viștea de Sus și jumătatea boieronatului din Arpasul de Jos, 
pe baza unei danii a lui Mircea cel Bătrân, cu toate utilităţile și pertinentele, 
dar și cu cei 17 țigani corturari înscriși nominal.!°? 


1% DRH, B, 1, p. 253-256.Vezi şi în registrul satelor sub voci. 

155 Prodan Boieri și vecini, p. 20. 

1% DRH, B,1,p. 160-161. irom 

157 Puşcariu, Fragmente, IV, p. 85-86. E E 

Mentinerea integritätii obstilor sätesti a fost favorizatä si de stäpânirea 
devălmașă a boierilor consângeni, realitate dovedită de zecile de documente 
din secolele XIV-XVI. În general, se consideră că acest tip de stăpânire repetă 
organizarea stăpânirii în obște si constituie o dovadă a originii interne a feuda- 
litätii românești.” Câteodată, stăpânirea indiviză este rezultatul înfrățirii unor 
familii boierești pe ocini și sate moștenite ori primite de la domn pentru cre- 
dincioasă slujbă. Documentele care privesc Tara Făgărașului sunt puţine si 
neclare în această privinţă, dar se pare că instituția fnfrätirii a acţionat și în 
sensul ei clasic, cel al pătrunderii boierilor în comunitatea obştii.!” Astfel, în 
1453 Stanciul Dijanul, împreună cu copiii și nepoţii lui, se fnfräteau pe părți 
din Dejani, Trifești, lași, Arpaș, Hurezi, Sebiş și Săscior. Documentul preci- 
zează însă că și Codrea și-a dat partea sa din Dejani, Dragomir și Lal pe a treia 
parte din același sat și iar cinci fertele: „să fie fraţi pe toate ocinele si pe 
dealuri si pe munţii numiţi Izvorul Baniei si ce se cuvine din dealuri si din 
munti“.2% Pare să fie vorba deci de o înfrățire care masca o cumpărare de părți 
de ocini, boierii pătrunzănd în comunitatea obștii prin instituţia fnfrätirii. 

În schimb, în cazul boierului Stoica Naneș este vorba în mod cert de o în- 
frätire între familii de boieri cu scop succesoral.2! În 1473, boierul amintit îi 
așeza în moștenirea satelor și părților de sat, pe care le dobândise pentru 
credincioasă slujbă de la Radu cel Frumos, pe vărul său Tatomir si pe nepoții 
săi, Manea și Stoica: „după moartea lui, toate să fie ale lor, iar prădalica să nu 
fie, ci pe toate ocinele să fie frați nedespärtiti în veci.“ 

Dezagregarea obstilor sătești s-a accelerat în condiţiile revenirii Tärti Fă- 
gärasului în hotarele transilvane, prin transformarea ei într-un domeniu prin- 
ciar și prin eforturile stăpânului feudal de a transforma pe toţi țăranii, chiar si 
pe cei ai boierilor, în iobagi.2%? Statutele Ţării Făgărașului din anul 1508 men- 
tioneazä deja sesiile locuite, nelocuite și pe cele fără nici o construcţie, dar 
valoarea mică care trebuia achitată pentru acestea în cazul sfertului de fiică 
sugerează faptul că era vorba încă de veniturile, adică de prestațiile legate de 
ele, dovedind menţinerea unor forme relativ ușoare de supunere. 2% 

Ritmul procesului de aservire al obștilor n-a fost egal, unele sate reușind 
să-și păstreze libertatea deplină până în secolul al X V-lea. Probabil că acesta 
este și motivul pentru care ele nu sunt amintite în documente, cele 26 de sate 
atestate până la mijlocul acestui veac neputând reprezenta totalitatea așezărilor 


138 Panaitescu, Obștea țărănească în Țara Românească si Moldova. Orânduirea feudală, 
București, 1964, p. 176. 

19 Ibidem, p. 179-183. 

20 DRH, B, 1, p. 193-195. 

21 Jbidem, p. 238-240. 

202 Prodan, Boieri si vecini, p. 105 si urm. 

203 Jbidem, p. 36. 

din Tara Făgărașului la acea vreme. Chiar dacă admitem că multe stăpâniri 
boierești nu s-au bucurat de confirmare documentară şi că unele dintre aceste 
acte s-au pierdut, existența unor comunităţi libere care să nu fi constituit 
obiectul unor asemenea reglementări juridice nu poate fi exclusă. 


2. BOIERI ȘI VECINI 


Cu foarte puţine excepţii, documentele din secolele XIII-XVI care se re- 
feră la Tara Făgărașului înregistrează confirmarea sau instituirea unor raporturi 
de natură feudală, autoritatea politică recunoscând sau acordând dreptul de 
stăpânire asupra unor sate și țărani membrilor clasei suprapuse, boierii. Încă cu 
un secol în urmă, loan Pușcariu constata în legătură cu originea acestor rapor- 
turi sociale și a claselor respective: „toţi boierii din Tara Făgărașului au fost 
băștinași, pe care voievozii ca duci ai Făgărașului i-au găsit aci, și din deose- 
bite consideratiuni de adictiune i-au confirmat în vechile lor posesiuni““.20% 
Chiar dacă afirmaţia trebuie nuanțată, căci există și boieri munteni care au 
primit danii, în general însă constatarea este corectă. Cei mai multi boieri sunt 
urmaşii țăranilor ridicaţi din comunitatea obstilor sätesti care au stăpânit mo- 
siile lor și înainte de a fi întărite de domnii munteni. Existau desigur și boieri 
care dețineau sate de o parte si alta a Carpaţilor, ca acel Stanciul Moenescul 
din 1441, care pe lângă moșia sa de la Moenesti si unele părți din Ciorus, 
Mislea și Plopeni din Tara Românească, stăpânea și părți din Voila în Tara Fä- 
gărașului, dar aceste cazuri, relativ rare din câte putem cunoaşte, nu contrazic 
cu nimic caracterul endogen al formării clasei feudale în Tara Făgărașului, 
cum de altfel el nu este contrazis nici de ridicarea unor astfel de boieri prin 
daniile domneşti pentru credincioasă slujbă. 

Se formase și în Tara Făgărașului o feudalitate prestatală românească ce a 
stăpânit în mod tacit, fără să ceară şi fără a avea nevoie de o recunoaștere 
oficială, situație care explică si absenţa înregistrării ei documentare înainte de 
veacul al XIV-lea. Soarta acestei nobilimi a fost influențată în mod hotărâtor 
de formarea Țării Românești si de includerea Ţării Făgărașului în granițele 
statului muntean, având loc și aici procesul transformării ei în boieri, adică în 
feudalitate a statului 2% Procesul a fost profund si ireversibil, dispărând chiar si 
termenul cu care ea fusese desemnată până atunci. Același Pușcariu presupu- 
nea că acest termen a fost cel de cnez, întâlnit şi în celelalte teritorii românești 
intra şi extracarpatice.2% Termenul de cnez apare foarte rar și în împrejurări nu 


ti 2% Fragmente, IV, p. VIII. 

2% Pop, Instituţii, p. 76-77; Dan Gr. Plesia, La noblesse roumaine de Transylvanie. 
Structure et évolution, „RRH", XX VI, 3, 1987, p. 204-208. 

2% Vezi mai sus p. 22. 

suficient de clare în documentele fägäräsene, astfel încât, chiar dacă părerea lui 
Pușcariu este plauzibilă, nu dispunem de dovezi sigure pentru susținerea ei. 
Precizăm de asemenea că toate aceste documente provin din cancelariile re- 
gatului și au toate șansele să reflecte influența unor realități din alte regiuni ale 
Transilvaniei, cu care aceste instituţii erau obișnuite. 

Primul din seria acestor documente este, după știința noastră, cel din 1453 
care cuprinde instrucţiunile unei solii ce urma să fie trimisă de cele șapte 
scaune săsești în Tara Românească.2” În legătură cu numeroasele litigii ale 
sașilor cu românii din Făgăraș, se menţionează și de descensibus iudicum et 
aliorum knesonum terrae Fugaraz in villis sedis Schenk. Asocierea termenului 
cu juzii făgărășeni, ai satelor sau ai țării, ar putea constitui o dovadă a utilizării 
termenului de cnez cu sensul de juzi sătești și nu pentru a desemna o categorie 
socială, dar o rezolvare tranșantă nu este posibilă pentru că nu putem să 
pierdem din vedere faptul că în această vreme judele satului este totdeauna un 
boier. 

Ezitările cancelariilor regatului în denumirea realitätilor sociale și institu- 
tionale din Tara Făgărașului sunt și mai evidente în documentele emise după 
revenirea țării în hotarele Transilvaniei. Astfel, în 1471 la introducerea braso- 
venilor în stăpânirea satelor Șercaia și Părău, este prezent și Solomon kenesio 
de Hercz in sua ac totius communitatis dictae villae Hercz ... nomine.2% Ter- 
menul desemnează, de data aceasta cu siguranță, calitatea de jude al satului, si 
nu pe aceea de boier, asa cum Stanislav din Hălmeag, prezent si el, este numit 
villicus, cancelaria capitlului de la Alba Iulia folosind termenul obişnuit pentru 
satele românești din Transilvania. Peste numai câteva luni, dăruind Tara Făgă- 
rașului lui loan Gereb de Vingart și fiilor săi, regele Matia Corvinul îi fnstiinta 
pe făgărășeni: fidelibus rtostris circumspectis et providis iudicibus et iuratis ac 
servitoribus, praedialibus et boliariis in possessione et districtu Fogaras et 
eius pertinentiis ubivis existentibus.” În afară de juzii și juratii țării, regele îi 
numește deci si pe proprietari, printre aceștia, pentru prima oară într-un docu- 
ment provenind din regat, pe boieri. Imprecizia terminologică nu se încheie 
însă nici acum, căci în 1476 voievodul Transilvaniei se adresează locuitorilor 
Ţării Făgărașului: universis et singulis officialibus, nobilibus, keneziis cete- 
risque inhabitatoribus et populis terre Ffagaras.2!0 Reaparitia termenului de 
cnez, care după poziția ocupată în enumerare ar putea desemna chiar o cate- 
gorie socială, nu se poate explica altfel decât prin rigiditatea formularelor de 
cancelarie. Ultima apariţie a termenului în secolul al XV-lea pune din nou 


207 Urkundenbuch, V, p.425-426. 
28 Ibidem, VI, p. 494. 

2% Ibidem, VI, p. 509-510. 

210 Jbidem, VII, p. 92-93. 

semnul de egalitate între boierii făgărășeni, juzi ai unor sate, sau probabil chiar 
juzi ai Țării Făgărașului, și cnezii satelor româneşti de pe domeniile nobiliare. 
După cum vom vedea, această atitudine își va găsi o continuare mult mai insis- 
tentă la începutul veacului următor. În reluarea procesului pentru satele 
Șercaia si Părău, regele îl cheamă în 1486 pe același Solomon de Hârseni, 
alături de Slav de Recea, Comşa de Veneţia si Radul de Berivoi, numiţi toți 
din nou cnezi.?!! Nu încape îndoială în ce priveşte calitatea de boier a tuturor 
acestor personaje și precizăm încă de pe acum, căci vom reveni asupra pro- 
blemei, că provenind din sate care nu aveau hotare comune cu Șercaia, ei tre- 
buie să fi fost de fapt juzii Țării Făgărașului. Dincolo de interesele și intenţiile 
autorităților politice, confuzia era alimentată și de deținerea în mod curent a 
funcţiei de jude al satului de către un boier din satul respectiv. Acest obicei 
rezultă cu claritate din statutele Ţării Făgăraşului din 1508 și 1560-1570, 
acesta din urmă precizând chiar că în fiecare an, conform vechiului obicei, se 
alegea un boier care se îngrijea de treburile obștii și strângea darea. Abia în 
secolul al XVII-lea, pe măsură ce satele au fost din ce în ce mai mult iobăgite, 
responsabilitatea pentru prestațiile servile ale țăranilor a devenit prea oneroasä 
pentru boieri, care vor căuta să eludeze slujba 717 

Ritmul accelerat al transformării juridice prin care a trecut feudalitatea 
făgărășeană în perioada ducatului este evidenţiat de numărul considerabil al 
întăririlor de sate, cu titlul de ocină veșnică și scutită de obligaţii, pe care 
voievozii munteni le-au acordat în această perioadă de circa un secol. Cele 
nouă documente păstrate și alte trei-patru pe care le cunoaștem doar din men- 
tiuni mai târzii, reprezintă la prima vedere o cifră mică, dar ne grăbim să 
precizăm faptul că prin ele domnii Ţării Românești reglementau relațiile patri- 
moniale a nu mai puţin de 26 de sate făgărășene. Dacă adăugăm și satele cu- 
prinse în hrisoavele pierdute, cifra trece de 30, cu alte cuvinte, aproximativ 
jumătate din satele existente în secolul al XV-lea au fost confirmate ca stă- 
pâniri boierești. Procentual, raportul este si mai semnificativ dacă precizăm că 
circa zece sate sunt cunoscute ca neavând boieri proprii, ci făcând parte din 
stăpâniri ale unor familii din satele învecinate. Rezultă de aici că două treimi 
din aşezările făgărășene fuseseră cuprinse în noul sistem patrimonial, recunos- 
cut și garantat de stat, nobilimea prestatală reușind într-o proporție remarcabilă 
să-şi asigure statutul juridic de nobilime oficială a țării. 

Boierii reprezentau elita politică a „țării“, ei formau instituţiile de con- 
ducere şi pe cele deliberativ-juridice, ei reprezentau o forță militară de care 
domnul avea nevoie. Daniile primite pentru credincioasă slujbă constituie cea 
mai clară dovadă a implicării boierilor din Tara Făgărașului în guvernarea si în 


21! Jbidem, VII, p. 472-473. 

administrarea tärii, posibilitätile de ascensiune socialä pe care cuprinderea 
Ţării Făgărașului în hotarele statului de peste munte le-a deschis boierilor ei. 

Apărarea statutului de nobili-proprietari privilegiați va deveni obiectivul 
esenţial al clasei politice făgărășene după trecerea țării de sub stăpânirea Ţării 
Românești în cea a regatului. Această trecere a avut loc, după cum vom vedea, 
destul de lent și a fost marcată de o accentuată instabilitate, cu reveniri tem- 
porare în favoarea domnilor munteni, abia în primul deceniu al veacului 
al XVI-lea făcându-se simțite transformările pe care boierii le resimt ca pe o 
amenințare. 

Obturarea perspectivelor avantajoase pe care le avuseseră în cadrul Ţării 
Românești îi va face pe boierii făgărășeni să se manifeste timp de decenii ca o 
forță centrifugä, mereu orientată către statul muntean și domnii săi. Acţiunile 
lor vizează nu numai prezervarea calităţii lor boierești, dar chiar și readucerea 
țării sub dominaţia Ţării Românesti. 213 

Documentele de la începutul secolului al XVI-lea înregistrează o stare de 
efervescenţă socială și politică în rândul boierilor din Tara Făgărașului, 
manifestată prin acte de nesupunere, furturi care se încheie aproape invariabil 
prin fuga făptașilor în Tara Românească. Acțiunile vor culmina cu marea „răz- 
vrătire“ din 1508 la care au participat numeroase familii boierești și care ur- 
mărea retrocedarea țării domnului Mihnea Vodă la urcarea acestuia pe ron 27 
Pe baza documentelor de care dispunem, se poate aprecia că la această amplă 
mișcare au participat familiile boierești din Cârțișoara, Ucea, Arpașul de Sus, 
Mândra, Ohaba, Perșani, Șinca 2!5 Copăcel și Berivoi.2!% 

Acţiunea boierilor a determinat o reacție dublă din partea noilor autorităţi. 
Mai întâi, un val de deposedări ai trădătorilor care este singular în istoria Ţării 
Făgărașului. Foarte puţini dintre ei vor fi iertati și vor reuși să-și redobân- 
dească satele, în marea lor majoritate fiind nevoiți să urmeze calea exilului în 
Tara Românească. Boierii reprezentau însă o forță politică și militară pe cât de 
incomodă pe atât de puternică, pe care noii stăpâni ai țării nu puteau s-o elu- 
deze. Tezaurarul regal, loan Bornemisza, proprietarul țării, și castelanul său, 
Paul Tomori, au fost deci obligați să ajungă la o reglementare a raporturilor cu 
prețul unor concesii în planul obligaţiilor si amenzilor, dar cu măsuri noi care 
să asigure ordinea și liniștea pentru noua putere de stat și feudală. Toate aceste 
măsuri au fost cuprinse în statutele Țării Făgărașului din 1508 717 Documentul 
este de o importanță covârșitoare pentru cunoașterea statutului juridic al boie- 

214 Pușcariu, Două documente, p. 61-70. 

rilor din Tara Făgărașului. Permanentele referiri la legea țării, la obiceiul pă- 
mântului și la legea românilor certifică de asemenea că statutul codifică de fapt 
reglementări mai vechi, „ab antiquo,‘‘dându-ne dreptul să le considerăm vala- 
bile si pentru epocile anterioare, mai ales că inovațiile sunt de regulă subliniate 
în mod expres. 

Cu toate că statutele nu amintesc în mod explicit răscoala care se pro- 
dusese, criza pricinuită de schimbarea de regim este evidentă din menţionarea 
numeroaselor încălcări ale obiceiurilor țării de către castelani, creșterea obli- 
gatiilor împiedicând refacerea țării.?!% Starea de nemulțumire îi obligă pe cas- 
telani să accepte reducerea unor gloabe și nu poate fi întâmplător faptul că încă 
de la primul articol aceste reduceri îi privesc pe boierii țării. Statutele operează 
o reducere la jumătate a homagium-ului boierilor, de la 66 la 33 de florini 
maximum, sau chiar mai puţin, după cum vor reuși să convină cu castelanii 
cetăţii. Nu este întâmplător de asemenea că articolul următor dispune, într-o 
formulare foarte concisă, pedeapsa cu moartea pentru trădători și necredin- 
ciosi. Dacă îl adăugăm si pe cel care prevede pierderea capului pentru răzvră- 
tire împotriva castelanului sau a slujbașilor săi, devine clară intenţia domnului 
pământului de a asigura pacificarea țării și supunerea locuitorilor ei. 

Din punctul de vedere al statutului boierilor, sunt importante și articolele 
care reglementează dreptul succesoral, invocarea expresă a legii românilor 
asigurându-ne din nou că este vorba de vechile obiceiuri ale țării. Boierul mort 
fără moștenitor este urmat în stăpânirea pământului de stăpânul ţării, soția 
putând mosteni o treime a bunurilor mobiliare, iar fiica obținea pe lângă aceste 
bunuri mobiliare și sfertul de fiică din moșii. Articolul precizează că este un 
vechi obicei al românilor: Quia in lege valachorum hereditates sexum femi- 
neum non concernunt. 

Noii stăpâni ai ţării preluau în acest caz un drept de care se bucuraseră si 
domnii munteni. Este suficient să cităm în acest sens documentul din 1372 
prin care Vladislav-Vlaicu dăruia satele dintre Olt și Munţii Perşani rudei sale 
de sânge, Ladislau de Dăbâca.2!* Satele respective formaseră un important do- 
meniu nobiliar, dar prin stingerea neamului fiilor lui Barnaba, domnul Țării 
Românești, care stăpânea Făgărașul cu titlul de ducat, le moștenise conform 
legilor țării, chiar dacă a cerut și consimțământul regelui în acordarea noii 
danii. 

Boierii care nu aveau fii, puteau să-și prefacă fiicele în moştenitori, dar 


numai dacă obțineau un document special în acest sens de la stăpânul țării și 
214 „videns gravitates Boyaronum et universorum aliorum walachorum... et item sepius 

etiam per castellanos preteritos diversis adventionibus birsagiorum inconsuetorum passi 

de la boierii jurati. Si de data aceasta statutele confirmä obiceiuri vechi, 
binecunoscute si în Tara Româneascä. Däinuirea obiceiului este confirmatä de 
un document din 1582, emis de scaunul judiciar al Tärii Fägärasului sub pre- 
zidiul prefectului Cosma Horvath Petrichevich. Boierul Dragos Cârstea din 
Sercäita obtine prin acest act prefacerea fiicei sale, Vespe, sotia preotului 
Bärbat, în mostenitoare a tuturor mosiilor si averilor sale din Sercäita, fiind 
declarată de forul boieresc al țării pro sexu virili et successore, haeredeque 
legitimo.2% Un alt caz este menţionat într-un document emis în același an de 
prefectul amintit, cu ocazia unui proces între urmașii lui Stan Grigore, stră- 
moșul cunoscutei familii Monea din Veneţia de Jos 271 Actul precizează că 
cele două fiice ale boierului făgărășean au fost prefăcute de Gabriel Mailat în 
moștenitoare ale părții deținute de fratele lor, Ștefan More, mort alături de el în 
luptele cu secuii răzvrătiți din anul 1562. 

Statutele din 1508 consemnează si o altă obligaţie a boierilor fägäräseni 
care continuă un obicei mai vechi: darea calului. Era în obicei (consuetum erat 
prius) ca boierul să lase castelanului calul său înșeuat și lancea, iar dacă n-ar fi 
avut cal, trebuia să dea în loc alt cal. Castelanul este de acord acum ca boierul 
care nu are cal să dea doar trei florini. Obiceiul este cunoscut și în Transil- 
vania, calul voievodului sau al cnezului de pe domeniile feudale fiind moștenit 
de stăpânul pământului.??? Caii de la cnezii care mor este însă o instituţie 
cunoscută încă din veacul precedent și în Ţara Românească, în perioada în care 
Tara Făgărașului făcuse parte din ţara cea mare.22 Nu este exclus deci ca și în 
acest caz noul stăpân al țării să-l moștenească de fapt pe domnul muntean. 

Statutele din 1508 exprimă cu claritate poziția ambiguă a noii puteri față 
de statutul Ţării Făgărașului. Pe de o parte ea trebuie să recunoască calitatea de 
„tară“ cu structuri și legi proprii care cu greu puteau fi schimbate, în orice caz 
nu fără acordul locuitorilor ei. Preambulul documentului subliniază chiar fap- 
tul că adoptarea statutului s-a făcut de castelanul cetăţii cum boyaronibus 
universisque walachis eiusdem districtus nostri Fogaras. Castelanii sunt se- 
condati în toate deciziile lor importante de adunarea reprezentativă a boierilor, 
cei 12 jurati, care este principala formă de expresie a clasei politice făgărășene. 
Boierii sunt nobilii țării, proprietari cu o serie de scutiri și privilegii garantate 
de hrisoave domnești care nu puteau să nu fie recunoscute. Pe de altă parte 
însă, noul stăpân caută să diminueze autonomia ţării si pe boierii ei. Aceștia nu 
sunt echivalati cu nobilii regatului, drepturile lor și statutul lor juridic sunt 

valabile numai pe teritoriul ţării. Tendinţa asimilării boierilor olteni cu cnezii 
și voievozii de pe domeniile nobiliare, transformarea lor într-o mică nobilime 
regională, este explicit formulată într-un document, pus în circulaţie de noi, 
care afirmă: guia ultra fluvium Olth aliquis nobilis boero aut Valachus boe- 
ronatum tenere nequit.2?* Boieria nu este deci considerată o nobleţe general 
valabilă, ci una teritorială, legată de ţară. Mai gravă chiar este tendinţa noilor 
autorităţi de a echivala boieria cu o nobleţe feudală, un officium, după modelul 
voievozilor şi cnezilor români de pe domeniile nobiliare.225 Termenul sublinia 
caracterul de funcţie a boieriei, deci eventual revocabilă, în contradicţie cu 
calitatea de stăpân feudal al boierilor, care nu era la bunul plac al stăpânului 
țării si care nu se putea pierde decât prin trădare. 

Nu este de mirare în aceste condiţii că, imediat după gëlt statutelor, 
boierii se vor strădui să-şi salveze calitatea lor nobiliară cerând noilor stăpâni 
confirmarea hrisoavelor care atestau această calitate sau întărirea boieronatelor 
lor pe baza mărturiei asesorilor jurati, cunoscători ai vechilor stăpâniri si rân- 
duieli ale țării. 

Astfel vor face boierii din Viştea în 1511, invocând o danie a lui Mircea 
cel Bătrân, primită de strămoșul lor Costea, pe care însă au pierdut-o în timpul 
incursiunilor otomane din vremea voievodatului lui Petru Gereb de Vingart 
(1477-1479).225 Castelanul Paul Tomori, asistat de cei 12 boieri jurati, le întă- 
reste posesiunile satelor Viștea de Jos, Vistea de Sus si jumătatea satului Ar- 
pașul de Jos, împreună cu țiganii înscriși nominal. 

În 1518, boierul Aldea Bika din Voivodeni, unul dintre cei mai importanţi 
boieri ai țării, își asigura păstrarea moșiilor sale în cadrul familiei prin adop- 
tarea ca moștenitori a nepoților săi, loan si Manea. Actul emis în scaunul de 
judecată, sub conducerea castelanului, preciza că era vorba de introducerea 
în: omnibus suis juribus possessionariis et portionibus quae in possessione 
Nagy-Vajdafalva de jure et ab antiquo ad Bojeronatum lege hujus terrae adti- 
nerent concernerent. 

Mai multe familii de boieri din Recea, Hârseni si Râusor se vor prezenta în 
1556 în scaunul de judecată al ţării pentru a obține recunoașterea stăpânirilor 
lor avitice străvechi în satele Recea, Luta, Râusor și Bucium, dimpreună cu 
munții si țiganii înscrişi pe nume. Ei susţin că au avut si cărți vechi despre 
toate aceste boieronate, dar le-au pierdut în incendiul care a avut loc în Făgăraș 
cu 31 de ani înainte. Anna Nadasdi, văduva voievodului Stefan Mailat, și cei 
12 boieri juraţi întăresc aceste stăpâniri cu titlul de nova donatio 22 


22 Lukâcs, Țara Făgărașului, p. 228; 
225 Prodan, Boieri şi vecini, p. 34. 

22% Puşcariu, Fragmente, IV, p. 85. d 
221 Ibidem, p. 123-127. . 

În sfârșit, să cităm si cazul urmașilor lui Butea Judele din Arpasul de Jos, 
care obțineau în 1591 întărirea jumätätii boieronatului satului respectiv cu 
titlul de nova donatio. Documentul enumeră patru generaţii de urmași ai boie- 
rului amintit care pretind că au stăpânit aici pe baza unor danii vechi pe care 
însă le-au pierdut în timpul diferitelor tulburări suferite de țară.22% 

Poziţia fermă a boierilor făgărășeni faţă de eforturile depuse în vederea 
impunerii lor la slujbe și daturi a fost de natură să salveze statutul de clasă 
privilegiată. În ciuda unor concesii, ei au rămas si în secolele XVI-XVII no- 
bilii adevărați ai Ţării Făgărașului. 

O situaţie deosebită faţă de celelalte regiuni ale Transilvaniei o prezintă 
Tara Făgărașului si în ceea ce privește celălalt termen al relațiilor sociale: 
țăranii dependenți. De la sfârșitul secolului al XVI-lea țăranii supuși ai boie- 
rilor sunt numiţi în mod curent vecini, termenul care desemna clasa aservită si 
în Tara Româneascä.??? Această categorie socială este atestată aici sub numele 
de vecini încă din ultima treime a secolului al XV-lea, ceea ce ar putea con- 
stitui un argument important pentru introducerea termenului în Tara Fägära- 
șului încă din perioada când ea făcea parte din Tara Românească. 

După cum s-a arătat mai sus, hrisoavele domnești nu-i înregistrează pe 
țăranii dependenți ci doar pe robii țigani care se aflau în proprietatea boierilor, 
erau considerați deci bunuri imobiliare care se moșteneau. Stăpânirea boierilor 
se exercita încă prin mijlocirea comunităţii de obște, fără ca prestațiile și datu- 
rile să fie individualizate, fără să se fi ajuns la forme de dependență personală. 

Izvoarele sunt sărace si imprecise, termenii folosiţi pentru desemnarea 
locuitorilor țării nepermitând departajări sociale. Până la jumătatea secolului 
al XV-lea se întâlnește frecvent doar etnonimul walachi ori cel de homini de 
Fogaras. În a doua jumătate a aceluiași secol apar nuantäri de genul pauperes 
homines,* dar abia statutele din 1508 conțin informaţii concrete despre țăranii 
aserviti și loturile lor. Alături de rustici walachi, villani care-i desemnează pe 
toți țăranii țării, liberi sau dependenți, termenul de coloni, care se folosește în 
articolul ce reglementează exploatarea pădurii în creșterea porcilor, se referă la 
țăranii din satele boierești. Statutul menţionează de asemenea sesiile acestor 
țărani cu ocazia socotelilor obișnuite la acordarea sfertului de fiică.2! 
Termenul românesc folosit pentru desemnarea loturilor țărănești a lăsat urme 
chiar și în toponimia Țării Făgărașului. Urbariile din secolul al XVII-lea 
înregistrează între hotarele satelor Săvăstreni și Hurez un pământ de arătură în 
locul numit Intre Delnicse 2%? 


228 Jbidem, p. 138-141. 

229 Prodan, Boieri si vecini, p. 22-27. 
230 Urkundenbuch, VI, p. 430-431. 
31 Metes, Vieafa agrară, p. 243-248. 
232 Prodan, Urbariile, II, p. 462; 472. 

O atenţie specială merită utilizarea în actele de cancelarie a termenului de 
iobag, atât ca termen ce i-ar putea designa pe ţăranii dependenți, dar si ca semn 
al procesului de transformare a supușilor boierilor în iobagi ai noilor stăpâni. 
Pentru spațiul fägäräsean, prima atestare o găsim într-un document regal din 
1483 în care Matia Corvinul îi anunţa pe făgărășeni că a dăruit ţara celor șapte 
scaune săsești. El se adresează: Fidelibus nostris universis et singulis populis 
et iobagionibus ac alterius cuiusvis status et condicionis hominibus in dis- 
trictus Fogaras commorantibus.?# Se poate observa cu ușurință că este vorba 
de formularul de cancelarie obișnuit care nu are o adaptare specifică regiunii la 
care se referă, deci nici termenul de iobag nu trebuie înșeles ca având o aco- 
perire reală şi nici țăranii supuși de boieri nu se numeau aici iobagi. 

Termenul de iobag apare într-un context și mai derutant într-o scrisoare a 
castelanului Paul Tomori, adresată în 1509 brașovenilor.2* El intervine în 
legătură cu judecata unui oarecare Stroia, calificat drept domini mei magnifici 
iobagio. Este vorba însă de un om bogat, în litigiu cu Radul de Câmpulung 
pentru 80 de florini, cu alte procese similare la Braşov. Probabil că aici, ter- 
menul este folosit în sens mai general, de supus.255 

Pentru desemnarea ţăranilor aserviti, societatea făgărășeană utiliza, după 
toate aparențele, cuvintele cunoscute si în Tara Românească în secolul 
al XV-lea: țărani, rumâni, vecini. Ele au fost traduse în actele de cancelarie ale 
regatului prin villani, rustici, coloni, sau au fost păstrate în forma lor româ- 
nească, de pildă vecinii. Este semnificativ în acest sens că statutele Țării Fă- 
gärasului din 1508 folosesc doar acești termeni si nu pe cel de iobag care 
circula în restul teritoriului transilvan. Abia din a doua jumătate a secolului 
al XVI-lea, pe măsură ce stăpânii Țării Făgăraşului vor reuși să mărească obli- 
gaţiilor ţăranilor şi starea de dependență se va accentua, izvoarele de limbă 
latină şi maghiară vor folosi mai frecvent și termenul de iobag. Asa, spre 
exemplu, noile rânduieli privind obligaţiile satelor și ale târgului Făgăraș din 
anii 1560-1570, vorbește în mod curent despre iobagi (jobbagzy), iar principele 
Transilvaniei, Stefan Báthory, răspunzând uneia dintre numeroasele plângeri 
ale sașilor împotriva românilor făgărășeni, dispune prefectului Kozma Horvath 
să ia măsuri împotriva acestor subditi seu iobbagiones nostri Valachi ad arcem 
nostram predictam Fogaras pertinentes 235 

Pierderea Țării Făgărașului de către voievozii munteni a însemnat, din 
punctul de vedere al evoluţiilor economico-sociale, începutul unui îndelungat 
proces de transformare a ţării într-un domeniu feudal. Cum a observat cu mult 


25 Urkundenbuch, VII, p. 345-346. 
24 Hurmuzaki, XV, 1, p. 196. 
+ 235 Prodan, Boieri și vecini, p. 39. 
2% Mertes, Vieafa agrară, p. 249-252; Veress, Documente, I, p. 247-248. 

timp în urmă David Prodan?” noii stăpâni au moștenit veniturile de care au 
beneficiat domnii Ţării Românești, provenite din prestații. Statutele din 1508, 
chiar dacă sunt rezultatul unui context special care a făcut să predomine regle- 
mentările ce tin de aplicarea justiţiei și restabilirea ordinii interne, nu consem- 
nează decât foarte puţine obligaţii ale țăranilor. Dincolo de darea țării, de un 
florin pe cap, și unele dări, reduse şi ele, de o găleată de grâu și o găleată de 
ovăz, ei sunt datori doar cu două care de lemne și două zile de coasă pe an 77 
Chiar sub rezerva omiterii unora dintre sarcinile ţăranilor, izvorul dovedește 
absența unor domenii importante exploatate în regie proprie de stăpânul ţării. 
Implicarea noilor proprietari, voievozi şi principi, în lungi și costisitoare 
conflicte politico-militare, pentru susținerea cărora cel mai important domeniu 
era chemat să participe în mod substanţial, va reclama nu numai mărirea obli- 
gatiilor în general și pentru toţi locuitorii ţării, dar va determina si dezvoltarea 
unei economii proprii cu grave consecinţe pentru satele făgărășene și locuitorii 
lor. În a doua jumătate a secolului al XVI-lea surse din ce în ce mai numeroase 
și mai bogate susțin această afirmaţie. Statutele din 1560-1570, amintite mai 
sus, înregistrează nu numai o considerabilă extindere a daturilor (grâu, ovăz, 
varză, păstrăvi, unt, ghindă rășină, vânat etc.), dar şi introducerea a trei zile de 
seceră, dovadă clară a existenţei unor ogoare lucrate pe seama stăpânului.2* În 
aceeași perioadă, mai exact în privilegiul din 1567 dat de Ioan Sigismund 
târgului Fägära;, sunt amintite deja în mod explicit pământurile ocupate 
„elfoglalva“ pentru nevoile cetätii.2* De la mijlocul secolului apare în docu- 
mente și administratorul domeniului: provizorul. După unele păreri tot din 
această perioadă ar data și împărțirea domeniului în cele trei părți cunoscute 
mai bine în veacul următor: Făgărașul, Comana și Porumbacul,?* dar do- 
cumentele reflectă aceste reforme doar începând cu primii ani ai secolului 
al XVII-lea. Într-un raport asupra domeniilor fiscale din Transilvania, făcut în 
februarie 1603, este pomenit pentru prima oară domeniul Comanei.2*? 


23 Boieri si vecini, p. 27-41. 

238 Kolozsvári S., Óvári K, Corpus statutorum Hungariae municipalium, I, p. 169-175. 

239 Metes, Vieața agrară, p. 250: Tartoznak fejenként 3 nap aratni buzát, akár zabot. 

240 Prodan, lobăgia, II, p. 9. 

#41 Sebestyén, Cetatea Făgăraşului, p. 139. 

242 Mon.Com.Regn.Trans., V , p. 213: noch ist ein edlsietz darzu gehörig Comoni genannt, 
daruf ein aigner espan noch gehalten wirdt. 

CAPITOLUL V 


CIVILIZAȚIE SI SPIRITUALITATE MEDIEVALĂ 
ÎN TARA FĂGĂRAȘULUI 


1. ECONOMIA ȘI CULTURA MATERIALĂ 


Urmărind structurarea habitatului medieval făgărășean am avut deja pri- 
lejul să atragem atenţia asupra caracterului complex, agro-pastoral al econo- 
miei comunităților de aici, adaptat condiţiilor naturale care le-au determinat 
existența. Dată fiind calitatea relativ slabă a solurilor, oamenii s-au străduit să 
diminueze această deficiență printr-o mai bună exploatare a celorlalte compo- 
nente ale hotarelor și, logica ne îndeamnă s-o afirmăm, prin perfecţionarea 
tehnicilor agricole. Despre acestea din urmă, izvoarele scrise contemporane și 
cele arheologice nu spun aproape nimic, si chiar dacă nu avem motive să pre- 
supunem decalaje importante față de alte zone mai bine cunoscute din acest 
punct de vedere, precaritatea documentaţiei ne lipseşte de posibilitatea de a 
preciza eventualele trăsături specifice ale economiei Țării Făgărașului. 

Practicarea agriculturii, segment fundamental al economiei făgărăşene, dar 
si a creşterii animalelor este reflectată de însuși numele unor sate ca Arpas si 
Porcești încă pentru veacurile XIII-XIV, iar o ocupație specifică ca aceea a 
producerii cărbunelui de lemn a fost înregistrată cel mai târziu în secolul 
al XV-lea în numele satului Corbi. Hrisoavele domnilor Ţării Românești atestă 
prezenţa principalelor culturi cerealiere sub forma scutirilor de dijmele din 
produsele respective. Chiar dacă este vorba de formule de cancelarie, nu 
credem că realităţile făgărășene erau mult diferite față de cele pe baza cărora 
s-au format aceste formulare. 

Începând cu secolul al XV-lea avem şi informaţii directe despre culturile 
mari, în special prin menţionarea morilor de apă, investiție importantă care 
lasă urme mai frecvente în documente. Prima atestare o găsim în documentul 
dat de Vlad Dracul boierilor din Voila în 1441, domnul întărindu-le dreptul de 
a duce apă la moara lor din Apa Morii, apă de două roate.2* Chiar dacă în le- 


2% DRH, B. I, p. 161. 

gătură cu acest pasaj al documentului au fost exprimate unele dubii privind 
autenticitatea, după cum am văzut mai sus, informaţia nu trebuie respinsă, 
pentru că ea este confirmată într-un document autentic din 1543 prin care 
boierii voileni vindeau o pătrime din această moară, alături de o șeptime a 
boieronatului lor, pentru 20 de florini.2* La scurtă vreme după aceea, mai 
precis în 1469, avem o altă referire la existența unor mori: abatele mănăsti- 
rii din Cârța se plângea primarului Sibiului că un român i-ar fi spart o piatră 
de moară.2%5 

Ridicarea unei mori reprezenta un efort financiar considerabil și nu este de 
mirare că boierii au fost cei care au reușit în primul rând s-o realizeze, uneori 
investiția depășind însă chiar și posibilităţile lor. Astfel, în 1588, boierul Oprea 
Dragomir din Mândra a fost nevoit să și-l asocieze, transformându-l în fiu 
adoptiv, pe Toma din Recea, personaj cu dare de mână din moment ce ocupa 
importanta funcție de comite al părților superioare ale țării, în vederea con- 
struirii unei mori pe boieronatul său.2% 

Nivelul tehnic relativ scăzut al agriculturii medievale crea un înalt grad de 
dependenţă a recoltei de condiţiile naturale. Anomaliile climatice provocau 
compromiterea recoltei și frecvente perioade de foamete. Pentru Tara Făgăra- 
șului astfel de fenomene sunt documentate abia din secolul al XVI-lea, dar ele 
s-au manifestat cu siguranță și în veacurile anterioare. Izvoarele narative 
relatează despre o foamete cumplită în Tara Făgărașului în anul 1534, când 
oamenii au ajuns să mănânce animale moarte și ierburi.2* Seceta a generat o 
scumpete nemaiîntâlnită și o depopulare a regiunii ca urmare a migrării 
populației spre zonele mai putin afectate. În anul respectiv, boierii Oprea 
Bobayrol și fiul lui Costea din Cârțișoara au fost nevoiţi să vândă lui Stanciul 
din Scorei jumătatea apei de moară pe care o aveau, pentru un cal si 12 câble 
de grâu (cca. 1 000 de litri), din cauza scumpetei.2% 

Despre întinderea si valoarea pământurilor arabile izvoarele păstrează o 
tăcere deplină. Abia în secolul al XVI-lea vor apărea date concrete, dar și ele 
exprimă prețul unor sate sau părți de sate, valoarea terenului arabil fiind 
imposibil de calculat. Statutele din 1508 evaluează o sesie locuită la 12 dinari, 
una pustie la 6 dinari, iar o sesie pustie fără clădiri la 3 dinari. S-a observat 
deja că aceste sume reprezintă de fapt veniturile pentru boierul stăpân și nu 
valoarea efectivă a lotului.2% În aceeași perioadă, jumătate din boieronatul 


244 Pușcariu, Fragmente, IV, p. 122-123. 

5 Urkundenbuch, VI, p. 389. 

24 Pușcariu, Fragmente, IV, p. 134-136. 

247 Paul Cernovodeanu, Paul Binder, Cavalerii apocalipsului. Calamitäti naturale din 
trecutul României (până la 1800), București, 1993, p. 48. 

248 Veress, Acta, I, p. 238 : „tunc instante caristia". 

24 Prodan, Boieri si vecini, p. 35-36. 

Gridului costa 70 de florini si un cal, o sesime din Päräu 18 florini, iar o treime 
din Perșani a fost achiziționată cu 13 florini si doi bot 220 

O serie de componente ale cadrului natural (pădurile, fânețele, pășunile) 
au făcut ca în economia satelor "Țării Făgărașului păstoritul să ocupe un loc 
foarte important. Fără să putem vorbi de specializarea unor obsti în activitățile 
pastorale, impactul lor asupra regiunilor învecinate ca si reflectarea lor în iz- 
voare este permanentă. S-ar putea invoca în acest sens interminabilele con- 
flicte dintre românii fägäräseni si scaunele săsești, în primul rând Sibiu si 
Cincu. În mod explicit acestea sunt documentate doar de la mijlocul secolului 
al XV-lea, dar foarte probabil că si în 1413, 1428, 1430 și în multe alte 
cazuri conflictele cu sașii au avut şi o componentă de acest gen 2°? 

Ponderea acestui sector este dovedită și de prezenţa boilor și a cailor în 
diferitele tranzacţii, după cum s-a văzut putin mai sus, iar din secolul 
al XVI-lea, în cele două statute din 1508 si 1560-1570. Cu toate că primul sta- 
tut nu acordă reglementărilor de natură economico-fiscale un spațiu întins, 
vama porcilor este foarte precis stabilită, remarcându-se caracterul permisiv al 
hotărârilor noilor autorităţi în folosirea de către toţi sătenii în condiţii avan- 
tajoase a pădurilor cu ghindă. Fără îndoială că aceste cutume au fost moștenite 
din perioada anterioară, modalitatea respectivă de creştere a porcilor fiind 
răspândită cu multe secole în urmă. 

Dacă informaţiile privind vama porcilor sunt reiterate și în dispozițiile 
unor documente ulterioare, surprinzătoare este absența vămii oilor, quinquage- 
sima caracteristică celorlate zone locuite de români în Transilvania. David 
Prodan, subliniind faptul că nu poate fi vorba aici de absenţa turmelor de oi, a 
avansat ipoteza conform căreia, fiind vorba de o dare regală, nu se percepea de 
către stăpânul domeniului și din acest motiv ea nu era înregistrată.25 În 
schimb, în veacul al XVII-lea urbariile si diferite alte conscriptii vor înregistra 
mereu turmele de oi numeroase din satele făgărășene. 

Pe baza daturilor prevăzute în statutele celei de-a doua jumătăți a secolului 
al XVI-lea putem deduce și ponderea în creștere a altor sectoare productive. 
Grădinăritul, pomii fructiferi, vita-de-vie şi chiar plante tehnice precum cânepa 
îşi vor găsi un loc din ce în ce mai important. Chiar dacă veniturile din 
monopolurile senioriale sunt rar pomenite, existența unor instalaţii ca morile 
de făină, morile de scânduri, pivele de cergă etc. se desprinde cu suficientă 
claritate.25% 


250 Pușcariu, Fragmente, IV, p. 99-101. 

251 Urkundenbuch, V, p. 425: „De pecoribus et infinitis damnis et iniuriis illatis praedictis 
sedibus per pastores et homines de Fugaraz". 

252 Urkundenbuch, III, p. 577-578; IV, p. 357-358; 413-414. 

253 Jobägia, Il, p. 7. 

254 Jbidem, p. 8-9. ia danie our. 

Nu putem încheia această succintă prezentare fără să amintim o bogăție 
importantă a Ţării Făgărașului: peștele. Remarcabila densitate a rețelei hidro- 
grafice a asigurat locuitorilor țării o cantitate și o varietate substanţială de 
pește. Nu poate fi întâmplător faptul că, așa cum vom vedea mai jos, sigiliul 
Ţării Făgărașului avea drept simbol doi pești.25 De altfel, mult citatele rân- 
duieli din 1560-1570 fixează ca obligaţie generală pentiu toți iobagii o farfurie 
de pește cu ocazia posturilor.25% 

Reconstituirea universului cotidian al satelor făgărășene sub aspectul lui 
material, domeniu al cercetării istorice de o importanţă decisivă, nu este 
posibilă din pricina absenței cercetărilor arheologice. Cele cîteva descoperiri 
despre care va fi vorba mai jos sunt prea puţine și prea sărace pentru a putea 
răspunde unei sarcini atât de complexe. Până la descoperirea și cercetarea unor 
vetre de sat și necropole medievale imaginea pe care putem să ne-o formăm va 
rămâne deconcertant de incompletă. Pentru ultimele două veacuri ale perioadei 
pe care o investigăm, cercetările de la Făgăraș, publicate doar parţial, au o 
relevanţă redusă pentru restul țării, obiectele fiind produse de un mediu care 
s-a distanțat, mai cu seamă în secolul al XVI-lea, de zona rurală. 

Pe baza inventarelor descoperite în cadrul săpăturilor de la Făgăraș, Brea- 
za si Comana, ca si a tezaurelor de la Făgăraș și Cârțișoara, putem face totuși 
măcar două constatări de ordin general. Înainte de toate, putem conchide că 
nivelul culturii materiale din Tara Făgărașului nu prezintă decalaje semnifi- 
cative față de celelalte regiuni din contiguitatea ei. Inelul de tâmplă cu capătul 
răsucit în forma literei S, expus la muzeul din Făgăraș?” și ceramica descope- 
rită în săpăturile mai vechi, dar și în cele mai noi din curtea castelului (fig. 9), 
au bune analogii în siturile din secolul al XII-lea și din primele decenii ale 
veacului următor din regiunile de la nord de Olt, în primul rând cu cea de la 
Ungra (fig. 10). Trebuie remarcată totuși o absenţă notabilă din repertoriul 
ceramic făgărășean: cäldärile de lut! În timp ce la Ungra aceste recipiente atât 
de speciale, cu pereți groși și buze puternice, străpunse de orificii pentru 
atârnarea lor deasupra focului, sunt bine reprezentate, în toată Tara Făgărașului 
nu este cunoscută până în prezent nici o singură piesă. Probabil că este 
prematur să tragem concluzii mai generale, de natură etnică, cronologică sau 
de altă natură, dar situaţia trebuie să stea în atenţia cercetărilor viitoare. 

Cealaltă constatare se bazează mai ales pe urmele culturii materiale 
provenite din secolele XIII-XIV. Ceramica cu decor lustruit, descoperită în 
cetatea de la Breaza (fig. 11), tezaurul de argint de la Cârțișoara (fig. 12), ca si 
tezaurul de monede bizantine de la Făgăraș, dovedesc toate poziția pe care 


255 Vezi p. 179, fig. 27. 


255 Metes, Vieafa agrară, p. 249. 
25 Häsfälean, Cetatea Făgărașului, p. 20, fig.14. 

Fig. 9. Descoperirile arheologice din curtea interioară a castelului din Făgăraș 
(foto A. Lukâcs) 


Fig. 10. Descoperirile arheologice de la Ungra (după Popa, Ştefănescu) 

Fig. 11. Descoperirile arheologice de la cetatea Breaza (după Nägler) 


Fig. 12. Tezaurul de argint de la Cârțișoara (după Horedt) 


Tara Făgărașului a avut-o în această perioadă: punte de legătură între regiunile 
de la nord și la sud de Carpaţi. Tezaure în genul celui de la Cârțișoara, de clară 
tradiţie balcano-bizantină, se întâlnesc doar în sudul Transilvaniei, în Banat și 
în sudul Ungariei, în restul teritoriului regatului asemenea obiecte fiind ne- 
cunoscute.25% Împreună cu monedele bizantine de la Făgăraș, ele indică legă- 
turile strânse ale Ţării Făgărașului cu regiunile de la sud de munți. 


Fig. 13. Tezaurul de argint de la Brașov (Muzeul Naţional Maghiar din Budapesta) 


25% V. mai jos p. 152-153. 

În altă ordine de idei, tezaurele respective, cărora trebuie să-l adăugăm si 
pe cel de la Brașov (fig. 13), dau totodată măsura poziţiei, a posibilităţilor 
materiale și nu în ultimul rând a nevoilor estetice ale familiilor de boieri olteni. 
Observatia este cu atât mai valoroasă pentru Tara Făgărașului, cu cât aici nu 
cunoaștem reședințe sau cetăți cneziale atât de bine reprezentate în alte „ţări“ 
si care exprimă limpede acest statut social. Probabil că dominaţia Țării Româ- 
nești și apoi a voievozilor și principilor transilvani a anulat tentativele unor 
boieri de a-și dura stăpâniri întinse, formate din mai multe sate. În secolele 
XV-XVI nu cunoaștem nici o familie de boieri făgărășeni care să fi avut mai 
mult de două sate, boieronatele fiind de regulă fragmentate la nivelul jumătă- 
tilor, sferturilor sau a unor părți chiar mai mici. Această situație explică pro- 
babil absența unor curți feudale din piatră și a unor cetăți, reședințele boierești 
fiind durate din lemn. Surprinderea urmelor unor construcții de acest gen este 
foarte dificilă, reconstituirea acestui important cadru de civilizație medievală 
făgărășeană fiind astfel privată chiar și de aportul cercetărilor arheologice. 


2. BISERICA ȘI MONUMENTELE RELIGIOASE 


Istoria Bisericii Ţării Făgărașului se bucură de atenţia constantă a specia- 
liștilor în domeniu încă de la începuturile istoriografiei moderne "77 Abordärile 
s-au concentrat asupra perioadelor mai recente datorită informaţiei mai gene- 
roase, dar și din cauza intereselor confesionale, restrictive şi chiar exclusiviste, 
accentul căzând pe confruntările dintre ele, pe condamnarea defectiunilor reli- 
gioase și exaltarea valorilor proprii. După cum observa recent autorul uneia 
dintre cele mai valoroase monografii asupra istoriei Bisericii din Tara Hate- 
gului,2% aceste viziuni istoriografice au creat o imagine incompletă si chiar 
viciatä, desprinzând istoria Bisericii din cadrul general care i-a dat naștere. 

Absența informaţiilor scrise și a monumentelor arheologice mai vechi de 
secolul al XV-lea îl obligă pe cercetătorul istoriei Bisericii în Tara Făgărașului 
să recurgă la argumentele de logică istorică, modele și analogii interpretative 
întotdeauna grevate de riscuri. Chiar dacă similitudinea proceselor istorice din 
„țările“ medievale, relativă și ea, îndreptățește până la un anumit punct utili- 
zarea unor asemenea analogii, rezervele ne sunt impuse de apartenenţa pentru 
perioade îndelungate a acestor formaţiuni socio-politice la structuri statale 
diferite, de ritmurile și de natura diferită a proceselor sociale, economice și 
spirituale cauzate de aceste apartenente. În Tara Hațegului sau în Banat, unde 
regalitatea și-a instalat relativ devreme reprezentanții, feudalitatea românească 
și-a definit identitatea socială, politică și religioasă raportându-se la aceste 
autorități. În schimb, Tara Făgărașului a cunoscut ingerintele de acest nivel 


259 V, mai sus în cap. I. 
260 Rusu, Ctitori, p. 33. 

doar dupä perioada ducatului, adicä dupä ce se consumase procesul transfor- 
mării feudalitätii prestatale în nobilime de stat. 

Calificativul de „țară“, atestat documentar în 1222, după cum vom vedea, 
permite presupunerea existenței unei structuri eccleziastice de acelaşi nivel. 
Analogia cea mai apropiată este oferită de scrisoarea papală din 1234 care 
pomenește structuri de rang episcopal pentru românii din regiunea curburii 
Carpaţilor, ţări care nu puteau fi mult mai întinse ca Tara Făgărașului.2*! 
Comparativ cu întinderea eparhiei catolice a Transilvaniei, acest rang pare 
exagerat, deși nu trebuie uitat nici faptul că un alt document al aceleiași can- 
celarii amintește cu trei decenii în urmă un episcopat de rit răsăritean din țara 
fiilor lui Bela cneazul.2? Informaţiile lipsesc în cazul Ţării Făgărașului si 
pentru veacurile următoare, dar, din nou prin analogie cu celelalte „țări“ intra- 
carpatice, pentru care documentele vorbesc în a doua jumătate a secolului 
al XIV-lea de protopopiate, am putea accepta același nivel ierarhic și pentru 
Fägäras.263 

În privința subordonărilor ierarhice superioare, pentru perioada care pre- 
cede întemeierea mitropoliei argeșene, nu putem decât să presupunem iarăși 
dependența bisericii fägäräsene de unul dintre episcopatele sud-dunărene. Du- 
pă organizarea mitropoliei argeșene, dacă titlul de exarh al plaiurilor se referă 
la regiunile Transilvaniei, cum se susține în general, Tara Făgăraşului se afla 
încă de pe acum sub jurisdicția înaltului prelat. Nu încape îndoială însă că 
această dependenţă exista din momentul detinerii ducatului de către domnii 
Ţării Românești. 

Toate aceste supozitii ilustrează dificultățile menţionate mai sus, pentru că 
de fapt primul ierarh al bisericii ortodoxe înregistrat în Tara Făgăraşului este 
acel egumen Stanciul care primea de la Mircea cel Bătrân satul Scorei, dim- 
preună cu fratele său Calian 2% Asupra semnificației informaţiei pentru istoria 
monahismului făgărășean vom avea ocazia să revenim, dar mai întâi vrem să 
insistăm asupra calităţii de boier pe care i-o atribuie izvorul. Această origine 
socială a preoților fägäräseni este documentată și în continuare, ce-i drept după 
o lungă întrerupere, începând cu primii ani ai secolului al XVI-lea, când reapar 
informaţiile scrise despre ei. Fenomenul întrepătrunderii elitei sociale și poli- 
tice cu sacerdotiul nu are nimic specific Făgărașului, fiind atestat și în cazul 
celorlalte „țări“ intracarpatice. Preoții satelor provin cel mai frecvent din fa- 
milia boierilor stăpâni, și numai în veacurile mai recente întâlnim si preoți de 
condiţie servilă. Pentru perioada de care ne ocupăm, ei sunt însă fără excepţie 


%1 DRH, D, I, p. 20-21. 

2 DIR, C, 1, p. 29. 

263 Popa, Tara Hațegului, p. 247-248. 
2% DRH, B, 1, p. 37. 

membri ai unor familii boieresti. Este suficient sä citäm cazul satului Voivo- 
denii Mari în care între începutul secolului al XVI-lea și mijlocul secolului 
al XIX-lea preoția satului a fost asigurată, ori monopolizată, de familia Bica, 
boierii care stăpâneau și satul.2% Imaginea ar putea să fie viciată de faptul că în 
veacul al XVI-lea persoanele respective apar în documente nu în calitatea lor 
de preoți, ci de boieri, parohii iobägiti având mai puţine motive ori șanse să 
participe la acțiuni care necesitau înregistrarea lor în scris. 

Datele concrete despre organizarea si subordonarea ierarhică a bisericilor 
din Tara Făgărașului ne lipsesc și după pierderea ducatului de către domnii 
Ţării Românești. Știm doar că autorităţile noi s-au străduit să moștenească 
veniturile provenite din darea preoților pentru că statutele din 1560-1570 con- 
semnează în mod expres obligaţia tuturor preoţilor de a plăti de Rusalii un 
florin pe an.2% Până la crearea mitropoliei ardelene probabil că preoții făgără- 
seni erau consacrați în continuare în Tara Românească. 

Spre deosebire de alte zone din Transilvania, Tara Făgărașului a fost mai 
putin afectată de ingerintele și influențele Bisericii catolice sau mai târziu ale 
celei protestante, cel putin în intervalul cronologic pe care-l abordăm. În- 
temeierea satelor catolice între Munţii Perșani și Olt la începutul secolului 
al XIII-lea nu s-a dovedit a fi durabilă, marea invazie mongolă compromitând 
această tentativă. În momentul reaparitiei lor, la sfârșitul secolului al XIV-lea, 
cu excepția Şercaiei, vor fi toate sate românești ortodoxe. Fără urmări notabile 
asupra confesiunii populaţiei românești a rămas și fiintarea mănăstirii cister- 
ciene de la Cârța, lucru firesc de altfel, căci această instituţie nu-și asuma ros- 
turi în păstorirea sufletelor în rândul populaţiei. Conflictele n-au lipsit totuși, și 
dacă afimatia arhiepiscopului de Strigoniu din noiembrie 1343 nu este o 
simplă exagerare, în timpul luptelor lui Carol Robert cu fiii lui Ladislau Kan, 
mănăstirea din Cârța ,, clădită la hotarul cel mai îndepărtat al regatului Unga- 
riei, înspre partea schismaticilor, care a fost nespus lovită de acei schismatici“ 
a avut de suferit si din cauza românilor.?* Apropierea cauzată de stăpânirea 
voievozilor munteni nu putea să nu genereze frictiuni și chiar intervenții din 
partea acestora. Conform unui rezumat din colecția contelui Kemény, publicat 
de Ștefan Moldovan în revista „Transilvania“, în 1439 abatele Mihail al Cârtei 
se plângea că domnul Ţării Românești (Vlad Dracul) a așezat la mănăstire pe 
un anume Mihail, pleban la Târgoviste.2$ 

Spre deosebire de alte „țări“, în care convertirile la catolicism în rân- 
dul nobilimii române constituie un fenomen semnificativ deja în secolul 


265 Meteș, Viaţa bisericească, p. 123-124. 
26% Metes, Vieaţa agrară, p. 250. 

25 DIR, C, XIV, 1,p. 160. 

28 DRH, B, I, p. 90. 

al XV-lea 2% Tara Făgărașului prezintă un decalaj important, abia la începutul 
veacului al XVI-lea înregistrându-se primul caz, iar apoi treptat, pe măsură ce 
elita românească este cooptată mai frecvent în funcții importante din anturajul 
principilor și înobilată pentru credincioasă slujbă, numărul boierilor care vor 
opta pentru o altă confesiune va crește în secolul următor. 

Cap de serie în această listă este familia Mailateștilor din Comana de Jos, 
cazul cel mai cunoscut din perioada care ne interesează. Matei Mailat, tatăl 
cunoscutului voievod transilvan Ştefan Mailat, apare în documente începând 
cu anul 1509 ca boier român din Tara Făgărașului, de mai multe ori membru al 
scaunului de judecată.2% El este și primul boier făgărășean cunoscut din docu- 
mente care va reuși să dobândească proprietăți în afara ţării. Prin cumpărări și 
zălogiri, Matei Mailat va intra în posesia satelor Tântari (azi Dumbrăviţa) si 
Crihalma. Ascensiunea lui se leagă foarte probabil de neparticiparea la mis- 
carea din 1508 a unor boieri fägäräseni în scopul readucerii țării sub auto- 
ritatea domnului muntean, devenind, alături de alți boieri ca Stoica cel Mic din 
Berivoi sau Aldea Bica din Voivodeni, unul din favoriţii noilor stăpâni. Un 
document din vara lui 1511 consemnează și trecerea la catolicism a lui Matei, 
. pas decisiv din punctul de vedere al promovării sociale, dar singular în peisajul 
elitei făgărășene.2”! Tocmai din acest motiv, nu credem că ea s-a datorat în 
primul rând unei presiuni, ci a fost rezultatul unui compromis asumat de Matei 
care facilita recunoașterea statutului nobiliar pentru stăpânirile sale extra- 
făgărășene, fără consecințe concrete pe plan confesional în privința persoanei 
lui Matei. Situaţia era insolită și destul de confuză, după cum atestă și ezitările 
cancelariilor regale și voievodale în titlurile folosite. Dacă înainte de conver- 
tire el este numit nobili Maylad Valacho boyaroni nostro de Komana?” după 
aceea regele i se adresează mereu nobilis noster Maylath de Zunyogszeg.275 
Voievodul Transilvaniei îl numeşte însă în continuare nobilis Maylad de 
Komana boyaronis terre Fogaras.2'* Este totuși de remarcat dispariția califi- 
cativului etnic, nelipsit până atunci. În afară de Ștefan, care va fi trimis la 
curtea regală si va deveni foarte repede cubicularius et dispensator regis, 
urmând o carieră tipică fiilor de nobili, ceilalți membri ai familiei trăiesc în 
continuare la Comana si Tântari, trecerea lor la catolicism fiind pur formală. 
Matei însuși păstrează si calitatea de boier fägäräsean, fiind prezent ca jurat al 
scaunului boieresc în 1516.27 


269 Rusu, Ctitori, p. 32 şi urm. 

270 Binder, Ștefan Mailat, p. 302-305; v. si în registrul satelor. 
271 Pușcariu, Fragmente, IV, p. 79-81. 

272 Majläd, Oklevelek, p. 624-625. 
27 Ibidem, p. 629-635. 

274 Ibidem, p. 627-628. 

275 Puşcariu, Fragmente, IV, p. 78. 
2% Lukács, Tara Făgărașului, p. 229. 

Completarea istoriei Bisericii fägäräsene în secolele XIII-XVI ar fi de 
așteptat în mod obişnuit de la monumentele religioase ale țării. Ne grăbim să 
precizăm însă că și numărul acestora este descurajator de mic. Din toată 
această lungă perioadă istorică se păstrează doar trei sau patru biserici care au 
fost construite înainte de 1600 și, eventual, o mănăstire a cărei datare nu se 
poate verifica în lipsa unor cercetări arheologice.?” Situaţia este surprinzătoare 
pentru că, în cazul mănăstirilor de exemplu, izvoarele din secolul al XVIII-lea 
atestă prezenţa unui număr impresionant de așezăminte care nu puteau fi toate 
de dată recentă. Bisericile de mir actuale sunt în număr considerabil ctitorii ale 
elitei sociale făgărășene din secolele XVIII-XIX, dar aceleași izvoare de acum 
două veacuri și jumătate vorbesc de biserici vechi, de ctitorii ale unor familii 
boierești de sute de ani.” Preferinta pentru lemn a constructorilor în perioa- 
dele mai îndepărtate ar putea constitui o explicaţie în unele cazuri, alteori nu 
este exclus ca monumentele actuale să suprapună biserici mai vechi, dar ab- 
senta unor cercetări arheologice ne lipsește de cunoașterea lor. Puținele tenta- 
tive de acest gen au fost neconcludente ori rezultatele lor nu sunt publicate. 

Mănăstirile din Ţara Făgărașului, atestate în secolul al XVIII-lea în hota- 
rele a 27 de sate, uneori chiar mai multe pentru aceeași așezare, sunt consi- - 
derate ca fiind modeste, cu câţiva călugări și călugărițe și o înzestrare mate- 
rială care rareori depășea nivelul unei gospodării obișnuite. Fiind lipsite de 
domenii mari, caracteristice pentru alte zone, ele au ocolit interesul documen- 
telor și nu dispuneau nici de arhive proprii. Rămâne o mare problemă pentru 
istoricul perioadelor mai vechi în ce măsură suntem fndreptätiti să proiectăm 
în trecut aceste realităţi. 

Închegarea unui sistem coerent al vieţii monastice la sud de Carpaţi din 
iniţiativa statului din vremea lui Vladislav-Vlaicu, constituie un imbold plau- 
zibil pentru postularea existenței unor lăcașuri similare și în ducatul făgără- 
sean. Singura dovadă documentară a acestei realități este hrisovul lui Mircea 
cel Bătrân dat egumenului Stanciul din Scorei.2”” Din varianta traducerii care 
era cunoscută până în prezent nu rezulta în mod explicit originea făgărășeană. 
O altă traducere, găsită de noi într-un manuscris anonim,2* precizează însă că 
egumenul Stanciul și fratele său Călin erau boieri din Tara Făgărașului (boie- 
ronibus in districtu terrae fogaras). Informaţia este prețioasă pentru că docu- 
mentul nu face referire directă la mănăstire și nici hotărnicirile din veacurile 


27 Metes, Mănăstirile, p. 75-101; Ioana Cristache-Panait, Cu privire, p. 30-32; Greceanu, 
Tara Făgărașului, 33-38; Literat, Biserici vechi, 93-94; 119-136; 145-146; 152. 

2% Pâclisanu, Vizitafiuni canonice, p. 94 notează că biserica din Mărgineni a fost ridicată 
de boierii satului cu trei sute de ani în urmă. 

2 DRH, B, 1, p. 36-38; v. si în registrul satelor. 

280 Arh.Nat. Sibiu, Fond Brukenthal, L 1-8, nr. 286. 

următoare nu-i atestă existența, cu toate că harta austriacă din secolul 
al XVIII-lea o marchează foarte aproape de limita dintre satele Scorei şi 
Streza-Cârtisoara (v. harta nr. 1}. Săpăturile arheologice întreprinse aici n-au 
putut identifica decât urmele unei construcții târzii, fără materiale mai vechi de 
secolul al XVIII-lea.%! 

Cea mai importantă mănăstire din Tara Făgărașului, ctitoria brâncove- 
nească de la Sâmbăta de Sus, are şi ea o vechime mai mare, care a fost bănuită 
de multă vreme, dar argumentele explicite au lipsit până nu demult. Cercetând 
monumentul încă în perioada interbelică, Valeriu Literat afirma că domnul 
muntean l-a zidit pe locul unui lăcaș de lemn mai vechi care exista încă înainte 
ca domeniul să fi ajuns în stăpânirea lui Preda Vornicul după mijlocul 
secolului al XVII-lea.%? Era o intuiţie în sprijinul căreia neobositul cercetător 
al bisericilor făgărășene putea să aducă doar o informaţie culeasă din pro- 
tocoalele scaunului de judecată din Făgăraș, unde în 1643 se consemna că 
în vremea lui Ștefan Báthory satul era stăpânit de un boier român Vornicul 
Ivașcu. O informaţie mai precisă exista totuși, ce-i drept ea a fost publicată 
abia în urbariile Ţării Făgărașului de către David Prodan. În 1632, în legătură 
cu regimul apelor din satul Sâmbăta de Sus, se notează că valea se numește 
Apa Mănăstirii Sâmbăta, iar cinci ani mai târziu, încă și mai clar, se spune 
despre preotul Albul că:“şi el s-a făcut călugăr si se spune că locuieşte când 
aici, când la mănăstire“. Paul de Alep nota în 1657 că Preda Vornicul clădea o 
mănăstire în Ungaria.’ Mănăstirea de la Sâmbăta de Sus ființa cel putin de la 
începutul secolului al XVII-lea, dar având în vedere faptul că în 1632 se for- 
mase și hidronimul Apa Mănăstirii, credem că nu este imposibil ca ea să fie 
mult mai veche "21 

O apariție singulară până în prezent o reprezintă mănăstirea rupestră de la 
Șinca Veche. Scobită în gresia nisipoasă a unei peșteri de pe dealul Pleșul, în 
dreapta pârâiasului Cetăţuie, mănăstirea se compunea din două biseici și o în- 
căpere care servea drept locuinţă (v. fig. 14).2%5 Prima biserică este formată din 
altar (a), naos (b) și pronaos (c), iar cea de-a doua are doar două comparti- 
mente: un naos cu o absidă semicirculară (d). Încăperea aflată în prelungirea 
primei biserici (f) a fost identificată de Literat cu o sală de locuit, prevăzută cu 
vatră si hornul care străpunge tavanul. Despre starea mănăstirii, pastorul 
reformat din Făgăraş scria lui Iosif Benkö în 1789: „Mai sus de Șinca există o 
monasteria despre care m-am informat de la persoane de încredere care au fost 


781 V. în registrul satelor. 
282 Biserici vechi, p. 146. 
a: 783 Călători străini, VI, p. 216. 
284 Lukâcs, Antecedentele, p. 588-589. 
785 Biserici vechi, p. 18-19. 


133 


`~ O -N 
"LANL de b Igo 
Ri 
A \ e 
intrare 3 
\ 4,60 — | 
N 
Ta d " 
N SE, 
QH 


intrare ESI 
4 6 
S ci e RZ 


Fig. 14. Sinca Veche. Mănăstirea din Pesterä. Plan (după Literat) 


în ea. Aceștia relatează că mănăstirea este tăiată în întregime în piatră de ca- 
rieră și deci nu are acoperiș. Este săpată cu pricepere, cu o muncă uriașă, 
demnă de mirare. Ferestrele sunt tăiate lateral, atât de înguste încât călugării 
când slujesc se plimbă cu cărțile după razele soarelui pentru a putea citi. Mă- 
năstirea a rămas și după vremea lui Buccow, dar nu se cunoaște vreun privi- 
legiu al ei.“2% În 1930, când a efectuat cercetarea, V. Literat semnala starea 
avansată de degradare a monumentului. Între timp pereţii de la intrare s-au 
prăbușit si mai mult, formând o depunere înaltă care barează accesul. În legă- 
tură cu datarea mănăstirii nu dispunem decât de un terminus ante quem foarte 
recent reprezentat de pomenirea ei în izvoarele din secolul al XVIII-lea.2* În- 
ceputurile ei coboară probabil mult înainte de acest veac, dar numai cercetările 
arheologice ar putea stabili vechimea ei. 

Multe din mănăstirile și schiturile din Tara Făgărașului au fost construcţii 
modeste din lemn, unele dispărute fără urmă, altele consemnate doar de topo- 
nime sau hidronime. Spre exemplu, în hotarul satului Copăcel, documentele nu 
au înregistrat existenţa vreunei mănăstiri, în schimb harta militară din secolul 
al XVIII-lea consemnează hidronimul Kalugheritza, la sud de sat, un mic pâ- 
râias care contribuie la formarea văii Luncii care coboară în localitatea numită 
(v. harta nr. 5). Informaţia este importantă pentru că avem de-a face cu un sat 

246 Kemény, Transsilvania possessionaria, XIII, Districtus Fogaras, p. 77. Mss. la Biblio- 
teca Academiei Române, Filiala Cluj, Arhiva istorică Iosif Kemény. 

287 Metes, Mănăstirile, p. 97-98. 

vechi, cel putin de la începutul secolului al XV-lea, cu o puternică familie 
boierească ce a avut un rol important în răzvrătirea din 1508.28 

Bisericile de mir, după cum am precizat mai sus, în forma lor actuală au 
fost construite în marea lor majoritate în secolele XVIII-XIX. Monumente 
care să dateze, măcar si partial, înainte de secolul al XVII-lea sunt doar câteva, 
cronologia lor fiind determinată în exclusivitate pe baza unor elemente stilis- 
tice. Dintre acestea, numele ctitorului a fost păstrat de tradiție doar într-un 
singur caz, astfel încât o clasificare pe baza unor criterii sociale care să lumi- 
neze și destinaţia inițială a bisericilor este practic imposibil de realizat. Având 
în vedere dimensiunile reduse ale naosului bisericii din Voivodenii Mari, nu 
este exclus ca inițial monumentul să fi fost o capelă de curte a familiei Bica, 
stăpânii și preoții satului la momentul construcției, către anul 1500. În con- 
formitate cu informațiile din secolul al XVIII-lea, și biserica din Viștea de Jos 
a fost ctitorită de boieroaica Hanoe în secolul al XV-lea sau la începutul vea- 
cului următor. În schimb, pentru bisericile din Comana de Jos și Comana de 
Sus nu dispunem de astfel de date. 

Biserica din Voivodenii Mari (fig. 15 a, b) frapează nu numai prin dimen- 
siunile reduse, cum aminteam mai sus, ci și printr-o serie de soluții structive 
care certifică vechimea ei. Absida semicirculară, de reminiscență romanică, 
unică la bisericile fägäräsene contemporane, este acoperită cu o boltă semi- 
cilindrică orizontală. Naosul, cu dimensiunile interioare de 5,5/4,4 m, este 
acoperit cu o boltă în formă de stea, cu nervurile desprinse direct din zid, 
soluție de asemenea unică la bisericile din Tara Oltului. Pe baza profilului 
nervurilor, E. Greceanu a datat monumentul în jurul anului 1500.2% Contrar 
unor supozitii mai vechi, bazate pe informații din 1860, examinarea zidurilor a 
dovedit că nu poate fi vorba de o refacere a altarului, zidurile fiind tesute si 
având aceeași grosime. Doar tinda și turnul au fost adăugate mai târziu, când 
biserica a devenit neîncăpătoare. Observatia este fundamentală pentru că 
restituie o bisericuță cu un plan si soluţii de boltire unice în Tara Făgărașului. 
Dimensiunile atât de modeste nu concordă cu nevoile unei biserici parohiale a 
unui sat de mărimea Voivodenilor, care în urbariul din 1640 este înregistrat cu 
30 de familii de iobagi și 17 familii de vecini ai boierilor satului.2% Aceste 
date ar putea susține ipoteza unei capele de curte în faza iniţială a bisericii din 
Voivodeni. În 1947, revenind după opt ani de la prima cercetare, V. Literat își 
punea o serie de întrebări privind prezența acestui monument tocmai în satul al 
cărui nume evocă voievodatul, care este plasat în centrul țării, pe valea la 

288 V, în registrul satelor. 

249 Tara Făgărașului, p. 35; v. si Literat, Biserici vechi, p. 121-123. 

2% Prodan, Urbariile, |, p. 776-779. 

Fig. 15 a. Biserica din Voivodenii Mari (foto A. Lukács) 
b. Planul bisericii (dupä Greceanu) 


izvoarele căreia se ridică cetatea lui Negru-Vodă, fără să afirme totuși această 
destinaţie a bisericii.2°! 

Biserica din Viștea de Jos (fig. 16) nu s-a păstrat nici ea în forma originală. 
Pronaosul și turnul clopotniță au fost adăugate ulterior, absida și naosul fiind 
părțile cele mai vechi. Nava este acoperită cu o boltă în leagăn, cu câte două 
contraforturi puternice pe laturile de nord si de sud, elemente de tradiţie roma- 
no-gotică ce indică datarea bisericii în secolul al XV-lea. Cu numai două uși la 
altar, prin analogie cu biserica din Râmeti, Stefan Meteș propusese datarea în 
a doua jumătate a secolului al XV-lea a monumentului de la Viștea.2”? Deși nu 
a fost de acord cu acest argument, Eugenia Greceanu a acceptat încadrarea 


29! Biserici vechi, p. 126. 
2% Viaţa bisericească, p. 119. 


136 


Fig. 18. Biserica din Comana de Jos. Plan (după Greceanu) 


cronologică propusă pe baza tehnicii bolților.” Probabil că cel mai important 
element structural este însă absida de formă semicirculară în interior și poli- 
gonală cu șapte laturi în exterior, considerată una din primele manifestări ale 
influențelor arhitecturii din Ţara Românească. 

Biserica din Comana de Sus (fig. 17) se remarcă prin absida cu patru la- 
turi, având o muchie în ax. Acest plan absidal se întâlneşte la bisericile de 
lemn din Transilvania, dar la construcţiile de zid apure doar la un grup de mo- 
numente din părțile hunedorene.2* Naosul este acoperit cu o calotă, iar pro- 
naosul cu un cilindru transversal. Pe baza acestor elemente, biserica a fost pla- 
sată către anul 1600. Asemănătoare în ce privește planul absidei, biserica din 
Comana de Jos (fig. 18) prezintă diferențe notabile la structura naosului. Este 


293 Tara Făgărașului, p. 35. 
2% Ibidem. 

vorba de o bisericä salä care are naosul si absida acoperite cu o boltä semi- 
cilindricä cu penetratii. Existenta unui pridvor deschis pe latura de vest a fost 
interpretatä ca o influentä a arhitecturii muntene din timpul lui Matei Basarab, 
motiv pentru care Eugenia Greceanu data monumentul în secolul al XVII-lea, 
în timp ce V. Literat o plasase în primul sfert al veacului al XVI-lea 2° 

O absenţă surprinzătoare din această listă de monumente o reprezintă bise- 
rica veche a Făgărașului. Nu poate încăpea nici o îndoială că târgul, dar poate 
chiar și castelanii cetăţii, avusese biserica sa în perioada ducatului. Din păcate 
nu știm nimic despre aceste monumente și despre localizarea lor. Conform 
unei tradiții înregistrate de Coriolan Buracu, în cetatea veche de la apus de 
oraș s-ar fi aflat și o biserică ortodoxă sau un paraclis, printre ruine(!) fiind 
găsite o cädelnitä de aur, o parte din usa de altar și o bucată de patrafir.2% 
Informaţia este astăzi imposibil de verificat, iar despre pretinsele descoperiri 
nu se știe nimic. Biserica ortodoxă din oraș a fost distrusă, în conformitate cu 
unele păreri, după 1456, probabil pentru că cei mai multi români ar fi fost eva- 
cuati din oraș, la cumpăna veacurilor XVI-XVII fiind înregistrate doar câteva 
familii cu nume romänest "77 Un document din 1617 menţionează faptul că 
Mihai Viteazul ridicase o biserică ortodoxă lângă șanțul cetății, dar la data 
respectivă si ea era deja distrusă.2% În ce priveşte biserica populaţiei catolice si 
apoi protestante, s-ar putea ca ea să se fi aflat pe locul actualei biserici refor- 
mate, așa cum ar putea sugera absida poligonală a monumentului actual. Si- 
tuatia din Făgăraș ilustrează poate cel mai bine stadiul cu totul precar al cu- 
nostiintelor noastre despre istoria Bisericii din Tara Făgărașului. Cercetarea 
arheologică a mănăstirilor si bisericilor se impune ca un obiectiv prioritar, în 
ciuda dificultăților logistice determinate de plasarea în zone greu accesibile în 
cazul celor dintâi și a funcționării ca biserici parohiale în cazul celor din urmă. 


3. CETĂȚILE ŢĂRII FĂGĂRAȘULUI 


Harta fortificațiilor medievale din Tara Făgărașului este mult mai goală în 
comparaţie cu alte „țări“ din Transilvania sau Banat. Din intervalul cronologic 
pe care-l urmărim sunt cunoscute până în prezent doar patru cetăți: Făgăraș, 
Breaza, Comana și Avrig. Este semnificativ și faptul că până la mijlocul seco- 
lului al XV-lea documentele nu atestă existența nici unei fortificaţii pe terito- 
riul țării. Toponimia minoră și cercetările de teren au relevat posibilitatea exis- 
tentei altor cetăți medievale, necunoscute din alte surse. În hotarele mai multor 


295 Literat, Biserici vechi, p. 132; Greceanu, Țara Făgărașului, p. 35. 
2% Cetatea si castelul Făgărașului. Cronică istorică, p.3. 

29 Literat, Biserici vechi, p. 95-96. 

2% Veress, Documente, IX, p. 130-131. 

sate făgărăşene a fost înregistrat toponimul „cetate“, dar verificarea în teren a 
informaţiilor prin cercetări de suprafață și sondaje arheologice n-a dat rezultate 
pozitive.2% 

În hotarul satului Voivodenii Mici se consemnează toponimul Cetate încă 
la începutul secolului nostru, Punctul a fost identificat de noi pe baza infor- 
matiilor localnicilor la circa 300 m nord de localitate, în stânga văii care tra- 
versează localitatea. Un sondaj întreprins în 1997 n-a putut identifica însă exis- 
tenta vreunui strat de cultură, cele trei secțiuni de verificare, cu dimensiunile 
de 15/1m, plasate pe o suprafață de circa tha, neoferind materiale arheologice 
concludente. Cu excepţia unor cuie de factură modernă, care ar putea să pro- 
vină de la o clădire dezafectată, nu am putut colecta decât fragmente de 
cărămidă care provin cu mare probabilitate de la cuptoarele care funcționează 
şi astăzi puţin mai la sud de acest punct. 

Documentul deja pomenit al lui Mircea cel Bătrân, privitor la egumenul 
Stanciul din Scorei, menţionează în hotărnicirea satului toponimul Cetate.3 În 
traducerea publicată toponimul are calificativul de possessio, deci s-ar putea 
înţelege că este vorba despre un sat cu acest nume. Pe Olt, în punctul în care 
încep hotarele Scoreiului, nu a existat însă, după știința noastră, un sat cu acest 
nume. Rezolvarea problemei ar putea să fie dată de o altă traducere a docu- 
mentului, pe care, după cum am amintit putin mai sus, am găsit-o într-un 
manuscris de la începutul secolului al XIX-lea.%! Aici punctul respectiv este 
descris astfel: a trajecto Aluto in loco pe Szupt Csetate. Nu este vorba deci de 
un sat, ci de un toponim, realitate confirmată si de documentul voievodului 
Stefan Mailat din 1534 care nu menţionează deloc toponimul.*? Deasupra 
satului Colun, de pe malul opus al Oltului, există un deal înalt, cu un platou 
întins, numit și Dealul Cetäteaua. O cercetare de teren întreprinsă de noi, îm- 
preună cu Zeno Pinter, n-a putut identifica însă nici o urmă de fortificație. 

Insuccesele noastre nu trebuie să descurajeze cercetările, dimpotrivă, alte 
exemple, ca cel de la Comana, cum vom vedea îndată, certifică posibilitatea 
existenţei unor fortificaţii făgărășene care nu sunt atestate de nici un document 
Scris. 

Cea mai importantă dintre întăriturile Țării Făgărașului, atât sub raport 
politico-militar, cât şi social-economic, este fără îndoială cetatea din centrul 
orașului (fig. 19). Cercetările arheologice mai vechi nefiind publicate, iar cele 
mai recente nefiind încheiate% asupra începuturilor fortificaţiei si a fazelor de 


2% Ciupea, Observaţii, p. 298. 

30 DRH, B, I,p. 37. 

3%! Arh.Naţ. Sibiu, Fond Brukenthal, LI-8, nr. 286. 
32 Veress, Acta, I, p. 237-238. 

33 V, mai sus în registrul satelor. 

Fig. 19. Fägäras. Planul cetätii (dupä Curinschi Vorona) 


construcție ale cetăţii eponime a țării stăruie încă serioase neclaritäti. Pe baza 
descoperirilor din curtea castelului (fig. 6) a fost lansată ipoteza funcţionării 
încă din veacurile XII-XIII a unei fortificații de pământ si de lemn, suprapusă 
de castelul actual. 21 Săpăturile începute în 1998 n-au putut confirma cu certi- 
tudine această ipoteză, funcţia de val de pământ a umpluturii din curtea inte- 
rioară nefiind asigurată de relaţii stratigrafice clare, posibilitatea ca ea să fie 
doar o nivelare a constructorilor cetăţii de zid neputând fi exclusă în stadiul 
actual al cercetării. Observatia noastră nu exclude, după cum s-a mai precizat 
si în alt loc, existența unei cetăți de pământ pe un alt amplasament nu prea 
îndepărtat, de unde ar proveni materialele arheologice descoperite în umplu- 
tura presupusului val. 

Pornind de la o informaţie lapidară a autorilor săpăturii arheologice 
din deceniile 7-8, conform căreia zidul exterior nordic al castelului se datea- 
ză, pe baza materialelor ceramice, în prima jumătate a secolului al XV-lea, 
Gh. Sebestyén a încercat să refacă pricipalele faze de construcție ale cetății. 
Incinta de zid, de formă trapezoidală, cu două turnuri, cel de nord-vest şi cel de 
sud-vest, a fost construită de domnii Țării Românești. În cazul turnului rotund 
din coltul sud-vestic, numit și Turnul Roșu, autorul nu excludea chiar o datare 


34 N. Puscasu, V. Puscasu în „BMI“, 1973, 1, p. 74; Sebestyén, Cetatea Făgărașului, 
p. 70 


305 Cetatea Făgărașului, p. 70-84. 

în a doua jumătate a secolului al XIII-lea, având în vedere și analogia oferită 
de turnurile rotunde de la Breaza. Funcționarea turnului presupunea și exis- 
tenta în jurul său a unei palisade. Cercetările arheologice mai noi în curtea 
exterioară a castelului au dus într-adevăr la descoprirea unei palisade de lemn, 
formată din două rânduri de bârne legate cu împletitură de nuiele. Raporturile 
stratigrafice ale acestei palisade cu incinta interioară nu sunt însă clarificate 
deocamdată, iar materiale le care să dateze acest complex în secolul al XIII-lea 
lipsesc în totalitate (fig. 20). 


A 


Fig. 20. Făgăraş. Urmele palisadei din lemn (foto A. Lukács) 


E VE 


Cum va fi arătat acel fortalicium, menţionat în scrisoarea lui Iancu de 
Hunedoara în 1456, este greu de precizat.*% Abia la începutul secolului 
al XVI-lea activitatea constructivă este mai bine cunoscută. Pe baza izvoarelor 
scrise și a unor indicii structurale, ca și a denumirilor turnurilor, se poate atri- 
bui ridicarea turnului sud-estic (numit Turnul Tomori) castelanilor din primele 


3% Hurmuzaki, XV, 1, p. 43. 

decenii ale veacului amintit. Cel care va construi incinta exterioară într-o pri- 
mă formă și va transforma prima cetate într-un castel a fost însă Ștefan Mailat. 

Încă în 1996, Kovács András intuise că zidurile cetăţii vechi au fost ri- 
dicate pe piloți de lemn, tehnică utilizată în regiunile mlăștinoase cum este si 
cea de la Făgăraș. Săpăturile arheologice au confirmat, cel putin în cazul unor 
ziduri, folosirea acestei tehnici. 

În a doua jumătate a secolului al XVI-lea noii stăpâni ai Făgărașului, 
Gaspar Békés, Ștefan Bâthory și Baltasar Bâthory, vor completa fortificarea cu 
santul cetăţii şi adăugarea unor nivele noi în aripa sudică si nordică, dar si cu 
ridicarea bastionului sud-estic al incintei exterioare. Lucrările vor continua 
şi în prima jumătate a veacului următor, sub principii Gabriel Bethlen și 
Gheorghe Rakoczi I, cetatea dobândindu-si înfățișarea actuală. 

În privința evoluţiei rosturilor militare și administrativ-economice ale ce- 
tätii este important de relevat că, încă de la prima atestare, în fruntea ei sunt 
numiți mai multi castelani. Iancu de Hunedoara folosește pluralul în ambele 
scrisori”. Într-un document inedit, din 1498, cu ocazia mijlocirii unui conflict 
dintre sași și Făgăraș, Bartholomeus Pathaki amintește din nou de castelani 
(fig. 21).31 Se poate presupune pe baza acestor informații că cetatea Făgăra- 
șului avea încă din această perioadă si un vicecastelan, situație logică, impusă 
de sarcinile numeroase ridicate de administrarea domeniului ce cuprindea 
câteva zeci de sate. În mod explicit, primul vicecastelan este pomenit în 1520 
(Francisc Porkolab vicecastellanus), deși încă în anul precedent Philippus este 
numit pârcălab.?!! În aceeași perioadă apar în documente prefectii, iar putin 
înainte de mijlocul secolului al XVI-lea încep să fie atestati și provizorii.*!? 
Specializarea atribuţiilor personalului din fruntea cetății indică atât creșterea 
domeniului cât și preocuparea proprietarilor pentru o mai bună exploatare a 
acestuia. Interesant este, din punctul de vedere al promovării politice și sociale 
a boierilor făgărășeni, implicarea lor în administrația Țării Făgărașului. Boieri 
români găsim în slujbe importante abia în perioada în care Făgărașul este stă- 
pânit de Ștefan Mailat. În 1529 castelan este Ioan More, boier din Veneţia de 
Jos, iar în 1531 acesta apare în funcția de prefect 217 Un document emis de ace- 
lași Ștefan Mailat în 1535 îl amintește pe Valentin Porkolab Negrul, boier din 


37 A fogarasi várkastély, „Erdélyi müemlékek“, 13, Cluj, 1996, p. 2. 

308 Sebestyén, loc. cit. 

39 Urkundenbuch, V, p. 512; 520: castellanis ipsius fortalicii nostri 

310 Arh.Naţ., Sibiu, U, 129: ex parte Castellanorum de fogaras.... coram nobis ac Castel- 
lanorum de fogaras. 

311 Quellen, Brașov, 1, p. 224, 271. 

312 Sebestyén, Cetatea Făgăraşului, p. 139. 

313 Quellen Braşov, Il, p. 127; Hurmuzaki, XV, 1, p. 564. 

Fig. 21. Documentul din 1498 (Arh.Naţ. Sibiu) 

Sâmbăta de Sus 277 Folosirea unor boieri români în administrarea Ţării Fägära- 
șului, și nu numai, de către voievodul de origine română, este explicabilă. 
După acest moment însă nu vom mai întâlni nici un boier în fruntea cetăţii, 
situaţie elocventă chiar dacă documentele păstrate nu sunt prea numeroase 
pentru a se putea urmări mai în detaliu acest fenomen. Când, la sfârșitul seco- 
lului al XVI-lea, reapar numele românești în listele de slujbași, avem de-a face 
cu familii de nobili de origine romänä 217 

Cetatea de la Breaza pătrunde în tabloul fortificațiilor medievale din Tara 
Făgărașului cu o aură legendară care a împiedicat nu o dată aprecierea echili- 
brată, bazată pe informaţiile certe, a cronologiei și mai cu seamă a împrejură- 
rilor istorice care i-au dat naștere. Tradiţia locală o califică drept cetate a lui 
Negru Vodă, după părerea noastră dintr-o sorginte livrescă, fără legătură di- 
rectă cu o tradiție mai veche. Cercetările arheologice au oferit puncte de sprijin 
mai solide, deși nici ele n-au putut satisface exigenţele unei problematici atât 
de însemnate și sensibile.?16 

Cetatea se află la o distanță de 5 km sud de satul Breaza, în punctul numit 
„Cetate“, pe un platou îngust și alungit, care oferă condiţii naturale de fortifi- 
care foarte avantajoase. Fortificația are o structură simetrică, cu două șanțuri 
prevăzute cu val, de o parte și alta a laturilor înguste, care protejează o incintă 
de zid întărită în cele două capete înguste cu câte un turn cilindric (fig. 22). 
Săpăturile arheologice relativ extinse au precizat cronologia relativă a princi- 
palelor faze ale fortificatiior de pe platou. S-a constatat înainte de toate că 
cetatea medievală refoloseste un sit de epocă dacică. Pe baza unor situații 
stratigrafice nu suficient de concludente s-a putut presupune o utilizare, fie și 
temporară, a platoului în secolul al IX-lea. Observatia este susținută si de 
descoperirea unui pinten care a constituit de altfel singurul element de datare a 
acestei faze (fig. 23). Cetatea medievală a avut drept nucleu cele două turnuri 
rotunde cărora li s-a adăugat incinta de piatră într-o fază ulterioară. Colţul de 
sud a fost fortificat în mod special prin realizarea unui zid interior care închi- 
dea un spaţiu de ultimă rezistență, cu cisterna de apă și o construcţie care ar fi 
putut avea funcţie de capelă. În opinia autorului cercetării, cetatea a funcționat 
de la sfârșitul secolului al XIII-lea până către mijlocul veacului al XV-lea. 
Datarea se sprijină pe ceramica descoperită, cu analogii în fortificațiile săsești 
din sudul Transilvaniei, dar și cu anumite categorii întâlnite la sud de Carpaţi. 
Din această a doua categorie se remarcă în primul rând vasele cu decor lus- 
truit, cu analogii bune la Zimnicea, Argeș, Turnu Severin. De asemenea, 


314 Veress, Documente, VII, p. 266-268. 

315 Sigismund Boer, vicecăpitan în 1582 : Quellen Brașov, V, p. 121; Francisc Lészai (de 
Lisa), provizor în 1596: Sebestyén, Cetatea Făgărașului, p. 106. 

316 Nägler, Cercetările, p. 89-117. 

Fig. 22. Planul cetăţii de la Breaza (după Nägler) 

Fig. 23. Breaza. 1. Vârf de săgeată, 2-3. Fragment de pinten (după Nägler) 


planul turnurilor ar pleda în favoarea acelorași legături sudice, în Transilvania 
necunoscându-se turnuri cilindrice. 

Concluziile prezentate nu sunt lipsite de puncte slabe care diminuează 
puterea afirmațiilor. În ce privește cronologia absolută, nu putem să nu obser- 
văm că ea se bazează doar pe ceramică, neadecvată pentru încadrări mai ri- 
guroase. Materialele prezentate se datează în marea lor majoritate în secolul 
al XIV-lea și chiar mai târziu, și nu se poate exclude posibilitatea ridicării 
turnurilor într-o fază ulterioară începuturilor fortificaţiei. Cercetările mai noi 
au demostrat că planul circular este foarte slab documentat la sud de Carpaţi 
înainte de secolele XIV-XV. Analogiile citate de autor, Poenari și Rucăr, sunt 
mult mai târzii.!7 Cetatea de la Severin a fost datată în prima jumătate a 
secolului al XIII-lea, iar încadrarea cronologică a turnului cetăţii de la Grädet 
nu este de loc fermă.*!* De asemenea, în Banatul Montan există un orizont de 
cetăți cu turnuri circulare (Mehadia, Pescari), dar care sunt datate pe baza cer- 
cetărilor arheologice mai recente în prima jumătate a secolului al XV-lea.3!? 
Argumentele prezentate impun anumite rezerve, fără a putea totuși să elimine 
cronologia propusă de Th. Năgler. Considerăm că problema datării cetăţii de la 
Breaza rămâne deschisă. 

Cetatea Comanei diferă din toate punctele de vedere de fortificația pre- 
zentată anterior. Spre deosebire de această puternică cetate, mica întăritură de 
pe valea Dabisului, la 15 km în amonte de satul Comana de Sus, se remarcă 
prin dimensiunile ei modeste, prin lipsa unei vizibilitäti care să permită supra- 


317 Cantacuzino, Cetăți, p. 104-114. 


318 Idem, p. 81-85; 98-101. 
319 Teicu, Banatul Montan, p. 205, 212-213. 

Fig. 24. Planul fortificației de la Comana (după Eskenazy) 


vegherea drumului si prin amenajări rudimentare care o privau practic de un 
rol militar activ (fig. 24). Cetățuia se compune dintr-un sant de apărare de 
trei metri lățime, cu un val scund menit să bareze accesul pe latura mai do- 
moală a pantei monticulului si un zid de piatră legată cu mortar, cu o grosime 
de 1,20-1,40 m. În interior au fost dezvelite urmele a două construcții de lemn, 
fără a se putea depista urmele vreunei cisteme de apă ori alte amenajări. 
Inventarul descoperit se compune si aici în primul rînd din ceramică si câteva 
obiecte de metal din rândul cărora se remarcă fragmentul unui pinten, databil 
în a doua jumătate a secolului al XIII-lea și prima jumătate a veacului următor. 
Fragmentele ceramice susțin această încadrare cronologică (fig. 25). 

Identificarea contextului istoric și social care este răspunzător de ridicarea 
cetätuii de la Comana prilejuiește ca primă observaţie deosebirea esenţială față 
de cetăţile de la Făgăraș și Breaza. Nu poate fi vorba nici de o cetate regală de 
graniță si nici de o cetate voievodală. Autorul cercetării, pornind de la premiza 
că satele de pe valea Comanei nu sunt amintite nici în 1235, printre înteme- 
ierile catolice recente, nici în dania lui Vlaicu pentru Ladislau de Dăbâca din 
1372, conchide că nu poate fi vorba decât de fortificația de refugiu a comuni- 
tății românești care exista acolo.??! 


i 


320 Eskenazy, O nouă fortificaţie, p. 34-44. 
321 V, și în registrul satelor. ` or qi) ni na adrad v 


147 


Fig. 25. Comana. Ceramicä medievalä (dupä Eskenazy) 


Unele similitudini în ce privește amplasarea si nivelul de fortificare cu 
cetatea Comanei prezintă fortificația de la sud de Avrig."% La circa trei ore de 
mers de la Avrig, pe vârful numit „La cetate“, înalt de 846 m, se află un platou 
de numai 60/30 m, care adăpostește o mică fortificaţie de pământ. Înspre nord, 
pe o lungime de cca 35 m există un val de pământ, dar și cu urme de mortar, 
iar spre sud valul este însoțit si de un sant. Întăritura nu este amintită de nici un 
document și nici nu a fost cercetată arheologic, încât nu putem ști nimic mai 
precis despre natura structurilor si eventualelor amenajări sau despre încadra- 
rea ei cronologică. Pe baza unor supozitii privind înaintarea regatului maghiar 
până la Carpaţi în jurul anului 1200, Horedt avansa supoziţia că cetatea ar fi 
putut să constituie un punct de sprijin al regalității împotriva Ţării Făgărașului 
încă nepacificată. Acest context nu a fost confirmat însă de cercetările mai noi, 
iar până la obținerea unor informaţii concrete despre datarea cetăţii, orice spe- 
culatie ar fi hazardată. Nu putem să nu remarcăm totuși că rolul atribuit de 
Horedt cetății era imposibil de realizat datorită poziţiei geografice total inadec- 
vate. Similitudinea poziţiei sale şi dimensiunile modeste o apropie mai de- 
grabă de cetatea Comanei, în această eventualitate ea putând fi fortificația unei 
comunităţi care a trăit aici până la sosirea coloniștilor sași în secolul 
al XIII-lea. 


322 Horedt, Siidsiebenbiirgische Grenzburgen, p. 17-19. 

CAPITOLUL VI 


“STRUCTURA TERITORIAL-POLITICĂ 
ȘI STATUTUL JURIDIC AL ȚĂRII FĂGĂRAȘULUI 
ÎN SECOLELE XIII-XVI 


1. TERRA BLACORUM 


Prima atestare documentară a Țării Făgărașului în 1222, sub forma terra 
Blacorum, care explicitează atât natura structurii sale socio-politice, cât și 
caracterul ei etnic, este si printre primele de acest gen din spaţiul românesc 
nord-dunărean.*?* Mentionarea ei la data respectivă nu are însă vreo legătură 
cu vechimea reală a „țării“, ci reflectă doar o etapă importantă a organizării 
apărării granițelor regatului ungar. Înainte de a analiza contextul care a generat 
această apariţie, se impune să precizăm sensul cu care era investit termenui de 
terra de către emitätorii documentului. 

Câmpul semantic al termenului are o structură etajată care pornește de la 
sensul mai „simplu“ de pământ, pământ lucrat, deci o parte umanizată a natu- 
rii. Nivelul următor este rezervat unor structuri mai evoluate de tipul moșiilor 
care cuprindeau de regulă mai multe sate.*2* Contemporane și în imediata ve- 
cinătate a Ţării Făgăraşului, s-ar putea cita ca exemple acea terra Siculorum 
terrae Sebus din 1224%5 sau terra Zek din 1252, fostă a sasului Fulkun înainte 
de invazia tătară.*2% Nivelul superior desemnează structurile socio-politice de 
tipul „țară“, acceptie pe care termenul îl are cu siguranță și în documentul din 
1222. 

Identificarea conţinutului noțiunii de „ţară“, aşa cum o înțelegeau mediile 
politice care au produs documentele referitoare si la Tara Făgărașului, se 


33 Urkundenbuch, |, p. 18. Autenticitatea documentului a fost contestată mai demult de 
W. Ketrzynski, E. Szentpâtery şi I. Șchiopul (vezi Doc. Val., p. 5-6), iar mai recent şi de 
M. Holban, Din cronica, p. 10-48. Chiar dacă documentul ar fi apocrif, datând din 1231, cum 
crede autoarea citată, existența „ţării“ nu se poate contesta. 

324 |. Szabó, A falurendszer kialakulása Magyarországon, Budapest, 1966, p. 38-47. 

325 Urkundenbuch, I, p. 35. 

326 Ibidem, p. 78-79. ARS ere 


149 


bucură de multă vreme de atenția istoricilor. În istoriografia română, decisivă 
a fost contribuţia lui Gh. I. Brătianu.*% Sprijinindu-se pe cercetările istoricilor 
occidentali, în special pe cele ale lui O. Brunner," marele specialist român 
considera că definitoriu pentru noțiunea de „țară“ este comunitatea umană care 
trăiește conform dreptului țării: lex terrae, consuetudo terrae. Ele nu erau sim- 
ple unități natural-geografice, chiar dacă acest cadru natural este foarte impor- 
tant și el, ci teritorii structurate din punct de vedere socio-politic și juridic.*?? 
Continuând direcţia deschisă de Gh. I. Brătianu, mai recent Radu Popa, Șerban 
Papacostea și St. Brezeanu au adus nuantäri extrem de importante circum- 
scrierii termenului de „țară“ și a etapelor istorice pe care acest tip de organi- 
zare socio-politică românească le-a parcurs în mileniul cuprins între părăsirea 
Daciei de către romani și întemeierea statelor medievale românești.*% Într-o 
fază arhaică, de până în secolul al IX-lea, „țara“ (acele „Romanii populare“ ale 
lui N. Iorga) era o colectivitate de drept, care avea reglementări proprii eco- 
nomice, administrative, militare și religioase. Caracterul agrar și o structură 
socială orizontală constituie cadrul care generează și în care funcționează toate 
instituţiile acestor formaţiuni.*! 

Etapa următoare din evoluţia „țărilor“ medievale românești, cea care ne 
interesează în mod special în cazul Ţării Făgărașului, este marcată de procesul 
de feudalizare a acestor structuri socio-politice. Disolutia structurilor orizon- 
tale, fără să fie totală, produce o ierarhie socială, înregistrată de izvoarele de 
expresie latină de la începutul veacului al XIII-lea, atât prin termenii proprii 
acestora: maiores terrae, rustici, cât si prin aceia utilizați de românii înșiși: 
cnezii și voievozii. Proces intern în esența lui, diferenţierea socială si consti- 
tuirea unor instituţii adecvate acesteia au fost influențate și de asimilarea unor 
elemente ale migratorilor, în special în regiunile extracarpatice. Fenomenul n-a 
lipsit nici din Transilvania, dar aici evoluţia autonomiilor românești a fost în 
mod hotărâtor determinată de cucerirea maghiară care a încercat golirea lor de 
conţinut, fie prin instalarea unor reprezentanți ai coroanei în fruntea acestor 
structuri, fie, încă și mai grav, prin dislocarea lor teritorială obținută prin for- 
marea unor domenii regale și nobiliare. Aceste presiuni vor atinge la începutul 
secolului al XIII-lea și „țările“ din regiunile extracarpatice, fără a se reuși însă 
suprimarea lor. Contextul politic și insuficiența resurselor regatului, dar și 
rezistența voievozilor români, au putut împlini procesul evolutiv al „țărilor“ de 


327 Sfatul domnesc, p. 19-26; Adunările de stări, p. 24-27. 

#8 Land und Herrschaft, Viena, 1939 (ed. revăzută în 1973 a apărut la Darmstadt.) 

3% Papacostea, Românii, p. 56-65. 

33 Premisele cristalizării, p. 27-31; Papacostea, Românii, p. 56-65; Brezeanu, Model 
european, p. 217-224. 

31 Vezi Popa, Premisele cristalizării, p. 27-31. 

la sud si de la răsărit de munți prin transformarea lor în ţara politică prin exce- 
lentä în veacul al XIV-lea.%2 

Înainte de a trece la analiza cazului special al „ţării“ Făgărașului, se cuvine 
să mai facem o precizare de ordin general în legătură cu modul în care a fost 
abordată problema autonomiilor românești, în primul rând a celor transilvane. 
Multă vreme, cu precădere însă în perioada interbelică, statutul juridic şi chiar 
existenţa acestor „țări“ a fost tratată în cadrul controversei purtate de cele două 
istoriografii, română şi maghiară, în jurul problemei autohtoniei românilor din 
Transilvania. În opoziție cu imaginea schiçatä mai sus, într-o formulare dintre 
cele mai transante ale istoriografiei maghiare, districtele românești ar fi fost 
create de regalitate în urma infiltrării treptate a românilor de peste munți, fiind 
la dispoziţia lor şi putând face danii, ceea ce nu era posibil pe teritoriul celor- 
lalte autonomii ale saşilor si secuilor.” Nici în formele mai atenuate ale va- 
riantelor mai recente produse de aceeaşi istoriografie, nu se depășește nivelul 
acceptării lor ca unităţi administrative cu rosturi de apărători ai graniţelor, 
dezvoltate prin treptata pătrundere a românilor la sfârșitul secolului al XII-lea 
si începutul veacului urmätor.** 

Revenind la prima atestare a „tării“ în 1222, diploma regală și confirmarea 
ei de către papă lasă să se întrevadă un stadiu relativ evoluat al raporturilor 
autonomiei românești dintre Olt și Carpaţi cu regatul ungar.? Contextul în 
care este pomenită terra Blacorum, alături de terra Siculorum, demonstrează 
similitudinea dintre statutele juridice ale celor două structuri teritorial-politice. 
Scutirea cavalerilor teutoni şi a supușilor lor de plătirea vămii la trecerea prin 
cele două „ţări“ presupunea o relaţie de dependență a acestora față de regat, 
care permitea regelui să intervină în administrarea unor venituri ale lor.’ 

Stabilirea vechimii și a naturii acestor relaţii la începuturile lor ne obligă 
să coborâm în veacul anterior, în perioada articulării de către regalitate a unei 
Structuri politico-administrative care să asigure o mai bună exploatare econo- 
mică a regiunilor de sud ale Transilvaniei dar și o apărare mai eficientă a țării. 

Într-un studiu apărut cu patru decenii în urmă, reluat mai recent fără 
schimbări esenţiale, Kurt Horedt încerca să reconstituie pătrunderea statului 
maghiar în Transilvania în etape cronologice distincte, marcate de ridicarea 
câte unei linii de prisăci.* Momentul contactului dintre românii din Tara Fă- 


gărașului și regalitate era plasat la mijlocul secolului al XII-lea, în condiţiile 
332 Brezeanu, Model european, p. 230. 

" "27 Doc. Val, p. 1-12 cu bibiografia mai veche. 

"JI 33% Erdély Története. 1. p. 301-304; Györffy, Geographia, Il, p. 447-449. 
335 Urkundenbuch, 1, p. 18-20 si 22-23. 
33 Papacostea, Românii, p. 77. 
337 Contribuţii, p. 109-131; Siebenbiirgen, p. 158-169. 

împingerii hotarelor regatului până la linia Oltului. Teritoriul de la sud de 
această linie a fost transformat acum într-o zonă supravegheată și dependentă, 
în care o eventuală formaţiune politică anterioară își va fi pierdut indepen- 
denta. Presiunea exercitată asupra românilor făgărășeni era dovedită, în opinia 
lui Horedt, și de ascunderea celor două tezaure la Făgăraș si Streza-Cârtisoara. 
Datarea lor la mijlocul secolului al XII-lea părea asigurată de monedele bizan- 
tine din compunerea lor. 

O reevaluare recentă a monedelor din tezaurul de la Făgăraș a schimbat 
însă în mod radical datele problemei. Identificarea lor pe baza unor cataloage 
mai noi a dovedit că ele nu puteau fi ascunse înainte de prima jumătate a se- 
colului al XIII-lea, autorul analizei propunând drept cauză marea invazie 
mongolă din 1241.3% 

Nici elementele care susțineau datarea tezaurului de la Streza-Cârtisoara 
nu rezistă unei analize mai atente. Punctul forte al acestei datări îl reprezenta 
moneda de aur bizantină emisă de împăratul loan al II-lea Comnenul. Prezența 
ei în tezaur, ca și a altor cinci monede de argint, este însă mai mult decât 
nesigură, căci inventarul întocmit la achiziționare nu amintește de existența 
lor, iar în evidențele Muzeului Brukenthal din Sibiu nu figurează nici o mo- 
nedă de aur bizantină.*% De altfel, chiar și K. Horedt formula foarte prudent în 
legătură cu existența acestor monede: „se susține că s-ar fi găsit (tezaurul) 
împreună cu cinci monede de argint și o monedă bizantină a lui loan al II-lea“, 
fără a indica sursa informaţiei.3% 

Al doilea argument al datării tezaurului de la Streza-Cârtisoara era pre- 
zenţa unor fragmente de lingouri de argint în greutate totală de 895 g (fig. 9). 
Utilizarea metalului brut ca mijloc de plată, începând cu a doua jumătate a se- 
colului al XII-lea, concorda cu datarea propusă. Cartarea tuturor tezaurelor 
care conţin argint tocat, mult mai numeroase acum decât cu patru decenii în 
urmă, ne-a condus însă la concluzia că ele au fost ascunse începând cu marea 
invazie mongolă din 1241.%! 

În sfârșit, fragmentele de diademă de factură bizantină au fost încadrate de 
Horedt în aceeași perioadă, cu toate că analogiile citate de el însuși proveneau 
din tezaure datate în veacurile XIV-XV. Urmărirea descoperirilor de acest gen 
la sud și la nord de Dunăre, impune datarea acestui tip de diademă în secolele 


38 E, Oberlănder-Târnoveanu, Din nou despre datarea tezaurului de monede bizantine de 
la Făgăraş (jud. Braşov), „Studii şi Comunicări. Arheologie-Istorie“, 21, Sibiu, 1981, 
p. 287-289. 

339 Mulţumim colegei Oltea Dudău pentru sprijinul acordat în cercetările de la Sibiu. 

#0 Voievodatul de la Bălgrad, „SCIV“, V, 1954, 3-4, p. 508-509. 

341 Lukács, Tezaurul de la Cârțisoara (jud. Sibiu), „SCIV A, 49, 1998, 2, sub tipar. 

XIII-XIV. Analogii bune sunt cele de la Erneszthaza (Citat și de Horedt), 
Timișoara, Macoviște în Banat, Olteni si Gogosu în Oltenia etc.#? 

Cea mai bună analogie și cea mai apropiată din punct de vedere geografic 
a fost găsită de noi într-un tezaur inedit care se păstrează la Muzeul Naţional 
din Budapesta. El provine de la Brașov si o parte a lui a fost achiziționată de 
muzeul amintit în 1878.5% Piesele componente, în primul rând diademele, sunt 
aproape identice cu cele de la Cârțișoara, ele însă nu permit o datare mai 
timpurie de secolul al XIII-lea (vezi fig. 13). Putem conchide în acest fel că 
tezaurele de la Făgăraş și Cârțișoara nu au nici o legătură cu penultima etapă 
cronologică a înaintării cuceririi maghiare în Transilvania. Această concluzie 
nu exclude desigur posibilitatea existenței etapei respective. 

Încă la începutul secolului nostru, Adolf Schullerus observase alinierea 
unor puncte fortificate, sau a unor toponime amintind de astfel de puncte, de-a 
lungul Oltului. Purtând nume maghiare (Ungra, Crihalma, Hălmeag, Feldioara, 
Săcădate), aceste localităţi au rămas în afara scaunelor săsești, făcând parte din 
comitatul Alba de Jos. După părerea autorului citat, aceste puncte, care contro- 
lau drumurile ce legau bazinul Oltului de cel al Târnavei Mari, reprezentau o 
linie de fortificaţii secuieşti în spatele căreia au fost aduși coloniștii sași 3% În 
mod prudent, şi Horedt prevăzuse posibilitatea instalării unor puncte de supra- 
veghere a drumurilor care legau cele două râuri amintite încă de la începutul 
secolului al XII-lea, când graniţa regatului era pe cumpăna apelor dintre Târ- 
nava Mare și Hârtibaciu.5%5 

Cercetările arheologice întreprinse în câteva din aceste puncte de pe linia 
Oltului n-au putut aduce precizările cronologice necesare. Sondajul de la Noul 
Român nu este publicat, scurta menţiune apărută permintând doar consem- 
narea existenței fortificaţiei de pământ, încadrarea ei în perioada presăsească 
fiind imposibil de verificat.*% Mai bine cunoscute sunt rezultatele cercetărilor 
de la Ungra, deși nici ele nu sunt publicate integral.* Așezarea fortificată de 
aici a fost datată pe baza inventarului arheologic, în primul rând a ceramicii, în 
a doua jumătate a secolului al XII-lea, apreciindu-se că ea a avut o durată 
scurtă, de câteva decenii. Către anul 1200, așezarea fortificată a fost înlocuită 
cu o cetate de piatră, cu dimensiunile de circa 70/40 m care a păstrat probabil 
și cele trei şanţuri de apărare de mici dimensiuni ale fazei anterioare. Acesta 
este castrul care apare în binecunoscutul document regal din 1211 care-i 


32 Ibidem. 

#3 Lukács, Un tezaur medieval inedit de la Braşov, în curs de publicare. 

34 Die Grenzburgen der Altlinie, ,,Korrespondenzblatt*, XLI, 1918. 5-8, p. 17-21. 

35 Contribuţii, p. 122. 

3 Th. Năgler, M. RI, Monumentul cistercian de la Cârța, jud. Sibiu, „MCA“, XVII, 2, 
p. 389-393. 

#7R. Popa, R. Ștefănescu, Ungra. 

instala pe cavalerii teutoni în Tara Bârsei. Suprapunerea fortificaţiei de cimi- 
tirul evanghelic n-a permis extinderea cercetărilor în vederea obținerii unor 
informaţii mai detaliate privind mărimea așezării și eventuale precizări de 
ordin cronologic, iar cea de-a doua campanie de săpături a putut să urmărească 
doar traseul cetății de zid de pe laturile de nord-est si nord-vest, fără să fie în 
măsură să adauge date noi cu privire la datarea complexului.3% În lipsa cerce- 
tărilor arheologice din celelalte puncte de pe linia Oltului, aplicarea modelului 
de la Ungra este riscantă, doar la Hălmeag aceasta având șanse mai bune 
datorită similitudinii situaţiei sale în 1211. Concluziile cercetărilor arheologice 
de la Ungra, așa cum au fost ele formulate în 1980, întăresc cronologia lui 
K. Horedt si situează perioada de funcţionare a fortificațiilor amintite paralel 
cu derularea colonizării săsești. După părerea noastră, puterea acestor con- 
cluzii este sensibil diminuată de incapacitatea materialelor arheologice pe care 
se bazează datările propuse de a susține încadrări cronologice strânse. Cera- 
mica descoperită, inelul de tâmplă sau vârful de săgeată, se pot data la fel de 
bine în prima jumătate a secolului al XII-lea ca și în cea de-a doua parte a 
acestui veac (fig. 10). 

În cadrul altor cercetări, s-a constatat că multe dintre bisericile săsești din 
sudul Transilvaniei suprapun un orizont cronologic de secol XII care a fost 
atribuit apărătorilor de graniță secui, așezați aici înainte de sosirea coloniștilor 
regali. Fenomenul este prezent atât în extremitatea vestică a Pământului Cră- 
iesc (Câlnic, Gârbova), cât și în cea estică (Viscri, Dräuseni).%*? 

Cercetările arheologice au obligat la reconsiderarea conținutului ultimelor 
două etape cronologice care fuseseră stabilite de Horedt. Regiunile de sud ale 
Transilvaniei fuseseră colonizate de regalitate încă din prima jumătate a seco- 
lului al XII-lea cu grănicerii secui și numai în a doua parte a secolului amintit 
aceștia au fost înlocuiţi treptat de oaspeţii regali aduși din Occident. În confor- 
mitate cu această nouă interpretare, Thomas Năgler dădea un înțeles nou și 
termenului de desertum din diplomele regale și ale legatului pontifical: loc pă- 
răsit de secui si nu regiuni pustii.35 

În ultimele decenii, săpăturile organizate în mai multe necropole din 
părțile sud-estice ale Transilvaniei au adus rezultate încă și mai surprinzătoare. 
Necropolele de la Peteni, Zăbala și Feldioara, datate pe baza monedelor cu 
absolută siguranță în a doua jumătate a secolului al XII-lea, dovedesc faptul că 


#8 Colectivul a fost format din R. Popa, şeful șantierului, R. Ştefănescu si A. Lukács. În 
ciuda eforturilor noastre, n-am putut regăsi documentația campaniei în arhiva de la Institutul de 
Arheologie din Bucureşti. 

#7 R., Heitel, Archäologische Beiträge zu den romanischen Baudenkmălern aus Sieben- 
bürgen, „RRHA“, 1972, 2, p. 139-160. 

350 Aşezarea, p. 148-150. 

regatul maghiar își instalase dacă nu granițele, măcar niște puncte de sprijin si 
de supraveghere pe linia Carpatilor.*! Ritualul funerar cu totul specific, folo- 
sirea niselor cefale, care este documentat în cazul mormintelor de la Feldioara, 
sugerează chiar că acești apărători de graniță erau, cel puţin unii dintre ei, co- 
lonişti germani din Occident. Prezenţa acestui element de ritual și în alte 
necropole din jurul bisericilor săsești și nu numai,’ ridică după părerea 
noastră unele probleme în legătură cu atribuirea etnică menționată. În afară de 
nisa cefală, inventarul acestor morminte este perfect similar cu cel obişnuit 
pentru necropolele din întregul regat în perioada respectivă. La Sighișoara, 
unde cunoaștem și asezarea celor care au folosit necropola de pe Dealul Viilor, 
locuinţele adâncite în pământ, căldările de lut atârnate deasupra focului des- 
chis, celelalte categorii ceramice sunt produse locale care cu greu ar putea fi 
aduse în legătură cu oaspeţii regali sosiți din Occident. Alternativa care ni se 
pune în față este deci: fie ritualul funerar respectiv s-a răspândit relativ rapid la 
populaţia locală, fie coloniștii au preluat cultura materială locală încă de la 
prima generație. Credem că numai cercetările viitoare vor putea preciza răs- 
punsul corect. 

Din punctul de vedere care ne interesează acum, cel al situaţiei Ţării Făgă- 
rasului în secolul al XII-lea, important este de subliniat faptul că spre mijlocul 
acestui secol regalitatea a făcut un considerabil efort de reorganizare a apărării 
hotarelor din părţile de sud aie Transilvaniei. Cu posibile antecedente în prima 
jumătate a veacului amintit, sub presiunea crescândă a cumanilor și a Impe- 
riului Bizantin, statul maghiar și-a construit aici un sistem defensiv organizat 
pe mai multe aliniamente, recurgând la folosirea capacităților militare ale 
tuturor elementelor etnice şi ale structurilor acestora. 
| Logica istorică ne îndeamnă să presupunem că, până la instalarea repre- 

zentanţilor puterii regale, întreaga depresiune a Făgărașului era cuprinsă în 
structura sau structurile socio-politice ale românilor de aici. Prima consecință 
a extinderii regatului a fost fără îndoială ruperea zonei de la nord de Olt, poate 
încă din prima jumătate a secolului al XII-lea, din „ţara“ românilor fägäräseni. 
Supozitia noastră este întărită de prezența pe malul de nord al Oltului a 
enclavelor subordonate administrativ comitatului Albei și nu scaunelor săsești. 
Populaţia românească a fost silită să se retragă dincolo de râu, pe toată lungi- 
mea tronsonului de aici neexistând nici un sat cu nume românesc. 


35! Székely Z., Necropola medievală de la Peien? (com. Zăbala, jud. Covasna), „SCIV A“, 
41, 1990, 1, p. 87-110; idem, A Zabolai (Zăbala-România) kora-kăzepkori temetô, „A 
Veszprém Megyei Múzeumok Kăzlemenyei“, 1994, p. 277-305; A. Ioniţă, Date noi. 

352 Necropola de la Sighişoara-Dealul Viilor conţine mai multe asemenea morminte, datate 
cu denari anonimi în a doua jumătate a secolului al XII-lea (săpătura inedită a autorului). 

Mentinerea unui voievodat românesc în zona cuprinsă între Olt si munți în 
veacul al XII-lea, în ciuda acestor prime amputări teritoriale, este susținută în 
istoriografia noastră din ultima vreme și pe baza informaţiilor din poemele 
epice germane care au fost fixate în scris tocmai în perioada în care izvoarele 
documentare înregistrează pentru Tara Făgărașului o terra Blacorum.* În 
Cântecul Nibelungilor şi în Biterolf, printre oaspeţii veniţi la curtea lui Attila 
este pomenit și „Herzoge Ramunc uzer Vlachen Lant. Istoriografia maghiară 
a plasat această „ţară“ în sudul Dunării, iar în istoriografia noastră mai veche 
ea a fost identificată cu voievodatele românești sud-carpatice.*5* Adolf Arm- 
bruster, după ce localizase în Tara Făgărașului și pe voievodul român care 
apare în cronica lui Ottokar de Stiria la începutul secolului al XIV-lea, după 
cum vom vedea mai Jos 277 a ajuns la concluzia că și ducele Ramunc era un 
voievod din aceleași regiuni sudice al Transilvaniei, din aceeași „ţară“ a româ- 
nilor făgărășeni. Chiar dacă nu trebuie să ne gândim la un personaj real cu 
acest nume, Ramunc nefiind altceva decât personificarea poporului pe baza 
etnonimului cu care acesta se denumea, țara lor constituia o realitate politică 
indiscutabilă, iar informaţiile despre ea și voievodul ei au fost transmise lumii 
germane de coloniștii saşi din teritoriile fnvecinate #6 

Tăcerea izvoarelor face imposibilă reconstituirea exactă a raporturilor 
acestui voievod cu regatul maghiar, dar din a doua jumătate a secolului 
al XII-lea, când apărarea acestuia se organizase pe linia Carpaţilor, este de 
presupus că și „țara“ românilor a fost adusă într-o formă de dependență. În 
acest stadiu, ea trebuie să se fi rezumat la obligația militară de apărare a ho- 
tarelor împotriva incursiunilor cumane și a atacurilor bizantine, fără ingerinte 
efective la sud de Olt. 

Statutul schiţat de noi mai sus este susținut și de cunoscutul document din 
1250, dat de regele Bela al IV-lea urmașilor comitelui de Sibiu, Ioachim, fiul 
lui Gecse 277 Dania este justificată, printre altele, de campania victorioasă în- 
treprinsă în 1210 în sprijinul țarului bulgar Asan Borilă pentru recuperarea 
Vidinului. Armata comitelui era formată din sași, români, secui și pecenegi: 
„associatis sibi Saxonibus, Olacis, Siculis et Bissenis“ care, aşa cum s-a pre- 
supus de cei mai multi istorici, nu puteau să provină decât din regiunile sudice 
ale Transilvaniei.” Numai aici se întâlnesc în perioada respectivă populațiile 


353 Armbruster, Nochmals, p. 90-100; Papacostea, Românii, p. 164. 

3% Armbruster, Nochmals, p. 83-88 cu întreaga bibliografie. 

355 Armbruster, Românii. Vezi mai jos p. 170-171. 

3% Ibidem, p. 97-100. 

37 DRH, D, I, p. 28-29. 

358 I, Minea, Românii înainte de 1222. Noi contribufiuni, „Revista pentru Istorie, Arheo- 
logie și Filologie“, XIII, 1912, p. 226-233; Györffy, Geographia, Il, p. 448; Pascu, Voievodatul, 
I, p. 125. 

înșirate în document. Mai greu este de stabilit dacă românii din armata comi- 
telui de Sibiu proveneau numai din regiunile subordonate acestuia, sau dacă ei 
au fost recrutaţi si din zonele adiacente, inclusiv din Tara Făgărașului. Având 
în vedere importanta acţiunii si succesele ei în confruntarea cu cumanii si în 
recucerirea Vidinului, nici această a doua variantă nu trebuie exclusă 35 

În opinia mai multor istorici, silva Blacorum et Bissenorum din marele 
privilegiu prin care Andrei al II-lea a pus bazele autonomiei sașilor în 1224, 
trebuie localizată de asemenea în Tara Făgărașului.*% Dreptul de folosință a 
pădurilor si a apelor, în comun cu românii si cu pecenegii, ar reprezenta în 
acest caz una dintre primele intervenţii directe ale regalității care afectau auto- 
nomia fägäräseanà de la sud de Olt, în măsura în care reglementarea respectivă 
întărea o situație de fapt care exista încă din veacul anterior. Dacă însă este 
vorba de o reglementare nouă, așa cum ar putea sugera scutirea de slujbe a 
sașilor pentru folosirea acestei păduri și ape, intervenţia regală s-ar încadra 
în linia politică nouă pe care a aplicat-o începând cu primii ani ai veacului 
al XIII-lea și care viza limitarea și chiar desființarea autonomiilor românești. 
Localizarea amintită nu este însă de loc sigură. Asimilarea termenului de terra 
cu cel de silva 2! ori evoluţia terminologică în cancelaria regală de la utiliza- 
rea acestuia din urmă spre cel dintâi,*%2 după cum presupun mai multi specia- 
liști, ne-ar obliga să punem semnul de egalitate între terra Blacorum şi Silva 
Blacorum et Bissenorum, diploma regală instituind, sau doar confirmând, un 
drept de folosinţă al sașilor care se întindea asupra întregii „țări“ românești din 
Făgăraş. Un astfel de drept nu este însă atestat ori revendicat de sași, în ciuda 
numeroaselor conflicte cu românii fägäräseni din veacurile următoare, colo- 
niștii invocând mereu încălcări făcute de români în teritoriul scaunelor lor. 
Pădurea s-ar putea căuta deci și pe teritoriul provinciei Sibiului, într-o zonă în 
care este documentată convietuirea sașilor cu românii si cu pecenegii si nu în 
afara limitelor acoperite de privilegiul regal.%5% Pe baza acestor criterii, unii 
specialiști au propus zona munţilor Cibinului și Sebesului,*% iar alții s-au oprit 
asupra regiunilor situate la sud de așezările săsești de pe Târnave.# 


359 Alăturarea românilor numai la sud de Carpati, presupusă de editorii colecţiei Doc. Val., 
p. 23, ni se pare imposibilă și ilogică. 

30 Urkundenbuch, 1, p. 35. Năgler, Cercetări arheologice în Tara Făgărașului privind 
feudalismul timpuriu, „Academia Română , Memoriile Secţiei de Ştiinţe Istorice“, seria IV, to- 
mul II, Bucureşti, 1977, p. 13. 

3! Onciul, Scrieri istorice, Il, p. 79; Moga, Les Roumains, p. 41-42, Pascu, Voievodatul, ], 
p. 147. 

362 Popa, Premisele cristalizärii, p. 38-39. 

33 Papacostea, Românii, p. 79. 

35% O. Mittelstrass, Beiträge zur Siedlungsgeschichte Siebenbiirgens im Mittelalter, 
München, 1961, p. 59; Găckenjan, Hilfsvôlker, p. 106; Erdély Története, |, p. 303. 

365 Papacostea, Românii, p. 79. Lé et eege 

Recent, Stelian Brezeanu a relevat faptul că între „țară“ și pădure nu există 
o relaţie de identitate, ci dimpotrivă, una de opoziție.” Termenul de „ţară“ 
defineşte un teritoriu agricol prin excelență, „holde“ după o expresie pertinentă 
a cronicarului Grigore Ureche, și este în opoziție cu muntele, pădurea și orașul. 
Termenii de silva Maramorosi sau silva Blacorum et Bissenorum din actele de 
cancelarie nu trebuie identificate numaidecât cu „ţări“, chiar dacă nimic nu 
exclude posibilitatea ca unele dintre acestea să se fi născut sau mărit prin 
defrișarea acestor păduri. Este încă un argument împotriva localizării pădurii 
respective în Tara Făgărașului. 

Dacă ingerinta marcată prin dreptul de folosire al pădurii românilor si 
pecenegilor nu se poate aplica în mod sigur voievodatului făgărășean, există 
pentru începutul secolului al XIII-lea alte dovezi certe ale unor ample amputări 
teritoriale. 

Prima dintre ele se leagă de întemeierea mănăstirii cisterciene de la Cârța 
în primul deceniu al secolului amintit. În 1223, regele Andrei al II-lea confir- 
ma dania magistrului Gocelinus făcută mănăstirii, având drept obiect biserica 
Sf. Mihail din Cisnădioara, întărind cu această ocazie și pământul pe care fuse- 
se înființat așezământul religios.*% Introducerea în stăpânire a fost făcută „prin 
mijlocirea credinciosului și iubitului nostru Benedict, care în vremea aceea era 
voievod“, adică între anii 1202-1206 sau 1208-1209.%% Diploma regală 
menționează în mod explicit faptul că fâșia de pământ, cuprinsă între râurile 
Arpaș și Cârțișoara, a fost luată de la români: terra exempta de Blaccis. Smul- 
gerea suprafeței de circa 90 de km pătraţi, extins chiar după invazia mongolă 
din 1241, reprezenta începutul deposedărilor masive care vor fragmenta terito- 
riul Țării Făgărașului. Întemeierea mănăstirii a însemnat însă și o mai bună 
exploatare a pământului, caracteristică ordinului cistercian, dezvoltarea unor 
noi așezări (Cârțișoara, Noul Român), și ridicarea impresionantului monument 
care va avea o influență decisivă asupra arhitecturii gotice timpurii din Transil- 
vania. (fig. 26% 

Următoarea intruziune pe teritoriul Țării Făgărașului este reflectată docu- 
mentar cu ocazia introducerii cavalerilor teutoni în stăpânirea Ţării Bârsei în 
1211.50 Conform diplomei regelui Andrei al II-lea, granița de apus a terito- 


%6 Model european, p. 219-220. 

37 Urkundenbuch, 1, p. 27-28. 

36 Pentru detaliile cronologice ale începuturilor mănăstirii vezi și p. 58. 

3 Dan-Nicolae Busuioc, Consideraţii privind datarea mănăstirii cisterciene de la Cârța, 
„SCIA seria Artă Plastică“, 23, 1976, p. 3-20; Marius Tătaru, Kerz und die Mitteleuropäische 
Zisterzienserarchitektur, în „Beiträge zur Siebenbürgischen Kunstgeschichte und Denkmalp- 
flege“, hg. Crhistoph Machat, München, 1983, p. 23-32; Vasile Drăguţ, Arta gotică, București, 
1982, p. 13-17; Geza Entz, Erdély építészete a 11-13. században, Cluj, 1994, I, p. 42—44. 

37 Urkundenbuch, |, p. 11-12. 

Fig. 26. Amputări teritoriale suferite de Tara Făgăraşului în sec. al XIII-lea 


riului hotărnicit de pristavul Fekete Jonas „incipit de indaginibus castri 
Almage et procedit usque ad indagines castri Noilgiant et inde progreditur 
usque ad indagines Nicolai, ubi aqua defluit que vocatur Alt“. Interpretat ad 
litteram, documentul atestă cedarea regiunii dintre Olt si Perșani (Geisterwald) 
cavalerilor teutoni. Această interpretare s-a bucurat de numeroși adepți, atât în 
trecut”! cât si mai recent,*? dar încă la începutul secolului nostru A. Bunea a 
avansat presupunerea după care teutonii ar fi ocupat ulterior și pe nedrept acest 
teritoriu." K.K. Klein și Györffy György au afirmat apoi în mod explicit că 
hotarul de vest al teritoriului teuton nu-l constituia Oltul, ci creasta Persanilor 
căci prisăcile cetăților amintite în documentul din 1211 se aflau în trecătorile 
înguste din munţi, această linie constituind mereu limita dintre districtul Bra- 
șovului și Tara Făgărașului.*4 Într-un studiu mai amplu dedicat problemei, 
E. Wagner conchidea că în 1211 zona Geisterwald aparținea de pertinentele 
cetăților de graniță de la Hălmeag și Ungra.*5 În 1235, în două documente 
papale aflăm despre pretenţiile ridicate de episcopul Transilvaniei asupra paro- 
hiilor din Tara Bârsei si a celor din Geisterwald.*7 Trebuie observat faptul că, 
dacă în cazul preoţilor din Tara Bârsei pretenţiile episcopului se lovesc de pro- 
testul procuratorului papei, cu siguranță în temeiul bulei papale din 1223, prin 
care fusese instituită prepozitura teutonilor subordonată direct scaunului pon- 
tifical,*”” în cazul celor șapte preoți germani din satele Dăbâca, Hoghiz, 
Cormosbach, Veneţia, Debran și Șercaia, cel care protestează este arhiepis- 
copul de Strigoniu, în temeiul dreptului diecezan. 

Informaţiile nu sunt nici clare și nici suficiente pentru a se putea trage o 
concluzie sigură, cert este doar că zona în discuţie a fost desprinsă din Tara 
Făgărașului și dată teutonilor în 1211 sau sașilor în 1224. Din acest punct de 
vedere important de relevat este însă faptul că, deși toți preoții din 1235 sunt 
germani, numele satelor sunt fie româno-slave (Dăbâca, Veneţia, Debran), fie 
maghiare (Cormos, Hoghiz/Héviz, Șercaia/Sârkâny), semn că populaţia de co- 
loniști germani a fost aşezată într-un teritoriu care fusese locuit anterior de 
români și maghiari. După părerea noastră, satele respective au fost părăsite din 
cauza incursiunilor cumane la cumpăna veacurilor XII-XIII, tot așa cum s-a 
întâmplat cu Feldioara, Peteni și Zăbala ale căror necropole încetează în 


37! Pentru bibliografia mai veche vezi Wagner, op. cit., p. 73-74. 

3 R, Popa, Kreuzritterburgen im Südosten Transilvaniens, „IBI Bulletin“, 47, 1990-1991, 
p. 107-112; Ioniță, Date noi, p. 273-280. 

373 Stăpânii Țării Oltului, p. 47, nota 44. 

374 Transsylvanica. Gesammelte Abhandlungen und Aufsätze zur Sprach- und Siedlungs- 
forschung der Deutschen in Siebenbiirgen, München, 1963, harta nr. 11; Geographia, I, p. 822. 

375 op. cit., p. 74-75. 

37% Urkundenbuch, 1, p. 61-62 si 63. 

37 Ibidem, p. 24. 

aceeași perioadă, după cum am arătat mai sus. Deposedarea este fapt dovedit 
pentru începutul secolului al XIII-lea, teritoriul, care reprezintă aproape o 
treime din Tara Făgărașului, rămânând în afara autonomiei românești până în 
perioada dobândirii ducatului de către Vladislav-Vlaicu (vezi fig. 26). 

În extremitatea cealaltă a Țării Făgărașului, eforturile regatului maghiar au 
fost îndreptate spre dobândirea controlului asupra importantei trecători a văii 
Oltului. Supravegherea defileului Oltului s-a conturat ca obiectiv politic 
subsidiar probabil încă în condiţiile războaielor purtate cu Bizanțul în secolul 
al XII-lea, mai cu seamă în urma campaniilor lui Leon Vatatzes si loan Ducas 
din 1166, care se pare că au folosit pentru prima oară drumul Vidinului.*8 
Interesul Ungariei față de segmentul dunărean din zona Severinului a crescut 
considerabil datorită disputei angajate cu statul vlaho-bulgar pentru preluarea 
moștenirii bizantine în regiunile sud-dunărene, iar alianța acestuia din urmă cu 
cumanii nu putea decât să grăbească regatul în luarea unor măsuri care să 
asigure trecătorile spre Transilvania. 

Expediția comitelui Ioachim de Sibiu este dovada importanței drumului 
Oltului, dar constituie si un bun exemplu al pericolului pe care-l reprezentau 
cumanii care supravegheau îndeaproape regiunile extracarpatice. 

Depäsirea liniei Carpaţilor de către expansiunea ungară, în condițiile favo- 
rabile create de cruciada a patra, materializată prin colonizarea cavalerilor 
teutoni, crearea episcopatului Cumaniei si a banatului de Severin, a impus si 
instituirea controlului asupra trecătorii de la Turnu Roșu.” 

Contextul politic schițat mai sus a determinat cu siguranță și desprinderea 
din Tara Făgărașului a regiunii dintre Avrig si culoarul Oltului, la o dată care 
nu poate fi stabilită cu precizie, dar înainte de marea invazie mongolă." (vezi 
fig. 26). Un indiciu ar putea fi chiar întemeierea satului Avrig, eveniment 
plasat pe baza vechimii bisericii romanice de aici în aceeași perioadă pre- 
mongolă. 

Ultima si cea mai gravă amputare teritorială suferită de Tara Făgărașului 
în această prima jumătate a secolului al XIII-lea afectează chiar zona centrală 
a țării. Ea nu are o reflectare documentară directă și contemporană, dar se 
poate deduce din izvoarele mai târzii. 

În 1291, la congregația ţinută la Alba Iulia în prezenţa regelui Andrei 
al III-lea, magistrul Ugrinus cere și obține cu acordul nobililor, sașilor, secui- 


3% P, Diaconu, Les Coumans au Bas-Danube aux XI-XII siècles, Bucureşti, 1978, 
p. 102-103 cu bibliografia problemei. 

37 Pentru contextul politic general vezi Papacostea, Românii, p. 28-48 şi V. Achim, De- 
spre vechimea şi originea Banatului de Severin, „R.Ist.“, V, 1994, 3-4, p. 233-239 cu biblio- 
grafia problemei. 

3%0 Nägler, Așezarea, p. 197. 


161 


lor si românilor, moșiile sale Făgăraș și Sâmbăta, care-i fuseseră luate pe ne- 
drept.#! Temeiul pretențiilor lui Ugrinus îl constituie stăpânirea înaintaşilor 
săi pe baza unor privilegii regale (instrumenta ac privilegia). Asa cum s-a ob- 
servat dea 287 invocarea antecesorilor indică o vechime a dobândirii acestor 
domenii care trebuie situată înainte de invazia mongolă. În acest caz, ele au 
fost obținute de tatăl lui Ugrinus, Posa din neamul Csâk, banul de Severin și 
comite al Albei în anii 1227-1233.%# Nu putem să pierdem din vedere nici 
faptul că Ugrinus însuși a fost ban de Severin în 1268 și voievod al Transil- 
vaniei în 1275-1276, satele făgărășene putând fi și achiziţii proprii.%%* Totuși, 
menționarea antecesorilor și prezentarea actelor regale, sunt argumente care 
înclină balanța spre veracitatea celor expuse de Ugrinus. 

Introducerea înaintașilor lui Ugrinus în stăpânirea celor două sate a fost 
situată în contextul ofensivei regatului maghiar împotriva statului vlaho-bul- 
gar, în anii 1232-1233,%5 în sensul restructurărilor teritoriale pe care le-a 
determinat, în schimb extinderea autorităţii banilor de Severin asupra „țării 
românilor“ din Făgăraș pentru că amândouă erau regiuni locuite de români, 
susținută de Györffy % este inacceptabilă. Intruziunea familiei Csák se explică 
mult mai logic în cazul lui Posa prin demnitatea de comite de Alba, iar în cazul 
mai puţin probabil al datării ei în timpul lui Ugrinus, prin calitatea de voievod 
al Transilvaniei pe care acesta a avut-o în timpul minoratului lui Ladislau 
Cumanul. 

În condiţiile tăcerii izvoarelor, este imposibil de reconstituit cuprinderea 
hotarelor celor două sate (vezi fig. 26). Sâmbăta, după cum arată și numele, a 
devenit o aşezare importantă în care se organiza un târg în ziua respectivă, 
dar ne lipsesc informaţiile care să ateste dacă moșia lui Ugrinus cuprindea doar 
satul Sâmbăta de Jos de mai târziu, ori, ca și în cazul Cârtei, a fost tăiată o 
fâșie care mergea până la munte. Făgărașul, așa cum s-a arătat deja, era o 
așezare importantă încă înainte de invazia mongolă, tezaurul de monede bizan- 
tine și obiectele descoperite în curtea castelului actual marcând atât însemnă- 
tatea ei, cât și caracterul devastator al acţiunii nomazilor stepei. 


#1 Urkundenbuch, 1, p. 177-178. 

382 Papacostea, Românii, p. 165. 

383 Karácsonyi J., A magyar nemzetségek a XIV század közepéig, 1, Budapest, 1901, p. 338. 
În literatura mai veche (Pușcariu, Ugrinus; Popa, Ugrinus etc.) a fost susţinută, fără argumente 
solide însă, originea românească a lui Ugrinus. Nu există nici un dubiu că el făcea parte din 
puternica familie nobiliară Csák. Vezi Karácsonyi, loc. cit. şi Pascu, Voievodatul, I. p. 174. 

384 Györffy, Geographia, I, p. 449. Pascu, Voievodatul, I, p. 179. Autorul ezită în alegerea 
unei date, la p. 286 opinând pentru mijlocul secolului al XIII-lea. 

385 Papacostea, Românii, p. 165 

386 Geographia, 1, p. 449. 

387 Ibidem, p. 453. 

În legătură cu înstăpânirea în Tara Făgăraşului a uneia dintre cele mai 
importante neamuri nobile ale regatului, care a dominat viaţa politică a țării, 
alături de alte trei-patru familii (Aba, Gut-Keled, Kâszegi etc vip, se ridică în- 
trebarea firească dacă evenimentul reprezintă doar un caz obișnuit de depo- 
sedare de pământ a unor obşti libere, sau dacă este vorba de un act de forță, 
sprijinit de regalitate, cu consecinţe politice majore și anume lichidarea auto- 
nomiei românești, lăsată până acum sub conducerea unui voievod local.* Un 
răspuns afirmativ ar putea fi susținut de restrângerea la mai puţin de jumătate 
a teritoriului controlat de acest voievod ca urmare a gravelor amputări suferite 
în prima jumătate a veacului al XIII-lea (vezi fig. 26). Fărâmiţarea accentuată 
a teritoriului „ţării“ a îngreunat în mod sigur funcționarea organismelor so- 
cio-politice ale românilor făgărăşeni şi poate că ele ar fi fost suprimate în 
întregime dacă procesul n-ar fi fost stopat de invazia mongolă. Calificativul de 
terra, folosit în anii 1222-1223, dovedeşte că la data respectivă structurile 
„ţării“ mai funcționau și, în ciuda știrbirilor datorate imixtiunilor regatului, ea 
era considerată încă o entitate teritorial-politicä articulată ca si țara secuilor. 

Chiar dacă în deceniul al patrulea familia Csâk reușise îndepărtarea voie- 

| vodului român din Făgăraș, acţiunea ei a avut un caracter efemer datorită con- 
secintelor marii invazii mongole. Există o confirmare documentară a menti- 
nerii sau a revenirii Ţării Făgărașului la statutul de „ţară“ românească după 
devastatoarea trecere a tătarilor. 

Printr-un act al regelui Bela al IV-lea, era dăruită în 1252 comitelui Vin- 
centiu, fiul secuiului Akadas, o moşie numită terra Zek care fusese a unui sas, 
Fulkun, dar era acum pustie din cauza distrugerilor provocate de mongoli.** 
Înainte de a descrie în detaliu hotarele moșiei, documentul menţionează că ea 
era cuprinsă între terras Blacorum de Kyrch, ale sașilor din Bârsa şi ale se- 
cuilor din Sepsi. Identificarea pământurilor românilor cu Tara Făgărașului a 
întrunit, cu o singură excepţie,*”! acordul tuturor istoricilor, dar în ceea ce 
privește conținutul sintagmei, părerile sunt diametral opuse. 

Istoriografia română a interpretat informaţia în sensul atestării autonomiei 
românești fägäräsene, identică cu terra Blacorum din deceniile anterioare, 
calitatea ei de „libertate“ românească justificând prezenţa românilor la congre- 
gatiile voievodatului.%2 În schimb, Györffy György este de părere că atributul 


38 Hóman B., Szekfü Gy, Magyar Történet, I, Budapest, 1935, p. 588-611. Vezi si A. Lu- 
kâcs, Tendenzen zur Selbständigkeit des Woiwodats Siebenbürgen Ende des 13. Jhs., „Daco- 
romania“, 6, 1981-1982, p. 163-174. 

39 Papacostea, Românii, p. 165. 

3% Urkundenbuch, |, p. 77-78. 

#1 P. Binder, Consideraţii istorice cu privire la primele aşezări românești amintite în do- 
cumentele medievale (localizarea lui „Kerch Olachorum“, ADAC", VII, 1969, p. 317-320. 

3% Papacostea, Românii, p. 165-166. 

de Kyrch era necesar în condiţiile pătrunderii românilor în Transilvania după 
invazia tătară, care a determinat constituirea mai multor terra ale Jor 277 Cea 
din urmă dintre aceste interpretări nu credem că merită prea multă atenţie 
întrucât ea este lipsită de orice temei documentar, iar utilizarea numelui Cârtei 
se explică mult mai plauzibil prin necesitatea găsirii unui reper semnificativ 
din Tara Oltului, mănăstirea cisterciană putând îndeplini cel mai bine acest rol 
în ochii unui cancelar care era cu siguranță o faţă bisericească. 

Faptul că ţara românilor nu este denumită cu nici unul dintre numele mo- 
siilor stăpânite de familia Csák, Sâmbăta sau Fägärasul, denotă că în deceniul 
care trecuse de la invazia mongolă ea nu reușise să-și refacă poziţiile în Tara 
Făgărașului. În legătură cu numele ţării, trebuie precizat în acest loc că extin- 
derea numelui Făgărașului asupra întregii țări se va produce numai în secolul 
al XIV-lea, după ridicarea noii cetăţi care va deveni reședinta conducătorilor 
ei. Românii însă au denumtit tara foarte probabil înainte şi după acest moment 
Tara Oltului. Afirmația noastră se bucură de o relativ timpurie susținere docu- 
mentară, care deși este publicată de multă vreme, a trecut neobservată. Este 
vorba de o scrisoare a banilor din Tismana, adresată conducerii orasului Sibiu 
în 1454-1456 în legătură cu urmărirea unui hot de cai.*% Banii jupan Stan și 
jupan Crăciun îi asigură pe sibieni că omul căutat de ei „în ţara noastră, în ţara 
Oltului în Făgăraș el nu-i (on u nașu zemlu nest u dîrjavu Oltu u Fagaras). 
Devine evident faptul că, alături de noua denumire impusă prin ridicarea cen- 
trului politico-administrativ de la Făgăraș, românii au continuat să folosească 
vechea denumire a țării: Tara Oltului. 

Informaţiile pe care le cuprinde documentul regal din 1252 eise päs- 
trarea condiției de autonomie românească a Țării Făgărașului. În primul rând, 
„tara“ românilor nu avea hotare comune cu moșia Szék, așa cum rezultă în 
mod evident din descrierea detaliată a acestora în partea a doua a documen- 
tului. În opinia noastră, citarea pământurilor românilor, alături de cele ale sa- 
silor din Tara Bârsei și ale secuilor Sepsi, are valoarea de a numi acele struc- 
turi teritoriale care, în condiţiile confuze create în relaţiile patrimoniale din 
regiune după invazia mongolă, ar fi putut ridica pretenţii sau s-ar fi putut 
împotrivi introducerii secuiului Vicentiu în fosta stăpânire a lui Fulkun, mai 
ales că prin această danie era resuscitată o stăpânire cu caracter nobiliar în 
mijlocul autonomiilor amintite. 

Documentul este semnificativ si dintr-un alt unghi de vedere care poate fi 
important și în aprecierea situației Ţării Făgărașului în a doua jumătate a se- 
colului al XIII-lea. Domeniul este caracterizat ca fiind pustiu și gol de locuitori 


#3 Geographia, II, p. 449. 


34 Silviu Dragomir, Documente nouă privitoare la relațiile Țării Româneşti cu Sibiul în 
secolii XV şi XVI, Bucuresti, [1927], p. 63. 

din cauza tătarilor, indiciu elocvent al încetinelii cu care regalitatea își refäcea 
poziţiile în aceste regiuni de margine. Situaţia nu părea să fie mai bună nici în 
restul depresiunii pentru că, în diploma din 1247 dată cavalerilor ioaniti, ace- 
lași rege promitea să le mai dea „un pământ de 400 de pluguri în Feketig sau în 
alt loc din Transilvania“ 5% ceea ce ar echivala, dacă nu este vorba de o exage- 
rare ori de o greșeală de copist, cu întregul bazin al Râului Negru. 

Caracterul modest al resurselor regatului, iar mai apoi si conflictul dintre 
Bela al IV-lea si fiul său Ștefan, rege tânăr, care a dus la separarea părţilor de 
răsărit ale regatului, au împiedicat şi în continuare revenirea reprezentanţilor 
statului în regiunile de sud ale Transilvaniei, deci şi în Tara Fägärasului.?* 
Singura intervenţie a ducelui Transilvaniei privește mănăstirea de Ja Cârța, 
acordarea libertăţilor Sibiului în 1264 fiind în legătură cu pregătirea con- 
fruntării decisive cu părintele său care va avea loc la Deva.” 

Absența regiunii făgărăşene dintre teritoriile controlate de rege este suge- 
rată si de documentul arhiepiscopului de Strigoniu din 1288.** Adresându-se 
prepozitului, decanilor, parohilor și „tuturor nobililor unguri, sașilor, secuilor 
şi românilor din comitatele Sibiu si Bârsa din Transilvania“, înaltul prelat 
ameninţa cu excomunicarea pe cei care l-ar fi sprijinit pe regele Ladislau 
al IV-lea Cumanul si pe solii acestuia trimiși la tătari. Absența Ţării Fägärasu- 
lui din circulara arhiepiscopului Lodomer, în condiţiile în care regele se retră- 
sese în Tara Bârsei, se datorează cu mare probabilitate inexistentei dregăto- 
rului regal şi al parohiilor catolice, datori să se supună acestor dispoziţii. 

Tara Făgărașului revine în informaţia documentară abia în ultimul deceniu 
al secolului al XIII-lea, cu ocazia daniei făcute de Andrei al III-lea lui Ugrinus. 
Cadrul juridic-constitutional în care a avut loc restabilirea în drepturi a nobi- 
lului maghiar este de o importanţă capitală pentru istoria românilor din Tran- 
silvania în general si a celor din Tara Făgărașului în special, încât disputa 
îndelungată purtată în jurul interpretării realitätilor cuprinse în document nu 
trebuie să ne mire "9 


#5 DRH, D, 1, p. 26. 

3% Szücs J., Az utolsó Árpádok, Budapesta, 1993, p. 112-121. 

#7 Urkundenbuch, |, p. 93-94. Documentul precizează doar anul în care a fost emis. dar el 
nu poate fi plasat decât înainte de bătălia de la Deva (iulie 1264) pentru că după această luptă 
Ştefan s-a retras la Codlea si a fost asediat de armatele lui Bela al IV-lea. 

#8 DIR, C, veacul XIII, I], p. 296-299. 

39 Pentru bibliografia mai veche vezi A. Decei, Contribution, p. 216-227 şi Doc.Val., 
p. 32-36. Pentru abordările mai recente Papacostea, Românii, p. 161-167 si Erszegi G.. A român 
nemesek az erdélyi tartományi gyülésen a 13. század végén? (Egy forrdshely értelmezéséhez), în 
vol. Nobilimea românească din Transilvania, Satu Mare, 1997, p. 64-71 cu bibliografia 
maghiară mai nouă. Mai recent si Gh. Bichigean, Adunări de stări în Țările Române. Congre- 
gatiile generale în Transilvania voievodală, Sibiu, 1998, p. 227-248. ,.:-, 

Documentul, emis de rege la 11 martie 1291 la Alba Iulia, fixează con- 
textul daniei: „cum nos universis nobilibus, Saxonibus, Syculis et Olachis in 
partibus Transiluanis apud Albam lule pro reformacione status eorundem 
congragacionem cum eisdem fecissemus* * Adunarea la care se face referire 
este cea în care reprezentanţii stărilor politice ale Transilvaniei au aprobat 
decretul adoptat la Buda în anul precedent cu ocazia încoronării lui Andrei 
al III-lea, completat acum cu unele articole noi (insertis eciam quibusdam 
articulis de novo concessis).*! Participarea românilor, alături de nobili, sași si 
secui, este indiciul sigur al statutului lor juridic similar, în privința manifestării 
lor ca factor politic cu dreptul de a participa la instituţia congregatiilor ge- 
nerale. 

Prezența românilor la adunarea de la Alba Iulia nu se poate reduce nici- 
decum la o simplă asistență într-un scaun de judecată, cum s-a încercat în tre- 
cut,“ ci constituie o realitate cu semnificații profunde care se pot deslusi în 
întregimea lor numai prin încadrarea episodului în evoluţia generală a rega- 
tului în veacul al XIII-lea. Întreg acest secol a fost marcat de un proces de 
disolutie a structurilor sociale si politico-administrative ale regatului, având 
drept componente principale pierderea de către monarhie a preponderentei sale 
atât în ce privește stăpânirea pământului, cât si guvernarea ţării. Daniile perpe- 
tue, deseori ale unor comitate întregi, au favorizat ascensiunea unor familii 
nobiliare puternice care, agregate în adevărate partide, vor reuși să-și subordo- 
neze monarhia în a doua jumătate a secolului. Procesele sociale au afectat și 
sprijinul principal al regelui în teritoriu, comitatul regal, transformat treptat în 
comitat nobiliar, controlat de nobilimea locală prin cei patru jurati care supra- 
vegheau judecata comitelui. Într-o evoluţie complexă și uneori contradictorie, 
magnații si nobilii de rând se vor impune ca factor de decizie politică. Isto- 
riografia maghiară mai nouă este de acord în a recunoaște conturarea unui 
precoce regim al stărilor în ultima treime a secolului al XIII-lea, a cărui prin- 
cipală manifestare au fost congregatiile generale chiar dacă procesul a fost 
întrerupt.4 

În Transilvania, existenţa unor structuri teritorial-etnice autonome au im- 
primat trăsături specifice procesului de articulare a sistemului constituțional. 
Consolidarea treptată, dar continuă a stărilor privilegiate ale sașilor și secuilor 


#9 Urkundenbuch, 1, p. 177. 

#1 DIR, C, veacul XIII. II, p. 367. Părerea lui St. Pascu conform căreia nobilii din Transil- 
vania ar fi primit privilegii mai mari decât cei din Ungaria este greşită, vezi Voievodatul, 1. 
p. 190. 

402 Vezi în special Doc. Val., p. 32-33. 

+3 Szücs, op.cit., p. 312-327. 

va impune cooptarea lor la decizia politicä aläturi de communitas nobiliorum, 
reuşind chiar să se impună temporar si în congregația generală a regatului.“ 

Spre deosebire de sași şi secui, prezenţa cărora își va găsi o bază din ce în 
ce mai solidă în consolidarea autonomiei lor teritoriale, românii transilvăneni 
au cunoscut o evoluţie inversă, de fapt o involutie determinată tocmai de 
restrângerea treptată a structurilor lor teritorial-etnice. Înlocuirea românilor cu 
cumanii în congregația generală din 1292 a fost interpretată ca o consecinţă 
directă a instalării lui Ugrinus la Făgăraș, dispariţia autonomiei acestei „tări“ 
echivalând cu eliminarea temeiului teritorial care justifica reprezentarea lor.4%5 

Suprimarea, fie și temporară, a ultimei autonomii românești intracarpatice 
se corelează cu momentul esenţial al întemeierii statului românesc la sud de 
Carpaţi. Problema descălecatului voievodului fägäräsean, Negru Vodă al tra- 
ditiei populare sau Radu Negru al celei istorice, ne interesează atât din per- 
spectiva condiţiilor interne care ar fi putut genera fenomenul, cât si din cea a 
raporturilor Țării Făgărașului cu formațiunile politice dinspre sud 29 

Conform unei interpretări frecvent întâlnite, înregistrată și de tradiţia cro- 
nicäreascä, HIT motivul trecerii munţilor l-a constituit presiunea regatului asupra 
Ţării Făgărașului, presiune care ar fi declanșat o răzvrătire a românilor, teama 
de represalii generând o bejenie de mari proporţii în frunte cu voievodul făgă- 
răşean.4* Revenirea familiei lui Ugrinus la Făgăraș în 1291, cum s-a văzut mai 
sus, ar fi putut disloca într-adevăr curtea voievodului român, dar nu credem că 
a provocat si o emigrare în masă a populaţiei. Descälecatul făgărășean, ca si 
cel maramureșan de mai târziu, a fost înainte de toate un fenomen politico-mi- 
litar, de strămutare a unei forte numeric reduse și nu o mișcare de populaţie 
care să angajeze comunităţi numeroase 4% 

O altă interpretare concepe descălecatul sub forma mutării doar a centrului 
politic, a scaunului voievodal de la nord la sud de Munţii Făgăraș, în cadrul 
aceleiași formaţiuni politice care cuprindea ambele laturi ale munţilor 4! Simi- 
litudinea descoperirilor arheologice de la Breaza, Cetățeni și Argeş constituie 


4% În congregația din 1292 sunt citați, pe lânga baroni, clerul înalt şi nobilii regatului, sașii, 
secuii şi cumanii. Vezi Urkundenbuch, 1, p. 192. 

45 Papacostea, Românii, p. 167. 

4% Întreaga bibliografie şi izvoarele scrise ale problemei descălecatului au fost adunate de 
N. Stoicescu, „Descălecat“ sau întemeiere, în Constituirea statelor feudale româneşti, Bucu- 
resti, 1980. p. 97-164. 

#7 Radu Popescu, Istoriile domnilor Țării Românești, ed. C. Grecescu, Bucureşti, 1963, 
p. 1-5. 

#8 Pascu, Voievodatul, I, p. 179-185. 

+% Popa, Țara Maramuresului. p. 224-230. 

119 L, Chiţescu, O formaţiune politică românească la nord si la sud de Munţii Făgăraș în 
secolul al XIII-lea, „R st", 28, 1975, 7, p. 1057-1067. 

argumentul principal al fiintärii unei formaţiuni politice în stânga Oltului tran- 
silvan și muntean, identificată cu voievodatul lui Seneslau din diploma cava- 
lerilor ioaniti.*!! 

Unitatea culturii materiale a regiunilor respective atestä legäturile strânse 
dintre locuitorii din Tara Fägärasului si cei de la sud de Carpati. Tezaurul de la 
Cârțișoara, ca si cel de la Brașov, cu diademele de tradiţie bizantino-balcanică, 
ar putea sugera aceeași orientare a Ţării Oltului spre zonele sudice, semnifi- 
catie pe care ar putea s-o aibă și descoperirea tezaurului de monede bizantine 
de la Făgăraș.*!? Folosirea permanentă a potecilor de munte, corespondența 
unor nume de sate pe ambele părţi ale munţilor (lași, Hurezi, Berevoiești, 
Săvăstreni, Copăcel, Glâmboaca), sunt de asemenea mărturia acestor neîntre- 
rupte legături. Cu toate acestea nu putem să nu observăm că similitudinea 
culturii materiale nu înseamnă totuși în mod obligatoriu și unitate politică. Di- 
ploma ioanitilor nu consemnează, ca în cazul lui Litovoi pentru Tara Hate- 
gului, stăpânirea de către Seneslau a Ţării Făgăraşului. Argumentul nu este 
totuşi decisiv pentru că autoritatea regală în Cumania era mai de grabă o 
pretenţie care urma să fie transformată în realitate de către cavalerii teutoni, 
deci înregistrarea realitätilor de aici nu este atât de exactă ca în cazul Olteniei. 
Această presupunere este susținută de rezultatele cercetărilor arheologice mai 
recente de la Curtea de Argeș și de la Cetätent 277 

Începuturile resedintelor voievodale amintite se datează cu suficientă sigu- 
rantä, pe baza unor monede bizantine, la cumpăna veacurilor XII-XIII. Dezve- 
lirea unor incinte, locuinţe de suprafaţă de peste 70 m pătraţi ca și a unor ca- 
pele de curte, nu lasă loc îndoielii asupra caracterului feudal si asupra propor- 
tiilor centrelor politice respective. Sincronia lor perfectă nu se poate interpreta 
însă, cel puţin nu pentru primele faze ale existenţei lor, în sensul unor reședințe 
ale aceleiași formaţiuni politice. Mult mai plauzibilă este, în acord şi cu reali- 
tätile din celelalte regiuni românești, existența iniţială a două cnezate, cuprin- 
derea lor sub autoritatea lui Seneslau, dacă interpretăm în acest mod tăcerea 
diplomei ioanitilor, fiind de dată recentă. 


41! Năgler, Cercetările, p. 114-117. 

+12 Vezi mai sus p. 124-127. 

+13 N. Constantinescu, Curtea de Argeş (1200-1400). Asupra începuturilor Țării Romä- 
nesti, Bucureşti, 1984, p. 71-75; 143-154; L. Chitescu, Cercetări arheologice la Cetățeni, jud. 
Argeș, „Cercetări Arheologice*, Muzeul National de Istorie a României. II, 1976, p. 155-188; 
L. Chitescu, A. Păunescu, Cercetările arheologice efectuate la complexul de monumente feudale 
de la Cetățeni, jud. Argeș. Locuinţa voievodală, „Cercetări arheologice“, Muzeul National de Is- 
torie a României, VIII, 1986, p. 67 si urm.; L. Chitescu, Elemente definitorii ale centrului 
voievodal de la Cetăţeni puse în lumină de cercetarea arheologică a anilor din urmă, „Cercetări 
Arheologice“, Muzeul National de Istorie a României, IX, 1992, p. 85-90. 

Stäpânirea voievodului argesean asupra Tärii Fägärasului nu este mentio- 
nată în documentul pomenit mai înainte si, așa cum am văzut deja. nici con- 
textul istoric din Transilvania nu poate adăuga vreun indiciu sigur. Dependenţa 
de formațiunea sud-carpatică a fost întreruptă probabil de perioadele în care 
regalitatea a reuşit să-și impună reprezentantul în fruntea ţării, perioade care 
n-au fost nici multe si nici de lungă durată. În ce măsură recâstigarea auto- 
nomiei a echivalat cu restabilirea raporturilor cu voievodatul de dincoace de 
Munţii Făgăraș nu se poate stabili cu precizie. 

Conform tradiţiei locale fägäräsene, scenariul descălecatului se structu- 
rează în două acte: după un prim conflict cu regele, Negru Vodă se retrage de 
la Făgăraș la Breaza,*! de unde, după o nouă confruntare, se salvează trecând 
dincolo de munţi.*!5 Cercetările arheologice întreprinse în aceste obiective nu 
au oferit rezultate atât de concludente ca cele de la Argeș sau Cetăţeni, ele 
neputând confirma sau infirma tradiţia. 

Săpăturile arheologice de la Făgăraș n-au putut identifica cu certitudine, 
până în prezent, urmele unei fortificații care să fie mai veche de secolul 
al XIV-lea, nici măcar datarea turnului rotund sud-vestic, considerat ca fiind 
cel mai vechi, către anul 1300 nefiind susținută de rezultatele de până acum 218 

Cercetările de la Breaza, cu toate că au adus o serie de precizări privind 
cronologia cetăţii, importante în condiţiile în care ea nu este nici măcar atestată 
de un document din timpul funcționării sale, au lăsat fără răspuns o serie de 
întrebări.*1? 

Dincolo de incertitudinile cronologice amintite, fundamentală este exis- 


„tenţa unei fortificaţii, indiferent cum ar fi arătat, în ultima parte a secolului 


al XIII-lea și funcționarea ei în veacul următor. Autorul cercetării, invocând 
analogiile găsite în descoperirile arheologice de la Argeș, Zimnicea, Turnu 
Severin, considera că cetatea de la Breaza nu poate fi o cetate regală de gra- 
nitä, ci aparține mediului românesc local. 

Cercetări arheologice mai recente au relevat existenţa și a unei alte cetăţi 
făgărășene, contemporană în prima fază cu cea de la Breaza, cu rezultate care 
sunt importante în problema investigată de noi. Este vorba de mica fortificaţie 
de la Comana.#!# Cetatea, unică de acest fel dintre cele cunoscute în Tara Fă- 
gărașului, este o fortificație modestă care exploatează avantajele condiţiilor 
naturale (vezi fig. 24). Momentul ridicării ei a fost plasat în a doua jumătate a 


414 Năgler, Populaţia românească din sudul Transilvaniei si caracterul colonizării săsești 
în secolele XII-XIII. „Studii şi articole de istorie“, XVII, 1969, p. 181-186. 

#51. Turcu, Excursiuni pe Munţii Țării Bârsei şi ai Făgărașului, Braşov, 1896, p. 19. 

#16 Vezi mai sus p. 140-142. 

+17 Năgler, Cercetările. Vezi mai sus p. 124-128. 

“8 Eskenasy, O nouă fortificație. EA ee pt ao + 

secolului al XIII-lea, în contextul favorabil de după marea invazie mongolă. 
După părerea autorului cercetării, avem de-a face cu o cetate de refugiu a co- 
munitätii românești din Comana, aflată sub conducerea cnezilor ei. Inventarul 
arheologic, nu prea bogat, dar suficient pentru a susține datarea propusă, di- 
ferentiazä net fortificația de cetatea de la Breaza: categoriile ceramice de 
provenienţă sudică lipsesc cu desăvârșire. 

Constatarea absenței consecvente a Comanei dintre satele de colonizare 
germană în prima jumătate a secolului al XIII-lea, ca și din lista satelor dăruite 
de Vladislav-Vlaicu în 1372, foste ale fiilor lui Barnaba, pledează pentru pre- 
zenta unei comunități românești libere. Aceasta explică și excluderea unui 
caracter militar activ al cetăţii, vizibilitatea cu totul redusă, lipsa sursei de apă 
si a cisternei reflectând cu prisosintä incapacitätile militare ale fortificaţiei. 
Mai importantă decât aceste detalii tehnice este însă diferența semnalată în 
privința materialelor arheologice descoperite. Separarea timpurie a teritoriului 
dintre Olt și Munţii Perșani de Tara Făgărașului este răspunzătoare de absența 
ceramicii de factură sau de origine sudică. În contrast cu această situaţie, la 
Breaza găsim dovada menţinerii acestor legături, încât ipoteza caracterului 
voievodal al cetăţii de aici ar putea dobândi mai multă consistență. 

În direcția acestei interpretări se poate insera și argumentul tăcerii izvoa- 
relor din prima jumătate a secolului al XIV-lea. Exercitarea unei dominatii 
efective, de la revenirea lui Ugrinus în 1291 si până la dobândirea ducatului 
făgărășean de către Vlaicu-Vodă, în regiunea cuprinsă între valea Sercaiei si 
Avrig trebuie să fi fost însoțită de intruziuni care ar fi lăsat și urme docu- 
mentare. Nici acest argument nu este însă decisiv, pentru primele trei decenii 
ale veacului al XIV-lea luptele interne care au măcinat regatul o dată cu 
stingerea dinastiei arpadiene constituind o explicație demnă de luat în seamă. 
Aceeași situație internă a Ungariei poate sugera însă și o altă ipoteză. 

După unele păreri, desprinderea Ţării Făgărașului din legătura ei cu voie- 
vodatul muntean în 1291 nu a fost de lungă durată. În condiţiile favorabile 
create de dificultățile din ultimii ani de domnie ai lui Andrei al III-lea și de 
luptele care au urmat după moartea sa, „țara“ a fost restaurată. Dovada acestui 
statut o găsim în cronica lui Ottokar de Stiria, în legătură cu episodul luării în 
captivitate a lui Otto de Wittelsbach de către voievodul Transilvaniei, Ladislau 
Kân 419 

În anul 1307, încercând să obțină tronul Ungariei, ducele bavarez inten- 
tiona să încheie o alianță politică cu puternicul voievod al Transilvaniei pentru 
a contracara pretenţiile lui Carol Robert de Anjou care se bucura și de sprijinul 
papalității. Căsătoria cu fiica lui Ladislau Kân, care urma să consolideze 
această alianță, a fost însă refuzată de voievodul transilvan, iar Otto luat în 


419 Armbruster, Românii, p. 474-785. 

captivitate. Cronicarul german relatează că ducele bavarez a fost predat ro- 
mânilor de peste pădure și va fi eliberat doar la intervenţia regilor Serbiei şi 
Bulgariei. 

Localizarea țării românilor din cronica germană a făcut înconjurul tuturor 
regiunilor locuite de români, fără ca istoricii să fi ajuns la un consens. 
Argumentele în favoarea "Ţării Făgărașului au fost găsite în vecinătatea ei cu 
voievodatul Transilvaniei, în calitatea de supuși ai coroanei a românilor în 
custodia cărora este predat principele bavarez și în pasajul din Chonicon Poso- 
niense care susține că Ladislau îl predase pe Otto în mâinile lui Ugrinus, stă- 
pânul Ţării Făgăraşului. 

Identificarea propusă are fără îndoială punctele ei slabe, sesizabile într-o 
serie de trăsături ale conducătorului românilor care au mai puţine şanse de a fi 
valabile în cazul voievodului făgărășean (calitatea de „stăpân deasupra celor- 
Lal", întreținea relații diplomatice nu numai cu voievodul Transilvaniei, dar si 
cu slavii sud-dunăreni). Indiciile respective ar înclina balanța în favoarea 
voievodului Ţării Românești 27 

Problema s-ar rezolva de la sine dacă am accepta restauratia munteană în 
Făgăraș la cumpăna veacurilor XIII-XIV. În acest caz Tara Oltului ar fi făcut 
parte din statul muntean încă de la începuturile acesteia din urmă și ar fi rămas 
în hotarele ei de-a lungul întregului secol al XIV-lea. O asemenea ipoteză, care 
nu este nouă în istoriografia română, ar modifica în mod radical și concepția 
asupra originilor ducatului Țării Făgărașului 


2. DUCATUL ȚĂRII FĂGĂRAȘULUI 


În mod tradiţional, istoriografia română a legat originile ducatului Țării 
Făgărașului de reglementarea raporturilor lui Vladislav-Vlaicu cu regatul ma- 
ghiar după războiul din 1368-1369.%2 Dar încă la sfârșitul veacului trecut, 
Dimitrie Onciul observase că pe sigiliul documentului emis de domnul mun- 
tean la 20 ianuarie 1368 figura deja titlul de Dux de Fugrus 4% iar în ultimele 
sale studii dedicate acestor probleme conchidea că „Alexandru, fiul şi urmasul 
lui Basaraba, recunoaște suzeranitatea regelui unguresc pentru posesiunile sale 
de peste munți, fără ca să spună că regele i le-ar fi acordat îndeosebi.“ 24 


42 Ibidem, p. 464-468. 

+21 Papacostea, Românii, p. 169-170. 

2 Din bibliografia impresionantă a problemei vezi D. Onciul, Radu Negru și originile 
Principatului Țării Româneşti și Originile principatelor române în Scrieri istorice, ed. A. Sacer- 
dofeanu, Bucureşti, 1968, I, p. 365 şi urm,; 648 și urm., Minea, Din trecutul, p. 7-15; Holban, 
Din cronica, p. 171-198; losipescu, Controverse, p. 1972-1974. 

+23 Scrieri istorice, I, p. 650. 

424 Ibidem, I, 89-90. 

Afirmatia constituia pe de o parte, acceptarea stăpânirii muntene asupra Ţării 
Făgărașului în tot secolul al XIV-lea, reluîndu-se astfel părerea mai veche a lui 
Hașdeu, iar pe de altă parte, ea constituia primul pas în apropierea titlului du- 
cal de reconcilierea dintre Ungaria și Ţara Românească în vederea colaborării 
militare împotriva tătarilor. Stăpânirea „părților de peste munți“ din titulatura 
clasică a domnilor munteni se integrează astfel în ansamblul relaţiilor inter- 
naționale în cadrul cărora colaborarea româno-ungară, cu funcţie antitătară, 
deţine un loc central. 

Data instituirii relaţiilor de vasalitate fată de Ludovic I de Anjou a generat 
o îndelungată controversă istoriografică, având ca obiect interpretarea pasa- 
jului cronicii lui loan, arhidiaconul de Târnave, referitor la omagiul lui Nicolae 
Alexandru. Pentru unii istorici, reconcilierea era de neconceput în timpul vieții 
lui Basarab, singura explicaţie posibilă fiind o eroare sau imprecizie a croni- 
carului, omagiul având loc de fapt după 1355.%5 În opoziţie cu aceștia, alți 
istorici acceptă cronologia cronicii, eventual cu mici corecturi, si prin aceasta, 
integrarea Țării Românești în frontul antitătar.*2* Relativ recent, întreaga dis- 
cutie a fost reluată de Sergiu losipescu, episodul vasalizării principelui mun- 
tean fiind explicat prin transformarea stăpânirii de fapt a acestuia asupra Ţării 
Făgărașului într-un feud acordat de regele angevin." 

Veracitatea și chiar cronologia cronicii arhidiaconului au fost respinse cu 
prea mare ușurință de adversarii omagiului. Exegetii operei lui loan de Târ- 
nave au observat de multă vreme că lucrarea acestuia se compune din două 
părți distincte și diferite, scrise la mare distanță.*2* Primele 25 de capitole rela- 
tează evenimentele domniei lui Ludovic I. până în 1352, intenţia inițială a 
cronicarului fiind să se oprească aici, după cum ne comunică în mod explicit 
acest lucru.*% Este perioada în care îndeplinește funcții importante în cance- 
laria regală (în 1351 este numit notarius). Multe din diplomele solemne ale 
personajelor despre care scrie (fraţii Andrei și Ștefan Lackfi) au fost concepute 
de el, le și citează nu odată. Ni se pare imposibil de acceptat, în atari condiții, 


425 Emil Lăzărescu, Despre relațiile lui Nicolae — Alexandru Voivod cu ungurii, „Revista 
Istoricä“*, XXXII (1946), p. 115-139; Holban, Din cronica, p. 139-145. 

+2 Constantin C. Giurescu, Dinu C. Giurescu, Istoria românilor, |, București, 1975, p. 271; 
Papacostea, O întregire documentară la istoria întemeierii Moldovei, în „Geneza statului“, 
p. 66-75. 

#7 Controverse, p. 1966-1972. 

428 Vezi în special A. Pór, Küküllei făesperes, Nagy Lajos király tôrténetiréja, „Szâzadok“, 
1893, p. 5-13 si 97-105; Küküllei János és a Névtelen Minorita Krónikája, „Monumenta Hun- 
garica“, IV, Budapesta, 1960, p. 7-28 (introducerea lui I. Trencsényi-Waldapfel); E. Mâlyusz, 
A Thurczi-krônika és forrásai, Budapesta, 1967, p. 66-72. 

+29 Cetera scribenda vel narranda illis relinquo, qui plura sciunt, quam hic scripta sunt, de 
gestis eius tam prosperis quam adversis scribere vel tractare. Johannes de Thurocz, Cronica 
Hungarorum, ed. E. Galantai et J. Krist6, Budapest, 1985, p. 175. 

o confuzie pe care autorul să o fi făcut în legătură cu personajele prezente la 
depunerea omagiului, cum presupunea mai recent Maria Holban.4% 

Întregul context al declanşării luptelor antitätäresti de către regele maghiar 
şi necesitatea asocierii Ţării Românești la această acțiune. au dobândit o con- 
firmare documentară neașteptată, dar nu mai putin importantă. S. Papacostea a 
adus în atenţia istoriografiei române un pasaj al cronicii lui loan de Viktring 
care notează sub anul 1343 un grav eșec suferit de Ludovic de Anjou în părțile 
transilvane.**! Coroborată si mai corect localizată cu ajutorul cronicii arhidia- 
conului de Târnave, integrată în cadrul mai larg al acțiunilor similare purtate 
de Polonia, asociată acum cu Lituania, restaurarea cooperării româno-ma- 
ghiare nu mai apare ca o presupunere nesustinutä de documente cum credea 
E. Lăzărescu cu mai bine de jumătate de secol în urmä 137 

Din punctul de vedere al ducatului făgărăşean, fundamentală este între- 
barea dacă omagiul depus de Nicolae Alexandru are vreo legătură cu originile 
stăpânirii de natură vasalică asupra Făgăraşului. Ipoteza amintită putin mai 
înainte acordă viitorului domn calitatea de voievod al românilor din Tara Ol- 
tului, delegat aici de tatăl său. În împrejurările prezenţei unei puternice armate 
regale, principele ar fi fost obligat să presteze omagiul pentru a-şi salvgarda 
apanajul său de peste munti.*? 

Scenariul propus, dincolo de absenţa unor menţiuni explicite, ridică însă 
două semne de întrebare. Ce rost ar mai fi avut misiunea episcopului de Ora- 
dea, înainte de 1355, pentru negocierea păcii cu Nicolae Alexandru“ si cum 
se explică sintagma dux novae plantacionis terre Fugaras din titlul lui Vla- 
dislav-Vlaicu în 1372.85 

Necesitatea renegocierii raporturilor după moartea lui Basarab, urmașul 
său considerând incompatibilă noua sa calitate cu vasalitatea pentru feudul 
oltean, nu credem că este un argument solid.*% Pasajul din documentul regal, 
emis în 1365 la declanşarea conflictului cu Vlaicu, care amintea de necredinta 


430 Pe marginea, p. 1073-1076. 

431 O întregire, p. 68. 

452 op. cit., p. 132. 

453 losipescu, Controverse, p. 1970-1971. 

+3 DRH, D, I. p. 69-72. 

#35 Jbidem, p. 103. 

43 Vezi si Holban, Pe marginea, p. 686-688. Ipoteza lui S. losipescu conform căreia dua- 
litatea de atitudine a lui Nicolae Alexandru, decurgând din poziţia strategică deosebită a Ţării 
Româneşti și a Țării Făgăraşului, ar avea şi o dovadă de filologie maghiară prin numele 
Havasalföld = Tara Muntenească de Jos, care presupune existenţa termenului corelat Havasfel- 
fold = Tara Muntenească de Sus, adică Tara Făgărașului, se bazează pe o premisă falsă. Ter- 
menul maghiar se traduce corect Tara = sub rune E Du u Țara Muntengască şi nu implică exis- 
tenta unei Țări de Sus. aak Sé 

tatălui său, cu precizarea: immemor beneficiorum a nobis receptorum, nu se 
referă la ducatul făgărășean, ci la Tara Românească, așa cum rezultă cu evi- 
dentä din învinuirile similare (pravos mores imitatos paternos) aduse lui 
Vlaicu mai jos: inconsultis nobis et inrequisitis, in eadem terra nostra Trans- 
alpina, que jure et ordine geniture nobis debetur, titulum suum fictum erigens 
in contumeliam domini.** Este cât se poate de clar că regele contesta titlul de 
„domn singur stăpânitor“ luat de Vlaicu, și de Nicolae Alexandru mai înainte, 
probabil cu ocazia întemeierii mitropliei Ungrovlahiei în 1359 și nu se gândea 
la titlul de duce al Făgărașului. 

Cea de-a doua obiectie privește sensul lui nova plantatio din titlul folosit 
de Vlaicu în 1372. Reluând ipotezele mai vechi, dar care nu merseseră atât de 
departe,*** S. losipescu găsea justificată menţiunea expresă din documentul 
amintit datorită reîntregirii Țării Oltului, prin realipirea părții răsăritene, după 
războiul cu Ludovic de Anjou.*% Titlul de dux nove plantationis terre Fugaras 
nu indica deci o stăpânire de dată recentă a Ţării Oltului de către voievozii de 
la Argeș, ci reîntregirea sub Vlaicu a acestui vechi pământ românesc. 

Soluţia este tentantă pentru că elimină neclaritätile în legătură cu originea 
ducatului făgărășean, dar analiza mai circumstantiatä a documentului însuși 
duce la concluzia că ne aflăm în fața unui caz special din toate punctele de 
vedere, deci impropriu pentru desprinderea unor concluzii de o asemenea 
generalitate. Obiectul daniei este un domeniu nobiliar ajuns în dreptul de danie 
al domnului prin desherentä (quemadmodum possidebant et in possessione 
habebant olym fili Barnabe). Beneficiarul este tot un nobil al regatului, chiar 
dacă acesta e rudă de sânge a domnului, Ladislau cel Viteaz din familia de Dă- 
bâca a neamului Kôükényes-Rajnäld. Acestea sunt motivele care l-au deter- 
minat pe Vlaicu să ceară întărirea daniei de regele Ludovic 1.** Dacă se 
acceptă anterioritatea stăpânirii lui Vlaicu în ducatul Făgărașului, includerea în 
titulatura ducală a unei sintagme care era menită să sublinieze o stăpânire 
recent dobândită ar fi fost cu totul inadecvată pentru că ar fi extins acest statut 
asupra ducatului în întregime. 


#7 DRH, D, 1, p. 78. 

48 Augustin Bunea n-a făcut legătura între desprinderea teritoriului dintre Olt si Munţii 
Perșani de Tara Făgărașului de către teutoni si nova plantatio din titlul lui Vlaicu în momentul 
revenirii acestui pământ la ducatul oltean, vezi Stăpânii Țării Oltului, p. 47, nota 44. Nici 
L. Makkai în Doc.Val., p. 245, nota 2, nu explică nova plantatio prin faptul revenirii porțiunii 
respective sub autoritatea lui Vlaicu, ci prin pretinsa colonizare masivă organizată de voievodul 
român, care de altfel dețineau acest feud în opinia sa încă de la mijlocul secolului al XIV-lea 
dimpreună cu banatul de Severin. 

## Controverse, p. 1973-1974. 

+0 Vezi analiza diplomatică si istorică pertinentă a Mariei Holban, Din cronica, 
p. 202-203. 

Dupä pärerea noasträ, exprimarea titlului ducal al lui Vlaicu sub forma dux 
nove plantacionis terre Fugaras constituie o exceptie datoratä contextului par- 
ticular care a dat nastere documentului, dorind sä sublinieze originea institutiei 
într-un act care urma să fie prezentat regelui. Nu trebuie scăpat din vedere nici 
faptul că formele germane ale unor nume proprii și titluri (Meyster, Lodwico, 
Scherkkengen, Dobka)"*! indică un autor de o asemenea extracţie etnică sau 
măcar o influență germană, medii familiarizate cu termenul de nova plantatio, 
frecvent regăsit în actele cancelariilor regale si pontificale 27 

Documentul nu conţine informaţii care să contrazică sau să interzică fi- 
xarea momentului ficţiunii juridice, prin care stăpânirea de fapt a voievodului 
muntean asupra Ţării Făgăraşului a fost transformată în suportul material al 
relaţiei de vasalitate, după războiul din 1368-1369. 

Dar documentul analizat până acum este important și din alte puncte de 
vedere care privesc atât realitățile interne ale Țării Făgărașului, cât și rapor- 
turile dinastiei Basarabilor cu nobilii transilvani. 

Relația de rudenie (propter consanguinitatis annexionem, qua ligati 
summus) dintre Vlaicu și Ladislau de Dăbâca a fost lămurită încă de Haşdeu 
care a explicat-o prin cea de-a doua căsătorie a lui Nicolae Alexandru cu cato- 
lica Clara, sora lui loan de Dăbâca ** Relaţia nu a fost socotită suficientă pen- 
tru că Vlaicu era doar fiu vitreg al doamnei Clara, deci fără legătură de sânge 
cu Ladislau de Dăbâca. Genealogia a fost completată printr-o a doua căsătorie, 
eventual simultană cu prima, dintre loan și o soră a domnului muntean ** Un 
alt membru al familiei ar fi fost acel Dimitrie Dăbăcescul care stăpânea îm- 
preună cu Dan I. satul Däbäcesti pe Jaleş.*5 Familia Dăbăceștilor ar fi par- 
ticipat la luptele dintre Dănești și Dräculesti din prima jumătate a secolului 
al XV-lea, după părerea lui N. Iorga vomicul Bogdan Doboka al pretendentu- 
lui Dan din 1460 fiind un membru al acestei familii.“ Informaţia a fost ampli- 
ficată de P. Chihaia prin localizarea reședinței Däbäcestilor la Sercaia, în Tara 
Făgărașului, și prin implicarea lor în luptele interne din Tara Românească.“ 

Ipotezele avansate în legătură cu prezenta urmașilor lui Ladislau de Dă- 
bâca în Ţara Făgărașului nu sunt susţinute de documente. Precizăm înainte de 
toate că documentul din 1374, care atesta chipurile o relaţie de rudenie între 


+1 DRH, D, 1, p. 103-104. 

#2 Vezi în acest sens şi documentele emise pentru teutonii din Tara Bârsei. 

#3 Negru-Vodă, p. 791-797. 

+4 M. Werner, Az elsö havasalföldi vajdák. „Századok“, 1901, p. 681.Vezi mai recent 
aceeași părere la P lambor, Nobilii de Dăbâca și relaţiile cu Tara Românească în veacul 
al XIV-lea, „Acta MN”, XVI, 1979, p. 215-223. 

+5 DRH, B.1.p. 21,23-24, 35, 41. 

446 Lucruri nouă despre Vlad Ţepeş, „Convorbiri Literare“, XXXV. 1901, p. 149-161. 

#7 Inscripția genealogică a lui lonaş Monea din Veneţia de Jos, „BMI, 1970, 2, p. 66. 

acest Ladislau și un oarecare Petru zis Chwgh, fiul lui loan din Veneţia, este 
un fals, demonstrat de multă vreme, chiar dacă demonstraţia a trecut neob- 
servată pentru multi istorici.**# 

În ce priveşte stăpânirea efectivă a satelor dăruite de Vlaicu lui Ladislau de 
Dăbâca în 1372, izvoarele pătrează o tăcere deplină, atât contextul istoric cât și 
unele indicii ulterioare contrazicând introducerea acestuia. Deteriorarea gravă 
si definitivă a relaţiilor dintre Ladislau I de Anjou și Vlaicu, începând cu anul 
1373 și culminând cu războiul din 1375, care a dus la pierderea de către dom- 
nul român a banatului de Severin,** nu era de natură să favorizeze realizarea 
daniei. La numai cinci ani de la data privilegiului, satele Hoghiz si Dopca erau 
stăpânite de familia Teremi Sikesd de Racos, ele fiind rupte definitiv de Tara 
Făgărașului.*% Târgul Șercaia, socotit reședință a Dăbăceștilor, motiv pentru 
care ar fi fost distrus de Vlad Țepeș în 1460,*! reapare în documente abia în 
1429 când este pomenit Petrus Ruffus portionarius parochialis ecclesiae 
sanctae Catherinae de Sorkingben 277 Dar faptul că înainte de 1460 Șercaia nu 
aparținea urmașilor lui Ladislau de Dăbâca rezultă cu claritate din două do- 
cumente ale lui Iancu de Hunedoara. În decembrie 1454, Iancu dăruia jumă- 
tatea satului in districtu Fogaras in comitatu Albensi existentis lui Conrad din 
Braşov, iar în august 1455 același comite de Bistriţa relatează că, deși dăduse 
mai înainte satul Șercaia lui loan Moga și lui Cioban, a aflat acum că acesta 
constituia de fapt moștenirea lui Adam, fiul lui Iacob, fiul lui Laurenţiu de Şer- 
caia.*5 Nici urmă deci de prezența familiei de Dăbâca! 

Nesiguranta care domină tentativele de reconstituire a originilor ducatului 
făgărășean, datorate în primul rând lipsei de izvoare, persistă și în cazul de- 
finirii mai exacte a statutului și a structurilor interne ale acestuia în cadrul Ţării 
Românești. În ciuda acestei situaţii, considerăm că nu au fost epuizate încă 
informaţiile oferite de documentele cunoscute, iar descoperirea altora noi per- 
mite luminarea unor aspecte fundamentale ale fiintärii acestor instituţii. 


448 Primele îndoieli asupra autenticităţii documentului fuseseră exprimate încă de A. Bunea, 
Stăpânii Țării Oltului, p. 47, ele fiind întărite si de I. Minea, Din trecutul, p. 12, nota 18, falsul 
fiind demonstrat apoi de Fr. Pall, Contribuţii la problema locurilor de adeverire din Transilva- 
nia medievală (sec. XIII-XV), „SMIM*, II, 1957, p. 399. Vezi mai recent și Lukács, Documente 
false, p. 98-99. 

4 Holban, Din cronica, p. 204-207. Pentru precizarea cronologiei si a rezultatelor acestui 
conflict vezi si Papacostea, Domni români si regi angevini: înfruntarea finală (1370-1382), 
„AIAI“, XXII/2, 1986, p. 571-579 si A. Lukács, O campanie angevină necunoscută din 1382, 
*AIIX", XXVIII, 1991, p. 170-171. 

450 Csánki D., Magyarország történeti földrajza a Hunyadiak korában, Budapesta, 1913, 
V.. p. 957. 

451 Vezi lucrările citate la notele 446-447. 

#2 Urkundenbuch, IV, p. 374-375. 

453 Ibidem, V , p. 474-745; 504-505. 

Înglobarea „țării“ Făgărașului în Tara Românească nu a determinat, cum 
s-ar putea crede la prima vedere, dispariția bruscă a identității ei autonome, 
Autoritatea voievodului argeșean, domnul țării, s-a impus în locul voievodului 
local, dar instituţiile si legile „țării“ au continuat să funcţioneze. Afirmația de 
mai sus este valabilă în special pentru adunările generale ale țării si pentru 
instituția juzilor Țării Făgărașului. Existența acestora în timpul lui Mircea cel 
Bătrân, deci în plină epocă ducală, cu atribuţii largi, cu drept de decizie sus- 
ținut prin puterea unui sigiliu propriu, demonstrează surprinzătoarea rezistență 
a acestor structuri prestatale si în Tara Făgărașului, asemenea altor „tări“ 
românești intracarpatice, când ne-am fi aşteptat ca ele să cadă pradă acţiunii 
nivelatoare şi integratoare a statului muntean. 

Manifestarea cea mai bine documentată a vechilor structuri o reprezintă 
adunarea ţării, cunoscută în mod direct doar ca adunare a boierilor. Accen- 
tuarea procesului de feudalizare a determinat si transformarea adunării de mai 
largă reprezentare (mai „democratică“) din epoca voievodatului fägäräsean, 
într-o adunare nobiliară, a boierilor, în care reprezentanții celorlalte categorii 
sociale inferioare participau rar şi ocazional. Ca principală formă de exprimare 
politică a elitei românești, adunările își prezervă în bună măsură autoritatea 
decizională și deliberativä moștenite de la adunările cneziale de tip prestatal.#* 

În 1413 se întruneau, în prezența judelui regal si a judelui scaunului Cincu, 
reprezentanții scaunului și cei ai românilor făgărăşeni în vederea realizării îm- 
păcării dintre sașii din Merghindeal, care omorâseră șase românce, şi rudele 
victimelor din trei sate făgărăşene (identificate ipotetic cu Arpas, Ucea si Pu- 
rumbac).#5 Din partea românilor participau iudices terrae Fugrasch scilicet 
Flade et Cosda Petrusque dictus Stan, universi quoque iurati consules ac 
prefatae terrae seniores. Desi terminologia utilizată este cea a cancelariei 
scăunale și nu redă în mod corect realitățile românești, nu poate exista dubiu 
că cei trei români menţionaţi sunt juzii Țării Făgărașului, delegaţi să apere 
interesele celor șase români implicați: Dobre, Manea, fiul lui Stanislav și Bratu 
din Stanendorf, Vlad cu fiul său Bucur din Oellendorf și ginerele său Tatul din 
Gassendorf. 

Prezenţa juzilor nu este ocazională, ci reprezintă o instituție a ţării, cu 
atribuţii recunoscute, după cum au observat deja unii exegeti ai diplomei.%% 
Acest din urmă aspect rezultă cu prisosintä din protocolul final al documen- 
tului, după părerea noastră informaţia nefiind tratată cu atenția cuvenită. Aici 
se precizează că actul a fost întărit cu: sigillis utriusque tam sedis Schenk quam 
terrae Fugrasch in filis albis impensis. 


454 Pentru adunările boiereşti vezi Pop, Instituții, p. 76-83; 195-210, 
#35 Urkundenbuch, II, p. 577-578. 
4% Pop, Instituții, p. 197. : -i 

Informatia, de importantä covârsitoare pentru nivelul de organizare si re- 
gularitatea funcţionării instituţiei si pentru menţinerea individualitätii Ţării 
Făgărașului chiar și după transformarea ei în ducat, trebuie să-şi găsească locul 
cuvenit prin publicarea sigiliului menţionat. 

Păstrarea sigiliului, în condiţiile precizate de document, a fost semnalată 
încă în secolul trecut de A. Nyári, care i-a făcut și o scurtă descriere (descriere 
care nu există în Urkundenbuch, unde se prezintă doar sigiliul scaunului 
Cincu!).*% Pe baza acestei note, S. Jakó constata importanţa specială a sigi- 
liului, fiind surprins de data foarte timpurie a folosirii lui în raport cu toate 
comitatele si districtele românești din Transilvania.“ Utilizarea atât de tim- 
purie a fost pusă de autorul citat pe seama stăpânirii domnilor Ţării Românești 
care ar fi dorit astfel să scoată în evidență situația specială a ducatului față de 
scaunele săsești și față de comitate. 

O cercetare întreprinsă de noi în Arhivele Statului din Budapesta, a permis 
regăsirea acestui important document sigilografic.*° Documentul din 1413 se 
păstrează sub cota D.L. 10.120 având cele două sigilii menționate, fixate cu 
șnur alb. Sigiliul Ţării Făgărașului este imprimat în ceară de culoare casta- 
niu-deschisă, având un diametru de numai 2,8 cm (față de cel al scaunului 
Cincu de 4,4 cm). Din păcate imprimarea este destul de superficială, în unele 
locuri sigiliul fiind lovit și șters. În câmpul sigilar, mărginit de un cerc liniar, 
se distinge un scut înscris într-un cerc, având baza rotunjită. Pe scut sunt 
reprezentați doi pești suprapuși pe orizontal, amândoi în profil spre dreapta. 
Între cele două cercuri este plasată legenda sigiliului. Starea precară de con- 
servare nu permite o lectură sigură: + $...... + fogoros. Pe baza indicatiei din 
textul documentului s-ar putea întregi, cu totul ipotetic însă, Sigillum terrae 
fogoros 271 (vezi fig. 27). 

Nu putem ști cât timp a fost în uz tiparul sigiliului deoarece este singurul 
exemplar cunoscut până în prezent, în mod surprinzător însă, simbolul celor 
doi pești revine pe sigiliul orașului Făgăraș din secolul al XIX-lea. Astfel, 
K. Tagányi publica în 1880 un sigiliu al orașului Făgăraș care are în câmpul 
scutului cu baza rotunjită doi pești suprapuși orizontal, unul în profil spre 
dreapta, iar celălalt în profil spre stânga.“! 

Un alt sigiliu al orașului Făgăraș este publicat de Maria Dogaru, provenind 
din 1877, care însă nu are scut, ci în câmpul sigilar rotund, mărginit de un 
chenar liniar și un altul perlat, sunt reprezentați cei doi pești ca la sigiliul 


457 A heraldika vezérfonala, Budapesta, 1885, p. 86. 

+5 DIR, Introducere, Il, p. 608. 

+5 Mulţumim si pe această cale domnului Geza Érszegi pentru sprijinul acordat. 

#0 Mulţumim domnului Elek Benkö pentru ajutorul dat în obţinerea fotocopiei sigiliului. 
#1 Magyarország czimertăra, Budapesta, 1880, p. 26. 

Fig. 27. Sigiliul Țării Făgărașului (Arhivele Nationale Maghiare) 


anterior, cu legenda Fogaras Megye. Fogaras Város N. Kôzsége (Comitatul 
Făgăraș. Nobila Comunitate a Orașului Fägäras).#? 

După ştiinţa noastră, sigilii asemănătoare se întâlnesc foarte rar. În spațiul 
românesc am putut găsi o singură analogie: sigiliul orașului Bârlad. Aplicat pe 
mai multe documente din secolul al XVII-lea, acest sigiliu are în câmp un 
soare în jurul căruia gravitează trei pești despărțiți de câte o stea.*% Desci- 
frarea semnificației peștilor din sigiliul bârlădean n-a ridicat probleme, fiind 
cunoscut locul important pe care-l deținea aici comerțul cu peste. Bogăția în 
pește a Oltului și a afluenților săi de pe teritoriul Ţării Făgărașului, păstră- 
văriile şi heleșteele menţionate foarte frecvent în urbariile din secolul 
al XVII-lea, ne fndreptätesc să căutăm explicaţia simbolului ales și pentru Tara 
Făgărașului în această bogăţie naturală a ţării. 

Dincolo de aceste detalii tehnice, care-și au importanţa lor, faptul esențial 
care rămâne de explicat este acela al momentului şi deci al autorității politice 
care este răzpunzătoare de instituirea sigiliului. 

În această ordine de idei atragem atenţia asupra unui fapt căruia, după 
credința noastră, nu s-a acordat atenţia meritată. Strict contemporan cu Tara 
Făgărașului, adunările cneziale din Tara Hațegului aveau si ele sigiliu propriu. 
Astfel, în 1411, adunarea cnezilor jurati și ceilalți români din districtul Haţeg 
emit un document privilegial întărit cu pecetea adunării (sigillo nostre commu- 
nitatis). Să precizăm și faptul că adunarea a avut loc în absența castelanului, 
totuşi documentul a fost recunoscut și se păstrează prin transumptarea lui 


%2 Sigiliile, mărturii ale trecutului istoric, Bucureşti, 1976, p. 164-165. 
463 DIR, Introducere, II, p. 477. 

într-un act al lui Sigismund de Luxemburg din anul urmätor.#* Într-o altă 
adunare similară, din nou în absenţa castelanului, ţinută în 1418, o tranzacţie 
între mai multe familii de cnezi este întărită cu sigiliul cnezilor jurati:presentes 
literas nostras sigilli nostri munimine roboratas.*% Documentul este de ase- 
menea recunoscut de voievodul Transilvaniei în 1424. 

Pe baza acestor analogii, soluţia propusă de S. Jak6 pare mai putin plauzi- 
bilă. Ca si în cazul adunării cneziale din Tara Hațegului, utilizarea unui sigiliu 
propriu de către juzii Ţării Făgărașului nu poate fi decât rezultatul unei înde- 
lungate practici, dobândită de-a lungul unei functionäri neîntrerupte si la fel de 
îndelungate. Instituirea unui sigiliu propriu nu credem că ar fi fost în interesul 
domnilor munteni, căci ar fi dus la întărirea individualitätii ducatului. Modelul 
urmat de boierii făgărășeni ar fi putut să fie scaunele săsești cu care erau în 
strânse legături și care aveau sigilii proprii încă din veacul al XIV-lea. 

Funcționarea adunărilor boierești este neîndoielnică și pentru deceniile 
următoare chiar dacă ea nu-și mai găsește reflectarea în documentele vremii. 
După confiscarea Ţării Făgărașului de către Matia Corvinul, tendința reducerii 
atribuţiilor și competențelor adunării, până la transformarea ei într-un simplu 
scaun de judecată îndeaproape supravegheat de oficialitate, s-a lovit de rezis- 
tenta boierilor care n-au încetat să se implice în rezolvarea tuturor problemelor 
țării, câteodată chiar prin înfruntarea autorităţii politice. 

Sunt semnificative în sensul celor de mai sus o serie de documente din a 
doua jumătate a secolului al XV-lea. În ciorna care cuprinde instrucțiunile date 
soliei ce urma să fie trimisă în Ţara Românească de cele șapte scaune săsești în 
1453, printre plângerile de înfățișat domnului român figurează și cea privitoare 
la: De iudicibus terrae Fugaraz, qui tertiam partem de omnibus quae coram 
eis aguntur a nostratibus recipiunt.* Din text nu rezultă clar dacă este vorba 
doar de juzii sătești, ori si de juzii Ţării Făgărașului, dar în lumina documen- 
tului din 1413, credem că trebuie să avem în vedere juzii ţării care judecau 
numeroasele litigii dintre românii făgărășeni și sași. 

Din această perspectivă, documentul următor este însă mult mai sigur cu 
toate că provine din perioada de după pierderea Făgărașului. În 1464, comitii 
Sibiului relatează că avusese loc sub conducerea lor: in terra et oppido Fwgyras 
unacum iuratis senioribus eiusdem terrae scaunul de judecată în care a fost 
prezentat cazul orășeanului Georgius Greb din Brașov, împotriva unui român, 
Mastica, acuzat că ar fi întemeiat un sat pe hotarul Șercaiei. Com au dispus 
per debitam inquisitionem iuratorum seniorum terrae Fugaras cura perscruta- 


464 Izvoare privind evul mediu românesc. Tara Hațegului în secolul al XV-lea (1402-1473), 
ed. A.A. Rusu, I.A. Pop, I. Drăgan, Cluj, 1989, p.61. 

465 Ibidem, p. 71. 

*% Urkundenbuch, V , p. 425-426. 

vimus diligenti, quid ipsis eodem de territorio notum esset an constaret. Pe 
baza mărturiei praefati seniores pro tunc constituti, comitii au dispus în fa- 
voarea lui Greb una cum saepiusfatis senioribus terrae Fwgaras in sede 
iudiciaria 7 

Documentul menționează deci scaunul de judecată, format probabil din cei 
12 boieri jurati pe care-i vom găsi înscriși nominal în actele de la începutul 
secolului următor. Detaliile procedurale dovedesc o practică curentă și o func- 
tionare neîntreruptă a instituţiei, 

La numai câțiva ani, în 1468, regele se adresa officialibus et universis 
wolahis terrae Fogaras et Omias în legătură cu plângerea scaunelor säsesti 
care acuzau autoritățile ţărilor respective că îi protejează pe răufăcătorii ro- 
mâni.1% Regele poruncește că dacă sașii vor mai aduce astfel de răufăcători, 
adunarea țării să-i judece pe baza probelor administrate, 

Pentru deceniile următoare ne aflăm într-un gol de informaţie privind 
funcționarea adunărilor scăunale, explicabil în condiţiile instabilității accen- 
tuate datorată competiţiei înverşunate, după cum vedea, pentru stăpânirea Ţării 
Făgărașului. 

Desprinderea definitivă de Tara Românească după 1483, a marcat si o 
considerabilă restrângere a atribuţiilor adunărilor boierești.4% Cu toate acestea, 
scaunul de judecată păstrează și acum atribuții ce depășesc competentele 
obișnuite ale unor asemenea instituții. Documentele din veacul al XVI-lea sunt 
mult mai numeroase și permit o analiză mai profundă a instituţiei si, cu toate 
că suferise unele transformări, credem că multe din concluziile unei astfel de 
analize sunt valabile și pentru secolul precedent. 

Pe baza documentelor inedite din perioada 1507-1526 și a altora care deși 
erau publicate, au scăpat atenţiei specialiștilor, suntem în măsură să aducem 
unele precizări privind detaliile tehnice ale criteriilor de alegere, frecvenţa adu- 
nărilor, intervalul de timp pe care-l putea petrece un boier în acest organ etc 7 

Analizând listele nominale de la sfârșitul documentelor, se constată o par- 
ticipare diferită a boierilor satelor la ocuparea scaunelor de jurati. Se distinge 
un prim grup de sate cu o reprezentare aproape neîntreruptă, boierii lor apă- 
rând de peste zece ori ca asesori (Vad, Viștea de Jos, Veneţia de Jos, Voila, 
Voivodenii Mari și Berivoii Mari). Este vorba de așezări importante ca mă- 
rime, situate în zonele mai joase ale Țării Făgărașului. Urmează un alt grup de 
sate cu o reprezentare încă numeroasă (8—10), dar cu întreruperi importante 
sau începutul reprezentării doar din deceniul al patrulea al secolului (Copăcel, 
Grid, Ucea de Jos, Beșimbac, Șinca, Săsciori, Scorei). Acest grup nu mai este 


#7 jbidem, VI, p. 168. 

#8 Ibidem, p. 358-359. 

# Pop, Instituții, p. 207-210. 

470 Metes, Drägus, p.101-102; Pop, Instituții, p. 76-83. 

atât de omogen din punct de vedere geografic și nici în ceea ce privește mă- 
rimea satelor. Al treilea grup de sate care s-ar putea individualiza, se compune 
din așezări care sunt reprezentate în scaun de 5-7 ori, dar această prezenţă se 
leagă de numele unui singur boier, pentru o perioadă de cel mult două decenii 
(Sărata, Comana de Jos, Ludisor, Beclean, Dridif, Râușor). Destul de surprin- 
zător este grupul satelor care au o reprezentare între 1 si 4, atât datorită fap- 
tului că este relativ numeros (14-15 sate), dar și pentru că printre ele se află și 
sate importante ca Sâmbetele, Perșani. În sfârșit, un număr de circa 15 sate nu 
apar de loc cu boieri asesori de-a lungul întregului secol (Breaza, Bucium, 
Corbi, Cuciulata, Săvăstreni, Sebeș, Șercaia, Sercäita, Lupșa, Pojorta, Porum- 
bacul de Jos, Porumbacul de Sus). În general sunt sate mici și de munte, stăpâ- 
nite de familii boierești din satele mai mari, deci absența lor este justificată. 
Singura excepție, greu de explicat, o reprezintă Porumbacul de Jos și de Sus. 

Urmărind structura scaunelor de judecată de la începutul secolului, se poa- 
te desprinde un grup de boieri care figurează aproape în toate adunările cu- 
noscute, sugerând o relativă stabilitate a compunerii instituţiei. Astfel, boieri 
ca Aldea Bica din Voivodeni, Aldea de Vad, Solomon de Veneţia, Badea 
Turcul de Berivoi, Mailat de Comana, Coman și Costea de Râusor, Balea din 
Dridif , Stoica din Beclean și Stanciul din Arpaș sunt prezenţi în aproape toate 
scaunele din anii 1507-1534! 

O concluzie similară se impune și după analiza întreprinsă pentru perioada 
mai scurtă, dar mai bine documentată dintre anii 1578-1584, când avem listele 
asesorilor din șase scaune de judecată. Nouă din cei doisprezece boieri figu- 
rează în toate cele șase adunări. 

Remarcabila stabilitate a structurii scaunului de judecată ar putea sugera 
ideea că membrii adunării nu erau aleși pe o perioadă limitată, ci prezenţa lor 
depindea de poziţia pe care o aveau în cadrul comunității boierilor din Tara 
Făgărașului, iar pe măsură ce stăpânul domeniului Făgăraș a reușit să contro- 
leze din ce în ce mai bine instituţiile și structurile fostului ducat, alegerea 
depindea în mare măsură și de părerea acestuia. 

Un ultim aspect care se cere lămurit pentru istoria ducatului făgărășean 
este relația „țară“ — district în secolele XIV-XV +? În opinia lui Șt. Pascu, 
„țara“, în accepțiunea de voievodat de uniuni de obşti, se va transforma în 
instituție politico-administrativă, adică în district, în secolul al XV-lea prin 
feudalizarea societății românești din Tara Făgărașului. În întregul secol 
al XIV-lea, în ciuda breselor create în obștile făgărăşene, acestea sunt suficient 
de puternice, de aceea se menține denumirea de „țară“. Deși nu se exprimă în 
mod explicit, se poate deduce că în concepția autorului respectiv noțiunea de 


71 Lukács, Țara Făgăraşului, p. 222-230; Puşcariu, Fragmente, IV, p. 74-107. 
+2 Pascu, Voievodatul, p. 26-30. 

„țară“ trebuie echivalatä în secolul al XIV-lea cu o structură social-politică 
orizontală, de uniuni de obști libere. După părerea noastră, o asemenea ima- 
gine este anacronică pentru veacul amintit, procesul feudalizării, în primul 
rând ca proces intern și nu numai sub aspectul pătrunderii elementelor străine, 
era mult mai avansat, existând deja o feudalitate prestatală puternică, care n-a 
fost creată de domnii munteni în timpul ducatului, ci doar transformată în no- 
bilime a statului. Este fndreptätitä presupunerea conform căreia mai existau 
multe obști libere în Tara Făgărașului, dar menţinerea unor structuri de tipul 
uniunilor de obşti ni se pare greu de acceptat în condiţiile amintite. Tăcerea 
izvoarelor nu ne permite să afirmăm în mod ferm nici măcar existența unor 
structuri socio-politice de tipul cnezatelor de vale, stăpânite de câte o familie 
de cnezi/boieri, ca în Maramureș și Haţeg, am putea risca doar presupunerea, 
pornind tocmai de la comparatia cu „țările“ amintite, că ele au fost eliminate 
de domnie în secolul al XIV-lea, mai probabil în a doua jumătate a acestui 
veac. 

După cum am văzut mai sus, adunarea țării s-a transformat în adunarea 
boierilor, controlată de castelanul instalat de domnii Ţării Românești la Fă- 
gäras. Nu este exclus ca în perioadele de intermintentă stăpânire a regatului 
asupra țării să se fi încercat o astfel de soluţie, structurile de tip scăunal din 
vecinătate putând constitui drept model. 

Relativa similitudine a structurii făgărășene cu cea a districtelor regale ex- 
plică și folosirea accidentală a termenului de district pentru Tara Făgărașului în 
1428 +7 Sigismund de Luxemburg întărea unor nobili din Grânari (enclavă a 
comitatului Alba de Sus în scaunul Cincu) stăpânirea asupra satului respectiv 
cu titlul de nova donatio, în temeiul declarației beneficiarilor conform căreia 
documentele lor referitoare la acea proprietate arseseră datorită distrugerilor 
provocate de guidam malefactores Volahi de partibus districtus Fogaras. Că 
nu poate fi vorba de o eventuală confiscare a ducatului și deci de transformarea 
acestuia în district regal, rezultă cu claritate din faptul că documentul este emis 
la Cuvin, la numai o lună după bătălia de la Golubac, la care participase, ală- 
turi de Sigismund, și domnul Țării Românești, Dan al II-lea. De altfel, în 
titulatura acestuia Tara Făgărașului este nelipsită până la sfârșitul domniei 474 
Termenul de district se explică deci prin utilizarea unui cuvânt cu care notarul 
regal era obișnuit. 

Termenul de district nu se mai întâlnește nici măcar o singură dată până la 
pierderea ducatului făgărășean de către domnii munteni. Toate documentele, 
atât cele emise în cancelariile din regat și Transilvania, cât și cele provenind 
din Tara Românească, folosesc în exclusivitate termenul traditional de terra. 


473 Urkundenbuch, IV, p. 357-358. 
47% DRH, B, I, p. 115-117, doc. din 10 sept. 1428 si 7 oct. 1428; 122-123 doc. din 1429 etc. 

Astfel se exprimă abatele mănăstirii Cârtei în 1430,“ Sigismund însuși în 
1433,6 Vladislav al II-lea în 1452,“ și banii de Tismana în 1454-1456.%% 

Denumirea de „țară“ era atât de puternic înrădăcinată în toate limbile, atât 
în cele ale cancelariilor, cât și în cele vernaculare, încât ea va rămâne în uz 
chiar și după integrarea definitivă a Ţării Făgărașului în administraţia princi- 
patului. Ea se va numi Tara Oltului pentru români, Fogarascher Land pentru 
sași, Fogarasfôüld pentru unguri (este singura „țară“ transilvană care păstrează 
această formă în limba maghiară!). 


3. PIERDEREA ȚĂRII FĂGĂRAȘULUI 


Într-un studiu remarcabil, dedicat problemei pierderii Amlașului și Făgă- 
rasului de către domnii Ţării Românești, reputatul istoric Ilie Minea ajungea la 
concluzia că ducatul fägäräsean a fost pierdut pentru prima dată în anul 1456, 
ca urmare a politicii lui Iancu de Hunedoara, nefastă după părerea sa, faţă de 
statul muntean 277 Căderea lui Vlad Țepeș era adusă în legătură tot cu pier- 
derea celor două ducate transilvane, de astă dată definitivă, căci stăpânirile 
intermitente și de scurtă durată ale urmașilor săi n-au putut schimba direcţia 
evoluţiei spre desprinderea ireversibilă de Tara Românească. 

Căutând antecedentele atitudinii lui Iancu, deceniul al patrulea al secolului 
al XV-lea credem că a fost decisiv pentru situația ducatelor de peste munți în 
cadrul mai general al raporturilor dintre Tara Românească și Ungaria. Luptele 
pentru tron dintre Dănești și Dräculesti au implicat nu o dată aceste ducate care 
au oferit adăpost diferiților pretendenți, uneori devenind chiar bazele de ple- 
care ale acestora. În același timp, începând cu anul 1432, presiunea otomană 
crescândă a obligat și pe unii domni munteni să participe cu contingentele lor 
la incursiunile organizate în Transilvania, boierii făgărășeni nefiind străini de 
astfel de participări. 

În mai 1433, comitele secuilor, Mihail Jakcs, scria deja brașovenilor că, la 
vestea că turcii au intrat din nou în Tara Românească, dăduse circulară cu șase 
zile înainte pentru strângerea armatei cu care va veni în ajutorul lor, rugându-i 
să fie vigilenti, ca nu cumva să De loviți de valahii care urmăreau să-i aducă pe 
turci în cetăţile de margine.*! În vara anului următor același comite cerea 
brașovenilor să pornească neîntârziat împotriva perfidos Walahos de Ffogaras, 


475 Urkundenbuch, IV, p. 413-414. 
+ Ibidem, p. 493-495. 

471 Ibidem, V, p. 357-358. 

+7 Dragomir, Documente nouă, p. 63. 
40 Din trecutul, p. 45-46. 

40 Ibidem, p. 69-71. 

48! Urkundenbuch, IV, p. 500. 

care s-au retras în munţi, necrutându-i nici pe copiii si nici femeile 287 Promitea 
de asemenea ca el însuși să pornească împotriva lor chiar ziua următoare, din 
tabăra sa militară de lângă Cincu. 

Din documentele citate nu rezultă motivul răzvrătirii românilor fägäräseni. 
Este sigur că soluţia propusă de Ștefan Pascu, o revoltă-răscoală cu caracter 
social, împotriva claselor dominante, nu poate fi acceptată’? pentru că nu ținea 
de competența comitelui secuilor să intervină în ducatul deținut de domnul 
Ţării Româneşti împotriva unei mișcări sociale care, dacă ar fi existat, trebuia 
să se fi îndreptat împotriva boierilor români, stăpânii acelor țărani. 

Ilie Minea luase în discuţie două posibilităţi: fie era vorba de pedepsirea 
românilor datorită participării lor, alături de domn, în oastea otomană care a 
devastat Transilvania în 1432, fie, aceasta o considera mai plauzibilă, răscoala 
românilor a avut un caracter politic, anume ar fi fost reacţia făgărăşenilor la o 
eventuală tentativă a lui Sigismund de a confisca ducatul din mâinile lui 
Alexandru Aldea 297 A doua explicaţie are, credem, mai multe șanse de a fi 
adevărată. Ţinând seama de faptul că în 16 iulie 1436 Vlad Dracul plecase 
tocmai din Făgăraș pentru a ocupa tronul Țării Româneşti, se poate avansa 
ipoteza că Sigismund de Luxemburg îi dăduse protejatului său, pe care-l pro- 
clamase domn încă în 1431, Ţara Făgărașului pe care acesta o va stăpâni tot 
timpul domniei sale. Către aceeaşi concluzie conduc și daniile pe care domnul 
le-a făcut ulterior unor boieri fägäräseni între anii 1437-1441 4% 

Scoaterea Făgărașului de sub autoritatea domnilor munteni va fi unul 
dintre obiectivele pe care lancu de Hunedoara le-a urmărit cu insistență în 
cadrul politicii sale active față de Tara Românească. O primă tentativă se pare 
că a avut loc încă în 1451 pentru că într-un document adresat brasovenilor, 
înainte de 6 februarie 1452, Vladislav al II-lea se plângea că: „sunt nemulțumit 
fiindcă liniște n-am, cu toate slujbele ce am slujit și cu tot sângele ce ne-am 
vărsat, eu si cu boierii mei și cu țara mea, pentru sfânta coroană si pentru ţara 
ungurească și pentru creștini. Și cât m-am jurat eu cu părintele meu Ionäs 
voievodul, el tot n-a ținut seamă de asta, nici slujba mea nu i-a fost dragă; căci 
nu-i ajunge gubernatoria țării ungurești, ci trimite să-mi răpească ocina mea 
adevărată și tärisoara mea, Făgărașulu și Amlasul si umblă cu gând rău asupra 
mea.“ Tensiunea s-a menţinut și după încheierea tratatului cu turcii, în care 


48? Ibidem, p. 523. 

483 Voievodatul, III, p. 293-294. dir a eg 

84 Din trecutul, p. 22-23. 

%85 Urkundenbuch, IV , p. 609-610. 

a86 DRH, B, I, p. 142-144; 144-145:157; 159-160. 

#7 ]. Bogdan, Documente privitoare la relațiile Țării Româneşti cu Brașovul şi cu Tara 
Ungurească, vol, I, 1413-1508, Bucureşti, 1905, p. 86.Documentul nu este datat, dar titlul de 
guvernator al lui Iancu îl plasează înainte de ianuarie 1453. Ilie Minea a ridicat și posibilitatea 
datării în 1456. Vezi şi Urkundenbuch, V, p. 336. 

era cuprins și domnul român, deși o serie de documente atestă păstrarea du- 
catului făgărășean de către Vladislav al II-lea.%*% 

Ingerintele lui Iancu pe teritoriul Ţării Făgărașului au continuat si ele în 
anii următori, fiind cunoscute daniile pe care le face în Șercaia la sfârșitul 
anului 1454 si în vara anului următor.**” După un scurt intermezzo pașnic, 
anunţat în mod solemn de Iancu în 15 noiembrie 1455,*% relaţiile se vor dete- 
riora din nou şi de data aceasta definitiv. 

În 23 decembrie 1455, Iancu cerea brasovenilor să cerceteze dacă voje- 
vodul muntean dorește să respecte pacea, pentru că un anume Kakecz Radul, 
împreună cu niște turci, a prădat civitatem domini nostri regis Saam voca- 
tam“! Documentele nu sunt foarte clare, dar se pare că Iancu confiscase și 
cetatea Făgărașului încă înainte de 16 decembrie 1455, căci la această dată 
dispunea ca Simon Magnus din Racoviţa să fie protejat, în caz de nevoie, îm- 
potriva celor șapte scaune în privinţa drepturilor sale din satul respectiv, prin- 
tre alții, si de castelanii din Făgăraș.*? 

Gestul lui Iancu a determinat reacţia violentă a domnului Ţării Românești, 
care avea de partea sa și pe românii făgărășeni. În data de 6 aprilie 1456, 
regele Ladislau al Ungariei scria sașilor din Transilvania să-l sprijine pe Iancu 
în lupta sa împotriva lui Vladislav care, după spusele comitelui bistritean, ata- 
case și arsese proprietăţile sale și unele sate ale sașilor.* Ziua următoare, 
Iancu însuși, aflat la Buda, se adresa brașovenilor cu cerere de ajutor militar 
împotriva românilor care asediau cetatea Făgărașului (infideles Wolachy for- 
talitium nostrum Fogaras obsederunt), fără să fi reușit să o cucerească.** Re- 
zultatul imediat al conflictului nu ne este cunoscut, dar se poate deduce că 
pregătirea luptei cu turcii la Belgrad pe de o parte, iar pe de altă parte asasi- 
narea lui Vladislav al II-lea și ocuparea tronului de către Vlad Țepeș, au dus la 
stingerea conflictului. 

Tara Făgărașului va avea o soartă similară și în timpul noului domn. Pre- 
tendentii la tron, în special Dan, au găsit din nou sprijin la boierii fägäräseni. 
Numai așa se poate înțelege de ce, după înfrângerea acestuia, Vlad Țepeș va 
pustii satele Șercaia și Părău în iulie-august 1460.%5 Abandonarea lui Vlad 


488 Vezi documentele din 24 sept. 1452, Hurmuzaki, XV/1, p. 38; conceptul instrucțiunilor 
pentru solia celor șapte scaune, de după sept. 1453 Urkundenbuch, V, p. 425-426; scrisoarea 
banilor de Tismana de după iulie 1454 S. Dragomir, Documente nouă, p. 68. 

## Urkundenbuch, V , p. 475-476; 482-483 si 504-505, 

4% Ibidem, p. 510. 

#1 Ibidem, p. 513. 

492 Ibidem, p. 512-513. 

493 Ibidem, p. 519-520. 

1% Ibidem, p. 520. 

#5 N, Iorga, Lucruri nouă despre Vlad Țepeș, în „Studii asupra evului mediu românesc“, 
ed. $. Papacostea, Bucureşti, 1984, p. 210-213. 

Tepes de către Matia Corvinul în 1462 va avea drept consecinţă si pierderea 
posesiunilor de peste munți ale domnilor Ţării Româneşti. În mod firesc, 
principalii beneficiari ai căderii lui Ţepeş au fost sașii care au primit ducatul 
Amlașului şi, se pare administrarea Făgărașului. Momentul deschide în istoria 
Țării Făgăraşului o lungă perioadă de instabilitate, datorită atitudinii oscilante 
a regelui Matia Corvinul țara schimbându-și stăpânii foarte des. Fiind unul 
dintre cele mai mari domenii compacte din regat, districtul Făgărașului, cum 
va fi numit de acum înainte din ce în ce mai frecvent, va deveni deosebit de 
atractiv pentru marii dregători regali, pentru saşi, fără ca domnii Ţării Româ- 
neşti să renunțe cu ușurință la pierderea lui. 

Încă în decembrie 1462 regele oferea vechile libertăţi ale Șercaiei pentru 
coloniştii care se vor aşeza acolo după distrugerile provocate de Viad Țepeș cu 
doi ani în urmă *% Administrarea Făgărașului fusese lăsată, probabil în mod 
provizoriu, în grija comitilor de Sibiu. Așa pare să rezulte dintr-un document 
emis de cei doi Nicolae de Ocna Sibiului, comiti de Sibiu, în 3 martie 1464. 
Cei doi comiti au prezidat scaunul de judecată al Ţării Făgărașului: in terra et 
oppido Fwgyras una cum iuratis senioribus eiusdem terrae pro tribunali con- 
sedissemus,* semn că ţara se afla sub autoritatea scaunelor săsești. 

În 30 iulie 1464, regele dăruia districtul, pomenit acum ca făcând parte din 
comitatul Albei, ceea ce exprima ideea integrării fostului ducat în teritoriul 
regatului, unchiului său matern, loan Gereb de Vingart.*%% Căsătorit cu Sofia, 
mătușa regelui, acesta a fost unul dintre cei mai credincioși susținători ai fiilor 
lui Iancu, Ladislau și Matia Corvinul. Nu în mod întâmplător familia Gereb se 
numără printre foarte puţinele familii provenite din mica nobilime care s-a 
ridicat în rândul baronilor regatului.4% 

Dania regală a fost totuși de scurtă durată. În 1467 regele își exprima 
intenţia de a renunța la dăruirea provinciilor Făgăraș, Amlaş si Rodna, care 
trebuie ținute pregătite pentru a putea fi date voievozilor Moldovei și Țării 
Românești: „ut si quando opportunum fuerit, vaivodae alieni Transalpino vel 
Moldaviensi ad partium scilicet illarum terrarum seu recuperationem assig- 
nari possint pro descensu.5% Ideea s-a născut în contextul tensiunii crescânde 
în relaţiile cu Moldova lui Ștefan cel Mare, după cum o dovedește și pomeni- 
rea Rodnei, dar ea a rămas fără rezultat deocamdată pentru că în 1469 Țara 


4% Urkundenbuch, VI, p. 135. 

497 Ibidem, p. 168. 

48 Documentul a fost publicat până acum numai sub formă de regest, Urkundenbuch, VI, 
p. 195. Originalul la Arhivele Naţionale din Budapesta, Diplomatikai Leveltér, nr. 16040, 

Făgărașului era din nou dăruită sașilor“! în ciuda protestelor lui loan Gereb si 
a fiilor acestuia.5%? 

Competiţia angajată între cele două forte va domina soarta Ţării Făgăra- 
șului în următorii cinci-sase ani, ajungându-se la conflicte deschise, mai ales 
după ce frații Gereb, Ladislau, Petru și Matei, vor încerca să ridice o nouă for- 
tificatie la Făgăraș.*% Informaţiile despre această din urmă tentativă sunt ne- 
clare, neputându-se stabili dacă este vorba de dezvoltarea vechii fortificaţii sau 
de ridicarea alteia noi:gquoddam castellum seu fortalicium erigere vellent, ex 
quo tandem temporum in successu eisdem Saxonibus dampna et incommoda 
possent evenire. S-ar părea că nu era vorba de o simplă ameninţare pentru că 
regele era nevoit să repete interdicţia la un an după cea din februarie 1473. 

Domnii Ţării Românești nu renunţă nici ei la gândul recuperării Ţării 
Făgărașului. În 1473, chiar în momentul amintitei tensiuni dintre sași si familia 
Gereb, Radu cel Frumos întăreşte o înfrățire pe moșii a unor boieri în mai 
multe sate făgărășene, dobândite de aceștia de la domn pentru credincioasă 
slujbă.5% Peste trei ani, Basarab cel Bătrân face si el danii în Tara Făgăra- 
șului.5%5 De data aceasta putem fi siguri că autoritatea domnului a fost reală 
pentru că alte două documente atestă implicarea lui în conflictele dintre sașii 
din Sibiu și românii din Tara Făgărasului.5% Pentru câțiva ani, Tara Fägärasu- 
lui pare să-şi fi reluat rolul din prima jumătate a secolului, cel de adăpost și 
bază de plecare pentru pretendentii la tronul Ţării Românești. 

În august 1477, Basarab cel Bătrân scria brașovenilor că dușmanul său 
(Vlad Călugărul sau Basarab cel Tânăr) se află în părțile Făgărașului.* Peste 
un an, Basarab Tepelus încerca să profite de contextul favorabil creat de 
medierea păcii dintre Matia Corvinul si Mehmet al II-lea pentru a cere resti- 
tuirea Amlasului și Făgărașului. Se adresa în acest scop brasovenilor pentru 
susținerea cauzei sale: Quare petimus vestras amicitias et dominationes, 
quatenus dum ipsos ambasiatores regie maiestatis venientes, audiretis, ipsis 
supplicare dignemini nostri ex parte videlicet Omlas et Fogaras relaxare 
dignentur 50% 

Dintr-un document al regelui Matia Corvinul, din 16 noiembrie 1483, 
aflăm că Tara Făgărașului fusese stăpânită până nu cu mult în urmă de boierul 


501 Jbidem, p. 427-428. 

502 Ibidem, p. 432-433 doar regest. Documentul se păstrează la Arhivele Nationale din 
Budapesta, Diplomatikai Leveltăr, nr. 16935. 

#3 Urkundenbuch, VI, p. 509-510; 532-534; 544; 567; VII, p. 1. 

54 DRH, B, 1, p. 238-240. 

505 Ibidem, p. 253-256. 

5% Urkundenbuch, VII, p. 81-82; 90. 

5 Hurmuzaki, XV/1, p. 98. 

58 Urkundenbuch, VII, p. 181-182. 

Udriste, unul dintre cei mai importanti sustinätori ai lui Basarab cel Bätrân. 
Murind acesta, regele dăruia din nou Tara Făgărașului comunităţii sasilor.*°? 
Este ultima informaţie despre o prezenţă munteană în Tara Făgărașului. 

Stăpânirea sașilor n-a fost de lungă durată nici de data aceasta. Puternica 
familie Gereb, datorită dregătoriilor superioare pe care le-a deținut, în special 
Ladislau care a fost episcop al Transilvaniei şi legat papal pentru Ungaria, iar 
spre sfârşitul vieții a ajuns chiar arhiepiscop de Kalocsa, dar şi fratele său, 
Petru, care a ocupat cea mai înaltă dregătorie a ţării, cea de palatin, a dobândit 
din nou Tara Făgărașului si va reuși s-o păstreze aproape două decenii 510 

Starea lacunară a documentaţiei nu permite reconstituirea exactă a contex- 
tului în care regele Matia Corvinul s-a lăsat convins de verii săi să scoată 
pentru a treia oară Tara Făgărașului de sub autoritatea celor şapte scaune, 
foarte probabil cândva în 1485. Cert este însă faptul că în 23 februarie 1486 
episcopul Ladislau Gereb și fraţii săi contestau deja brasovenilor dreptul de 
stăpânire asupra satelor Șercaia și Părău, cu alte cuvinte, erau stăpânii Ţării 
Făgărașului 51! 

Nobilii din familia Gereb şi-au aşezat proprii castelani în cetatea Făgăra- 
șului. Stăpânirea lor, marcată de desele abuzuri ale castelanilor, au generat 
numeroase frictiuni si litigii cu românii fägäräseni, cu sașii”!? si chiar cu dom- 
nul Țării Româneşti. La acest din urmă caz credem că se referă un document al 
lui Radu cel Mare din 12 septembrie 1498: notum est vestris dominationibus 
quod presentem guerram seu litem non nos, sed domini Gereb inceperunt.515 
Nicolae Iorga crezuse că motivul conflictului era adăpostirea lui Mihnea la 
Merghindeal, în vecinătatea feudei domnilor munteni. Dar Ţara Făgăraşului nu 
mai era sub stăpânirea lui Radu cel Mare, ci a familiei Gereb, deci nu este 
exclus ca pretendentul să se fi oplosit de fapt în cetatea Făgăraşului. 

Problema stăpânirii Ţării Făgărașului va fi redeschisă după dispariţia, în 
1502 si respectiv în 1503, a celor doi magnați din anturajul regelui. Încă din 
1502, domnul Ţării Româneşti, Radu cel Mare, încercase să redobândească 
ducatele din Transilvania prin mijlocirea regelui polon, frate al lui Vladislav 
al II-lea, regele Ungariei,*!4 fără succes însă pentru că în ianuarie 1503 pala- 
inul Petru Gereb de Vingart este pomenit încă drept stăpân al Făgăraşului 217 


5% Ibidem, p. 344-346. 

510 Lukács, Țara Făgărașului, p. 208-212. 

211 Urkundenbuch, VII, p. 416. 

512 Arh.Naţ Sibiu, documentul din 1498 în care sașii au cerut intervenţia lui Bartolomeu 
Pataky, judecător regal, împotriva castelanilor din Făgăraș. Folosirea permanentă a numărului 
plural ar putea indica existența unor vicecastelani (fig. 21). 

513 Hurmuzaki, XV/1, p. 149. 

514 Hurmuzaki, II/2, p. 509. 

315 Ibidem, p. 161-162. f EE Aa 

În luptă s-au angajat foarte curând si cele șapte scaune săsești, cu argu- 
mente extrase din mai vechiul arsenal al daunelor provocate lor de românii 
făgărășeni. Efortul lor era justificat de puterea adversarilor cu care se con- 
fruntau. Documentul din ianuarie 1503 arată că, după moartea palatinului, 
Tara Făgărașului revenise pentru scurtă vreme episcopului de Pécs. 

Cei mai redutabili candidaţi, în fața cărora sașii vor eșua în cele din urmă, 
au fost însă loan Corvin, fiul nelegitim al lui Matia Corvinul, și mai ales loan 
Bornemisza. Primul își afirmase pretenţiile încă înainte de 15 iulie 1503, căci 
la acea dată, conform unui document din arhivele sibiene,*!* în faţa capitlului 
din Alba Iulia, Johannes Lulay, camerarius Cibiniensis, protesta în numele 
Sibiului și al celor şapte scaune împotriva unei eventuale danii regale în favoa- 
rea lui loan Corvinul. În aceeași zi, o altă solie sibiană obținea la Buda tran- 
scrierea de către Vladislav al II-lea a documentelor lui Matia Corvinul prin 
care le fusese dăruită Tara Făgărașului în 1472 și 1483.5" Eficienţa acestor 
acțiuni concertate s-a arătat relativ repede: la 18 septembrie regele ștergea 
Făgărașul din documentul care consfințea preluarea de către loan Corvin a 
domeniilor familiei Gereb, iar peste o săptămână emitea actul de danie men- 
tionat deja.5!% 

Domeniul Făgărașului a atras și atenţia tezaurarului regal, loan Borne- 
misza. Influentul personaj de la curtea regală reușise să-și asigure controlul 
asupra mănăstirii din Cluj-Mănăștur si a domeniilor acesteia la sfârșitul anului 
1501, însărcinând cu administrarea lor pe credinciosul său familiar, Paul To- 
mon 277 cel care va fi pus și în fruntea Făgărașului. Momentul și împrejurările 
înstăpânirii lui loan Bornemisza asupra Ţării Făgărașului nu sunt cunoscute 
pentru că nu s-a păstrat actul de danie, dar ea trebuie să se fi produs înainte de 
18 iulie 1505, când Paul Tomori apare pentru prima oară în demnitatea de 
castelan al Făgărașului.52 

Sasii din Sibiu, în numele tuturor scaunelor, au încercat să-şi apere drep- 
turile asupra Făgărașului, demersurile lor putând fi cunoscute dintr-un docu- 
ment inedit, aflat în arhivele sibiene (fig. 28). În ziua de 16 decembrie 1505, 
George, episcop de Oradea și cancelar regal, răspundea solicitării Sibiului de a 
interveni la curtea regală în vederea redobândirii Țării Făgărașului. Cancelarul 


516 Ibidem, p. 163. 

717 Urkundenbuch, VII, p. 345; Hurmuzaki, XV/1, p. 161-162. 

518 S, Jakó, A kolozsmonostori konvent jegyzôkünyvei (1289-1556), 1, Budapesta, 1990, 

p.71. 
* Ibidem, p. 68-69. 
#2 La data menţionată orășenii din Mediaș își alegeau procuratori, printre alţii, si pe 
magnificos Johannem Bornemyssa...Paulum Thomori castellanus castri fograsch. C. Werner, 
Geschichte der zwei Stühle unter Wladislaus II. und Ludwig II., „Archiv des Vereins für Sieben- 
bürgische Landeskunde“, XII, 1874, p. 30. 

îi fnstiinta pe sași că majestätile lor au cerut ca aceștia să trimită oamenii lor 
pentru a putea trata în mod direct, iar el promitea să-i sprijine cu toată puterea 
sa.2! Din socotelile orașului Sibiu reiese că sașii au dat curs cerintei pentru că 
în primăvara anului următor s-au prezentat într-adevăr la curtea din Buda cei 
mai importanți conducători ai orașului: judele regal Laurentius Hahn (Kakas) 
şi primarul Michael Altemberger 277 Din consemnarea cheltuielilor nu rezultă 
în mod explicit dacă cei doi au ridicat și problema Făgărașului, fiind men- 
tionate doar în general arduis negotiis precipue vero ex parte nonnullarum 
villarum de pertinentiis castri Wyngarth, dar este greu de crezut ca ei să nu fi 
profitat de ocazie pentru a rezolva o problemă atât de importantă. Rezultatul a 
fost însă negativ, loan Bornemisza păstrând Făgărașul, unde este atestat în tot 
cursul anului 1506 castelanul său, Paul Tomon 273 

Stăpânirea de peste două decenii a tezaurarului regal s-a dovedit a fi de- 
cisivă pentru Tara Făgărașului. Familia Gereb, prin castelanii săi, s-a mulțumit 


521! Arhivele Nationale Sibiu, Colecţia de documente, V, nr. 55. 

32 Rechnungen aus dem Archiv der Stadt Hermannstadt und der Sächsischen Nation, |, 
1380-1516, Sibiu, 1880, p. 442. 

523 Ibidem, p. 429-442. 

să-și asigure veniturile de care se bucuraseră până atunci domnii munteni, fără 
să intervină în raporturile interne ale țării, fără să facă inovații instituţionale. 
Numărul foarte mic al documentelor păstrate din timpul stăpânirii lor atestă 
faptul că adunările boierilor au funcționat ca și până atunci, pe baza dreptului 
țării, fără ca hotărârile lor să fie consemnate în scris. 

Situaţia a început să se schimbe o dată cu instalarea în fruntea adminis- 
tratiei domeniului a lui Paul Tomori. Acesta avea o remarcabilă experienţă în 
domeniu, dobândită în cancelaria tezaurariatului regal, sub conducerea lui loan 
Bornemisza, a cărui deplină încredere a reușit s-o câștige. În 1501 va fi trimis 
în Transilvania ca vicecamerar al salinelor regale, cumulând apoi, prin bună- 
voinţa protectorului său, funcţii din ce în ce mai multe (administratorul dome- 
niilor mănăstirii Cluj-Mănăștur, a salinelor de la Cojocna, strângerea dării sași- 
lor) care i-au asigurat venituri importante și o poziţie socială puternică familiei 
sale. Pe baza acestei poziţii i-a fost încredințată și administrarea Ţării Făgă- 
rașului. 

Experiența și rigoarea profesională ale castelanului Paul Tomori vor fi 
aplicate și în conducerea Ţării Făgărașului, el fiind iniţiatorul unor măsuri 
administrative, economice și juridice care stau la originea îndelungatului pro- 
ces având ca rezultat transformarea ducatului într-un domeniu feudal. 

Castelanul se va strădui să-și subordoneze principala instituție a țării: adu- 
narea boierilor jurati, prezidând întotdeauna ședințele acesteia, dispunând de 
regulă și consemnarea în scris a deciziilor importante. Două documente ine- 
dite, publicate de noi foarte recent, aduc precizări importante și în privința 
reorganizării administrive a Țării Făgărașului datorată aceluiași castelan. Până 
acum se credea că împărțirea țării în două pertinente (cercuri), superioară si 
inferioară, a avut loc în epoca principatului, fără a se putea preciza momentul 
acestei reforme. Comitii pertinentelor, de regulă câte doi, apar ca membri ai 
scaunelor de judecată începând cu provizoratul lui Cosma Horvath Petri- 
chevich, mai precis în documentele din anii 1581-1588.524 

Într-un document din 11 septembrie 1509, boierul Stoica cel Mic din Be- 
rivoi apare cu funcţia de vicecomite al pertinentelor superioare ale districtului 
Ţării Făgărașului. Tot acolo se precizează că frații Man, Mușat și Comșa 
cedează părțile lor de boierit pentru calul care a fost dat comitibus nostris (sc. 
castellanis). Într-un alt document, din 18 decembrie 1526, Nicolae și Lau- 
rentiu Tomori relatează că Bratul din Berivoiul Mare zălogise moara sa lui 
loan Hahoti alias officialis pertinentiae superioris.” Nu poate exista deci nici 
un dubiu că noua împărțire administrativă datează cel mai târziu de la înce- 

524 Veress, Documente, II, p. 217-220; Puşcariu, Fragmente, IV, p. 130-138; vezi si Pop, 
Instituții, p. 82. 

525 Lukács, Țara Făgărașului, p. 227-230. 

Fig. 29. Documentul din 1526 (Arhivele Nationale Maghiare) 


putul secolului al XVI-lea fiind, foarte probabil, inovatia aceluiasi Paul To- 
mori (fig. 29). 

Aceste inovatii si abuzuri ale castelanilor au dat nastere actelor de nesupu- 
nere care au culminat cu actiunea partizanilor lui Mihnea cel Räu în primävara 
anului 1508. Caracterul sistematic și consecventa cu care noii stăpâni ai țării 
își urmau planul de transformare și sub raportul structurilor sociale, străduin- 
du-se să diminueze boieria prin asimilarea ei cu o funcţie (officium), asemenea 
voievozilor și cnezilor români de pe domeniile cetăților regale, aruncarea unor 
sarcini tot mai mari asupra țăranilor, care vizau în final transformarea lor în 
iobagi, au generat o stare de nemulțumire pe care sunt nevoiți să o recunoască 
chiar și castelanii. Probabil că tocmai pregătirile pe care le făceau boierii fa- 
vorabili lui Mihnea, în împrejurările create de boala și iminenta morții lui 
Radu cel Mare, l-au determinat pe Paul Tomori să încerce ameliorare situației 
românilor făgărășeni prin elaborarea unor noi statute la sfârtitul lunii aprilie 
sau în primele zile ale lunii mai 1508. 

Confiscările operate de castelani în 1508-1509 au dus la dispariția multor 
familii de boieri, deposedările fiind folosite pentru atragerea unor boieri care 
au primit moșiile „trădătorilor“. Această nobilime a țării, incomodă pentru stă- 
pânii cei noi, dar puternică și imposibil de eliminat, trebuia diminuată, închisă 
în granițele țării, fără posibilitatea extinderii dincolo de hotarele ei. Această 
concepție este foarte clar exprimată într-un document din 2 septembrie 1509: 
quia ultra fluvium Olth aliquis nobilis boero aut Valahus boeronatum tenere 
nequit.526 


4. EPILOG — SUB VOIEVOZI SI PRINCIPI 


Bresele create de administraţia Tomori în structurile „țării“ Făgărașului la 
începutul secolului al XVI-lea au fost lărgite în deceniile următoare, chiar dacă 
stăpânirea de aproape patru decenii a familiei Mailatestilor a mai încetinit 
ritmul acestui proces. Devenind pricipalul punct de sprijin militar şi de resurse 
materiale, domeniul a trebui să se adapteze acestor cerințe crescânde. Am- 
ploarea nemaiîntâlnită până atunci a programului constructiv la cetatea Făgă- 
rașului, cum am avut deja prilejul să arătăm, exprimă atât materializarea unor 
comandamente publice care vizau un rol mai important în apărarea graniței de 
sud a Transilvaniei, dar și susținerea ambițiilor personale ale stăpânului ei. 
Documentele și statutele din a doua jumătate a secolului reflectă la rândul lor 
eforturile administratorilor în eficientizarea exploatării economice, atât prin 
creșterea obligațiilor tuturor categoriilor sociale față de proprietarul dome- 
niului, cât și prin organizarea unor exploatări în regie proprie. 


5% Jbidem. 

Stefan Mailat a dobândit Tara Făgărașului în condiţiile confuze ale con- 
flictului dintre Ioan Zapolya și Ferdinand de Habsburg, trecerile repetate 
dintr-o tabără în cealaltă punând mereu sub semnul întrebării, cel putin formal, 
păstrarea importantului domeniu.” Concentrarea evenimentelor din anii 
1529-1534 cu precădere în regiunile de sud ale Transilvaniei l-au obligat pe 
Mailat să nu renunţe sub nici o amenințare la cetatea Făgărașului. În anii 
1534-1535, după desemnarea sa ca voievod al Transilvaniei la dieta de la 
Turda, în mai multe documente privind Tara Făgărașului el se intitulează: liber 
dominus terre Fogaras, sintagma figurând chiar înaintea titlului voievodal.52% 
După părerea noastră, voievodul dorea să exprime astfel statutul de baronat 
liber, scutit de orice obligații a Țării Făgărașului. Nu avem atestarea directă a 
acodării de către una din autorităţile fndreptätite ale timpului, Ferdinand sau 
Joan Zapolya, a acestui statut înainte sau din perioada din care provin docu- 
mentele amintite. În schimb, după o nouă apropiere a lui Mailat de Ferdinand 
în toamna lui 1540,5% acesta îi va acorda, împreună cu Toma Nadasdi și loan 
Szalai, baronatul liber și titlul de comite perpetuu al Țării Făgărașului 5% 

Statutul de baronat liber al Ţării Făgărașului, atât de profitabil din toate 
punctele de vedere, va trezi invidia celorlati magnați si a categoriilor privile- 
giate ale Transilvaniei, care vor încerca de mai multe ori să-l determine pe 
Joan Sigismund să-l abroge. Dieta de la Alba Iulia, din septembrie 1558, cerea 
ca districtul Ţării Făgărașului să suporte aceleași obligaţii ca și ceilalți regni- 
colari.5%! Pretentia stărilor este reiterată în 1560 la dieta de la Cluj și în anul 
următor, în cadrul unor reglementări care priveau raporturile lui Gabriel Mai- 
lat, fiul lui Stefan, cu Universitatea sașilor.5% La dieta de la Turda, din 1566, 
stările au cerut ca făgărășenii să participe măcar cu niște care pentru trans- 
portarea alimentelor necesare campaniei regale 233 Strădaniile lor s-au dovedit 
însă zadarnice, baronatul liber fiind menţinut și în deceniile următoare. 

Cercetările au relevat de multă vreme că în anturajul lui Ştefan Mailat s-au 
găsit nobili si boieri români, folosiţi atât în administrație, cât şi în misiunile 


57 Majláth, Majláth István, p. 7-30; Szâdeczky, Fogaras vára, p. 16-18. 

528 Puşcariu, Fragmente, IV, p. 104; 107. 

529 Cristina Feneșan, Constituirea principatului autonom al Transilvaniei, Bucureşti, 1997, 
p. 57. 
5% Pars secundi Elenchum literalium instrumentorum Districtum Terrae Fogarass 
concernentium, Hofkammerarchiv, Samlung der Handschriften, 577. Copie la Arhivele Natio- 
nale, București, Microfilme Austria, nr. 271: Liberi Domini et Comites perpetui creantur ac 
praeficiuntur, tali cum praerogativa ut nulli judicio, justitiario, aut Vajvodae cuipiam subsint, 
sed a solo Rege dependeant et in sigillatione Cera rubra uti possint ac valeant. 

5 Mon.Com.Regn.Trans., Il, p. 106: cum eisdem regnicolis aequalia onera sentire, 
supportareque debeant. 

532 Ibidem, p. 186; 198. 

533 Ibidem, p. 312 EE SE 

diplomatice ale voievodului.5% În afară de boierii loan More si Valentin Ne- 
grul, despre care a fost vorba dein 277 lista lor trebuie completată cu preotul 
Grama din Comana, Matei din Densuș, Ludovic de Mâtnic, Mihai de Pestis si 
fără îndoială însuși fratele voievodului, Dumitru Mailat. Acesta din urmă este 
pomenit frecvent în socotelile Brașovului şi de la el s-a păstrat și o scrisoare în 
limba slavonă adresată acelorași braşoveni.’ Pavel Binder a atribuit scri- 
soarea lui Ştefan Mailat, dar după părerea noastră, loan Bogdan avea dreptate 
să propună pe Dumitru și să dateze documentul în anii 1540-1550 când acesta 
apare în socotelile Brașovului. Calitatea de judeţ al Făgărașului pe care Dumi- 
tru însuși o declină este greu de tradus în termenii instituţiilor țării, în orice 
caz, menţionarea lui Nicolae Bethlen drept domn al său exclude posibilitatea 
să-l identificăm pe acest Mailat cu voievodul Transilvaniei. 

Prizonieratul îndelungat al lui Ştefan Mailat (1541-1550) a obligat-o pe 
soţia acestuia, Anna Nadasdi, să preia sarcina dificilă a administrării dome- 
niului. Sperând în salvarea soțului său, nu-l va părăsi decât după vestea morții 
acestuia. 

Perioada liniștită si benefică pentru ţară a stăpânirii urmașilor lui Stefan 
Mailat va fi urmată de un deceniu al războaielor și asediilor, datorate străda- 
niilor lui Gaspar Békés de a ocupa tronul princiar.” Dificultatea cu care 
Ștefan Bâthory a reușit să-l îndepărteze pe pretendent, retras la Făgăraș, îl va 
convinge pe viitorul principe de pericolul pe care stăpânirea Ţării Făgărașului 
îl putea reprezenta pentru autoritatea centrală. El nu va mai permite ca dome- 
niul să fie înstrăinat, păstrându-l în familie. Sigismund Bâthory va fi primul 
care va înscrie Făgărașul soţiei sale, Maria Cristierna, soluţie urmată apoi sub 
diferite forme juridice de toţi principii Transilvaniei din veacul următor. 


54 Binder, Ștefan Mailat, p. 306-308. 
535 V, mai sus p. 142-144. 

5% Bogdan, Documente, p. 315. 

531 Szädeczky, Fogaras vára, p. 41-48. 

LE PAYS DU FĂGĂRAȘ AU MOYEN ÂGE 
(XIIE-X VI: SIÈCLES) 


Premier chapitre. Les sources et l'historiographie concernant le Pays du Făgăraş. Par 
rapport à d’autres régions de la Transylvanie, la documentation sur le Pays du Făgăraş est 
beaucoup plus réduite pour la période abordée par cet ouvrage. Les sources narratives contem- 
poraines sont peu nombreuses et lacunaires et proviennent pour ia plupart du XVI siècle; les 
recherches s'appuient alors notamment sur les actes diplomatiques. La situation précaire des 
sources écrites a exigé un effort supplémentaire afin d'identifier de nouveaux documents dans 
les archives médiévales. Les recherches entreprises à ce propos ont abouti à la découverte et à la 
mise en circulation de quelques documents inédits, notamment du XVe et du XVI: siècles. 

L'insuffisance des sources classiques rend obligatoire l'utilisation des informations four- 
nies par d’autres catégories de sources ou de recherches (archéologiques, toponymiques, 
cartographiques, sigillographiques, etc.), le caractère interdisciplinaire de l’investigation étant 
ainsi une condition inévitable pour les reconstructions historiques, notamment en ce qui 
concerne la géographie historique, les structures sociales et politiques et la culture matérielle. 
C'est pour les mêmes raisons qu’il est nécessaire d’utiliser d’une manière rétroactive — avec la 
circonspection exigée par le désir d'éviter les anachronismes — certaines sources plus tardives, 
qu’elles soient documentaires où cartographiques. 

L’historiographie du Pays du Făgăraș met en relief deux traits essentiels des études dans ce 
domaine. Il s’agit d’abord de reconnaître et de rechercher les traits qui définissent le „pays“ en 
tant que structure territoriale et politique médiévale à une résistance et viabilité assurées. Il est, 
d’autre part, question de la solidité de quelques structures sociales devenues définitives à 
l’époque où le Pays du Făgăraş se trouvait sous la domination des princes de Tara Românească 
(milieu du XTV” — milieu du XV* siècles) et qui ont résisté également aux siècles suivants. 

Malgré quelques acquis remarquables de la recherche consacrée à l'histoire de cette région 
et la publication de quelques corpus de documents, l’historiographie est encore redevable de 
récupérer certaines monographies plus anciennes, restées inédites (comme celles de Benkö et de 
Kemény), et surtout d'en réaliser une autre. 


Deuxième chapitre. Le milieu naturel et l'évolution de l'habitat jusqu'à l'apparition des 
sources écrites. On présente d'une manière succincte les conditions du milieu nature! du Pays 
du Fägäras et on relève notamment les éléments du paysage géographique qui ont conditionné 
l’évolution des établissements humains du territoire soumis à la recherche. Les informations 

documentaires, les cartes médiévales et les recherches de terrain rendent possible l'identification 
des compartimentages internes, des composantes des frontières villageoises (forêts, pâturages, 
terrains à foin, eaux, etc.) et des transformations anthropiques subies par celles-ci. La rééva- 
luation de quelques recherches et trouvailles plus anciennes (Fägäras, Cârtisoara) et les résultats 
des nouvelles recherches de l’auteur ont apporté quelques précisions concernant l'habitat au 
Haut Moyen Âge. Toutefois, les proportions réduites de ces investigations ont laissé sans 
réponse une bonne série de questions; il est donc nécessaire de continuer ces recherches. 


Troisième chapitre. L'habitat du Pays du Făgăraş aux XIII-XVI siècles. La reconstruc- 
tion de l'image de la société du Pays du Făgăraș, un monde rural pour l'essentiel, suppose la 
réunion et le traitement de toutes les informations ayant trait aux villages du Pays du Fägäras 
aux XIII*-XVI* siècles. Pour arriver à ce but, on a réalisé un registre des villages par ordre 
alphabétique qui surprend, autant que les sources le permettent, l’apparition, l’évolution, la 
structure patrimoniale et la répartition territoriale des sites. La dynamique de l'habitat, l’ancien- 
neté des villages et l’identification des domaines de nature féodale des boyards constituent les 
principales coordonnées de cette recherche. Les plus de 70 villages se répartissent en raison des 
conditions naturelles en trois compartiments régionaux, à l’ouest, au centre et à l’est de la 
dépression, la densité des sites étant déterminée tout d’abord par la largeur de la zone habitable. 
L'analyse de l'ancienneté des villages et de la dynamique de l'habitat mène à la conclusion que 
le réseau de villages s’est constitué dès la première moitié du SN" siècle et que, après cette 
époque, la croissance démographique ne s'est pas exprimée par la fondation de nouveaux 
établissements, mais par-le développement des sites déjà existants. 


Quatrième chapitre. La société du Pays du Făgăraş aux XIII-XVI siècles. Dans les 
circonstances de la pénurie documentaire déjà évoquée, il est extrêmement difficile de s’attaquer 
aux structures sociales. Les principales catégories sociales se constituent à la suite du processus 
normal et endogene de l’asservissement des communautés villageoises par une féodalité issue 
de ces mêmes communautés. Les boyards, à savoir la classe des propriétaires maîtres des 
domaines, et les villageois (vecini), la classe des paysans asservis, constituent les termes de base 
des relations sociales. L'examen des processus sociaux certifie la portée décisive de la période 
de domination exercée par la Tara Româneascä pour la transformation de la féodalité précédant 
l'État (les cnezi) en une noblesse d’État (boyards) à domaines (boieronate) et à statut juridique 
reconnus et garantis par l'autorité politique. La force de cette structure sociale est relevée par sa 
résistance au fil des siècles même après la perte du Pays du Făgăraș par la Tara Românească. 
Les transformations subies au XVI“ siècle deviennent manifestes, dans le cas des paysans, dans 
l’augmentation des obligations envers les maîtres du pays à cause de la tendance évidente à 
convertir toute la région en un domaine féodal. Pour ce qui est des boyards, les mêmes transfor- 
mations se manifestent dans la diminution de leur position sociale et l'instauration d’un contrôle 
efficace autant que possible sur les institutions qui leur étaient propres (le siège de justice). 


Cinquième chapitre. Civilisation et spiritualité médiévale au Pays du Făgăraş. Nos 
connaissances sur les activités productives et la culture matérielle aux XIII-X VIS siècles sont 
tributaires des possibilités documentaires très réduites. Le caractère complexe, agraire et 
pastoral, de l’économie au Pays du Fägäras se laisse pour autant déduire du peu de documents 
contemp orains: les principales occupations (l’agriculture, le pâturage, la pêche et, dans une 
moindre mesure, le commerce) trouvent leur reflet dans les sources à notre disposition. Les 
aspects de la culture matérielle sont, en revanche, peu accessibles, à cause surtout du niveau 
modeste des recherches archéologiques touchant l’époque médiévale. Le peu de trouvailles ne 
permet que de constater une évolution similaire aux autres régions, pour autant qu'il n'y ait pas 

de raisons pour supposer des décalages chronologiques importants. I] convient de signaler 
comme trait particulier une influence méridionale assez prononcée (céramiques, objets vesti- 
mentaires). 

La reconstruction de l’histoire des institutions de l'Église et des monuments religieux 
s'avère plus difficile. Les documents à ce propos font entièrement défaut jusqu’au XVI siècle, 
alors que des églises et des monastères du Pays du Fägäras il n’y a que de peu nombreux à 
pouvoir être datés d’une époque antérieure au XVII siècle (Voivodeni, Viștea de Jos, Sinca?). 
Avant que certains princes protestants ne s'installent à Făgăraș au XVIIE siècle, la Réforme n'a 
trouvé, elle non plus, un terrain favorable au Pays du Făgăraș, peuplé presque en exclusivité par 
des Roumains orthodoxes, alors que la conversion de certains boyards au catholicisme a été un 
phénomène plutôt isolé pendant la période soumise à notre recherche. 

Les fortifications du Pays du Fägäras sont, d’une façon surprenante, peu nombreuses et 
plutôt incomplètement connues. À l’état actuel de la recherche on ne connaît que quatre cités 
médiévales (Făgăraș, Breaza, Comana et Avrig); les fouilles archéologiques n’ont pas encore 
réussi à résoudre certains problèmes concernant leurs chronologie et fonction sociale et 


politique. 


Sixième chapitre. La structure territoriale et politique et le statut juridique du Pays du 
Făgăraş aux XII XM siècles. La première section traite du problème fondamentalement 
important de la definition du „pays“ attesté dès le début du XIII siècle sous la forme terra 
Blacorum. Le terme terra est pris au sens de territoire à structure sociale et politique reconnu par 
la royauté. Dans les nouvelles circonstances de la croisade au début du XIII" siècle et de la 
politique active de la Hongrie, l'autonomie du pays du Făgăraș aura à subir des amputations 
territoriales graves et à se heurter même à l’essai de la faire supprimer. L'installation des moines 
cisterciens à Cârța, la séparation du territoire compris entre l'Olt et les montagnes Persani 
(peut-être dès la fin du XII siècle), l'enlèvement de la partie ouest du pays, qui flanquait le 
défilé de (OI et la mise en place du domaine de la famille nobiliaire des Csák à Făgăraş et à 
Sâmbăta ont été les étapes de ce processus de réduction brutale de la „liberté“ roumaine. 

L'invasion dévastatrice des Mongols en 1241 a toutefois annulé en bonne mesure les 
progrès réalisés pendant les décennies antérieures. L'attestation des terres des Roumains à Cârța 
en 1252 témoigne du maintien. voire du développement des structures antérieures. La partici- 
pation des mêmes Roumains à l’assemblée représentative de 1291 assigne en même temps une 
nouvelle liquidation de l’autonomie roumaine à la suite du retour de la famille des Csâk à 
Făgăraş. La tradition historique a placé justement à cette époque la fondation, par un voïvode 
originaire de Făgăraș, de l’État roumain au sud des Carpates: il s'agit D d’un phénomène 
essentiellement possible, qui ne saura pour autant être interprété dans le sens de certains 
mouvements démographiques majeurs. mais éventuellement, comme facteur politique et mili- 
taire agissant comme catalyseur pour les évolutions historiques en cours en Munténie. 

La question controversée du duché du Pays du Făgăraș, qui constitue l’objet de la deuxiè- 
me section de ce chapitre, doit être abordée dans l’ensemble plus général des rapports politiques 
entre le royaume hongrois et les princes de Tara Românească. L'origine de ce duché a été mise 
en liaison avec la collaboration entre les facteurs politiques mentionnés dans la lutte contre les 
Tatars. Cependant, l'hommage rendu par Nicolae Alexandru au roi Louis I" d'Anjou en 1344 ou 
1345 n'a pas eu comme objet la reconnaissance de la possession du duché en question, mais la 
collaboration militaire dirigée contre les Tatars. La possession du Pays du Fägäras à titre de 
duché n’est sûrement attestée que pendant le règne de Vladislav I“ (à partir de 1368). 

La domination des princes de Tara Românească n'a pas mené à la dissolution des insti- 
tutions autonomes de la région en question, pour autant que les documents et les sources 

sigillographiques attestent le maintien de assemblée des boyards, des juges du pays et de la loi 
coutumière (lex huius terrae) pendant toute la période mentionnée. 

Le contexte politique général et les évolutions locales qui ont déterminé la confiscation des 
territoires au nord des Carpates par le roi Mathias Corvin se laissent reconstituer sur la foi de 
quelques documents, publiés ou inédits, des archives de Sibiu, Budapest et Cluj. Après une 
période d'attitude oscillante, la royauté allait accorder le Pays du Făgăraş à de grands dignitaires 
(le trésorier royal, le palatin, le voïvode) qui auront tendance à le transformer en un domaine 
féodal. Le lien personnel qui s’établira désormais entre les princes de Transylvanie et la 
possession du Făgăraș a fini par la transformation de cette région en une baronnie libre (liber 
baronatus), le plus grand domaine à assurer à ses maîtres la base matérielle. 

Godea din Mărgineni — 75 

Gogosu, tezaur — 153 

Golubac, cetate — 183 

Grama, preot din Comana de Jos — 195 

Grädet, cetate — 140 


Grânari, sat — 183 

Greceanu, Eugenia — 31, 135, 136, 138 

Grid, sat — 71,72, 100, 123, 181 

Grigore, episcop de Oradea — 190 

Grigore Streja din Ucea — 63 

Groapa, munte la Sebeş — 86 

Grozav din Arpasu de Sus — 53, 54 

Gruiul Fetelor, toponim la Voila — 99 

Gura Râului, toponim la Porumbacul de Jos 
— 93 

Gusti, Dimitrie — 16 

Gut-Keled, familia -163 

Györffy György — 32, 51, 53, 57, 65, 82, 
160, 162, 163 


H 


Hahn (Kakas), Laurenţius, jude regal — 84, 
191 

Hahoti Ioan, nobil — 192 

Hangul din Săsciori — 81 

Hangul din Săvăstreni — 81 

Hanoe, ctitor ła Viștea — 135 

Hasdeu, Bogdan Petriceicu — 22-24, 172, 
175 

Haţeg, ţara — 9, 20, 22, 33, 128, 168, 179, 
183 

Hălmeag, sat și cetate — 38, 39,44, 153,154, 
160 

Hârs, ţigan — 73 

Hârseni, sat — 72,73, 100, 103, 108, 117 

Hârtibaciul, râu — 39, 49, 153 

Hoghiz, sat — 15,27, 39, 42, 43, 73,77, 85, 
89, 104, 160, 176 

Holban, Maria — 30, 172 

Holbav, sat — 73, 74,77, 101, 102 

Horedt, Kurt — 44, 45,49, 148, 151-154 

Horvath-Petrichevich, Cosma prefectul Făgă- 
rasului — 116,119, 192 

Hrwmsa — v. Comşa din Veneţia. 

Hunedoara. comitat — 18 

Hunfalvy Paul — 20 

Hurez, sat — 15,74, 110, 168 


I 


Iancu de Hunedoara — 27, 62, 70, 85, 14i, 
142, 176, 184-187 

lași, sat — 15,74, 110, 168; râu — 75 

Ileni, sat — 74,103 

Imperiul Bizantin — 155 

Ioachim, fiul lui Gecse, comite de Sibiu — 
47,156, 161 

Ioan II Comnenul, împărat bizantin — 152 

loan Corvin, fiul lui Matias Corvinul — 190 

loan, cneaz din Galaţi — 71 

loan de Dăbâca — 175 

loan Ducas, general bizantin — 161 

loan, fiul lui Balea din Berivoi — 56 

Ioan, fiul lui Stoica din Berivoi — 56 

loan Moga din Șercaia — 176 

loan More din Veneţia de Jos, castelan de Fă- 
găraș — 142 

loan Radu din Ucea — 63 

loan Sigismund, principele Transilvaniei — 
70, 120, 195 


loan de Târnave, arhidiacon, cronicar — 10, 


172,173 

loan din Veneţia, tatăl lui Petru Chwgh — 
176 

loan Viktring, cronicar — 173 

Iordan, Iorgu — 15 

Iorga, Nicolae — 24, 25, 28, 150, 175, 189 

Ion din Vad — 57, 109 

losipescu, Sergiu — 10, 30, 172, 174 

Iovan, fiul lui Comşa din Sebeș — 85 

Ivan din Râuşor — 79 

Ivașcu Vornicul din Sâmbăta de Sus — 133 

Izvorul Baniei, munte — 64, 80, 110 

Între Delnicse — toponim la Sävästreni — 
118 


J 


Jak6 Sigismund — 178, 180 
Jaleş, judeţ — 175 


K 


Kakecz Radul din Sercäita — 186 
Kalocsa, arhiepiscopat — 189 
Kalugheritza, pârâu la Copăcel — 62, 134 
Kamsor, fâneatä la Berivoi — 93 


Kân Ladislau, voievodul Transilvaniei — 10, 


130, 170,171 
Kazan-Porumbac, sat — 78, 104 


212 


Kemény Iosif — 11, 13, 19, 21, 73, 84, 89, 
130 

Kerc Olachorum — v. Cârtisoara 

Klein, Karl Kurt — 160 

Kovács András — 142 

Kökényes-Rajnáld, familia — 174 

Köszegi, familia — 163 

Kucsulad, cneaz din Bereg — 64 

Kyrch v. Cârța 


L 


Lackfi Andrei, nobil — 172 

Lackfi Ştefan, nobil — 172 

Ladislau IV Cumanul, regele Ungariei — 81, 
162, 165 

Ladislau de Dăbâca — 57, 64, 65, 73, 85, 89, 
147, 174,175 

Ladislau din Grid — 71,72,77 

Ladislau de Hunedoara — 187 

Ladislau V Postumul, regele Ungariei — 186 

Lal din Dejani — 110 

Leon IV, împărat bizantin — 44 

Leon Vatatzes, general bizantin — 161 

Leresti, munte — 57, 109 

Lisa, sat — 74, 75,93 

Liscov, toponim la Porumbacul de Sus — 94 

Literat, Valeriu — 25, 28, 133-135, 138 

Litovoi, voievod din Oltenia — 168 

Lituania — 173 

Lodomer, arhiepiscop — 165 

Loránd Lépes, episcop — 71 

Ludisor, sat — 40, 75, 90, 99, 109, 182; 
munte — 75, 109 

Ludovic I de Anjou, regele Ungariei — 10, 
172-174, 176 

Ludovic de Mâtnic — 195 

Luna, pârâu la Copäcel — 62 

Lupaș, loan — 27 

Lupșa, sat — 75, 102, 182 

Luta, sat — 75, 109, 117 

Lye Fulye, fiul lui Barbu Gorun din Dridif — 
66 


M 


Macoviste, tezaur — 153 
Mailat din Dejani — 64 


Mailat, familia — 131,194 

Mailat, Comşa, fiul lui Matei — 60 

Mailat, Dumitru din Comana — 60, 195 

Mailat, Gabriel, fiul lui Ștefan — 60, 73, 78, 
89. 116,195 

Mailat, Marta, fiica lui Matei — 60 

Mailat, Matei din Comana — 60, 131, 182 

Mailat, Negoiţă, fiul lui Matei — 60 

Mailat, Ştefan, fiul lui Matei, voievodul Tran- 
silvaniei — 10, 55, 58, 60, 64, 66, 70, 72, 
79, 82, 84, 86, 117, 130, 142, 195 

Mailat, Ştefan, fiul lui Gabriel — 60 

Mailâth Bela — 21 

Maine din Drägus — 65 

Makkai László — 27, 32 

Man din Berivoi — 192 

Man din Dejani — 64 

Man, fiul lui Balea din Copăcel — 62, 63 

Man luga din Copăcel — 62 

Manea Cabuz din Berivoii Mici — 91 

Manea din Comana — 60 

Manea din Mândra — 76 

Manea, fiul lui Stanislav din Porumbacul de 
Jos — 177 

Manea, nepotul lui Stoica Naneş — 110 

Manolescu, Radu — 8 

Maramureş, ţara — 5, 9, 30, 183 

Maria Cristierna, principesa Transilvaniei — 
70, 86, 195 

Marin, Alexandru — 14,85 

Mastica din Șercaia — 86, 180 

Matca, toponim la Voila — 99 

Matei din Densuş — 195 

Mateias, sat — 44 

Matias Corvinul, regele Ungariei — 27, 59, 
71, 72,79, 86, 89, 96, 107, 112,119, 180, 
188-190 | 

Mauricius, împărat bizantin — 43 

Maxa, fiica lui Stanimir din Copăcel — 62, 
63 

Măgura Codlei — 77 

Măgura Voinii — 57, 104 

Mărgineni, sat — 75,76 

Mândra, sat — 42, 55, 76, 91, 92, 102, 108, 
114 

Mâtnic, sat — 195 

Medre, fiul lui Stanimir din Copăcel — 62, 63 

Mehadia, cetate — 146 


Mehmet II, sultan otoman — 188 

Merghindeal, sat — 70, 176, 189 

Mesendorf, sat — 59 

Meteș, Stefan — 16,25, 28, 136 

Miclosoara, cetate — 160, 

Micu, Samuil — 17,18 

Micul din Mândra — 76 

Mihai de Peştiş — 195 

Mihai, fiul lui Ivan din Râusor — 79 

Mihai Viteazul — 40, 76, 80, 84, 138 

Mihail, abate de Cârța — 130 

Mihail din Dostat — 71 

Mihail Jakcs, comitele secuilor — 184 

Mihail, pleban din Târgovişte — 59, 130 

Mihnea cel Rău. domnul Ţării Româneşti — 
53, 60,86, 87, 114, 189, 194 

Mike Sândor — 13, 84 

Minea, [lie — 17, 184, 185 

Mircea cel Bătrân, domnul Ţării Româneşti 
— 47,51, 76, 80, 84, 87-89, 104, 109, 
117,129, 134, 139,172 

Mislea, sat — 111 

Moldova — 5, 187 

Moldovan, Ştefan — 21, 130 

Mone lonaș din Veneţia de Jos — 17 

Monea, familia din Veneţia de Jos — 89,116 

More, loan din Veneţia de Jos — 195 

More, Matei din Venetia de Jos — 89 

More, Petrașcu, fiul lui Petru din Berivoi — 
56 

More, Petru, fiul Jui Stoica cel Mic din Be- 
rivoi — 56 

More, Solomon, fiul lui Petru din Berivoi — 
56 

More, Stefan din Venetia de Jos — 89,116 

Mosul, munte — 91 

Musat din Berivoi — 192 

Muşat, fiul lui Balea din Copăcel — 62,63 

Mykefalva — v. la Părău 


N 


Nadasdi Ana, soţia lui Stefan Mailat — 58, 
117, 195 

Nadasdi Toma, palatin — 195 

Nan din Părău — 77 

Naneș din Porumbacul de Sus — 79 

Nanes, fiul lui Stoica Judele din Arpasul de 
Jos — 53 

Naxa, fiica lui Stan Gregor din Venetia de Jos 
— 89 

Nämaia, munte — 40 

Năsăud, district — 96 

Nägler, Thomas — 44,49, 140, 154 

Neagoe din Berivoi — 55 

Negru Vodă — 11, 17, 18, 22, 24, 25, 58, 
135, 144, 167, 169 

Nen Chiorra, fiul lui Stan din Dridif — 66 

Netot, sat — 40,46, 74,76 

Nicolae Alexandru, domnul Ţării Româneşti 
— 10, 16, 171-174 

Nicolae din Ocna Sibiului — 187 

Nicolae Zakadeky din Crihalma — 71 

Nogebik, pădure lângă Cârța — 38, 59 

Noilgiant — v. Ungra 

Noul Român, sat — 42, 158 

Nozia — v. la Ucea de Jos 

Nucsoara, vamă — 40 

Nyâri Albert — 178 


(9) 


Ocna Sibiului — 187 

Oellendorf — v. Arpasu de Jos 

Ohaba, sat — 40, 76,95, 99, 109, 114 

Olahus, Nicolaus — 10 

Olt, râu — passim 

Olteni, tezaur — 153 

Oltenia — 153 

Olteț, sat — 48,57, 181 

Onciul, Dimitre — 23, 24,27, 171 

Onea, fiul lui Comşa din Sebeş — 85 

Oprea Băcilă din Ucea — 63 

Oprea Bobyrol din Cârțișoara — 122 

Oprea-Cârtisoara, sat — 104 

Oprea din Cârțișoara — 60 

Oprea Dragomir din Mândra — 122 

Oprea Frăţilă, fiul lui Stoica Voican din Ar- 
pasu de Jos — 53 

Oprea din Grid — 71,72 

Oprea din Mândra — 76 

Oprea Motoc din Säsciori — 81 

Oprea-Porumbac, sat — 78, 104 

Oprea Stanciul, fiul lui Stanciu Judele din Ar- 
pasu de Jos — 53 

Oprea Voican, fiul lui Radu Voican din Arpa- 
su de Jos — 53 

Oradea — 190; episcop de ~ — 173 

Orăștie — 47 

Orbân Balăzs — 73 

Otto de Wittelsbach, ducele Bavariei — 10, 
170, 171 

Ottokar de Stiria, cronicar — 10, 156, 170 


P 


Papacostea, Şerban — 8, 24, 30, 33, 81, 150, 
173 

Pascu, Ștefan — 29, 31,96, 182, 185 

Pasca, Stefan — 15, 16,29 

Pathaki Bartholomeus, jude regal — 142 

Paul de Alep — 133 

Paul, fiul lui Balea din Berivoi — 56 

Pământul Crăiesc — 154 

Părău, sat — 13, 55, 71,77, 86, 89, 97, 100, 
104, 112, 113, 123, 160, 186, 189; râu — 
37 

Pâclisanu, Zenovie — 25, 28, 38 

Pârvu din Șinca — 86,87 

Pecs, episcop de — 190 

Penci, familia din Veneţia de Jos — 89 

Perșani, sat — 71,77, 114, 182; munţi — 22, 
34, 35, 37, 38, 60, 71, 75, 89, 105,115, 
130, 160, 170 

Pescari, cetate — 146 

Pestis, sat — 195 

Peteni, sat — 154, 160 

Petrascu Sile din Ucea de Jos — 63 

Petrovici, Emil — 29 

Petru, fiul lui Balea din Berivoi — 56 

Petru Chwgh, fiul lui loan de Veneţia — 73, 
89, 176 

Petru Ganga din Perșani — 77 

Petru Stan din Porumbacul de Jos — 177 

Petru Tykus din Ticus — 71 

Petru cel Roșu din Șercaia — 176 

Philippus, vicecastelan de Făgăraș — 142 

Pinter, Zeno — 139 

Piscul, munte — 91 

Pleșul, deal lângă Șinca Veche — 87, 133 

Plopeni, sat — 110 

Plopiș, deal lângă Sercäita — 86 

Poenari, cetate — 146 


Poiana Mărului, sat — 77,78, 101, 102 

Pojorta, sat — 15, 46, 58, 78, 93, 100, 102, 
182 

Polonia — 173 

Pontigny.mänästire — 59 

Pop, Ion Aurel — 32 

Popa, Gheoghe — 85 

Popa, Marcel — 8 

Popa, Octavian — 29 

Popa, Radu — 5, 7, 8, 15, 30,47, 150 

Popescu, Nicolae — 34 

Porcesti, sat — 78, 96, 121 

Porumbac, domeniu princiar — 120 

Porumbacul de Jos, sat — 78, 177, 182 

Porumbacul de Sus, sat — 40, 78,79, 182 

Pósa din familia Csák — 162 

Prahova, judeţ — 40 

Preda Vornicul — 133 

Presaca, munte — 64 

Prihodiste, toponim la Scorei — 40 

Prodan, David — 12, 30,96, 120, 123, 133 

Puşcariu, loan Cavaler de — 12, 19, 22, 23, 
64,81,111 


R 


Racos, defileu — 39,64; sat — 42 

Racoviţa, sat — 54,79, 103 

Rades, fiul lui Danciu din Berivoii Mici — 56 

Radu I, domnul Ţării Româneşti — 24 

Radu cel Frumos, domnul Țării Românești — 
54, 60, 62, 78, 80, 88, 110, 188, 189, 194 

Radu Negru, descälecätorul — 167 

Radul din Berivoi — 55, 72,113 

Radul din Câmpulung — 119 

Radul din Lisa — 74 

Radul, fiui lui Barbu Gorun din Dridif — 66 

Radul, fiul lui Bârsan din Ucea — 63 

Radul, fiul lui Comsa din Vistea — 89 

Radul, fiul lui Stoica din Arpaşu de Jos — 51, 
53 

Radul, fiul lui Stoica Judele din Arpașu de Jos 
— 53 

Radul Stan, fiul lui Godea din Mărgineni — 
75 

Radul Vâlcan, fiul lu: Comşa din Arpasu de 
Jos — 51,53 


Radul Voican, fiu! lui Stoica Voican din Ar- 
pasu de Jos — 53 

Rak6czi Gheorghe I — 142 

Ramunc, ducele românilor — 156 

Rästoaca, pârâu — 77 

Râmeti, biserică — 136 

Râul Negru — 165 

Râul cel Sec, toponim lângă Voila — 99 

Râusor, sat — 42,43, 79, 108, 117, 182 

Recea, sat — 21, 40, 75, 79, 80, 100, 102, 
109, 117 

Recea Mare, pârâu — 54 

Recea Mică, pârâu — 54 

Rednic, Atanasie, episcop — 76 

Ristea din Grid — 71,72 

Rodna, district — 187 

Roghina, pârâu lângă Arpasu de Jos — 48 

Roman, fiul lui Comsa din Sebeş — 85 

Roman, nepotul lui Stanciu din Sâmbăta de 
Sus — 82 

Roman din Voivodeni — 90, 91,99 

Romcea din Comana — 91 

Rucär — 40,146 

Rupea — 43,44,89 

Rusu, Adrian Andrei — 8 


S 


Saam, cetate regală neidentificată — 186 

Sabău, Nicolae — 28 

Săcădate, sat — 42, 44, 153 

Sălătruc, sat — 40 

Säliste, toponim la Vad — 70, 93 

Sărata, sat — 19, 40, 78, 80, 182; râu — 80 

Săsciori, sat — 15, 80, 81,99, 102, 110, 181 

Săvăstreni, sat — 15, 54. 81, 109, 168, 182 

Sâmbăta de Jos, sat — 17, 67, 68, 81, 162, 
164, 182 

Sâmbăta de Sus, sat — 82,99, 144, 182; mă- 
năstire — 133 

Schenk — v. Cincu 

Scherkkengen — v. Șercaia 

Schullerus, Adolf — 153 

Scorei, sat, mănăstire — 14, 40, 60, 80, 84, 
85,93, 132, 133, 139. 181 

Sebeş, sat — 35,40, 85, 102, 110, 182 

Sebeş, râu — 72, 74,79 

Sebeşul de Jos, sat — 85 

Sebesul de Sus, sat — 85 

Sebestyén Gheorghe — 31, 140 

Seneslau, voievod în Arges — 168 

Sepsi, secui — 149, 163, 164 

Serbia — 171 

Severin, banat, episcopat — 26, 161, 176 

Sfântul Francisc, mănăstire în Făgăraş — 10 

Sfântul Mihail, mănăstire la Cisnădioara — 
15 

Sibiu, oraș, comitat, scaun — 12, 20, 40, 47, 
85, 122, 123, 152, 156, 157, 164, 165, 
187, 190 

Sighişoara — 39, 155 

Sigismund de Luxemburg, regele Ungariei — 
70,180, 183-185 

Silva Blacorum et Bissenorum — 17, 157, 
158 

Simon Magnus din Racovita — 186 

Slav din Recea — 72,79, 119 

Sofia, soţia lui loan Gereb de Vingart — 187 

Solcan, Sarolta — 33 

Solomon Aldea din Ohaba — 76 

Solomon din Hârseni — 72,73, 112, 113 

Solomon din Porumbacul de Sus — 79 

Solomon din Șinca — 55,86,91 

Solomon al Vancii, fiul lui Solomon din Șinca 
Veche — 86,87 

Solomon din Veneţia de Jos — 182 

Sorkinghen — v. Sercaia 

Spinei, Victor — 57 

Stahl, Henri H. — 106, 109 

Stan, ban de Tismana — 164 

Stan Chiorra din Dridif — 66 

Stan Chiorra, fiul lui Stan din Dridif — 66 

Stan, fiul lui Comşa din Sebeş — 85 

Stan Gregor din Veneţia de Jos — 89,116 

Stan Ilie, fiul lui Aldea Solomon din Șinca 
Veche — 86,87 

Stan Judele, fiul lui Stoica din Arpașu de Jos 
— 53 

Stan Mayres din lași — 74 

Stan Solomon, fiul lui Solomon din Șinca 
Veche — 86,87 

Stan, fiul lui Tatul din Mărgineni — 75 

Stanciul din Arpasu de Jos — 51, 182 

Stanciul Dijanul — 64,74, 85, 110 

Stanciul, egumen din Scorei — 84, 129, 132, 
139 


Stanciul Judele, fiul lui Stoica din Arpasu de 
Jos — 53 

Stanciul, fiul lui Stoica Judele din Arpasu de 
Jos — 53 

Stanciul Moenescul — 109,111 

Stanciul din Scorei — 122 

Stanendorf — v. Ucea de Jos 

Stanislav, fiul lui Bârsan din Ucea de Jos — 
63 

Stanislav Harabal, fiul lui Sandor din Viștea 
de Jos — 51,53 

Stanislav din Hălmeag — 112 

Stoia, fiul lui Barbu Gorun din Dridif — 66 

Stoia, iobagul lui Paul Tomori — 119 

Stoian, fiul lui Comanici din Râușor — 79 

Stoian din Hurez — 74 

Stoian din Mândra — 76 

Stoica Băcilă din Ucea de Jos — 63 

Stoica din Beclean — 182 

Stoica, fiul lui Ivan din Râușor — 79 

Stoica Judele, fiul lui Bute Judele din Arpasu 
de Jos — 53 

Stoica Judele, fiul lui Stanciu Judele din 
Arpașu de Jos — 53 

Stoica cel Mic din Berivoii Mari — 55, 56, 
93, 131, 192 

Stoica Motoc din Săsciori — 81 

Stoica Naneş, boier muntean — 54, 60, 62, 
78,80, 88, 110 

Stoica, nepotul lui Stoica Nanes — 110 

Stoica, fiul lui Petru More din Berivoii Mari 
— 56 

Stoica, fiul lui Stoica din Berivoii Mari — 56 

Stoica Voican, fiul lui Bute Judele din Arpașu 
de Jos — 53 

Stoicescu, Nicolae — 11 

Streja din Mândra — 76 

Streza-Cârtisoara, sat — 46, 104, 133 

Streza din Cârțișoara — 60 

Strigoniu, arhiepiscopat — 97, 135, 165 

Szädeczky Lajos — 21, 22,70 

Szalai loan, castelan — 195 


$ 


Sandor Stanislav din Recea — 80 
Sarosul Mic, sat — 60 
Saua Vlädenilor, trecătoare — 38 


Serban din Ludisor — 75 

Serban din Ohaba — 76 

Serban din Sinca Veche — 86,99, 109 

Șercaia, sat — 13,15, 19, 38—40, 43, 55, 72, 
77, 85, 86, 89, 100, 112, 113, 130, 160, 
175, 176, 180, 182, 186, 189; râu — 57, 
76 

Sercäita, sat — 86, 102, 116, 182 

Șinca Nouă, sat — 42 

Șinca Veche, sat — 31,40, 42, 75, 86, 87, 99, 
114, 181; mănăstire — 133; râu — 76 

Şomartin, râu — 39 

Ștefan Csáky, stăpânul Făgăraşului — 77 

Ştefan cel Mare, domnul Moldovei — 187 

Ştefan, rege tânăr al Ungariei — 59, 108, 165 


T 


Tagânyi Kâroly — 178 

Tatomir, vărul lui Stoica Naneș — 110 

Tatul din Ucea de Jos — 177 

Tălmaciu, sat — 48 

Tămaş, munte — 71 

Tămăşel, munte — 71 

Târnava Mare, râu — 43, 153, 157 

Târnave, arhidiaconat — 10, 172 

Târnave. podiş — 35, 39,41 

Teleajen, râu — 40 

Teremi Sikesd de Racoș, familia — 65, 73, 
176 

Terra Blacorum (Tara Făgărașului) — 8, 11, 
17, 32. 39, 47, 105. 108, 149, 151, 153, 
156, 157 

Theuş, toponim la Voila — 66 

Timişoara — 153 

Tismana, bani de — 184 

Titesti, sat — 40 

Toader Stoica, fiul lui Stoica Voican din Ar- 
paşu de Jos — 53 

Toderita, sat — 38, 46, 57, 76, 87, 88, 102, 
122 

Toma, fiul lui Balea din Berivoii Mari — 56 

Toma, fiul lui Bârsan din Ucea de Jos — 63 

Tomori Laurenţiu, castelan — 192 

Tomori Nicolae, castelan — 192 

Tomori Paul, castelan — 76, 86, 88, 93, 109, 
114, 117, 119, 190-192, 194 

Tomori, turn — 141 


Tétsolymosi Ioan de — 10 
Trifesti, sat — 110 

Turcila, munte — 40 

Turda — 195 

Turnu Rosu, defileu — 39,40, 161 
Turnu Severin — 144, 146, 169 


T 


Tara Bârsei — 49,73, 154, 158, 160, 164 

Tara Românească — 5,11,17,24,27,28,30, 
39, 40, 72, 114-116, 118, 120, 121, 
128-130, 140, 172, 174-178, 180, 181, 
183-188 

Tântari — v. Dumbrăviţa 


U 


Ucea de Jos, sat — 88, 95, 102, 109, 114, 
172,181 

Ucea de Sus, sat — 40,88 

Udrişte, boier din Tara Românească — 57 

Ugrinus, fiul lui Pósa de Csâak — 17,67, 68, 
81, 161,162, 165, 167,170, 171 

Ungaria — 18, 21,24, 27, 30, 127, 161, 170, 
172, 189 

Ungra, sat — 39, 42, 43, 46, 47, 153, 160; 
cetate — 14, 153, 154 

Ungrovlahia, mitropolia — 174 

Uräsa, pârâu — 57 

Ureche, Grigore, cronicar — 158 

Ursul din Mărgineni — 75 


V 


Vad, sat — 38, 88,93,95, 108. 109, 181 

Valahia — 10 

Valea Neagră, pârâu lângă Arpas — 48 

Valea Opatului, râu — 59,60, 108 

Valea Satului, pârâu la Grid — 71 

Valea Scurtă, pârâu la Sercaia — 58 

Valentin Porkolab Negrul din Sâmbăta de Sus 
— 82, 142, 195 

Vasul, fiul lui Aldea din Râusor — 79 

Vasul din Arpasu de Jos — 51 

Vasul, fiul lui Comşa din Arpasu de Jos — 
51, 53,89 

Vâlcan, fiul lui Comșa din Arpasu de Jos — 
89,90 

Vâlceaua, pârâu lângă Copăcel — 62 

Vâlcu din Părău — 77 

Vâlcu din Scorei — 84 

Veneţia de Jos, sat — 17, 38, 89, 97, 100, 
102, 104, 142, 160, 181 

Veneţia de Sus, sat — 39,40, 51, 89,90 

Vespe, fiica lui Dragoş Cârstea din Şercăița 


— 86,116 
Vidin — 156, 157, 161 
Viena — 18 


Viktring, loan de — 173 

Vincențiu, fiul lui Akadas — 163, 164 

Vingart, sat — 191 

Viscri, sat — 154 

Viştea de Jos, sat — 31, 40, 42, 51, 89, 90, 
102, 109, 117, 135; biserica — 135 

Viștea de Sus, sat — 90 

Viştea Mare, munte — 40 

Vlad din Arpasu de Jos — 51, 177 

Vlad, fiul lui Bârsan din Ucea de Jos — 63 

Vlad Călugărul, domnul Țării Româneşti — 
188 

Vlad Dracul, domnul Ţării Românești — 27, 
75,80, 82,99, 109, 121, 130, 185 

Vlad din Sâmbăta de Sus — 82,99 

Vlad Ţepeş, domnul Ţării Româneşti — 27, 
77,86, 176, 186 

Vladimir, fiul lui Bârsan din Ucea de Jos — 
63 

Vladislav II, domnul Ţării Româneşti — 27, 
64,74, 184-186 

Vladislav II Jagello, regele Ungariei — 190 

Vlädut din Mândra — 76 

Vladislav- Vlaicu, domnul Ţării Româneşti — 
11, 16, 22, 24, 25, 57, 60, 65, 70, 73, 75, 
85,115, 132, 147, 161,170, 171, 173-176 

Voila, sat — 43, 44, 46, 74,90, 91,99, 108, 
109, 111,181 

Voivodenii Mari, sat — 31, 82, 90, 91, 99, 
102, 131, 181; biserica — 135 

Voivodenii Mici, sat — 91,92, 101, 139 

Vulcänita, râu — 73 


w 
Wagner, Ernst — 88, 160 


X 
Xenopol, A.D. — 23 


Z 


Zápolya Ioan, regele Ungariei — 195 
Zăbala, sat — 154, 160 

Zărneşti, sat — 73 

Zăvoi, toponim la Scorei — 93 

Zek, moşie — 149, 163, 164 

Ziin din Cârtisoara — 60 

Zimnicea — 144, 169 

